
Pentru binecredinciosul popor român de pretutindeni, 
Domnului să ne rugăm! 


Bisericuța din sat a făcut că neamul nostru şi azi mai există! Pentru 
aceea cu toți câți suntem cu tragere şi iubire adevărată faţă de neamul 
nostru, cu bucurie şi cu deosebită plăcere observăm când poporul e cu 
tragere şi iubire faţă de biserică, căci, suntem siguri, poporul nostru până 
umblă la biserică se roagă româneşte, vorbeşte cu preotul său româneşte 
şi el rămâne român. 

Vasile Lucaciu - Un smerit memoriu. 
(Revista Catolică, 1904) 

Inchinare Maramureşului 


Maramureşul este o stare de spirit, este vatră şi temelie. Nu este uşor să scrii despre 
Maramureş când îl porţi în sângele tău. Maramureşul este cotropitor, te contaminează dacă te 
stabileşti în zonă sau dacă treci pe aici şi inevitabil îți doreşti să revii, sau dacă îi vezi pur şi 
simplu chipul sau îi auzi cântecele. 

Ochi al lumii deschis spre cer, Maramureşul pare să fie, pentru români, un „acasă ” 
fabulos şi mitologic — maramureşenii înşişi, în legendele lor, spun că se trag dintr-un neam de 
uriași. 


Toate popoarele au un părinte fondator care le-a creştinat, uneori prin foc şi sabie. Dar 
noi nu. Sufletul acestui popor s-a deschis spre învățătura lui Hristos şi a îmbrățişat-o firesc, 
pentru că era pe potriva structurii lui lăuntrice. Şi apoi a apărat-o cu prețul vieţii. lar dacă 
sinaxarele nu sunt pline de sfinți români, asta nu înseamnă că nu au existat, până în zilele 
noastre, drepți mărturisitori care şi-au adus jertfa lor de credinţă. Sunt locuri în care şi azi 
românii luptă şi suferă pentru credinţa lor, deşi, aşa cum spunea Mihai Eminescu, despre cei 
rămaşi pe vetrele strămoşeşti: ,, Românii nu sunt nicăieri colonişti, venituri, oamenii nimănui, 
ci pretutindeni unde locuiesc sunt autohtoni, populaţie nemaipomenit de veche, mai veche 
decât toți conlocuitorii lor. ” 


Se presupune că primele biserici ale românilor au fost din lemn şi am văzut vechi 
bisericuțe în care poți intra numai aplecându-te, făcute aşa ca să nu intre năvălitorii păgâni 
călare. Şi am citit povestea unei biserici de lemn mutate într-un an de zile, atunci când satul 
nevoit să-şi părăsească vatra şi-a luat biserica în bejenie. In lungul drum, convoiul se oprea 
duminica şi în sărbători pentru slujbele datorate. Peste ani, uluitoare a fost şi povestea 
bisericilor din Bucureşti, mutate ca să scape de prigoana comunistă, alunecând nălucitor 
printre construcțiile noi, premieră tehnică mondială, mărturisind un acelaşi imbold. 


În Transilvania, românii nici nu au avut voie să dureze lăcașuri de piatră, care să 
dăinuie. lar după ce le-au făcut, totuşi, au trebuit să îndure episodul de groaznică amintire, 
când tunurile austriece le-au spulberat, dar nu le-au putut şterge din conştiinţe şi acum 
reinvie. Ce splendidă revanşă îşi iau azi bisericile maramureşene de lemn, care nu numai că 
au supravieţuit secolelor, ci, mai mult, au devenit parte a patrimoniului universal. Expresie 
desăvârşită a culmilor atinse de arta milenară a lemnului, arce străbătând valurile vremurilor 
tulburi, bisericile de lemn din Maramureş, cu turlele lor zvelte şi ascuţite, țintesc prin sufletele 
noastre, spre cer. Devenite simbol incontestabil al Maramureşului, bisericile de lemn cuceresc 
lumea, ajunse în cele mai îndepărtate teritorii. 


În Maramureş, la fiecare răscruce de drumuri este o troiță şi încă se mai face auzit 
străvechiul salut de recunoaştere al primilor creştini: 

Lăudăm pe Domnul nostru lisus Hristos! 

Lăudat să fie în veci, amin! 


Izvor de populaţie şi tradiții, toți ne revendicăm dintr-un Maramureş ideal, care, încet, 
încet ajunge să fie doar în amintire, pentru că Maramureşul real îşi schimbă fața de la o zi la 
alta, cotropit de progres şi contemporaneitate, sub valul globalizării. Rămâne Maramureşul 
din sufletul nostru, cu bisericile şi troițele lui, cu credința şi statornicia lui, la care ne raportăm 
ca la matricea noastră originară. 


De aceea îi închinăm acest număr al revistei noastre. Pentru neuitare. 

Bisericile de lemn din Maramureş, 
Catedrale ale credinței, demnităţii şi dăinuirii 
neamului românesc 


aramureşul este un spaţiu binecuvântat, 
Mi de sacralitate şi împodobit cu 
frumuseți naturale unice. Este locuit de 
oameni care îşi poartă cu multă demnitate şi dârzenie, 
cuminţenie şi smerenie, peste veacuri, destinul şi viţa 
voievodală. Aşezat în Nord-Vestul României, în 
depresiunea cu acelaşi nume, ținutul sau Ţara Mara- 
mureşului, este format din localităţi foarte întinse, aşe- 
zate pe malurile râurilor importante (Iza, Vişeu, Mara, 
Cosău), pe văi şi dealuri, pe distanţe de mai mulți kilo- 
metri. Frumuseţea naturală a satelor maramureşene este 
sporită de prezenţa caselor de lemn şi a porţilor mara- 
mureşene, ce străjuiesc intrarea în gospodăria fiecărei fa- 
milii de oameni credincioşi şi harnici, primitori şi darnici. 

Însă cea mai desăvârşită expresie a artei construc- 
țiilor în lemn este fără îndoială, biserica maramureşeană, 
aşezată în centrul satului, de obicei şi conform tradiţiei, 
pe un loc înalt, de unde domină, veghează şi binecu- 
vântează oamenii şi natura. În ciuda faptului că nu este 
opera unor arhitecți specializaţi în biserici de lemn, bi- 
serica maramureşeană, creație a meşterilor populari, de 
geniu, este o capodoperă. Meşterii populari au dat dovadă 
de o atât de mare măiestrie, încât fără să urmărească acest 
lucru, au creat şi au construit adevăratele bijuterii re- 
prezentative ale Maramureşului. 

Rivalizând cu cele mai înalte construcţii de lemn 
din Europa, bisericile maramureşene au constituit de-a 
lungul secolelor (unele au depăşit cinci secole de exis- 
tență) regăsirea limbajului de dialog cu Dumnezeu. A- 
cesta este motivul pentru care ele se înalță spre cer, cu 
modestie smerită şi căldura graiului lemnului, dar şi cu 
măreția şi grandoarea catedralelor. 

De fapt, bisericile maramureşene pot fi considerate 
şi sunt o istorie a Maramureşului şi a oamenilor de aici, 
povestită în lemn. Ele au ajutat pe maramureşeni să 
rămână legaţi prin rădăcini adânci, de pământul unde s-au 
născut. Ele au adunat şi au păstrat de-a lungul secolelor, 
cele mai valoroase colecţii de carte veche, de manuscrise, 
icoane şi tot ce înseamnă tezaur sacru. Aici se întrupa 
Cuvântul în viu grai şi era rostit nu numai de către cel ce 
avea darul şi mandatul cuvântului, ci şi de înţelepții 
satului, care împreună cu poporul cereau sfatul lui 
Dumnezeu prin rugăciune. Aici şi-au adus şi au 
încreştinat rodul iubirii binecuvântate — „Coconii” — pe 
care apoi i-au crescut tot în Biserică, în iubire de 
Dumnezeu, de neam şi de credinţă. Aici şi-au legat tinerii 
destinele pe vecie, în familii frumoase şi numeroase, şi 
tot de aici au plecat în veşnicie, lăsând în urma lor drept 
moştenire toată zestrea şi tezaurul sacru pe care l-au 

creat, l-au iubit, l-au apărat şi l-au sporit. Biserica Mara- 
mureşeană este expresia cea mai sublimă a sufletului care 
se doreşte înălțat de pe pământ la cer, care doreşte întâl- 
nirea cu Dumnezeu Creatorul. 

Şi dacă marele nostru filosof Lucian Blaga a spus 
că: „veşnicia s-a născut la sat”, poate a avut în vedere şi 
bisericile maramureşene, despre care, tot el, a spus că 
sunt: „printre cele mai preţioase şi mai fără de rezervă 
admirate produse, ale geniului nostru popular”. Tocmai 
de aceea ele au devenit emblema Maramureşului, prin 
care acesta este cunoscut în toată lumea, şi tot datorită lor 
Maramureşul este una dintre atracțiile turistice ale Ro- 
mâniei, situându-se pe locul 3 într-o evaluare a celor mai 
vizitate locuri din ţară. 

Dintre cele aproximativ 100 de biserici de lemn 
din arealul maramureşean, opt au fost înscrise pe lista 
UNESCO, a moştenirii culturale universale. Este vorba 
de bisericile din Bârsana, Budeşti-Josani, Desești, 
leud-Deal, şi Poienile-Izei din Maramureşul Voievodal, 
Plopiş şi Şurdeşti din Țara Chioarului şi Rogoz din Țara 
Lăpuşului. 

Pe lângă echilibrul arhitectural şi armonia desă- 
vârşită a proporţiilor, care le conferă monumentalitate şi 
grandoare, bisericile maramureşene sunt totuşi adevărate 
locaşuri de cult, păstrând tradiția Răsăriteană — Ortodoxă. 

Spaţiul bisericii, adecvat desfăşurării serviciilor 
divine şi mai ales Sf. Liturghii din Duminici şi Sărbători, 
la care participă toată suflarea satului, este împărțit în 
trei: pronaos, naos şi altar. Naosul este despărțit de altar 
prin acel perete despărțitor, numit catapeteasmă sau tâm- 
plă, deoarece spaţiul altarului este rezervat doar persoa- 
nelor consacrate sau sfinţite: Episcop, Preot şi Diacon. Şi 
în spaţiul bisericii exista în Maramureş o rânduială, care 
în bisericile vechi se mai păstrează încă. Naosul era 
rezervat doar bărbaţilor, care stăteau în fața sfântului al- 
tar, în timp ce femeile rămâneau în prima încăpere, adică 
în pronaos şi pentru că întotdeauna erau mai multe la 
biserică, ocupau şi pridvorul şi adesea stăteau de jur 
împrejurul bisericii, ascultând cu evlavie Sf. Liturghie. 
Peste pronaos este prevăzut un balcon sau cafas, în ter- 
meni bisericeşti, rezervat tineretului şi corului bisericii. 
Pereţii bisericilor de lemn se termină în bolți care sunt 
simbol al cerului, de unde veghează Dumnezeu asupra 
„poporului său”. Atât pereţii interiori cât şi bolțile, sunt 
înnobilate cu picturi murale de inspiraţie răsăriteană, 
post-bizantină, iar începând cu secolul al XVIII-lea cu 
interferenţe renascentiste şi de factură barocă. Dacă în 
perioada de început post-bizantină secolele XV-XVII, 
pictura era de factură ascetică, coloritul mai potolit, iar 

mişcarea sfinților era hieratică, mai târziu figurile sfin- 
ților au devenit mai pline, coloritul mai viu, aceasta în 
special în perioada de inspiraţie barocă. Acest amestec de 
stiluri, se explică prin faptul că, zugravii locali, de cele 
mai multe ori anonimi, nu aveau o pregătire specială, ci 
aveau doar talent şi lăsau imaginaţia să-şi spună cu- 
vântul, trecând peste norme şi canoane. 

De departe, cea mai spectaculoasă latură a bisericii 
de lemn este turla, aşezată peste pronaos şi care se înalță 
zeci de metri spre cer. Până în anii '90, cea mai înaltă 
biserică de lemn era cea din Şurdeşti, 54 metri înălțime. 
Aceasta a fost depăşită de biserica mănăstirii Bârsana, cu 
58 de metri înălțime, şi apoi de biserica mănăstirii Săpânța 
Peri, cu 75 de metri înălțime la baza crucii. Aceasta din urmă 
devine cea mai înaltă construcţie de lemn din Europa. 

Turlele maramureşene au la jumătatea lor un foişor 
în care sunt instalate toaca şi clopotele, care servea drept 
loc de observare a unor pericole care ar fi putut să se 
abată asupra satului. 

Aşezată pe blocuri mari de piatră, biserica ma- 
ramureşeană era construită în vechime doar din bârne 
masive de stejari seculari. Astăzi mai păstrează doar talpa 
de jos din stejar masiv, mai departe folosindu-se frecvent 

bradul. Îmbinările bârnelor aşezate orizontal, sunt pre- 
văzute la capete cu cheutori de diferite tipuri. Acoperişul 
este din şindrilă de diferite modele: săgeată, cioc de rață, 
coadă de rândunică. Pentru a câştiga în înălțime s-a trecut 
la acoperişul în două ape, bolta având un acoperiş se- 
parat, datorită înălțării ei peste înălțimea pereților bise- 
ricii. Turla se termină cu un coif aşezat peste foişor, iar în 
vârf este fixată o cruce de fier forjat, care în vechime avea 
la bază uneori semiluna, arătând că în acel spaţiu domnea 
Hristos şi Biserica Lui. 

Un element important al bisericii de lemn îl consti- 
tuie portalul de la uşa de intrare în biserică, care era şi este 
încrustat cu motive geometrice şi simboluri ale vieții, 
continuității şi credinţei: soarele, funia, arborele vieţii, 
diferite rozete şi alte elemente tradiționale, multe dintre 
ele preluate de la case şi porţi, sau invers, preluate de la 
biserică la case şi porți. 

Prin aceste capodopere ale stilului, Maramureşul şi 
meşterii maramureşeni au creat unul dintre cele mai re- 
prezentative monumente româneşti, asigurându-şi nemu- 
rirea ca artişti populari, continuitatea ca spațiu etnic şi 
dăinuirea ca neam. Orice ctitorire şi dăruire lui Dum- 
nezeu asigură nemurirea şi dăinuirea. 


Biserici de lemn din Maramureş 
în patrimoniul universal 


ICOMOS, Organizaţia Mondială de Protecţie a Mo- 
numentelor Istorice, consideră monumentele de arhitectură 
populară, deci, inclusiv bisericile de lemn, o expresie a 
specificului poporului şi a capacităţilor creatoare ale culturii 
unei țări... 

Convenţia pentru Protecţia Patrimoniului Cultural 
şi Natural Mondial (semnată în 1972) a făcut posibilă 
identificarea, protecţia şi conservarea monumentelor cul- 
turale şi naturale ale lumii. Lista patrimoniului universal 
ce cuprinde, deocamdată, 878 proprietăţi, s-a îmbogăţit, 
începând din anul 1991, şi cu obiective culturale şi na- 
turale din România. 

Adevărate tezaure de artă şi istorie, bisericile de 
lemn din România sunt popasuri necesare în calea celui 
ce doreşte să înțeleagă originalitatea şi forţa spirituală a 
poporului român, capacitatea sa de a crea întru frumos, 
chiar şi în condiţiile grele ale unor secole de asuprire. 

Meşteşugul construcţiei în lemn este ridicat de 
oamenii din Maramureş la rang de artă, inclusiv la im- 
presionantele biserici de lemn. Biserica creştină — edi- 
ficiu religios, loc de rugăciune şi de comuniune cu 
Dumnezeu — cunoaşte, prin intermediul bisericuţelor de 
lemn maramureşene, forme elevate de exprimare artis- 
tică. Dăltuite în lemn cu măiestrie de către țăranii locului, 

bisericile din Maramureş fac parte din marea familie a 
arhitecturii de lemn europene. Cu turle înalte, având alura 
unor adevărate catedrale, prin dimensiuni şi, mai ales, 
prin cutezanţa liniilor şi proporţiilor, bisericile de lemn 
din Maramureş reprezintă valori ce pot sta alături de 
marile capodopere ale arhitecturii universale. 

Bisericile de lemn din Maramureş se remarcă prin 
planimetrie, prin ingenioasa tehnică a îmbinărilor din lemn 
şi a realizării învelitorilor de şindrilă. 

Interiorul bisericilor este împărţit în 3 camere: 
pronaos, naos şi altar, unele dintre ele având adăugat un 
pridvor înaintea intrării în biserică. Deasupra pronao- 
sului se înalță turnul — clopotniță, ale cărui dimensiuni 
sfidează de cele mai multe ori legile gravitaţiei.? 

În pictura bisericilor întâlnim două stiluri: post- 
bizantin şi baroc. 

În semn de recunoaştere a valorii lor deosebite, opt 
„bijuterii de lemn” reprezentative din Maramureş au fost 
înscrise, în anul 1999, pe lista patrimoniului universal. 

Cele opt biserici incluse în patrimoniul mondial, 
datate între mijlocul secolului al XIV-lea şi sfârşitul 
secolului al XVIII-lea, sunt: 

- Biserica „Naşterea Maicii Domnului” Ieud Deal, 
sec. al XIV-lea; 


1 Ioan Godea, Biserici de lemn din Europa, Bucureşti, CD PRESS, 2008, p. 239. 
2 Monumente UNESCO din România, Baia Mare, Proema, 2008, p. 9. 

- Biserica „Sf. Paraschiva” Poienile Izei, 1604; 

- Biserica „Sf. Nicolae” Budeşti Josani, 1643; 

- Biserica „Sf. Arhangheli” Rogoz, 1663; 

- Biserica „Intrarea Maicii Domnului în Biserică” 
Bârsana, 1720; 

- Biserica „Sf. Arhangheli” Şurdeşti, 1766; 

- Biserica „Sf. Paraschiva” Desești, 1770; 

- Biserica „Sf. Arhangheli” Plopiș, 1792.! 

Lăcaşurile de cult selectate, prin vechime, situare, 
ambianţă, tratarea arhitecturală, tehnica construcției, pic- 
tura interioară şi starea lor de conservare pot să de- 
finească bisericile de lemn din Maramureş. Au fost 
selectate şi în ideea de a evidenția tipurile principale de 
biserici din această zonă, şase dintre ele definind biserica 
de tip maramureşean, una (cea din Rogoz), bisericile de 
tip nord-transilvănean, iar cea de la Plopiş, tranziţia între 
ele. Toate, fără excepţie, reprezintă monumente de val- 
oare excepţională ce justifică includerea lor în patri- 
moniul mondial. 

Bisericile de lemn din Budeşti Josani, Desești, 
Bârsana, Poienile Izei şi Ieud Deal se află în Mara- 
mureşul istoric, cele din Şurdeşti şi Plopiş sunt în vechea 
Țară a Chioarului, iar biserica „Sf. Arhangheli” din 
Rogoz este situată în Ţara Lăpuşului. Impreună, aceste 
opt biserici de lemn reprezintă un ansamblu de exemple 
remarcabile ale diverselor soluții arhitecturale din di- 
ferite perioade şi zone. Ele sunt înguste, dar înalte, cu 
turle suple şi lungi la capătul vestic al clădirii, expresie a 
particularităţii peisajului cultural al acestei zone montane 
din nordul României. 

În lăcaşurile din Maramureş s-au păstrat hrisoave şi 
însemne dintre cele mai vechi ale limbii româneşti; aici s-au 
adunat înţelepții satelor pentru a hotărî în clipe de restrişte; 
aici s-au legat căsătoriile, s-au botezat pruncii şi tot aici au 
fost îngropați moşii şi strămoşii noştri.? 

Cu turnuri înalte, ca să fie cât mai aproape de 
Dumnezeu, cu stâlpi grei de brad sau stejar, sculptați 
manual, şi cu acoperişuri de şindrilă, cu valoroase picturi 
interioare, de o vechime impresionantă, fiecare biserică 
îşi are istoria şi povestea ei încrustată în lemn. 


Biserica de lemn „Intrarea Maicii Domnului 
în Biserică” din Bârsana 


Situată în partea central-nordică a satului, în cimitirul 
cu morminte vechi, această biserică este una din cele mai 
vechi şi mai bine păstrate dintre bisericile de lemn din 
Maramureş. Marea vechime este atestată de următoarele 
elemente: pronaosul cu dimensiuni deosebit de restrânse 
(1,90 m), fără ferestre, uşile cu înălțimea extrem de redusă, 
încât nu se poate intra decât cu capul aplecat.3 

Lăcaşul de cult, ridicat în 1720 în locul altuia mai 
vechi, ars de tătari, este martorul fenomenului de stră- 
mutare, frecvent întâlnit în cazul bisericilor şi caselor de 
lemn. 

Este unica biserică din cele opt aflate pe lista 
monumentelor UNESCO care, iniţial a fost biserică mă- 
năstirească, transformată în biserică parohială. După re- 
tragerea monahilor spre Moldova, biserica a fost salvată de 
către localnici, care au demontat-o şi, în jurul anului 1880, 
au reconstruit-o pe amplasamentul actual. 

Edificiul are un plan simplu, dreptunghiular, cu 
patru camere: pridvor, pronaos, naos şi altar. Ornamen- 
taţiile sunt identice cu cele ale pridvoarelor caselor tra- 
diționale, iar decorul sculptat în lemn utilizează motivul 
funiei răsucite sau al Soarelui. 

Lăcaşul de cult fost pictat de Toader Hondor şi 
loan Plohod, după cum reiese din inscripţia de pe peretele 
sudic. Pictura are o valoare deosebită, fiind cel mai coe- 
rent ansamblu decorativ din Maramureş, structurat după 
legile barocului. Iconografia prezintă un registru dens şi 
larg în care spaţiile sunt valorificate prin medalioane sim- 
ple, împodobite cu ornamente florale despărțite prin brâuri. 
In mod deosebit se remarcă uşile împărăteşti, cu pictură în 
medalioane, icoanele tipiconale împărăteşti, sau Sfinţii Ar- 
hangheli Mihail şi Gavril. Pe bolta naosului se pot admira: 
Soborul Arhanghelilor, Înălțarea Sf. Ilie, Înălţarea Fecioarei 
Maria, Scara lui lacov. Adevărate creaţii originale sunt 
scenele din Geneză sau cele cu Spălarea picioarelor apos- 
tolilor, Cina cea de Taină, Patimile Domnului sau Ridicarea 
la Cer a Maicii Domnului. Bolta altarului înfăţişează Inco- 
ronarea Fecioarei de către Sfânta Treime; pe pereţii altarului 
se desfăşoară cetele îngereşti, scenele care simbolizează 
euharistia, alături de reprezentarea unor legende apocrife. 
Din pictura pronaosului se păstrează doar un mic fragment 
reprezentând, probabil, cetele drepţilor care făceau parte din 
ansamblul Judecăţii de apoi. Programul iconografic al Bi- 
sericii din Bârsana se caracterizează prin: predominarea 
sensului eshatologic [...], prevalența caracterului moraliza- 
tor [...] şi relevarea laturii umane a naraţiunii.” 


Lista monumentelor istorice 2004, În: Atelier (Baia Mare), 1, nr. 1, dec. 2004, p. 4. 
Cf. Mihai Dăncuş, Zona etnografică Maramureş, Bucureşti, Sport-Turism, 1986 
Emil Costin, Biserici de lemn din Maramureş, Baia Mare, Gutinul, 1999, p. 95. 
Biserica de lemn „Intrarea Maicii Domnului în Biserică”... 


= The wooden church „The Holy Mother 's Entrange in the 


Church” Bârsana, Maramureş, Baia Mare, Cromatica Press, [2003], p. 9. 


(94) 


A. Pop-Bratu, Pictura murală maramureşeană, Bucureşti, Meridiane, 1982, p. 66. 

„Biserica de lemn «Intrarea Maicii Domnului în 
Biserică» din Bârsana rămâne peste veacuri o adevărată 
poveste în lemn a maramureşenilor, o cetate de unde Cu- 

vântul se aude în fiecare zi peste toată Valea Izei. 


Biserica de lemn „Sfântul Nicolae” 
din Budeşti-Josani 


Biserica este aşezată în mijlocul cimitirului din cen- 
trul satului şi este datată pe baza unei inscripții de deasupra 
uşii, care spune că a fost ridicată în 1642. În biserică se 
păstrează coiful şi cămaşa de zale a lui Pintea Viteazul, 
haiducul care şi-a legat numele de aceste locuri. 

Lăcaşul de cult se remarcă prin dimensiuni: 18 m 
lungime şi 8 m lăţime, prin acoperişul etajat şi prin soluţia 
adoptată pentru susținerea pereţilor. Acoperişul şi pereții 
sunt îmbinaţi în mod armonios; cele două trepte ale aco- 
perişului înconjoară biserica de jur-împrejur, îmbinările de 
la colţuri fiind adevărate opere de artă. 

Construcţia are trei compartimente: pronaos, naos 
şi altar. Un element specific, nemaiîntâlnit la alte biserici, 
este peretele supraînălțat, dublat în exterior de stâlpi şi ar- 
cade de lemn, ceea ce asigură un plus de originalitate. 
Acoperişul este în două trepte; etajul superior este sus- 
ținut pe câte şapte stâlpi laterali, prinşi de cununa de- 
corată cu zimți. 

Iconografia, păstrată parțial, se află sub influența 
postbizantină, prin pictura lui Alexandru Ponehalschi 
(1762), precum şi sub cea barocă, prin pictura altarului, 
realizată de către loan Opriş (1812).2 În pronaos şi naos, 
chipurile şi scenele sunt încadrate în chenare negre şi 
brâuri longitudinale, cu motive vegetale; în altar sunt 
încadrate în chenare de tip heraldic. Pictura din altar 
cuprinde pe Diaconul Ştefan, Sf. Spiridon, Sf. Vasile cel 
Mare etc. Pe un registru superior sunt reprezentate Sfânta 
Treime, Jertfa lui Avram, Evangheliştii Matei şi loan. 
Impresionantă este o scenă din Apocalipsa Sf. loan, pre- 

cum şi Aflarea capului Sf. loan Botezătorul. Compo- 
ziţiile se remarcă prin amploare şi dinamică, iar per- 
sonajele prin supleţe şi grație. 

In biserică se păstrează şi o colecţie de icoane pe 
lemn şi una de icoane pe sticlă, datând din secolele al 
XVII-lea şi al XVIII-lea, precum şi un excepţional can- 
delabru de lemn cu suporţi pentru lumânări.5 


Biserica de lemn „Sfânta Paraschiva” din Desești 


Lăcaşul de cult este situat în cimitirul din partea cen- 
tral-vestică a satului, fiind construit în anul 1717, după alte 
surse în 1770, pe locul altuia mai vechi. Legenda spune că 
în 1717, în urma unei invazii, tătarii au incendiat biserica 
satului, iar sătenii au avut nevoie de cinci încercări pentru a 
găsi locul potrivit pentru piatra de temelie. 

Biserica a fost construită din grinzi pătrate de ste- 
jar şlefuit, pe o fundaţie din pietre de râu. Arhitectura se 
înscrie în linia tradițională. Îmbinările de lemn, echilibrul 
şi armonia elementelor de arhitectură, impresia de sim- 
plitate şi eleganță vădesc o perfectă cunoaştere a artei 
lemnului şi o măiestrie fără cusur. Nota de originalitate 
este dată de bârnele din partea superioară ce susțin şar- 
panta acoperişului, prelungite şi sculptate în scară, con- 
ferind ansamblului o siluetă deosebită. Construcţia este 
alcătuită din pronaos, naos şi altar decroşat, având acces 
pe latura de vest printr-o mică uşă cu ancadrament rectan- 
gular din bârne groase sculptate cu motive decorative 
geometrice (dinţi de ferăstrău), vegetale (frunze stilizate) 
şi simbolice (torsade). Transformarea celor două aco- 
perişuri într-unul singur deasupra altarului constituie o 
ingenioasă soluție arhitectonică.+ 

Biserica „Sf. Paraschiva” din Desești este singura 
în care pictura interioară, foarte bine păstrată, se poate 
vedea aşa cum a arătat în 1780, la momentul execuţiei ei. 
Catapeteasma bisericii a fost pictată de către Alexandru 


Monumente UNESCO..., p. 18. 

Monumente UNESCO... p. 9. 


Biserica de lemn „Intrarea Maicii Domnului în Biserică..., p. 21. 


Grigore Man, Biserici de lemn din Maramureş, Baia Mare, Proema, 2005, p. 77. 

Ponehalschi între 1778-1780. Tema dominantă a cata- 
petesmei este cea a Răstignirii, ca de obicei. Pe fiecare 
parte a răstignirii sunt chipurile Fecioarei Maria şi a Sf. 
loan Evanghelistul. Dedesubt, figura lui Dumnezeu, în- 
conjurat de profeţii aranjaţi în două rânduri de meda- 
lioane sub formă de inimă. Sub acestea se află Apostolii, 
tot în două rânduri, înconjurându-l pe Isus Hristos. Pic- 
tura pronaosului, foarte frumoasă, datează de la 1780, 
fiind realizată de Radu Munteanu din Ungureni şi Gheor- 
ghe Zugravu. Farmecul acestei picturi constă în sinceri- 
tatea şi spontaneitatea figurării unei lumi colorate şi 
decorative, amintind de pictura naivă, nesofisticată. Te- 
ma principală din pronaos este Judecata de Apoi, care se 
întinde pe mai mulţi pereţi. În centrul bolţii este Isus 
Hristos, înconjurat de îngeri şi Fecioara Maria, iar pe părțile 
bolţii se află teme din Vechiul Testament. Pictura de tradiție 
postbizantină post-rustică, specifică tradițiilor Maramure- 
şului, realizată de Radu Munteanu, dă naştere unui an- 
samblu arhitectural de mare virtuozitate, fiind una din 
operele reprezentative pentru pictorul de fresce. Ca o parti- 
cularitate, scena inspirată din Apocalipsă conţine personaje 
de etnii diferite: nemți, tătari, turci. Pe peretele vestic al 
naosului, în 1920, a fost adăugat un balcon pentru cor, care a 
distrus câteva din picturile originale. 

Biserica se face remarcată în contextul altor bise- 
rici de lemn prin armonia bine dozată a elementelor con- 
stitutive, prin structura aparentă decorată cu ornamente 
sculptate, prin amploarea spaţiului interior, prin masi- 
vitatea şi expresivitatea volumelor. În cimitirul din jurul 
bisericii se află multe cruci celtice înscrise într-un cerc 
sau semicerc. 


Biserica de lemn „Naşterea Maicii Domnului” 
din leud-Deal 


Una dintre cele mai frumoase biserici din Maramureș, 
lăcaşul de cult din Ieud a fost construit din lemn de brad, de 
către familia nobilă locală Balea, în cimitirul satului. 

Unele documente o consideră cea mai veche bi- 

serică de lemn din Maramures, datată 1364, făcând-o cea 
mai faimoasă în regiune; conform altor păreri, ea datează, 
probabil, din secolul al XVII-lea. Acum se cunoaşte 
faptul că tătarii jefuitori au incendiat biserica inițială şi au 
distrus-o în totalitate în secolul al XVII-lea. Existenţa 
unei biserici mai vechi se certifică prin descoperirea a 
două cărţi din secolul al XVI-lea în edificiul actual. 

Construcţia urmează canoanele tradiționale; pic- 
tura şi iconostasul, bine conservate, sunt de secolul al 
XVIII-lea. Prin comparaţie cu alte biserici de lemn din 
aceeaşi perioadă, cea din Ieud-Deal face parte din cate- 
goria celor mari, având 7,15 m lăţime şi 11,87 m lungime, 
cu o capacitate maximă de cca. 340 credincioşi. 

Biserica din lemn din leud-Deal este reprezentativă 
pentru bisericile din Maramureş, înzestrată cu o generoasă 
suprafaţă interioară, în care elementele structurale sunt uti- 
lizate şi ca elemente decorative. Înălțimea naosului, care 
este principala încăpere, este egală cu lățimea ei, o pro- 
porţie întâlnită şi la alte biserici de la începutul secolului 
al XVII-lea din Maramureş. Ceea ce este remarcabil 
pentru această biserică este spațiul interior, cel mai ela- 
borat din punct de vedere al concepției, al detaliilor 
sculptate cărora li s-a adăugat pictura acoperind întreaga 
suprafață. 

Picturile interioare formează una din cele mai bine 
păstrate entități ale picturilor murale post-bizantine din Ma- 
ramureş. Programul iconografic e special şi impresionant. 
Nici un colţ al bisericii nu a rămas nepictat. Inscripţiile sunt 
scrise în română, cu caractere chirilice. Alexandru Pone- 
halschi, un cunoscut pictor de biserici şi icoane care a 
deschis o şcoală artistică în Maramureş, s-a ocupat de acest 
edificiu în 1782. Combinând spontaneitatea artei folclorice 
cu elemente ale barocului vestic, Ponehalschi a reuşit 
să-şi creeze propriul stil, iar pereţii bisericii din Dealul 
leudului au fost consideraţi în general apogeul carierei 
sale. Pereţii pronaosului ilustrează Judecata de Apoi, des- 
făşurată pe peretele de apus. Pe bolta naosului este re- 
prezentat „Cel-Vechi-de Zile”, cu Sfântul Duh sub formă 
de porumbel. Pe peretele lateral al bolții sunt repre- 
zentate scene din Vechiul Testament. În altar, printre 
Sfinţii Ierarhi se află mitropoliţii Alexei al Moscovei şi 
Petru al Kievului.! In biserică există icoane vechi de lemn 
(sec. XVI-XVII), o valoroasă colecție de icoane pe sticlă 
aduse de la Nicula, covoare vopsite în culori vegetale şi cărți 
de mare valoare: „Intrebare creştinească” şi „„Apostolul” 
datând din secolul al XV-lea, tipărite de Coresi, precum şi 
alte documente tipărite la Iaşi şi la Blaj. În podul bisericii a 
fost descoperit „Codicele de la Ieud”, manuscris de o va- 
loare inestimabilă, datat 1391, considerat ca fiind cel mai 
vechi text în limba română, scris cu litere chirilice. 

O clopotniță de lemn amplasată într-unul din 
colțurile cimitirului şi „Drumul crucii”, format din 14 
mici construcţii de zidărie, realizat la începutul secolului 
al XX-lea, completează acest ansamblu. 

Biserica de lemn din Ieud Deal reprezintă un vârf al 
artei şi tehnicii de a construi biserici de lemn în Maramureş 


Biserica de lemn „Sfinții Arhangheli” din Plopiş 


Biserica din Plopiş, amplasată în vârful unui deal, 
poate fi considerată sora mai mică a celei din Șişeşti. 


1 Grigore Man, Op. cit., p. 193. 

Locuitorii Plopişului au început în anul 1798 edi- 
ficarea unei noi biserici, menite să înlocuiască vechiul 
lăcaş de cult, finalizată la 12 noiembrie 1811. Datele care 
atestă sfințirea bisericii sunt extrase dintr-un document 
găsit în piciorul prestolului. 

Clădirea bisericii e mică, 17 m lungime, 7 m lățime 
şi 47 m înălţime, însă dovedeşte un deosebit simţ al 
proporțiilor, fiind poate cea mai unitară şi mai bine echi- 
librată biserică de lemn a Maramureşului, lucru ce o face 
să se înscrie în categoria construcțiilor religioase bine 
închegate. 

Din punct de vedere arhitectonic, se compune din 
pridvor, pronaos, naos şi un altar, toate ridicate pe o fundaţie 
din piatră. Biserica oferă o mărturie a măiestriei meşterilor 
lemnari de pe Valea Cavnicului.! 

Picturile au fost făcute în 1811 de către Ştefan din 
Şişeşti, aşa cum arată inscripţia unei icoane, dar creaţiile 
acestea sunt păstrate doar pe bolțile din naos, altar şi pe 
catapeteasmă. Bolta naosului păstrează în condiţii bune 
scene cu Sfânta Treime şi Maica Domnului. Nota do- 
minantă a iconografiei este dată de reprezentări ale Apo- 
calipsei, ocupând întregul perete de vest al naosului. Acest 
ansamblu iconografic este înconjurat de sfatul celor 
douăzeci şi patru de bătrâni. Reţine atenţia zugrăvirea spa- 
țiilor libere de pe bolta naosului şi altar cu stele strălucitoare 
în culoare roşie. Arhanghelul Mihail, patronul bisericii, se 
înfăţişează victorios deasupra balconului. Altarul s-a păstrat 
şi conservat foarte bine, impresionând prin fineţea exe- 
cuţiilor artistice şi acuratețea detaliilor.? 

Biserica din Plopiş poate fi considerată rezultatul 
influenţei bisericilor de tip maramureşean şi a celor de tip 
nord-transilvănean. 


Biserica de lemn „Cuvioasa Paraschiva” 
din Poienile Izei 

Biserica, situată în incinta cimitirului, la aproxi- 
mativ 200 de metri de centrul satului, a fost construită în 

1604, fiind printre cele mai vechi biserici de lemn din 
Maramureş. Se spune despre ea că „lemnul de temelie” a 
fost pus în secolul al XIV-lea, edificiul fiind apoi refăcut la 
începutul secolului al XVI-lea. 

Planul lăcaşului de cult conţine porticul sau prid- 
vorul, pronaosul, naosul şi altarul. 

Biserica a fost pictată în întregime în 1794, con- 
form mențiunii din inscripţia de la piciorul bolţii din 
naos: „s-a început pictarea acestei sfinte biserici în tim- 
pul vieţii înălțimii sale împăratul Franz şi a excelenţei 
sale episcopul Andrei Bacevski”. 

Picturile în stil bizantin care împodobesc biserica 
impresionează prin tematică şi abordarea originală a ico- 
nografiei tradiționale. Ele sunt adevărate opere de artă în 
care culoarea are o importanță majoră, dând unitate sce- 
nelor realizate de pictorul Gheorghe din Dragomirești; 
sunt scene din Noul Testament şi din Vechiul Testament. 
Principala temă din pronaos este Judecata de Apoi, care 
ocupă peretele de vest, sud şi de nord, sugerând pri- 
vitorului că imoralitatea, minciuna, invidia sau răutatea 
sunt caracteristici nedemne de un bun creştin. Pe bolta 
naosului se remarcă Sfânta Treime, iar în absida altarului, 
Duhul Sfânt sub formă de porumbel, Bunavestire şi Înăl- 
tarea la cer a Preasfintei Fecioare Maria. O scenă nemai- 
întâlnită în zonă este reprezentarea simbolică, în naos, a 
jertfei lui Isus: un pelican care-şi sfâşie pieptul cu ciocul, 
pentru a-şi hrăni puii cu propria carne, o tragică metaforă ce 
vorbeşte despre sacrificiul lui Hristos, dar şi despre jertfa 
oamenilor acestor locuri.3 Iconostasul cuprinde icoane ce 
datează din a doua jumătate a secolului al XVIII-lea. 
Uşile împărăteşti sunt unice: Pomul Vieţii este prezentat 
prin vrejuri împletite, ce formează nişte ochiuri sub for- 
ma unor medalioane mari cu cei patru Evanghelişti şi 
medalioane mici cu Bunavestire şi alte chipuri de Sfinți. 
Intrarea în biserică se face printr-o uşă dublă pictată 
frumos, a cărei parte superioară înfăţişează figurile Sfin- 
ților Petru şi Pavel, iar partea de mai jos — viţa-de-vie 
agăţătoare. 


1 Monumente UNESCO..., p. 40 
2 Grigore Man, Op. cit., p. 256. 
3 Monumente UNESCO..., p. 46. 

Biserica este unul dintre cele mai frumoase mo- 
numente ale arhitecturii din Maramureş, vădind înaltul 
nivel artistic atins de meşterii lemnari ai Maramureşului 
şi, în acelaşi timp, una din cele mai bine conservate 
biserici de lemn din această zonă. 


Biserica de lemn „Sfinții Arhangheli Mihail şi 
Gavril” din Rogoz 


Situată în centru, biserica a fost ridicată în anul 1663. 
Se pare că lăcaşul de cult a supravieţuit invaziei tătare din 
1717. 

Dimensiunile edificiului sunt de 14 x 5,5 m, înca- 
drându-se în categoria bisericilor mari din zonă. Uni- 
citatea construcției este dată de acoperişul asimetric şi de 
intrarea laterală. 

Planul edificiului este alcătuit din pronaos, naos şi 
altar; planul pronaosului şi absenţa pridvorului sunt spe- 
cifice vechilor biserici din secolul al XVII-lea şi chiar de 
dinainte. Acoperişul, unitar, prezintă o uimitoare asi- 
metrie. Turnul este tratat cu multă dibăcie pentru evitarea 
unui efect de verticalitate exagerat; în colţuri, patru tur- 
nuleţe reproduc întocmai forma turnului însuşi.! 

Pictura a fost realizată în anul 1785 de către meşterii 
zugravi Munteanu Radu din Ungureni şi Man Niculae de la 
Poiana Porcului. Ea se păstrează doar în naos şi pronaos, cu 
unele scene fragmentate şi altele şterse. Programul ico- 
nografic, incoerent în ansamblu, cuprinde teme din Vechiul 
şi Noul Testament. Principalele teme iconografice sunt: 
Cina cea de Taină, Spălarea picioarelor, Ciclul Patimilor, 
Geneza, precum şi parabola Bunului Samaritean. În 1834 
biserica a fost repictată pe tavanul pronaosului, bolta nao- 
sului şi pe cafas, de un zugrav neidentificat. Catapeteasma 
pictată şi un candelabru din lemn cu ornamente sculptate în 
formă de păsări sunt adăugate decorațiunilor interioare ale 
edificiului. 

Impresionante sunt şi decoraţiunile exterioare: brâul 

în formă de funie răsucită cu simboluri solare ce înconjură 
biserica şi îmbinările de lemn ce dau pereților aspectul unor 
ziduri de cărămidă. Elementul ornamental caracteristic a- 
cestei biserici îl constituie capetele grinzilor ce sprijină 
streaşina, cioplite în formă de cap de cal - element laic, 
întâlnit la multe din casele ţărăneşti. O cruce cioplită, înaltă 
cât peretele pe care este aplicată, străjuieşte la vest de 
intrare. 

Nici o altă biserică nu prezintă o asemenea abun- 
dență de decoraţii care fac din această biserică o ade- 
vărată bijuterie arhitecturală. 


Biserica de lemn „Sfinţii Arhangheli” 
din Şurdeşti 


Deşi punct central al satului, biserica este localizată 
în prezent spre periferie, ca urmare a faptului că satul s-a 
extins înspre zona de munte. Renumită ca realizare arhi- 
tecturală şi înălțime memorabilă a turnului, biserica a fost 
construită în 1721, sub directa supraveghere a lui Toma 
Macarie, dovadă fiind inscripţia aflată deasupra uşii de la 
intrare, scrisă cu caractere chirilice. Deşi aflată în afara 
zonei Maramureşului, biserica este una tipic maramure- 
şeană, din perioada de maturitate a acestui stil. 

Este considerată ca fiind cea mai înaltă construcţie 
veche din lemn de stejar, turnul-clopotniţă măsurând 54 
m. El este înconjurat de alte 4 mici turnulețe, înălțimea 
totală de la sol fiind de 72 m. Biserica din Şurdeşti a fost 
cea mai înaltă biserică din lemn din toată Europa până 
acum câţiva ani, când a fost construită noua biserică a 
mănăstirii Peri din Săpânța, Maramureş, de 78 m înăl- 
time. 

Planul bisericii este compus din portic sau pridvor, 
pronaos, naos şi altar. Monumentalitatea construcției este 
subliniată de felul în care e realizată turla. Cei care au 
conceput întregul edificiu şi au dimensionat turnul au 
avut un deosebit simț al proporțiilor, făcând corecții 
optice la toate elementele importante ale acestuia.? In 


1 Biserica de lemn Sfinții Arhangheli Mihail şi Gavril..., p. 11. 
2 Emil Costin, Op. cit., p. 65. 

jurul turnului principal se remarcă patru turnulețe mici, de 
influență occidentală, având ca semnificaţie dreptul de ju- 
decată. Corespunzător fiecărui turnuleţ, în interior, la a- 
ceeaşi înălțime, se găseşte câte un clopot. La toate crucile 
există semiluna, pentru a proteja de o posibilă invazie a 
tătarilor, ultima invazie fiind datată în anul 1717. 

In 1783 biserica a fost pictată în interior: altarul de 
către zugravul Ştefan, naosul de către zugravul Stan, iar 
pronaosul probabil de către un ucenic al acestuia din 
urmă. Decorația sculptată în lemn este opera meşterului 
Ştefan Tămăran Ciocotişan. Frumuseţea bisericii este 
sporită de existenţa brâului în funie răsucită. Programul 
iconografic este asemănător, stilistic şi tematic, cu celal 
bisericii din Plopiş; pictura, în stil baroc, se păstrează 
doar parţial. Pe lângă temele comune, aici se întâlneşte 
tema Scării lui Iacov. În pronaos, pe peretele de nord, se 
desluşesc scene reprezentând: Samariteanca la fântână, 
Toma necredinciosul, pe cel de vest: Orbul din naştere, 
Cele cinci fecioare cuminţi, la est şi sud: Parabola fe- 


Biserica de lemn „Sf. 

cioarelor, Judecata de apoi. Pe bolta naosului se păstrează 
pictura, în culori deschise, reprezentând Sfânta Treime, 
în centru, Evangheliştii, în cele patru extremităţi, în me- 
dalioane, Prorocul Ilie şi Elisei în căruță de foc. Pereţii 
naosului au o tematică diversă, conţinând: Sfânta Treime, 
Sf. Gheorghe, Sf. Dumitru, Sf. Teodor, Sfinții împărați 
Constantin şi Elena. Pictura iconostasului se păstrează 
mai bine, acesta fiind de dată mai recentă, lucrată frumos 
şi suprapusă peste cea veche. In altar se pot desluşi scene 
cu Isus pe cruce, Coborârea lui Isus de pe cruce, Sfinții 
episcopi şi câteva scene din Vechiul Testament. 

In cimitirul din jurul bisericii există pietre pline, în 
formă de sarcofage din andezit, asemănătoare cu sarco- 
fagele romane. Nu au inscripții, dar au elemente de orna- 
mentație sculpturală. 

Valoarea pe care biserica din Şurdeşti o deţine în 
mod evident îi conferă titlul unanim acceptat, atât de 
specialişti cât şi de publicul larg, de catedrală de lemn şi 
de capodoperă a geniului. 


Arhangheli Mihail şi 


Gavril” din ROGOZ - Maramureş 
(monument UNESCO) 


A 


Florin POP 
Adrian POP 


ntr-o lume ce navighează printre arhetipuri şi încearcă să-şi țină respirația la intrarea în 

deplinătatea conștiinței, e nevoie de firul de praf din clopotnița vechii biserici de lemn, 
pentru a înțelege tropotul cohortelor de îngeri... Mirosul acela, de lemn bătrân de când lumea, e o 
poartă către străbuni, sfinților pictați nu [i s-a înnegurat aura, iar prin ferestrele mici, la vreme de 
miazăzi pogoară Lumina... Dăinuie şi merg peste vremuri ca nişte corăbii binecuvântate ce ies din 
furtună şi-şi poartă drumeții la țărm... Nu-şi cunosc părăginirea, căci în ele s-a născut veșnicia... 
Ocrotitoare pentru toți, prin dragoste şi credință merg înainte, înfruntând vremurile... 


O biserică ne-ar invita mai degrabă la tăcere şi nu 
la cuvinte... totuşi, apropiindu-ne urechea de grinzile 
vechi de lemn simţim cum urcă spre noi scâncete de 
copil, bocete de înmormântare, veselia nunţilor, zgomot 
de arme, cântece şi descântece bătrâne. Istoria acestor 
locuri este povestită în lemnul bisericilor, adevărate sanc- 
tuare ale Cuvântului, păstrătoare ale unor monumente de 
cea mai veche limbă românească. 

Bisericile de lemn din Maramureş, cu echilibrul 
volumelor, armonia proporțiilor şi elansarea excepţio- 
nală a turnurilor, reprezintă realizări tehnice şi artistice 
superioare, unele chiar capodopere, integrate organic unei 
îndelungate evoluţii ale cărei începuturi se pierd în timp. 

Potrivit tradiţiei, biserica „Sfinţii Arhangheli Mi- 
hail şi Gavril” din Rogoz a fost construită în anul 1663 din 
două lemne frăţâne uriaşe coborâte din Dealul Popii, fiind 
situată în centrul satului, alături de biserica „Sfânta Pa- 
raschiva” adusă aici din satul Suciu de Sus în 1883. Pe 
fundaţia scundă din piatră se înalță pereți din grinzi masive 


de ulm încheiate în unghi drept şi întărite pe alocuri cu cepi 
groşi de lemn. 

Exteriorul bisericii prezintă elemente decorative, 
deosebit de valoroase la nivelul pereţilor. Se remarcă 
dintâi, pe peretele sudic al pronaosului, intrarea cu an- 
cadrament masiv tratat într-o notă de simplitate rustică, 
cu excepţia acoladei prea ascuţite. Brâul în chip de funie 
răsucită decorează pereții exteriori, având la mijlocul lui 
aplicată o rozetă - simbol solar. Mai sus, cele două rân- 
duri de cosoroabe prezintă cunoscutele crestături ce imită 
cornişa în zimți de cărămidă a unei biserici de zid. Ele- 
mentul de plastică ornamentală, cel mai caracteristic îl 
constituie însă capetele de grinzi ce sprijină streaşina în 
dreptul pereţilor de despărțire şi în colţurile edificiului, 
cioplite în profiluri variate, cele mai multe în forma 
tradiţională a capului de cal. În partea de est, capetele de 
cal, prin gruparea lor, sugerează un galop: încordare şi 
odihnă a unui spaţiu străbătut. Elementul e laic (regăsit la 
anumite case vechi ţărăneşti) şi corelează fapte etno- 

grafice vaste: fie amintim aici calul (alb) drept cursier al 
Soarelui şi Nunții, fie calul (negru) animal psihopomp - 
cărăuş al Morţii. 

Alături de acest element, atenţia ne este atrasă de un 
alt simbol zoomorf mult mai rar întâlnit în arhitectura tra- 
dițională: este vorba de o piesă de lemn aşezată „în chituci” 
în unghiul drept format din două „capete de cal” mai scurte 
decât celelalte - unul vertical lipit de perete, celălalt în 
consolă şi care oferă o evidentă asemănare cu un cap de ani- 
mal stilizat, având urechi, bot şi ochii marcați prin doi cepi, 
eventual un bour. Cât de important este rolul simbolisticii 
în ornamentaţia bisericii „Sfinţii Arhangheli Mihail şi Ga- 
vril” o dovedeşte încă un element de sculptură, neaşteptat de 
data aceasta nu prin formă cât, în special, prin locul pe care îl 
ocupă, deoarece „capul de cal” (sau lup?) foarte bine modelat 
la care ne referim este cioplit la extremitatea de vest a 
meşter-grinzii, prelungită în podul bisericii, sub turn, unde 
este întuneric şi nu o vede nimeni. Meşter-grinda, puternic 
crestată în lungul liniei mediane prezintă în partea de vest 
Soarele, pe pieptul căruia se află Luna, pe umerii căreia - 
Luceferii, pe pieptul cărora - Stelele. E aici ceva naiv şi 
ireductibil din mitologia românească străveche, expusă în 
cântecele ceremoniale. 

Acoperişul prezintă o frapantă asimetrie, determi- 
nată de supralărgirea streşinii pe latura de miazănoapte a 
clădirii, creându-se astfel pe întreaga lungime a bisericii un 
amplu spaţiu ce adăposteşte Masa Moşilor, care este, astfel, 
nu alături ci în structura întregului arhitectonic. Deşi turnul 
pare disproporționat astfel față de navă şi de întregul bise- 
ricii, totuşi diviziunea părților este în numele întregului 
infinit distribuit şi recules în fiecare din ele. „Acoperişul 
seamănă, spunea un pelerin, cu o pălărie de oşean pusă 
pe-o ureche”. Turnul este tratat cu multă dibăcie pentru 
evitarea unui efect de verticalitate exagerat: în acest scop, 
turla propriu-zisă a fost „tăiată” la jumătatea înălțimii prin 
introducerea unei mici trepte şindrilite, partea de sus a 
segmentului superior fiind ocupată de pitoreasca galerie 
cu câte două arcade pe fiecare latură şi balustradă de 
scânduri traforate dispuse în consolă. 

Din interiorul umbros şi tăcut, fulgeră uneori din 
culoare în lumina strecurată pe geamurile mici, scene din 
Patimile Mântuitorului sau Deşertăciunea Lumii, cu înţe- 
lesuri atât de apropiate încât le-ai putea atinge cu gândul. 

Biserica de lemn din Rogoz te invită mai degrabă 
la tăcere, dar din ea străbat până la tine cântece de leagăn 
şi bocete de înmormântare stinse în lemnul crucilor din 
cimitirul vechi... 

f anul 2000, la Editura Vidavniţtvo din Lvov, a apărut 
albumul Țerkvi Ukraini Zakarpattia realizat de Mihailo 
Sirohman. Într-o prezentare grafică îngrijită, albumul 
prezintă bisericile existente în Ucraina Transcarpatică, cu 
istoria construirii lor, cu descrierea şi datele tehnice. Pentru 
noi prezintă un interes deosebit bisericile de lemn aflate pe 
teritoriul vechiului Maramureş istoric, care azi face parte 
din Ucraina. În paginile albumului se regăsesc, splendide şi 

uşor de recunoscut, minunate biserici de lemn care poartă 
amprenta stilului maramureşean. Pentru identificarea lor, 
precum şi în problemele de toponimie şi onomastică am 
beneficiat de sprijinul doamnei Dorina Oşan şi al prof. dr. 
Ştefan Vişovan. Prezentăm în cele ce urmează câteva dintre 
aceste biserici. (n.r) 


Biserici de lemn maramureşene 
în Ucraina 


Apşa de Sus, Raionul Rahiv, „Biserica Sfântul 
Mucenic Dumitru”, 1870 sau 1893 


În anul 1751, în sat exista o biserică de lemn cu 
turlă şi împodobită cu icoane, ce purta hramul Sfântului 
Arhanghel Mihail. În anul 1801 sunt consemnări re- 
feritoare la vechea biserică de lemn în pericol de pră- 
buşire, dar există şi referiri la un plan pentru construcția 
unei biserici noi. Biserica de astăzi a fost construită în anul 
1870 (după unele date în anul 1893) sub îndrumarea meşte- 
rului Vasile Tafia în stilul caracteristic pentru Potessia. 

Datorită cercetătorului ceh Florian Zapletal s-au 
păstrat imagini cu biserica din anul 1921. În imagini se 
văd cei cinci pereți ai altarului, acoperișurile în mai multe 
ape ale altarului şi naosului cu înveliş nou, mica turlă 
conică deasupra stranei. Din păcate, astăzi e foarte greu 
de observat că biserica e construită din lemn; pereţii sunt 
îmbrăcaţi cu stucatură, acoperişul este din tablă, turla 
conică a fost înlocuită cu un turn cu formă nedefinită, pe 
fațada principală acoperişul se sprijină pe două coloane 
din metal. În biserică se păstrează icoana pe pânză în ulei 
„Maria cu Isus” a pictorului P. Tisavolki. Ultima pictură 
în biserică a fost realizată de Mihai Krişenik. Spre sfâr- 
şitul anului 1920 a fost construită o biserică de lemn 
ortodoxă, care a fost distrusă în anul 1942 de maghiari. 
Preotul paroh Tivadar Ferenţic a fost condamnat la 10 ani 
de închisoare. A murit în închisoare din cauze necu- 
noscute. (pag. 576-577) 


Apşiţa, Raionul Tiaciv, Biserica „Înălţarea 
Domnului”, 1803 


Mica bisericuţă a fost asemănătoare cu biserica din 

Apşa de Sus — naosul cu strana de formă dreptunghiulară, 
alungită şi micuțul altar în cinci colţuri, acoperişul înalt, 
ascuţit, dar terminat nu cu o turlă ci cu un turn în patru 
colţuri. Pereţii naosului sunt decoraţi cu ferestre cu arc în 
plin centru, iar pereţii altarului cu ferestre cu arc ogival 
echilateral. Turla este mică, cu ferestre pe trei dintre 
pereți şi cu găuri rotunde chiar sub acoperiş. Unul dintre 
clopote a fost turnat în anul 1618. Iconostasul a fost pictat (se 
pare a fost pictat încă o dată) de loan Palcuş în anul 1937. 
Cu mare tristeţe, despre biserica din Apşiţa suntem 
nevoiţi să vorbim la trecut. În vara anului 1992 în jurul 
bisericii de lemn a fost ridicată o biserică din cărămidă, 
care nu se încadrează nici unui stil, iar cea de lemn a fost 
dărâmată. N-au fost de nici un ajutor nici cererile adre- 
sate preotului local, Mihai Fira, nici articolele apărute în 
presa regională. Oamenii au fost cei care de bună voie au 
sărăcit satul lor de cea mai mare comoară. (pag. 578-579) 


Apşa de Jos, Raionul Tiaciv, 
Biserica „Sfântul Nicolae Făcătorul de 
Minuni”, 1604 


În anul 1751 se aminteşte o singură biserică (cu o 
turlă frumoasă, împodobită cu icoane frumoase, cu două 
clopote); biserica din partea de sus a satului, a sfântului 
Vasile încă nu era construită atunci. Biserica din partea 
de jos a satului a fost construită în anul 1604 (după alte 
surse în anul 1561) şi modificată în prima jumătate a 
secolului al XVIII-lea. Biserica păstrează un echilibru al 
proporțiilor — lăcaşul se înalță cu fală pe culmea dealului 
cu turla semeaţă. Construcția este de dimensiuni reduse, 
în comparaţie cu bisericile gotice din regiunea vecină, 

Hust. Construcţia se compune din două corpuri din lemn 
de stejar, dintre care cel mai vechi fiind cel al altarului, cu 
micuța fereastră cu arc. Acelaşi tip de ferestre arhaice se 
găsesc pe pereții laterali ai stranei şi naosului. Acoperişul 
în două ape este comun celor trei corpuri. Acoperişul 
corpului central şi estic a fost schimbat cu şindrilă, dea- 
supra stranei acoperişul este plat. Lângă biserică se află o 
clopotniță de lemn, etajată, de formă pătrată cu acoperiş 
în opt colţuri. 

Biserica a fost multă vreme închisă credincioşilor, 
iar mai apoi a intrat în patrimoniul muzeului etnografic. 
Lucrările de restaurare s-au efectuat în anul 1961. Bi- 
serica a fost restituită credincioşilor greco-catolici. Preo- 
tul paroh Simon Pop a fost condamnat în anul 1948 la 25 
de ani de închisoare. A fost eliberat în anul 1956. (pag. 
580-581) 


Dumbrava, Raionul Tiaciv, 
Biserica „Sfântul Vasile cel Mare”, sec. XVIII 


Biserica de sus nu este menţionată în înscrisul din 
anul 1751, dar apare în înscrisul din anul 1801. Deci, a 
fost construită în a doua jumătate a secolului al 
XVIII-lea, probabil în anul 1776. Cea mai veche imagine 
cu biserica datează din anul 1920 şi aparţine cercetă- 
torului ceh, Florian Zapletal. Posibil, ca prin secolul al 
XIX-lea, la strană să fi fost adăugată încă o construcție 
(în înterior se vede foarte bine că este o adăugare), cu 
scopul măririi spațiului. 

În acest fel, biserica a căpătat o formă alungită, iar 
turla bisericii cu un acoperiş ascuţit a ajuns pe la mijlocul 
acoperişului. Intrarea s-a făcut prin încăperea nou con- 
struită. Scările de lemn cu balustrade de lemn duceau pe 
prispa sprijinită pe patru stâlpi. 

Începând cu perioada lui F. Zapletal, biserica a 
suferit numeroase schimbări. În locul acoperişului gotic, 
turla este acum acoperită cu tablă. În anul 1928 tot aco- 
perişul a fost înlocuit cu ţiglă. Puțin mai târziu turla a fost 
acoperită cu tablă. Treptele de lemn au fost înlocuite cu 
unele din beton. Structura pereţilor a fost vopsită în 
culoarea maro. Interiorul bisericii a fost placat şi vopsit. 
Icoanele sunt noi şi neinteresante. Lângă biserică se află 
clopotnița de lemn şi câteva cruci mari de lemn. Biserica 
a aparținut comunităţii ortodoxe, dar de când aceştia 
şi-au construit o biserică nouă soarta acestui monument 
din lemn este incertă. (pag. 582-583) 


Apşa de Mijloc, Raionul Tiaciv 


A. Biserica „Sfântul Nicolae Făcătorul de 
Minuni” (partea de jos a satului), sec. XVII 


În satul românesc s-au păstrat două biserici de 
lemn, caracteristice atât satelor ucrainene de pe valea 
Tisei precum şi celor câteva sate româneşti. (În regiunea 
Zakarpatia/Transkarpatia sunt cîteva sate în care ma- 
joritatea locuitorilor este formată din etnici români pre- 
cum: Bila Ţerkva/Biserica Albă, Hlebokey Potik/ 
Strâmtura, Dibrova/Apşa de Jos, Serednie Vodiane/Apşa 
de Mijloc, Topceno şi oraşul Solotvino/Slatina). 

Biserica din partea de jos a satului este construită 
din lemn de stejar, cu altar în cinci colțuri. Acoperişul 
este înalt, în două ape. În mijlocul compartimentului cen- 
tral, tavanul a fost înlocuit cu unul în formă de boltă, 
deasupra stranei — cu unul trapezoidal iar deasupra alta- 

rului — cu unul plat. Deasupra stranei este o turlă înaltă, 
cu acoperişul în formă de cort, în stilul caracteristic 
multor biserici maramureşene. Acoperişul este din şin- 
drilă. Biserica este austeră, lipsită de orice fel de ornamente, 
exceptând micuţele ferestre care „sparg” suprafața mo- 
nolită a lemnului. 

Interesant este faptul că uşa de intrare se află pe 
fațada sudică. Pe un perete al bisericii s-a păstrat în- 
scrisul: „Această sfântă biserică a fost renovată în anul 
Domnului 1699.” Din inscripţie aflăm că meşterul care a 
executat lucrările de reparație a fost ucrainean, iar bi- 
serica a necesitat lucrări de înlocuire a bârnelor putrede. 
Asta înseamnă că biserica a fost construită cu cel puţin 40 
— 50 de ani înainte de data reparațiilor, adică prin anii 
1640 sau 1650. 


B. Biserica „Sfântul Nicolae Făcătorul de 
Minuni” (partea de sus a satului), 1428 


Biserica din partea de sus a satului este una din cele 
mai vechi biserici de lemn în stil Potesia din Ucraina. 
Cele mai vechi părți din construcţie sunt bârnele de lemn 
de stejar (anul 1428), restul construcției fiind adăugată 
prin anii 1600. 

În jurul anului 1760, tavanul plat a fost înlocuit cu 
unul trapezoidal, ferestrele naosului au fost înlocuite cu 
unele de formă ogivală, a fost adăugată o turlă înaltă cu 
acoperiş ascuţit în patru colţuri. Acoperişul este ascuţit, 
în două ape. Formele austere ale bisericii ce amintesc de 
construcțiile romane, se profilează semet pe fondul al- 
bastru al cerului. 

Biserica se numără printre cele câteva construcții 
de cult în care mai există inscripţii pe pereți, deşi o parte 
dintre acestea s-au deteriorat iar o parte au fost acoperite 
cu vopsea. 

În anul 1601 s-a realizat pictura naosului, iar în 
secolul al XVIII-lea, a stranei. Pe plafonul stranei sunt 
realizate picturile tematice: „Maica Domnului”, „Adam 
şi Eva”, „Femeile — mironosiţe”, pe pereţi — chipurile lui 
loan Gură de Aur, Sfinţii Vasile şi Grigore. Pe peretele 
estic este realizată pictura „Judecata de Apoi”. Pe pe- 
retele vestic al naosului este portretul lui Isaia, pe pereții 
de nord şi de sud este pictura „Patimile lui Isus”, pe 
plafon — „Ochiul atotvăzător”, înconjurată de cele 12 
semne zodiacale şi pictura „ Troiţa”. 

Toate aceste picturi sunt creaţii remarcabile ale 
pictorilor populari, dar din păcate, la începutul anilor 
1990, aceste picturi au fost refăcute într-un mod gro- 
solan. Printre portretele care-i reprezintă pe sfinţi a apă- 
rut şi portretul realist al „preotului Nicoară”, probabil cel 
care a comandat lucrările de renovare. Iconostasul da- 
tează din anul 1761. Lângă biserică se află o clopotniţă de 
lemn. Restaurarea bisericii a fost realizată de arhitectul şi 
omul de ştiinţă Ivan Mohotici, în anul 1968. (pag. 589-595) 


Trebuşani, Raionul Rahiv, 
Biserica „Naşterea Maicii Domnului”, 1750 


Prima atestare a bisericii datează din anul 1750, 
dar se consideră că biserica este mult mai veche. Legenda 
spune că foarte demult pe locul numit Malei Poderei era o 
capelă. În timpul unei furtuni mari, capela a fost lovită de 
fulger, clopotul s-a desprins şi s-a rostogolit la vale. In 
locul unde s-a oprit clopotul localnicii au ridicat din 
bârne de brad biserica de astăzi. 

Lemnul era pregătit în luna februarie, când con- 
ținea concentrația minimă de apă, era decojit primăvara şi 
lăsat pe loc până se usca foarte bine. Astfel se obținea un 
lemn solid şi trainic. 

Există o însemnare din anul 1801 în care se spe- 
cifică: „La Trebuşani este o biserică de lemn, construită 
cu câțiva ani în urmă de către credincioşi”. In anul 1949 
biserica şi-a încetat activitatea, iar în anul 1960 a fost 
deschisă ca muzeu local. 

S-a reuşit ascunderea a două dintre clopote la 
Hmelevo. În următorii 10 ani acoperişul de şindrilă a fost 
înlocuit de două ori, dar spre sfârşitul anilor 1970 muzeul 
trece printr-o perioadă financiară grea, biserica este la un 
pas de prăbuşire, cimitirul vechi din jurul ei este distrus. 

Cu toate acestea, biserica nu a fost supusă mo- 
dificărilor. S-au conservat foarte bine şi complet vechiul 
pridvor cu stâlpii ciopliţi şi acoperişul de-a lungul pere- 
ților laterali. Frontonul în formă triunghiulară accen- 
tuează intrarea şi face legătura cu frontonul mai mare în 
formă triunghiulară a acoperişului. O notă de origina- 
litate o aduce turnul bisericii cu câte patru ferestre în 
formă de arc pe cei patru pereţi. În turn sunt două clopote. 
Monumentul a fost restaurat între anii 1970 şi 1971. 
Biserica a fost retrocedată credincioşilor greco-catolici 
şi, cu puţin înainte de Sărbătorile Pascale ale anului 1995, 
a avut loc prima slujbă şi sfințirea bisericii, schimbân- 
du-se hramul din Adormirea Maicii Domnului în 
Naşterea Maicii Domnului. Se ocupă de lucrările de res- 
taurare şeful comitetului parohial Mihai Priţ şi preotul 
Vasili Nosa din Rahiv. O contribuţie însemnată a adus şi 
directorul combinatului de prelucrare a lemnului, Vasili 
Brehliciuk. 

În anul 1998 a fost realizat un iconostas. Biserica 
se află pe fosta stradă Savlyak, care poartă în prezent 
numele cunoscutului scriitor satiric Marko Baraboli (loan 
Rozniciuc), care provine din Dilove. (pag. 598 — 600) 


Pârâul Alb, Raionul Rahiv, 
Biserica „Sfinţii Petru şi Pavel”, 1860 


După anul 1946, satele Trebuşani şi Pârâul Alb au 
fost unificate căpătând denumirea de Dilove. Biserica din 
Pârâul Alb a fost construită la 110 ani după cea din 
Trebuşani, dar o copiază pe cea veche, atât din punctul de 
vedere al proporțiilor cât şi a elementelor de decor. Se pot 
observa trei elemente tradiţionale — strana, naosul şi al- 
tarul unitare prin forma bazilică. Construcţia are unele 
elemente caracteristice stilului huţul: turla joasă pe aco- 
perişul în patru ape, fronton triunghiular. (pag. 600) 


Răstoace, 
Biserica „Sfântul Prooroc Ilie”, 1984 


Biserica de lemn a Proorocului Ilie a fost con- 
struită în anul 1925 (după alte surse în anul 1929), de 
meşterii locali Ştefan Cociş şi lonaş. 

După stil, biserica se încadra în cel huţul, adică 
naosul dreptunghiular era încadrat din amândouă părțile 
de două încăperi şi avea o turlă nu prea înaltă pe acoperiş. 
Specifice acestei biserici erau turlele de pe acoperişul 
încăperilor ce încadrau naosul. Biserica de lemn a ars în 
anul 1979. 


BISERICI DE LEMN DIN MARAMUREŞ 17 


În anul 1984 comunitatea credincioşilor a reuşit să 
construiască o biserică din cărămidă, care a reprodus în 
varianta zidită modelul şi structura bisericii de lemn. In 
anul 1998 acoperişul bisericii a fost schimbat. (pag. 732) 


Uglia, Mănăstirea şi Biserica 
„Adormirea Maicii Domnului”, 1993 


Mănăstirea ortodoxă de călugări din Uglia a fost 
una din cele mai vechi din regiunea Zacarpatia. Inte- 
meiată înainte de perioada mongolă această mănăstire 
este considerată de unii istorici ca fiind cea mai veche 
mănăstire slavă. După părerea lui la. Golovaţki, însem- 
nările din Cronica Ipativskii din anul 1262 fac referire 
tocmai la această mănăstire. 

Una din figurile proeminente ale mănăstirii Uglia 
sau Zanevska a fost episcopul Dosifei (1648 -1734), care 
a lăsat moştenire în cărţile bisericeşti un mare număr de 
însemnări personale şi poezii cu caracter duhovnicesc. 

În anul 1788 biserica mănăstirii era de lemn. De 
mănăstire aparțineau schiturile din Drahov, Odarov, Mi- 
cul şi Marele Ugolika. În secolul XVIII, biserica de lemn 
din Odarov, construită în anul 1470, a fost mutată la 
Kolodnovo. O versiune susține că mănăstirea a fost dis- 
trusă în anul 1735. 

După alipirea în anul 1920 a regiunii Zacarpatia 
teritoriului Cehoslovaciei, în locul în care a fost vechea 
mănăstire s-a pus o cruce. leromonahul Vichentie (Vasile 
Oros) a construit în locul vechii mănăstiri de călugări un 
schit de maici. În anul 1921 un sătean din Uglia, Bogdan 
Firineţ a cumpărat de la un localnic evreu pe nume Ignati 
Marcovici, cu două mii de coroane, o parcelă „Pe Deal” şi 
în locul unde cândva a fost mănăstirea a construit o 
capelă. După moartea acestuia, pământul a devenit pro- 
prietate a satului şi preotul Vichentie a fost nevoit să 
cumpere parcela cu cinci mii de coroane cehoslovace. 

Pentru bunul mers al lucrărilor de construcție a 
mănăstirii, episcopul Damaschin l-a mutat pe preotul 
Vichentie din Nejnie Bistre (Bistra de Jos), unde slujea ca 
preot, la Krecev. 

În anul 1934 au fost cumpărate două case din 
Kricev şi transportate la locul construcţiei. Casele au 
constituit materialul din care au fost ridicate biserica şi 
două chilii pentru călugării veniţi de la schitul Goro- 
dilivski. La începutul celui de al doilea război mondial, 
călugării au părăsit schitul iar părintele Vichentie a adus 
în locul lor trei maici de la mănăstirea Draghivska. Sub 
îndrumarea maicii superioare Rafaela, în anul 1947 pe 
fundaţia vechii biserici a fost ridicată una nouă. 

În perioada sovietică, începând cu anul 1959 mă- 
năstirea a fost închisă. Biserica de lemn şi basilica zidită 
nu au fost distruse dar construcţiile au început treptat — 
treptat să se degradeze. Mănăstirea a fost reînfiinţată în 
anul 1990 la iniţiativa călugărițelor în frunte cu Cristina 
Stan. Cele două bisericuțe vechi au fost dărâmate. 

Între anii 1991 şi 1993, în locul basilicii a fost 
ridicată biserica „Adormirea Maicii Domnului”. Au fost 
construite corpuri de noi: chilii, biserica „Sfântul loan”, 
capela „Sfântul Ihe”. 

În anul 1992, în biserica „Adormirea Maicii Domnului” 
a fost pus iconostasul de Mihai Rosada. (pag. 770-771) 


18 


AN 10, NR. 2-3 (33-34), SEPTEMBRIE 2009 


FAMILIA ROMÂNĂ 


Bisericile vechi maramureșene de lemn 
din Apşa de Mijloc, Ucraina 


Biserica de Sus a satului - 
Biserica ortodoxă „Sf. Nicolae” (1428) 


Cel mai important secol în istoria satului Apşa de Mij- 
loc şi a celorlalte sate româneşti maramureşene a fost şi rămâne 
în continuare secolul al XV-lea — anume în acest secol a fost 
înregistrat din punct de vedere juridic satul (1407). 

O altă dată marcantă a rămas anul 1428 — înre- 
gistrarea documentară a Bisericii de Sus a satului. Se 
spune că lucrul acesta a fost fixat, cu dalta şi ciocanul, pe 
stratul inferior al bisericii, care a fost îngropat în pământ. 
Mai mult decât atât, putem întâlni şi anul 1400 la istoricul 
român Alexandru Filipaşcu, în carte sa Maramureşul.| 

Ce putem spune referitor la religia apşenilor? Din 
istorie se cunoaşte că românii au primit creştinătatea încă 
din sec. III-IV e.n. Ungurii, prin secolul al X-lea au 
introdus religia catolică. Cu timpul, în multe biserici 
maramureşene s-a introdus religia greco-catolică, pe care 
au acceptat-o şi oamenii din Apşa de Mijloc. Un savant al 
timpului Jan Hus (1369-6 iulie 1415) a criticat mult 
biserica catolică, susţinând că duce o propovăduire falsă 
şi ruşinoasă, neprimită de către poporul de rând şi neîn- 
țeleasă (fiind în limba latină). Cărţile şi liturghia erau la 
acea dată în limba slavonă veche (scrierea biblică în 
potcoave). Jan Hus a fost ars pe rug de către unguri. Au 
băgat spaima în oamenii de rând, că dacă cineva se va 
împotrivi religiei catolice, va păţi la fel.? 

Prin sate, cnejii, pe cont propriu, construiau bi- 
serici pentru rugăciuni. Fiecare sat românesc îşi are în 
această privinţă istoria lui proprie, mai ales legată de con- 
struirea bisericii. 

Biserica de Sus a satului rămâne până în prezent un 
model clasic, de inspirație gotică, făcută din lemn de 
stejar şi „fără nici un cui”. Cum s-a construit această 
biserică? Sătenii aveau nevoie de o casă de rugăciuni. Pe 
atunci, se spune că în sat erau vreo 80-100 de familii de 
gospodari români, se cunoaşte că au existat case pe dea- 
luri: pe Hely, Coastă, Copăciş şi Stâjerăt.* Dar în apro- 
piere nu erau biserici cu parohii. 

Locul pentru construirea bisericii a fost ales cu 
vărsări de sânge, deoarece a avut loc un conflict între 
locuitorii satului. Pe Stâjerăt era o pădure frumoasă de 


Nuţu Laurenţiu POP 
Apşa de Mijloc, Ucraina 


stejari. Ea a fost tăiată complet şi pe locul acela s-a clădit 
prima biserică din sat. De aceea dealul respectiv a fost 
numit Stâjerăt. 

lată în ce mod s-au derulat evenimentele legate de 
construirea bisericii de Sus. La Griga, aproape de familia 
care locuia sub Coastă, se construiau case numai pe 
dealuri. Şesurile erau încă nepopulate de apşeni. In Stâ- 
jerăt erau numai 24 de familii. Pe Hely, Coastă şi Copăciş 
erau trei părți din numărul total de familii ale satului. Ele 
au vrut să pună lăcaşul sfânt pe dealul din Coastă, iar 
ceilalți, de la Griga şi Stâjerăt, acolo unde se află şi astăzi. 
(Biserica de Jos, din Coastă, a fost construită mai târziu, 
fiind atestată documentar din anul 1776). 

Astfel sătenii nu s-au putut hotărî unde să constru- 
iască biserica şi a început un conflict. Cei mai numeroşi 
au dus bârnele bisericii în Copăciş. Oamenii ce locuiau 
pe Stâjerăt, noaptea, le aduceau înapoi. Neînţelegerea a 
durat timp de câteva zile. La urma urmelor a fost chemată 
o comisie de judecători din Slatina (actualmente Solot- 
vino), dar n-a avut succes. Peste câteva zile a venit o altă 
comisie, mai numeroasă, din Sighet (Maramureş), care a 
hotărât pâra (conflictul) dintre locuitorii satului cu aju- 
torul zarului (tragerii la sorți). 

Autorul manuscrisului, domnul Dan Mihai pre- 
cizează, că Biserica de Sus a fost înălțată în timpul dom- 
niei lui Sigismund — rege al Ungariei. Ceva mai târziu a 
avut loc un eveniment important, care n-a putut să ră- 
mână în umbra tuturor evenimentelor istorice ale tim- 
pului. În anul 1437, la Bobâlna (pe teritoriul actualei 
Românii), s-au răsculat țăranii români şi cei maghiari. Ei 
au cerut micşorarea impozitelor. Nobilimea maghiară şi 
română a fost nevoită să înăbuşe această răscoală, care 
n-a avut succese impunătoare.‘ 

În anul 1445, la Apşa de Mijloc, parohia a fost 
condusă de popa Costa şi popa Balotha, care terminase 
şcoala duhovnicească la Mănăstirea Peri. În 1456, funcția 
de preot a îndeplinit-o Costa Pap, iar la începutul se- 
colului al XVI-lea, nobilii loaness Pop, Ignat Pop şi 
Tivadar Pop.5 

În timpul invaziei turceşti, Biserica de Sus a fost 
pictată de către turci. Se spune că ei au dat libertate mai 
mare scrisului slavon. Turcii doreau să aibă mai mulți 


1 Al. Filipaşcu. Maramureşul. Editura Echim, Sighetul Marmaţiei, 2002, p. 16. 
2  CoeemcRaA AcmopuuecKaA AHUURNONEOUA, AOCYNAPCTBEOHHOE HAYYHOE HBAATEJIBCTBO Coeemckaa 3Huyuknonedua, MockBa, 1963, cTp. 


900. 


3 Dan Mihai Ilieş. Istoria satului Apşa de Mijloc. Lucrare în manuscris, caiet albastru gros, aflat în posesia domnului Marina Nuţu Vasile, 


pensionar din Apşa de Mijloc, p. 18. 
4 Dan Mihai Ilieş. Op. cit., p. 18, 19. 


5 Tit Bud. Date istorice despre protopopiatele, parohiile şi mănăstirile române din Maramureş, din timpurile vechi până la anul 1911. 


Tipografia Diecezană, Gherla, 1911. 

curieri cunoscători ai limbii slave. Apoi, înainte de ple- 
carea de pe meleagurile noastre, ei au pictat-o a doua 
oară. Icoanele din interiorul bisericii conţin un scris sla- 
vonesc (chirilic).! 

Biserica de Sus a satului românesc Apşa de Mijloc 
este cea de-a doua, ca vechime, după cea din Ieud (1360, 
în unele surse — 1365).? 

lată ce ne istoriseşte dr. Vasile Moldovan în cartea 
Vizitaţie canonică în Maramurăş: „biserica din sus [...] e 
aşezată în celălalt capăt al satului, pe un deal țăpiş, dar 
mai întins deasupra. Din două dealuri par'că păzesc satul, 
care e foarte îndesat, căsile foarte aproape de olaltă. S'ar 
putea foarte uşor administra, prin un preot şi capelan, mai 
bine poate decât acum, când ambii preoți sunt bătrâni. La 
biserică se fac rugăciunile de la litie, predicând Rs. Do- 
mide. Popor a fost mai mult ca la liturghie.” 

În continuare, tot din aceeaşi sursă cităm: „Bene- 
ficiul superior, unde e preot Vasiliu Ciora, iar curatori: I. 
Moiş, M. Ionaș, G. Dan alui lonaş, I. Dan, M. Dan alui 
Ilie şi G. Marina. Se constată, că protocolul esibitor e din 
1903, cel postal din 1886. Protocol despre predici şi 
cateheze nu este. Are însă vre-o sută de predici scrise. 
Matriculele botezaţilor, cununaţilor, morţilor, din 1847. 
Circularele episcopeşti din 1867. În arhiva parohială sunt 
şi 21 cărți donate bisericii. Ziarul bisericii din 1882. 
Averea în bani 575 cor. 78 fil., în obligaţiuni private 720 
cor., Porțiunea canonică 18 jugh. Contribuţia o plăteşte 
biserica. 

Biserica e de lemn, cu boltitură de 13 m lungă şi 6 
m lată, în stare slabă. Are 6 rânduri de vesminte.”* 

Ce putem spune referitor la descrierea Bisericii de 
Sus? „Ea aparține celor mai bătrâne locaşuri sfinte de 
lemn din regiunea Tisei Superioare şi a Ucrainei. Cele 
mai vechi părți sunt straturile inferioare de stejar (anul 
1428), asupra cărora s-au efectuat reparaţii aproape de 
anul 1600. 

Pe la anul 1760 a fost modificat acoperişul plan pe 
cel trapezoidal, s-au pus ferestre noi, un turn înalt de 
carcasă, acoperit de «un cort» în patru trepte. Pe strat se 
află acoperişuri înalte în două trepte. 

Formele monumentale stricte a sfântului locaş, ce 
amintesc construcţiile medievale romane, se prezintă cu 
o siluetă curajoasă pe fondul cerului. 

Biserica aparține acelor puţine construcţii religi- 
oase, ce au picturi pe pereţi, măcar că o parte din ele sunt 
distruse, iar altă parte — lipite (sau cleite). 

În anul 1601 a fost pictată biserica, iar în secolul 
XVIII — «babineţul». Pe tavanul lui sunt «Simbolul Mai- 
cii Domnului», «Adam şi Eva», «Femei purtătoare de 
pace», pe pereţi — figurile lui loan Gură-de-Aur, Vasile şi 
Grigore. Pe peretele din est — «Judecata înspăimântă- 
toare». Pe peretele din vest — figura lui Iosia, în nord şi 
sud — «plăcerile», pe tavan — «Ochiul atotvăzător», în- 
conjurat de 12 semne ale zodiacului şi «Treimea (troiţa) 
Noului Testament». 

Restaurarea bisericii a fost înfăptuită în anul 1968 
de către arhitectul şi savantul Ivan Mogbhitici”.5 

Dar nu este unica relatare referitoare la restaurarea 
Bisericii de Sus. Se mai păstrează o serie întreagă de 
documente la văduva Marina Elena Vasile a lui Bliduţu, 
64 de ani, sat Apşa de Mijloc (mai 2006). 

Dintre ele fac parte: 

1.) documentul alcătuit la data de 1 martie 1983, 
referitor la transmiterea icoanelor din Biserica Sfântul 
Nicolae a satului Apşa de Mijloc, în număr de patru şi 
anume: Hristos-Mântuitorul, Născătoarea de Dumnezeu 
cu pruncul, Buna Vestire, Sfântul Nicolae. Toate icoanele 
din secolul al XVIII-lea au dimensiunile 100 x 72 cm. 

Mai jos figurează numele şi familiile a cinci per- 
soane care au alcătuit acest document, precum şi iscă- 
liturile lor, urmate de o ştampilă. 

2). documentul (actul) despre preluarea şi tran- 
smiterea icoanelor Bisericii de lemn a Sfântului Nicolae 
din anul 1428 a satului Apşa de Mijloc, datat 5 mai 1983, 
sat Apşa de Mijloc. 

3). documentul (actul) din 1 noiembrie 1984 a 
satului Apşa de Mijloc, despre transmiterea pentru res- 
taurare în atelierul de restaurare din Lvov a icoanelor din 
secolul al XVIII-lea (în număr de 10). 

4). documentul (actul) despre transmiterea mo- 
numentului de arhitectură din anul 1428 a Bisericii de 
lemn Sf. Nicolae, a comunităţii bisericeşti a satului Apşa 
de Mijloc, din raionul Rahiv. 

5). documentul (actul) despre transmiterea icoa- 
nelor din Lvov reprezentanţilor ce au dat comandă ... din 
Apşa de Mijloc, la 31 ianuarie 1991, oraş Lvov. 

6). descrierea inventarului cărților bisericeşti ce se 
păstrează la Biserica Sf. Nicolae a satului Apşa de Mij- 
loc, după starea din 22 septembrie 1990 (în total 16 cărți). 

7). contractul de asigurare din 10 decembrie 1990 
despre transmiterea Bisericii de lemn a Sf. Nicolae din 
1428 din Apşa de Mijloc a raionului Rahiv. 


Biserica de Jos a satului — Biserica greco-catolică 
„Sf. Nicolae Făcătorul de Minuni” (1776) 


Această biserică, mai puţin studiată de către is- 
torici, etnografi şi geografi are o istorie separată față de 
cea de Sus (1428). Ea a fost descrisă de către dr. Vasile 
Moldovan în cartea Vizitaţie canonică din Maramurăş 
astfel: „biserica e aşezată pe un dâmb înalt, țuguiat, cu 
foarte puţin loc plan de-asupra, e de-o parte de sat. Pri- 
veliştea e frumoasă în vale şi în sus, şi în jos. Nu e în 
proporţie cu greutatea suirii la biserică. 

Biserica e veche din 1400 (eronat, n.n.; docu- 
mentar — 1776). Se deosebeşte de celelalte la turn, care nu 
e aşa ţuguiat, e mai larg. E şi mai înaltă şi spațioasă, decât 
celelalte. Pe-o tablă neagră e scrisă cu ceară următoarea 
informaţie: «S’au înoit, prin zugrăvire aciasta s. Biserică 
cu cheltuiala mai multor, prin necruţata osteneală a lui 
Hm Pop George, cantor şi curator, anno 1822. Şi s'au 


Dan Mihai Ilieş. Op. cit., p. 21. 
Al. Filipaşcu. Op. cit., p. 16. 


Idem, p.229. 

sfinţit prin Pr. on. Petru Anderco vic. al Mar. Şi Vasile 
Volosan, p.r.t. al Sighetului, Teodor Rednic prot. al 
Coseului, Grigore Mihâly paroh al Apşei de Mijloc, 
Mihail Ciple şi părintele satului Demetriu Vultur, fiind 
de față D. Vasile Manu jurat mare al Sighetului». Pictura 
e frumoasă în toată biserica. Sunt icoane vechi de-ale 
tuturor sărbătorilor, cari se părândă spre sărutare 
poporului, după cum e sărbătoare. În tinda femeilor sunt 
multe icoane de Nicula, bătute pe pictura frumoasă de pe 
părete. Pe păreţi sunt bătute apoi o mulţime de feşnice de 
lemn, câte pentru o lumină. Fiecare femeie are lumină şi 
feşnic deosebit şi la liturghie le aprind, mai ales văduvele 
făcând un fel de pomenire pentru cei morţi. Toată tinda e 
astfel numai cu funingină, stricând cu totul pictura fru- 
moasă a bisericii, care abia se mai vede. Ce miros pot 
răspândi apoi atâtea lumini aprinse, într-o biserică în- 
desuită, nu prea spațioasă!”! 

În continuare, putem afla situaţia religioasă, ma- 
terială, financiară etc. a Bisericii de Jos, la anul 1913: 
„După aceste se face vizitație canonică, fiind în bene- 
ficiul inferior preot: Mihail Popp, curatori: I. Marina, 
P. Bell, I. Moiş, Ilie Mihalyi, G. Steţ. Se constată, că pro- 
tocolul esibitor şi cel postal e din 1902. Protocol despre 
predici şi cateheze nu este. Matriculele botezaților, cu- 
nunaților, morţilor din 1795. Circularele episcopeşti din 

1902. Ziarul bisericii din 1902. Averea în bani 323 cor. 
52 fil., în obligaţiuni private 8045 cor. 61 fil. Averea 
imobilă a bisericii şi încă a ambelor biserici e 1477 jugh. 
Porțiunea canonică 87 jugh. 1505 st.”? 

„Biserica inferioară este făcută din bârne duble, 
divizate în trei, cu stratul în altarul de cinci muchii, 
construită din grinzi de stejar. Toate straturile sunt aco- 
perite cu un acoperiş dublu, înclinat şi încercuit cu multă 
grijă. La mijloc, stratul central este acoperit cu cutii 
cupolate, «babineţul» este trapezoidal, iar stratul alta- 
rului este cu multe răsuciri plane. Deasupra «babine- 
tului» se află un turn înalt, înconjurat de un cort dur, ce 
este caracteristic pentru multe biserici maramureşene. 
Acoperişurile sunt făcute cu draniţă de lemn. Biserica 
este rigidă la înfăţişare şi n-are ornamente, ci numai nişte 
ferestre nu prea mari încalcă suprafața monolită a stra- 
turilor. 

O proprietate interesantă este aceea că uşile se 
află în fațada de sud. Pe straturi s-a păstrat data: «Este 
reconstruită această biserică sfântă în anul domnului 
1699» (din limba ucraineană) [...] Biserica a fost resta- 
bilită pentru a schimba bârnele inferioare putrede ale 
straturilor. Prin urmare, biserica a fost construită cel 
puţin cu 40-50 de ani înainte de restabilire, adică în anul 
1640 sau 1650." 


Biserica „Sfântul Iosif Mărturisitorul” - 
un colț de Maramureş într-o mare urbană 


Bisericile de lemn din Maramureş şi din tot nor- 
dul Transilvaniei reprezintă una din podoabele de preţ 
ale ţării noastre, mărturie vie a vredniciei poporului 
nostru, a simțului său estetic, a armoniei şi echilibrului 
său spiritual. Deşi de dimensiuni reduse, biserica mara- 
mureşeană poate sta cu cinste alături de marile capo- 
dopere ale arhitecturii universale, de marile creaţii ale 
lumii, realizând o legătură între cer şi pământ, ajutân- 
du-ne să înțelegem împlinirea voinţei lui Dumnezeu în 
competiţie cu eternitatea. 

În cele mai rele împrejurări, poporul nostru a găsit 
răgaz să ridice un Altar şi să înalțe o biserică în mijlocul 
satului, de obicei pe o colină, folosind materialul ce îl 
avea la îndemână, la temelia căruia punea tot ceea ce avea 
mai curat, frumos şi măreț. 

Bisericuţele de lemn maramureşene par nişte făclii 
ridicate spre ceruri, gata întotdeauna să se aprindă şi să 
ardă, fără să se mistuie, luminând şi încălzind inimile 
celor ce le cercetează şi le preţuiesc. În silueta lor nu 
găseşti nimic aspru, şi lipsit de viaţă, ci totul e linişte, 
lumină şi căldură, încât atunci când te apropii de ele parcă 
simţi căldura poporului drept-credincios care le-a înălţat 
şi le-a păstrat de-a lungul veacurilor, ca pe cele mai 

scumpe comori ale sale. Mărturii în timp ale 1scusinței 
unor meşteri anonimi, ele au fost un minunat mijloc de 
înălţare sufletească, de întărire spirituală întru credinţă şi 
de afirmare a conştiinţei naţionale, spre zările senine ale 
binelui şi frumosului. 

Dacă aceste biserici de lemn din Maramureş con- 
stituie realizări artistice cu care ne putem mândri, nu 
trebuie să uităm meritul ctitorilor şi al preoţilor, acei 
conducători spirituali ai credincioşilor, care au ostenit la 
ridicare lor şi au menţinut trează conştiinţa de neam şi 
lege strămoşească, în condiţii de multe ori vitrege, Jert- 
findu-se pe Altarul credinţei în Dumnezeu, spre desco- 
perirea tainelor transcendentului către care omul tinde 
încă de la începutul existenţei sale. 

Biserica maramureşeană este un simbol pentru spi- 
ritualitatea românească, ea nu este o piesa de muzeu, 
venită din istorie, ci este un model care poate fi oricând 
un brand naţional şi care împlineşte şi nevoile actuale ale 
fiilor neamului românesc. Un argument în acest sens sunt 
bisericile ctitorite în stil arhitectonic specific maramu- 
reşean, de către comunitățile româneşti mai vechi sau mai 
noi din ţară şi din diaspora românească, un astfel de 
model ar fi şi Biserica de lemn cu hramul Sfântul Iosif 
Mărturisitorul, din Baia Mare. 


1 Dr. Vasile Moldovan. Vizitaţie canonică în Maramurăş. Tipografia Seminarului teologic greco-catolic Blaj, Gherla, 1913, p. 226, 227. 

Biserici de lemn din Baia Mare 


Oraşul Baia Mare are numeroase şi frumoase locaşuri de cult. Intre acestea, un loc aparte îl ocupă 
ctitoriile ce îmbracă haina superbă a tradiționalelor biserici maramureşene de lemn, cum sunt: 


Biserica ortodoxă 
„Sfântul Mare Mucenic Gheorghe” 


În incinta Muzeului Satului din Baia 
Mare, se află o biserică de lemn, monument 
istoric, ce datează aproximativ din anul 1630. 
Ea a fost adusă aici din satul Chechiş, judeţul 
Maramureş, în anul 1939. Amplasată pe Dea- 
lul Florilor, într-un decor pitoresc, biserica a 
fost înconjurată de-a lungul timpului de gos- 
podăriile ţărăneşti tradiționale, aduse aici din 
toate părţile judeţului, odată cu înființarea 
muzeului în aer liber. Cine urcă spre biserică, 
să participe la Sf. Liturghie, are în faţa ochilor 
un Maramureş în miniatură şi poate gusta li- 
niştea şi pacea patriarhală a satelor noastre. 


Biserica ortodoxă 
„Sfântul Mare Mucenic Gheorghe” 
(în incinta Penitenciarului) 


Gol am fost şi M-aţi îmbrăcat; bolnav am 
fost şi M-aţi cercetat; în temniță am fost şi ați venit 
la Mine. (Matei 25, 36) 


În anul 1995, în curtea Penitenciarului 
din Baia Mare, la inițiativa personalului, cu 
munca şi înzestrarea meşterilor proveniţi din 
rândul deținuților, a fost construită biserica de 
lemn în stil maramureşean, având hramul Sfântul 
Mare Mucenic Gheorghe. Este prima biserică 
construită în incinta unui penitenciar în Ro- 
mânia. La slujbele ținute aici, în acest loc 
unde este atâta nevoie de îndrumare, com- 
pasiune şi sprijin, participă o parte din deți- 
nuti, ceilalți putând asculta slujba la difuzoare. 

De hramul bisericii, la 23 aprilie, în 
acest an, a slujit aici P.S. Justin Sigheteanul, 
episcop vicar al Maramureşului şi Sătmarului. 


Biserica greco-catolică 
„Adormirea Maicii Domnului” 


Pe Dealul Crucii ce străjuieşte, alături 
de Dealul Florilor, partea de nord a oraşului, 
a fost înălțată biserica de lemn cu hramul 
„Adormirea Maicii Domnului”, a Mănăstirii 
„Sfânta Maria”. Biserica a fost sfințită la 1 
august 1999, după doi ani de la punerea pie- 
trei de temelie, de către însuşi P.S. loan Şi- 
şeştean, episcop al Eparhiei Greco-Catolice 
de Maramureş. Complexul arhitectural ce în- 
cununează Calea Crucii, pe care se face ac- 
cesul la mănăstire, alcătuiesc un întreg 
armonios, integrat în spiritul locurilor. 
Mănăstirea adăposteşte o mică comunitate de 
Surori Baziliene, din Ordinul Surorilor Sf. 
Vasile cel Mare - Provincia „Inima Nepri- 
hănită a Sfintei Fecioare Maria”. 


Biserica ortodoxă 
„Sfântul Ierarh Iosif Mărturisitorul” 


Piatra de temelie a bisericii a fost pusă 
în anul 1993 de către Prea Sfinţia Sa Epis- 
copul Justianian al Maramureşului şi Sătma- 
rului, care a slujit şi prima Sf. Liturghie la 
noul altar, în anul 2001. Întreg ansamblul ar- 
hitectural este realizat în stil maramureşean 
tradițional, începând cu poarta de intrare, con- 
tinuând cu altarul de vară cu clopotniță, cu 
agheasmatarul, locul pentru lumânari, Casa 
Cărţii (librărie de carte religioasă) şi sediul 
Asociaţiei filantropice Sf. Iosif Mărturisito- 
rul. Complexul de construcții reprezintă o 
oază de spiritualitate şi un punct al oraşului în 
care Maramureşul este prezent atât prin at- 
mosferă, cât şi prin ambianţă. 


Grupaj realizat de Simona DUMUTA 

Biserici maramureşene de lemn în lume 


aramureşul este un loc în care religia încă 
M= poate spune că este la ea acasă, mara- 
mureşenii fiind considerați oameni cu fri- 
ca lui Dumnezeu şi oameni a căror pietate a rămas 
aproximativ aceeaşi cu a strămoşilor lor. Pentru a cinsti 
cum se cuvine Sfânta Treime, maramureşenii, ca şi mulți 
alți locuitori ai acestor ținuturi dintre Marea Neagră, Car- 
pați şi Dunăre, au înălțat locaşuri de cult, care mai de care 
mai frumoase şi interesante. Bineînţeles că acum vorbim 
despre celebrele, încă, biserici de lemn. Spun „încă” 
pentru simplul fapt că, deşi moda de a construi biserici de 
lemn a cam trecut, acum fiind la mare preţuire construirea 
de edificii moderne şi ultrasofisticate, totuşi în unele 
locuri mai există dorința de a avea locaşuri unde să te 
rogi, care să fie asemănătoare cu cele mai vechi biserici 
de lemn. Astfel, de câteva decenii încoace au apărut, 
inițial mai rar, apoi din ce în ce mai des, tot felul de 
construcţii ale unor biserici maramureşene de lemn în 
locuri îndepărtate din lume, în care românii, şi mai ales 
maramureşenii, s-au strămutat de-a lungul anilor. Pentru 
a demonstra, dacă mai este nevoie, cât de cunoscute sunt 
bisericile de lemn maramureşene putem spune că: al- 
bumul apărut la editura Proema din Baia Mare (2008), 
Monumente UNESCO din România, albumul Românii 
din jurul Romaniei în imagini, Editura Prometeu, Chi- 
şinău (2008), sau chiar secțiunea Arhitectura populară 
românească din Dicţionarul enciclopedic român, vol.1: 
A-C, Bucureşti, Editura Enciclopedică (1993), toate 
încep cu bisericile de lemn din Maramureş. 

În cele ce urmează, prezentăm succint câteva din 
bisericile de lemn maramureşene care au fost construite 
în afara teritoriului locuit în mod obişnuit de „moroşeni”, 
în ţară şi în străinătate. 


m Biserici maramureşene de lemn 
în ţara noastră 


Din cercetările noastre, am găsit informaţii con- 
form cărora în România există biserici maramureşene în 
următoarele localităţi: Bucureşti, la Academia Militară şi 
Spitalul Municipal, Cluj Napoca, la complexul studen- 
tesc „Hasdeu”, laşi, la unităţile militare, dar şi în Braşov, 
Bistriţa, Oradea, Focşani, Mizil şi altele. 


m Chişinău (Republica Moldova) 


Bisericuța de lemn din capitala Republicii Moldova, 
împreună cu capela şi căsuţele cu menire administrativă, 
au fost executate de iscusiții meşteri maramureşeni, după 
care au fost aduse la Chişinău, tocmai de peste munti, în 
luna ianuarie 2008. 

La data de 11 iulie 2007 a avut loc sfințirea pietrei 
de temelie pentru această biserică, iar în 27 ianuarie 
2008, primele trei tiruri cu piesele de lemn, necesare 
pentru înălţarea bisericii, au intrat pe teritoriul Republicii 
Moldova. Al patrulea tir, cu poarta de lemn, sculptată în 

stil maramureşan şi diferența de piese necesare, îndeo- 
sebi dranița pentru acoperiş, au ajuns la Chişinău cu trei 
săptămâni mai târziu. 

La data de 9 martie 2008, de „Duminica iertării”, a 
fost oficiată prima Sfântă Liturghie în biserica nouă şi de 
atunci până în prezent, sâmbătă seara şi duminică, se 
slujeşte serviciul divin în acest minunat sfânt lăcaş. 


Alte biserici maramureşene de lemn 
în EUROPA: 


m Salzburg 


Comunitatea ortodoxă română din acest oraş, în 
frunte cu P.C.Pr.Dr. Dumitru Viezuianu, cu ajutorul sub- 
stanțial al Mânăstirii benedictine „Sf. Petru” şi al altor 
asociaţii din Salzburg a ridicat o frumoasă biserică de 
lemn în doar 70 de zile. Prima Sf. Liturghie s-a săvârşit în 
noul locaş duminică, 11 noiembrie 2007, zi care rămâne 
de neuitat pentru românii ortodocşi din Salzburg şi îm- 
prejurimi. 

La Liturghia arhierească oficiată de I.P.S. Mitro- 
polit Serafim au participat peste 300 de credincioşi, pre- 
cum şi numeroase autorități bisericeşti şi locale, care s-au 
implicat în construcția bisericii. Părintele Viezuianu a 
relatat cum „Dumnezeu a lucrat în acest timp mai repede 
decât oamenii: temelia bisericii, ridicarea ei doar în două 
săptămâni, iconostasul, clopotul, încălzirea centrală, e- 
lectricitatea, candelabrul, toate s-au succedat cu o repe- 
ziciune uimitoare. După predică, Părintele Mitropolit 
Serafim a oferit câte o icoană cu Maica Domnului celor 
care au sprijinit substanţial noua construcţie, printre care 
şi Prinţesa Alexandra (fiica Maicii Alexandra — Prinţesa 
Ileana a României). A urmat o bogată agapă oferită de 
parohie tuturor celor prezenți. 

Pe tot parcursul construcției, presa locală austriacă 
a relatat despre acest eveniment cu totul nou pentru 
oraşul lui Mozart. 


m Chene-Bourg, Geneva (Elveţia) 


În anul 1980, CRE (Comunitatea Românilor din 
Elveţia), condusă de domnii Ion Broşteanu şi Octavian 
Ştefăneanu, a avut iniţiativa construirii unei biserici 
pentru românii refugiați la Geneva şi în împrejurimi şi s-a 
început o campanie de recoltare de fonduri. În paralel s-a 
inițiat şi o activitate parohială, în cadrul asociației laice, 
cu diverşi preoţi itineranți. În 1991, comitetul asociaţiei 
l-a adus din România pe părintele Adrian Diaconu, în 
scopul formării unei parohii şi al demarării lucrărilor de 
construcție a bisericii. Aşa s-a constituit, prin votul Adu- 
nării generale din 17 mai 1992, parohia „Sfântul Ioan 
Botezătorul” din Geneva, în relație canonică firească cu 
Biserica Ortodoxă Română - Biserica Mamă şi cu un 
statut de autonomie internă. În 1995 biserica de lemn a 
fost ridicată cu material şi meşteri din România, iar la 
sfințirea pietrei fundamentale din 29 iunie 1995 s-a pe- 

cetluit un Document în care se atesta destinația acestei 
biserici, legată strict de parohia „Sfântul loan Botezătorul” 
din Geneva, având ca paroh pe preotul Adrian Diaconu. 

Biserica de lemn de la Geneva a fost prima biserică 
românească construită în Europa Occidentală de către 
refugiații români din perioada comunistă. Proiectul con- 
strucției, aparținând arhitectului Gil Antonescu din Bu- 
cureşti, a fost oferit de Patriarhia Română, care a şi făcut 
demersurile necesare pe lângă Ministerul Afacerilor Ex- 
terne pentru realizarea transportului cu scutirea de taxe 
vamale, ceea ce s-a şi făcut. 


m Limours (Franţa) - Sediul administrativ al 
Mitropoliei Ortodoxe a Europei Occidentale şi 
Meridionale 


În anul 2001, an în care Arhiepiscopia Ortodoxă 
Română a Europei Occidentale şi Meridionale este ridi- 
cată la rangul de Mitropolie, iar Arhiepiscopul Iosif, la 
cel de Mitropolit, începe istoria bisericii maramureşene 
de lemn din Paris. Anul 2002 porneşte în forță: se fac 
demersurile necesare pe lângă autorităţile locale pentru 
proiectul bisericii şi se caută sponsori pentru materialul 
lemnos. În noiembrie începe achiziționarea lemnului de 
la Vişeu, sub supravegherea d-lui Gheorghe Pop, tatăl 
Înaltpreasfinţitului Mitropolit Iosif, iar în decembrie so- 
seşte poarta bisericii, element specific bisericilor de 
lemn, care marchează trecerea către spaţiul sfinţitor al 
bisericii. Lucrul merge foarte bine, şi în perioada febru- 
arie-aprilie 2003 echipa de meşteri din Ieud prelucrează 
lemnul în România şi montează conturul inferior al bi- 
sericii. La 15 iunie 2003, în scrisoarea pastorală de Ru- 
salii, Înaltpreasfinţitul Părintele nostru Mitropolit Iosif 
face apel la preoţi şi credincioşi pentru a contribui la 
ridicarea acestei biserici, „prima biserică ortodoxă ro- 
mânească ridicată din temelie de către noi în cadrul 
Mitropoliei noastre”. La apel răspund multe din parohiile 
şi din credincioşii Mitropoliei. Primele munci legate de 
amenajarea locului bisericii şi montarea încep la 4 iulie 
2003, iar finalizarea construcţiei se petrece la data de 16 
septembrie acelaşi an. 


m Biserică de lemn, în miniatură, pentru Franţa 


Muzeul Judeţean Maramureş a construit o biserică 
din lemn, în miniatură, pentru o expoziţie culturală orga- 
nizată de Ministerul Afacerilor Externe la Paris, în anul 
2006. Biserica, dar şi o poartă maramureşeană din lemn, 
au fost concepute şi construite de unul din meşterii popu- 
lari ai Maramureşului. Cele două construcţii respectă 
linia arhitectonică a bisericuţelor din lemn cu toate ele- 
mentele care trimit spre spaţiul sacru al satului românesc. 


m In Stockholm (Suedia) va fi construită o 
biserică românească în stil maramureşean 


În 26 aprilie 2009, a fost pusă la Stockholm piatra 
de temelie pentru prima biserică ortodoxă românească de 
lemn, în stil maramureşean, din nordul Europei. La Sfân- 
ta Liturghie Arhierească au slujit: Înalt Preasfinţitul Dr. 
Laurenţiu Streza, Mitropolitul Ardealului, împreună cu 
Preasfinţitul Dr. Macarie Drăgoi, Episcopul Europei de 
Nord, alături de un sobor de preoţi şi diaconi. Biserica din 
lemn de la Stockholm va avea hramul Adormirea Maicii 
Domnului. 

Cu această ocazie a fost emisă o medalie come- 

morativă şi au fost realizate crucea de granit, care a fost 
aşezată pe locul sfintei zidiri, precum şi steagul come- 
morativ, din catifea, cu broderie manuală, care a fost 
purtat în fruntea procesiunii şi va rămâne în biserica 
Parohiei Ortodoxe Române „Adormirea Maicii Dom- 
nului” din Stockholm. La ceremonie au participat ofi- 
cialități române şi suedeze. 


m Oslo (Norvegia) 


Proiectul construirii unei biserici româneşti de 
lemn, în stil maramureşean, la Oslo, vine în întâmpinarea 
dorinţei comunității româneşti din capitala Norvegiei. 
„Ca ambasador, am îmbrăţişat din prima clipă această 
idee, pornind de la premisa că solidaritatea, spiritua- 
litatea şi conştiinţa de sine a comunităţii româneşti din 
Norvegia ar putea căpăta o nouă dinamică în jurul unui 
locaş de cult propriu. Pe de altă parte, proiectul degaja o 
importantă încărcătură simbolică. O biserică românească 
de lemn la Oslo s-ar integra perfect în peisajul arhi- 
tectural tradiţional norvegian, marcat de renumitele 
«stave churches», generând un arc cultural peste timp 
care să întreţină, dar mai ales să accelereze, caracterul as- 
cendent al interacțiunilor româno-norvegiene. Veştile 
sunt încurajatoare, în sensul că aşteptăm o comunicare 
din partea Primăriei privind opţiunile de locație, după 
care, urmează să începem demersurile pentru aducerea 
din ţară a bisericii şi asamblarea acesteia la Oslo.”, a 
declarat Ambasadorul româniei în Norvegia, domnul 
Cristian Istrate. 


Biserici maramureşene de lemn în 
AMERICA DE NORD şi AMERICA DE SUD 


m Caracas (Venezuela) 


Dacă sunteţi în trecere prin Venezuela sau dacă 
doriţi să vă stabiliţi în această țară şi nu aveţi idee unde vă 
puteţi reculege în linişte, aşa româneşte, ca acasă, este 
bine să ştiţi că la Caracas vi se poate îndeplini dorința. 
Veţi găsiți aici cea mai solidă comunitate de creştini 
ortodocşi români din America Latină. În Caracas, în sub- 
urbia El Hatillo, veţi descoperi prima biserică ortodoxă 
românească din America de Sud. Realizată din lemn, în 
stilul maramureşean al secolelor XIII-XIV, biserica are 
hramul Sf. Constantin şi Elena. În ea slujesc părintele 
Costică Popa, preot pensionat, ajutat de către părintele 
mai tânăr Vasile Lungeanu. 

Aşezat la poalele Muntelui Ávila, pe şapte coline, 
Caracasul este una dintre cele mai moderne capitale ale 
Americii Latine. În oraşul lui Simón Bolivar trăiesc 
astăzi circa 1,9 milioane locuitori, iar dacă sunt luate în 
considerare şi suburbiile sunt 4 milioane de oameni. Între 
toți aceştia, la Caracas locuiesc aproximativ 150 de fa- 
milii de origine română, de religie ortodoxă. Pentru co- 
munitatea românească de aici, dar şi pentru românii din 
întreaga Americă Latină, Patriarhia Ortodoxă Română a 
trimis în 1968 un preot, pe părintele Costică Popa, care 
povesteşte: “Am ajuns în Venezuela în noiembrie '68 şi 
am găsit aici o colonie de români ortodocşi care însă nu 
aveau nici preot, nici biserică. M-am ocupat în tot acest 
timp de starea spirituală a acestora, dar şi de cea a ro- 
mânilor din Mexic, Argentina, Brazilia şi Columbia. 
Timp de 30 de ani am slujit la o biserică catolică, în 
sensul că după ce terminau catolicii slujba de la ora 

11.00, intram eu şi slujeam timp de o oră pentru românii 
ortodocşi. Visul nostru a fost însă să avem propria noas- 
tră biserică. Au trecut însă mulţi ani până să ni se înde- 
plinească această dorință”. 


m Canton, Ohio (SUA) 


Pe 21 mai 2005, biserica de lemn „Sf. Pante- 
limon”, a fost consacrată de Inalt Prea Sfinţitul Episcop 
John Michael Botean. La ceremonie au participat de 
asemenea: Presfinţia Sa, părintele Alexandru Mesian, 
Episcop greco-catolic al Eparhiei de Lugoj, România, 
Preasfinţia Sa, Florentin Crihălmeanu, episcop greco- 
catolic al Eparhiei de Cluj-Gherla, însoțit de preotul 
Vasile Gorzo, Preasfinţia Sa, Aurel Perca, Episcop au- 
xiliar romano-catolic al Eparhiei de laşi, însoţit de preoţii 
Mihai Budau si Grigore Duma şi de sora Felicia Danca de 
la ordinul Servants of Jesus the High Priest. De asemenea, 
mare parte din clerul Eparhiei bisericii „Sf. Gheorghe” din 
Canton, Ohio au fost prezenţi, inclusiv Arhimandritul Ni- 
cholas Zachariades, Egumen al Mănăstirii „Sfânta Invie- 
re” din Newberry Springs, California. Detalii despre 
etapele de construcție a acestui locaş pot fi găsite în albu- 
mul foto al Eparhiei, disponibil pe internet. 


m Portland, Oregon (SUA) 


Pe 29 aprilie 2006 avea loc sfințirea unui vis îm- 
plinit: Biserica Românească „Sfânta Maria” din Portland. 
Era de fapt o încununare a 20 de ani de „zămislire” a ceea 
ce este azi o bijuterie maramureşeană în mijlocul unui 
oraş, unde secolul XXI american se întâlneşte în fiecare 
duminică cu Evul Mediul românesc. Fără ajutor de la stat, 
de la domnitori sau de la bogătaşi, Sfânta Maria primeşte 
azi o comunitate crescândă de români nou-veniţi, care 
probabil nu pot să înţeleagă ce a motivat o mână de 
compatrioți să creeze această oază de românism bizantin, 
în ciuda obstacolelor externe şi interne cu care s-au con- 
fruntat de-a lungul decadelor. Acestei biserici i-a fost 
dedicată lucrarea: Biserica ortodoxă „Sfânta Maria” din 
Portland — Oregon: primul altar ortodox de pe coasta de 
nord-vest a statelor Oregon şi Washington - cu o incur- 
siune în istorie de Dr. Teodor Mardare Gherasim. 


PROIECTE de biserici maramureşene 
m Cehia 


Bogdan Teleanu de la biroul de presă al Patriarhiei 
Române a declarat că nu s-a stabilit încă cine va ridica 
biserica şi nici cum va arăta ea. Singurul lucru cert, a spus 
el, este că locaşul de cult va fi construit după stilul 
bisericilor de lemn din Maramureș. 

Proiectul a fost iniţiat de fostul ambasador al 
României la Praga, Gheorghe Tinca. Costurile au fost 
aproximate la 24 milioane de coroane, circa 1,2 milioane 
de dolari, şi vor fi suportate de bisericile ortodoxe din Ro- 
mânia şi Cehia. Finalizarea construcţiei a fost prevăzută 
pentru 2009. 


m Barcelona (Spania) şi Siracusa (Italia) 


Dintr-un interviu acordat de domnul arhitect Dorel 
Cordoş, din Sighetu Marmaţiei, care are la activ biserica 
de lemn din Limours şi este implicat în construirea bi- 

sericii de lemn din Stockholm, interviu acordat lui E. 
Borca, pentru Frăția, în data de 7 septembrie 2009, aflăm 
că există încă alte două proiecte de biserici de lemn 
pentru Spania şi Italia, unde există mari comunităţi ro- 
mâneşti: oraşele Barcelona şi Siracusa. 


m Japonia 


Comunitatea românească din Japonia doreşte con- 
struirea unei biserici de lemn în această ţară, în vederea 
păstrării şi transmiterii tradiţiilor şi cultului bisericii orto- 
doxe. Există trei variante propuse pentru a fi locaţia fi- 
nală a sfântului locaş: în zona centrală a oraşului Tokyo, 
în apropierea oraşului Tokorozawa, situat la 25 km de 
capitala japoneză sau în apropierea oraşului Ome, la cca 
40 km de Tokyo. Calendarul producției şi montării bi- 
sericii ar fi următorul: durata construcţiei se preconizează 
între 4 şi 6 luni, iar montarea ei în Japonia de către circa 4 
meşteri ar dura 1-2 luni. Proiectul a fost inițiat în anul 
2004 şi încă este în aşteptare. 


m Bari (Italia) 


Preotul ortodox din Bari, părintele Mihai Driga, 
unul dintre cei mai vechi parohi români din Italia, po- 
vesteşte că obținerea unei autorizaţii s-a făcut după mai 
mulți ani de eforturi atât în vederea îndeplinirii cerințelor 
birocratice, cât şi pentru obţinerea sprijinului autorită- 
ților locale. 

„Comunitatea noastră din Bari nu este una foarte 
mare, avem peste 10.000 de suflete în toată provincia, din 
care câteva sute se adună în fiecare duminică la slujbă. 
De aceea, am solicitat iniţial aprobarea pentru construirea 
unei biserici tipic româneşti din lemn, mai uşor de ridicat, 
însă responsabilii pompierilor nu şi-au dat acordul pentru 
acest proiect, aşa că a trebuit să facem altul pentru o 
biserică zidită”, spune părintele Driga. 


Acestea sunt bisericile de lemn maramureşene 
identificate până în prezent. Ca maramureşeni, nu putem 
decât să sperăm că numărul lor va creşte, ca semn de 
recunoaştere a frumuseţii şi semnificației lor deosebite. 


Notă: Articolul de față este alcătuit din mici frân- 
turi. Pentru cei care doresc să aprofundeze subiectul dăm 
sursele utilizate: 

http://www.rustic.ro 

http://www.flux.md 

http://arhiva2007.noutati-ortodoxe.ro 

http://www.mitropolia-paris.ro 
http://www.jurnalulbtd.ro 
http://www.noutati-ortodoxe.ro 
http://www.ziaruldemures.ro 
http://www.revistalumeacredintei.ro 
http://www.romaniancatholic.org 
http://www.agero-stuttgart.de 
http://www.slideshare.net/gscripcariu 
http://www.formula-as.ro 
http://www.observatordebacau.ro 
http://www.emaramures.ro 
http://stockholm.mae.ro 

http://www.fratia.se 

La Geneva, românii plângeau când s-a construit 
biserica maramureşeană de lemn 


— Anul acesta firma Rustic SRL din Baia Mare a 
împlinit 18 ani de activitate. Stăm de vorbă cu patronul 
ei, domnul Cuşner Cornel. Cum a apărut ideea acestei 
firme? 

— În anul 1990, când am realizat că pot să am 
propria afacere, am hotărât să fac ce ştiu mai bine. Da- 
torită faptului că, încă din copilărie, am fost alături de 
tatăl meu care era un meşter desăvârşit în domeniul lem- 
nului şi al construcțiilor, am reuşit să apreciez munca şi 
să înţeleg tainele lemnului. Ţin minte că, pe vremea aceea 
„reparam” biserici. Mai târziu am aflat că, de fapt, ele se 
restaurează. 

M-am gândit mult ce denumire să dau firmei, iar 
ideea de bază a fost că îmi doream să restaurez mo- 
numente istorice. În felul acesta mi s-a părut că denu- 
mirea de Rustic este cea mai potrivită, mi-a plăcut 
rezonanţa şi simţeam că mă regăsesc sub acest nume aşa 
încât am rămas la Rustic. Faptul că am împlinit anul 
acesta 18 ani de activitate este pentru mine un lucru mare, 
de aceea am ţinut neapărat să marcăm acest eveniment 
printr-un simpozion național organizat la Suciu de Sus, 
locul meu natal, unde au participat cu o mică expoziţie şi 
cinci sculptori renumiți din ţară. Şi dumneavoastră le-aţi 
avut expuse la bibliotecă două săptămâni. 

Credem că, într-adevăr, la 18 ani am atins matu- 
ritatea şi putem să dovedim acest fapt cu lucrările pe care 
le-am făcut şi cu cele pe care le vom face de acum înainte. 

— Ce obiect de activitate aveţi? Aţi atins problema 
restaurării, a obiectelor de artă. 

— Pe lângă restaurare ne ocupăm şi de construcții 
civile şi industriale. Realizăm din lemn: 
case de locuit, case de vacanţă, hale in- 
dustriale, mobilier pentru grădini şi terase, 
biserici şi capele. Avem în dotare un ate- 
lier în care executăm tâmplărie din lemn 
stratificat. 

Am avut onoarea de a restaura o 
parte din crucile Cimitirului vesel de la 
Săpânța, a cărui valoare este recunoscută 
pe plan internațional, fiind declarat patri- 
moniu UNESCO şi Turnul lui Ştefan din 
Baia Mare, ridicat în secolul al X V-lea, cel 
mai reprezentativ monument medieval al 
urbei noastre, ambele fiind repere deosebit 
de importante pentru istoria comunităţii 
maramureşene şi totodată obiective turis- 
tice de o mare însemnătate. 


Bisericuța de lemn construită la Vatican 
în cadrul expoziției omagiale 
închinată lui Ştefan cel Mare şi Sfânt 


Adelina ULICI 


În privinţa tratamentelor biologice, putem spune 
că şi prin acest aspect ne-am lărgit gama de servicii 
oferite clienților noştri. 

— V-aţi făcut un nume în construcția bisericilor 
maramureşene de lemn. Care este prima biserică pe care 
ați construit-o? 

— Prima biserică restaurată a fost la Costeni, Ma- 
ramureş, iar prima biserică construită a fost cea din Ge- 
neva, Elveţia. Putem spune că aceasta a fost piatra 
noastră de temelie, care ne-a dat şi mult curaj că putem să 
ne atingem visele. Biserica aparține comunității române 
din Geneva, care era foarte bine organizată şi dispunea de 
resursele financiare necesare. După mai multe runde de 
negocieri, ne-au ales pe noi, dintre 9 firme şi, chiar dacă 
la vremea aceea eram „mai mici”, se întâmpla în 1994- 
1995, ne-au acordat încrederea lor. Am trecut la fapte şi, 
într-un an, biserica a fost finalizată, montată de către tatăl 
meu cu o echipă de oameni devotați, maramureşeni de 
nota 10. 

— Este într-adevăr o lucrare splendidă! Câte bise- 
rici aţi construit în total? 

— Încet, încet, ne apropiem de 100 de biserici 
restaurate şi construite. 

— În ţară şi în străinătate. 

— Sunt în ţară, sunt şi în străinătate. Am repre- 
zentat România la Vatican, cu o biserică de-a noastră, 
ortodoxă, în inima Bisericii Catolice. S-a dat dovadă de 
toleranţă. 


— Un gest frumos. Am înţeles că era în cadrul unei 

expoziții omagiale, închinată lui Ştefan cel Mare şi Sfânt, 
în anul 2004. Câteva impresii generale de la Vatican... 


— Vaticanul ne-a marcat pe toți care am fost acolo 
şi nu numai, pentru că, revenind acasă, le-am împărtăşit 
colegilor şi apropiaților noştri impresiile trăite în acele 
zile. Pentru noi a fost o onoare deosebită să construim 
această biserică, să participăm la această expoziţie unde, 
într-o lună şi jumătate, au trecut 360.000 de oameni. 
Deschiderea oficială a fost făcută de Preşedintele Româ- 
niei, de Premier, de miniştrii noştri, de Preşedintele Ita- 
liei, de Premierul Italiei, de miniştrii lor. O asemenea 
onoare dacă întâlneşti doar o singură dată în viaţă şi tot e 
bine. 


Am fost deosebit de bine primiţi, iar cu această 
prezentare România a crescut cel puţin 10 puncte în faţa 
italienilor şi nu numai, pentru că acolo au fost oameni de 
pe tot globul. Şi l-am sărbătorit pe Ştefan cel Mare aşa 
cum se cuvine. Tot stafful român a fost la mare înălțime. 
Impecabil. Dacă am reuşi să facem ceva asemănător în 
toate statele Europei, în China, în America, în Japonia, 
noi am aduce o imagine extrem de pozitivă pentru Ro- 
mânia, în timpul cel mai scurt posibil. Părerea mea este că 
actualii şi viitorii guvernanţi ar trebui să se gândească la 
faptul că prin cultură, prin artă şi fără costuri prea mari se 
pot atinge țeluri care n-ar trebui abandonate. 


— Zilele trecute, în curtea firmei dumneavoastră a 
fost asamblată o biserică. Ce destinație avea? 


— Este o biserică cerută şi contractată în regim de 
urgenţă de către Primăria din localitatea Şuteşti, judeţul 
Vâlcea. Lucrarea a fost executată într-o lună şi jumătate, 
acum două săptămâni a fost finalizată. 


— Felicitări! Să înţeleg că bisericile sunt asam- 
blate o dată aici, apoi desfăcute, transportate şi rea- 
samblate în locul în care se instalează? 


— Ca să nu se creeze disfuncționalități la montaj, 
în sensul de a nu avea probleme cu unele materiale, ori să 
nu fie suficiente, ori să nu răspundă calitativ, prefer ca 
toate obiectivele pe care le realizăm să fie mai întâi 
montate „loco fabrică”. Atunci este invitat beneficiarul la 
o recepţie preliminară, iar dacă acesta consideră că sunt 
ceva modificări de făcut, aceste se execută pe imediat. 
Ulterior, după ce construcţia ajunge la destinaţie, nu se 
mai pot aduce completări. Deşi costurile pentru noi sunt 
mai mari, prefer acest mod de abordare, în special pentru 
faptul că văd zi de zi evoluția lucrărilor. 


— Am văzut că există mai multe modele. Cum se 
face alegerea? 


— La biserici este destul de simplu. Prezentăm 
clienților noştri 3 sau 4 variante pentru fiecare tip de 
biserică, respectiv modelul maramureşean, modelul mol- 
dovenesc, modelul combinat între cele două, cu prid- 
voarele laterale cu abside sau fără abside. Colaborăm pe 
această linie cu câţiva specialişti deosebiți şi i-aş aminti 
aici pe domnul arhitect Niels Auner din Bucureşti, doam- 
na arhitect Mitru Ildiko şi domnul arhitect Paskutz 
Ştefan, SC 9 Opţiune, Baia Mare, care fac o echipă 
extraordinară, domnul arhitect Dorel Cordoş din Sighetu 
Marmaţiei împreună cu care am realizat proiecte deo- 
sebite, dintre care amintesc biserica de la Mizil, judeţul 

Prahova, biserica din Cluj-Napoca — Complexul studen- 
tesc „Hasdeu”. 


— Cu ce echipe de meşteri lucraţi şi câți membri 
are o echipă? 

— Avem echipe de câte 6-10 persoane, oameni 
devotați. Echipele sunt din tot județul Maramureş şi nu 
numai. Şi de la Bistriţa şi din zona noastră avem echipe 
cu vechime în firmă. Sunt meşteri populari pe care noi 
i-am format. Am luat oameni buni şi i-am făcut şi mai 
buni, pentru că acesta este scopul nostru. În acest fel 
putem duce mai departe imaginea României, a Mara- 
mureşului şi, totodată, a firmei. Şi firma trebuie să facă o 
impresie pozitivă, prin lucrări de calitate, personal cali- 
ficat şi termene de execuţie respectate, altfel nu mai vin 
comenzile. 

— O echipă care merge să monteze o biserică, câți 
membri are? 


— Depinde de mărimea bisericii. Cea de la Şuteşti, 
de exemplu, şase oameni au ridicat-o în trei săptămâni. 
Într-adevăr, comunitatea ne-a ajutat cu 2-3 oameni la 
curățenie, la darea materialelor, la ridicarea schelei. 

— Cum sunt primiţi meşterii noştri populari de 
comunitățile româneşti din străinătate? 

— Avem nişte amintiri extraordinare legate de 
construirea bisericii din Geneva. Echipa a mers pregătită 
de-acasă cu straie populare, cu opinci, cojoace, cuşme. 
Cei din comunitate, chiar şi localnicii, nu mai încetau cu 
pozele, cu invitaţiile să mergem la ei, să luăm masa la ei. 

Ţin în mod deosebit să vă împărtăşesc cât de ono- 
rați am fost într-o zi de prezenţa Majestăţilor Lor Regele 
Mihai şi Regina Ana. De acest moment, atât eu, cât şi 
soția mea, Cerasella, putem să ne amintim ca şi cum s-ar 
fi întâmplat ieri, deoarece a lăsat în sufletele noastre o 
trăire atât de puternică încât vibraţiile ei nu se pot pierde. 

Oamenii care sunt plecaţi duc dorul ţării, chiar 
dacă reuşesc să vină o dată pe an sau de două ori pe an 
acasă. În cazul celor din Geneva, ei nu mai veniseră de 
zeci de ani. Închipuiţi-vă care a fost impactul, oamenii 
plângeau uitându-se la portul popular. Au fost impre- 
sionaţi şi de temperamentul şi devotamentul muncitorilor 
noştri. Erau uimiţi. Nu puteau să-şi închipuie că un om 
poate să lucreze 10-12 ore pe zi, cu asemenea rapiditate. 
Cu atât mai mult cu cât condiţiile meteo nu au fost 
totdeauna de partea noastră. Era luna noiembrie, iar noi 
aveam prin viza acordată un termen de finalizare care nu 
putea fi nicicum depăşit. 

— Să înțeleg că construirea unei biserici în străi- 
nătate e o sărbătoare şi un spectacol continuu... 

— E un spectacol şi pentru ei şi pentru noi. Pentru 
noi este o mândrie că ni se dă această ocazie. Pentru cei 
din comunităţile unde se construiesc biserici de lemn este 
o binecuvântare. 

— Este mare cererea de biserici? 


— A fost mare. În această perioadă nu e doar în 
România greu, e şi în Comunitatea Europeană şi pe tot 
globul. E o perioadă în care oamenii au idei, adună bani, 
îi adună greu, important este că îşi programează să facă o 
biserică. Suntem în contact cu mai multe comunităţi, se 
discută şi cred că suntem foarte aproape de semnarea 
unui contract pentru construirea unei biserici în Cehia, la 

Most. Avem o biserică de făcut la Bucureşti. Acum, 
pentru sfârşitul anului sunt două, trei biserici pe rol. Una 
ar fi în Republica Moldova, o biserică mare. Avem deja la 
Chişinău o biserică, este foarte frumos acolo. De fapt, 
este un complex unde se află casa parohială, parc de vară, 
un magazin pentru suveniruri... este un complex foarte 
frumos. 


— Am găsit pe internet un proiect al Comunităţii 
românilor din Japonia de a-şi construi o biserică din 
lemn. 


— Este o discuţie de vreo patru ani. Suntem în con- 
tact, ştim despre ce este vorba, să-i ajute Dumnezeu să-şi 
găsească sursa de finanţare şi nu neapărat sursa de finan- 
tare ci mai degrabă locaţia. Comunitățile româneşti din 
străinătate întâmpină probleme mari, este foarte greu să 
găseşti o locaţie pentru o biserică. 

— Care sunt gândurile pentru viitor? 


— Viitorul nostru ar fi în felul următor: să conti- 
nuăm să ne dotăm firma cu utilaje cât mai performante, să 
putem fi competitivi pe piaţa europeană, să putem veni în 
faţa comunităților româneşti cu produsele de care ei au 
nevoie, cu preţuri cât mai scăzute, de calitate cât mai 
bună şi să reuşim să trecem de perioada asta mai dificilă. 
Deocamdată am reuşit să ne menţinem toți angajaţii. În 

18 ani de activitate niciun om de-al nostru nu a fost în 
şomaj. Recunosc, nu e uşor, aş putea de mâine să las 50 
de oameni acasă, pot să reduc unele lucrări care sunt mai 
slab plătite sau să refuz unele lucrări care nu-mi convin. 
Dar a refuza e uşor. Important este să lucrezi, să mergi 
mai departe cu îndârjire şi să lupţi. 

Imi doresc să trecem în anul viitor, care cred că va 
fi mult mai greu decât acesta, în aceeaşi formulă, în 
aceeaşi echipă. Sunt oameni pe care i-am format în cinci, 
opt, zece ani, oameni pe care ne bazăm; şefii de echipă, 
personalul TESA deosebit, o conducere foarte bună, cu 
care lucrez. Alături de mine sunt: soția mea, care ţine în 
frâie partea economico-financiară, directorii de producţie 
Chiş loan, Barcan Dan, Sacaci Claudiu, colegii lor An- 
dreicuţ Rodica, Pop Camelia, Busuioc Alexandru, Bor- 
cutean Gabriela, Lucaciu Ana... 

Una peste alta suntem optimişti şi acest optimism 
ni-l conferă şi faptul că avem lucrări. Acum, în incinta 
firmei, se încarcă două case pentru Italia. În maxim zece 
zile vor fi gata alte două case, tot pentru Italia. Sunt 12 
case care merg în zona calamitată. Am pus şi noi umărul 
printr-o sponsorizare de aproximativ 15 % pentru si- 
nistraţii din Italia. 

— Vă mulțumim frumos pentru interviu şi vă dorim 
succes! 


| 


ÎI, S 

Spiritualitatea maramureşeană 


Un popor trăieşte prin sufletul său. 
Mitropolit Nicolae Bălan 


Poporul nostru s-a născut în urma uneia din cele 
mai celebre căsătorii din istorie, aceea dintre daci şi 
romani. 

Străbunii noştri geto-daci, spre deosebire de po- 
poarele din jur, au avut o religie superioară, se închinau 
unui singur zeu Zamolxis şi, cum apreciază Simion Me- 
hedinţi, erau „o insulă de înaltă moralitate în toată Penin- 
sula Balcanică.” 

Geto-dacii au auzit vestea cea bună venită de la 
Ierusalim încă înainte de cucerirea romană de la 106, 
întrucât cetăţile din stânga Dunării erau foarte dezvoltate 
şi făceau comerţ cu tot Orientul, iar Sf. Apostol Andrei a 
predicat în Scythia Minor, Dobrogea de azi. 

Creștinismul românesc s-a concretizat în Biserica 
Ortodoxă Română, biserica neamului românesc din toate 
etapele istorice şi toate provinciile româneşti. Ea a ocrotit 
credincioşii săi, ca pasărea puii la venirea furtunii, sau 
parafrazând pe G. Coşbuc a fost „suflet din sufletul nea- 
mului” şi i-a înţeles bucuria şi durerea din leagăn până la 
mormânt. 

Maramureşul istoric nu a fost cucerit de romani ci 
a rămas ca ținut al dacilor liberi. Cu toate acestea, în 
Maramureşul istoric se vorbeşte o limbă de nuanţă latină, 
foarte frumoasă. Cum s-ar putea explica aceasta? Se 
poate explica numai prin aceea că populaţia acestor tinu- 
turi vorbea o limbă latină înainte de cucerirea romană de 
la 106. 

Maramureşul istoric este o monedă de mare preţ în 
salba de aur a ținuturilor româneşti. În context românesc, 
Maramureşul istoric are personalitate proprie prin înfă- 
țişare fizică, trecut, grai şi datini străvechi, iar mai presus 
de toate, prin Manuscrisul de la leud, este leagăn şi 
obârşie a scripturilor române. 

Creştinismul a pătruns în Maramureşul istoric din 
cea mai îndepărtată vreme, iar catolicismul numai după 
1750. 

Bisericile de lemn din Maramureş, care sunt decla- 
rate monumente istorice, sunt anterioare anului 1700 şi, 
prin urmare, ortodoxe. 

Bisericile de lemn de dincolo de Gutin sunt foarte 
simple în aparență, dar pline de armonie şi proporţii, ca 
sufletul maramureşenilor, iar cadrul natural le conferă 
măreție şi frumuseţe unică. 

Un japonez, venit în vizită în Maramureşul istoric, 
s-a minunat de frumusețea lor şi a pipăit lemnele bisericii 
din Ieud Deal, ca pe nişte moaşte sfinte, şi a lăcrimat de 
emoție exclamând oh!, oh!, întrucât ele sunt îmbibate de 
credință, tămâie şi lacrimi. 

lar eseistul de talie europeană N. Steinhardt, în 
semn de evlavie şi respect, a intrat în genunchi până la al- 
tar, în bisericile de lemn de pe Mara. 


pr. Viorel THIRA 


Bisericile de lemn din Maramureşul istoric, au o 
poezie şi un farmec fără asemănare. Aerul acestor biserici 
are toate miresmele florilor de câmp, sau mireasma fâ- 
nului cosit, iar răşina de brad, le-a ţinut loc de tămâie 
secole în şir. La fel de minunate sunt şi bisericile din 
dreapta Tisei pe care, împreună cu un student din Suedia, 
le-am vizitat în vara anului 1990. 

Arhitectura şi pictura bisericilor din Maramureşul is- 
toric au premers, prin expresie şi culoare, plastica modernă. 

Autorul lui Take, lanke şi Cadâr şi a Maistoraşului 
Aurel, ucenicul lui Dumnezeu, Victor lon Popa, ridică 
biserica maramureşeană la proporții cosmice, până la 
întâlnirea cu Dumnezeu cel mare şi sfânt. 

„Dumnezeu obosit de lume rea, şi de soare, / Se 
culcă uneori în codru la răcoare, / Atunci brazii dimprejur 
de află că este Domnul, / Se trudesc să-L mângâie şi să-l 
vegheze somnul. / Se pleacă unul spre altul, cu vârfurile 
laolaltă,/ Şi clădesc deasupra Lui o biserică înaltă.” 

Este o imagine grandioasă, este pârtie de lumină 
între Maramureş şi Dumnezeu cel mare şi sfânt, este 
scară miraculoasă între cer şi pământ. Metafora este ex- 
traordinară şi putem afirma cu certitudine că nici unei 
biserici nu i s-a dedicat un imn atât de sublim. 

lar Petre Tuţea se întreabă: „Unde e omul, în ima- 
nență, absolut liber? Într-o bisericuţă de lemn din Mara- 
mureş, unde sacerdotul creştin vorbeşte de mistere, de 
taine, şi se lasă învăluit de ele, ca şi credincioşii.” 

Biserica Ortodoxă a avut în trecutul Maramure- 
şului un rol imens care nu poate fi exprimat în câteva 
cuvinte. 

Deşi ţinutul a fost atât de izolat, maramureşenii, 
prin biserică, au ţinut în permanenţă legătura cu celelalte 
provincii româneşti prin hirotoniri de preoți şi cărți de 
slujbă. 

Spre exemplu, episcopul Iosif Stoica a mers pentru 
hirotonie la Zolkiew, în Polonia, unde era în exil patri- 
arhul poeziei româneşti Mitropolitul Dosoftei. A fost 
hirotonit de acesta, iar la plecare a jurat pe moaştele Sf. 
loan cel Nou de la Suceava, care erau cu Mitropolitul în 
exil, că va rămâne ortodox până la capătul zilelor şi aşa a 
fost, deşi vremurile erau grele şi presiunile mari. 

În anul 1913, episcopul greco-catolic din Gherla, 
Vasile Hossu, face o vizită canonică în Maramureşul 
istoric, ocazie cu care canonicul său Vasile Moldovan 
găseşte în biserica din Cuhea un antimis semnat de Iacob 
Putneanul, episcop de Rădăuţi între 1745-1750. Iată că şi 
după 50 de ani de la Unirea din 1700, Maramureşul 
istoric ţinea legături foarte strânse cu Moldova. Acestea 
sunt numai două dovezi ale unităţii noastre sufleteşti din 
toate veacurile. 

„Fiecare popor are sufletul său, format în sute de 
mii de ani, din firea pământului, din freamătul codrilor, 
din floarea albă a primăverii, din raza soarelui, din ceața 
toamnelor şi gerul iernilor, din toate frământările, sufe- 

rințele, silința, gloria, din nesfârşit de multe amintiri 
îngrămădite pe urma morţilor, care astfel n-au murit 
întregi, ci din adâncul tăcerii lor sprijină răsfăţarea la 
lumină a urmaşilor ce au venit din ei şi trăiesc după 
dânşii.” (N. Iorga) 

Sufletul ţăranului maramureşean, până la pătrun- 
derea „ciumei roşii” adusă de un vânt rece de la răsărit, a 
fost aşa cum l-au format preoţii tâlcuind Evanghelia şi 
Şcoala de bună tradiție românească. 

Pictorul clasic maramureşean Traian Bilţiu Dăn- 
cuş are un desen în peniță care înfăţişează centrul unui sat 
din Maramureş, unde se văd: biserica, şcoala, casele 
oamenilor şi dealurile din jur împădurite, iar în drum, 
între şcoală şi biserică, în îmbrăcămintea specifică, îşi 
dau mâna preotul, dascălul şi țăranul cu coasa în spate. În 
această trinitate a stat tăria neamului nostru dintotdeauna. 

Țăranul maramureşean crede în Dumnezeu pentru 
că acesta a făcut cerul şi pământul şi trimite la vreme ploi 
şi ninsori. 

Credinţa, bunătatea, cinstea şi demnitatea țăranu- 
lui maramureşean se oglindesc în toate formele lui de 
manifestare spirituală, precum sunt cercetarea bisericii, 
rugăciunea, salutul, portul şi toate obiceiurile tradițio- 
nale. 

Țăranul maramureşean are personalitate proprie, 
incomparabilă în timp şi spaţiu. Bătrânii şi bătrânele 
evlavioase din Maramureşul istoric sunt ca nişte sfinţi 
desprinşi din icoane bizantine. 

Deşi țăranul maramureşean a mâncat de-a lungul 
secolelor o pâine foarte amară, zdrobit de amar şi chin, 
înțelepciunea şi cumpătarea au biruit. 

Pentru țăranul maramureşean pâinea este sfântă şi 
curată, ca şi faţa lui Dumnezeu. Țăranul maramureşean 
face cruce cu cuțitul în dosul pâinii, înainte de a o tăia, ca 
mulţumire lui Dumnezeu pentru darurile pământului. 

Prescura pentru Sf. Cuminecătură are ritualul ei 
aparte, se face numai din grâu curat şi numai de către 
femei văduve şi anume pregătite în acest scop. 

Prin biserici de lemn, cruci, troițe şi pecetare, ţăra- 
nul maramureşean a făcut lemnul să se roage. 

În Maramureşul istoric, în bisericile de lemn, în 
faţa icoanelor Mântuitorului şi Maicii Domnului, sunt 
gropi în piatră, de câţi genunchi s-au aplecat şi câte lacrimi 
s-au vărsat, în volbura istoriei. 

„Măicuţă bătrână, cu brâul de lână, din ochi lăcri- 
mând pe toţi întrebând...” (Miorița, capodoperă a ge- 
niului românesc). 

Pentru țăranul maramureşean traditionalist, Slujba 
Duminecii este cerul pe pământ, este binecuvântarea lui 
Dumnezeu pentru toţi. Ea conferă poporului incompara- 
bile satisfacţii sufleteşti. 

„Lege mai atrăgătoare / Decât legea românească, / 
Cât e lumea şi pământul / Nu mai cred să se găsească. / 
Limba cu credința noastră / Se topesc în armonie. /La 
vecernii, la utrenii / Şi la Sfânta Liturghie. /lară slujba- 
nmormântării /E întocmită de minune; / Afli-ntrânsa 
mângâiere, / Şi adâncă înţelepciune.” exclamă poetul 
învățător Gh. Băltean în poezia Legea noastră, din volu- 
mul Pâinea cerească. 

Slujbele bisericeşti au mare influenţă asupra sufle- 
tului maramureşean. 

Odată am fost la o înmormântare, unde murise o 

nevastă tânără după care rămăseseră cinci copii, jalea era 
atât de mare de credeam că se dărâmă lumea, dar după 
binecuvântarea preotului se auzeau numai suspine înă- 
buşite, lumea se liniştise ca după o furtună puternică. 

Iubirea de sorginte creştină reprezintă un alt pilon 
al bunătăţii şi omeniei româneşti. Omenia în Maramureş 
curge ca mierea din fagurele plin şi este cunoscută şi 
peste hotare. De aici vedem cât este de bogată viaţa 
sufletească a neamului nostru şi la ce înălțimi se ridică. 

Ion Apostol Popescu, dascălul meu de limba ro- 
mână de la Şcoala de învăţători din Gherla, numea orto- 
doxia „acoperişul de azur al sufletului românesc de tot- 
deauna”. Nici că se putea ceva mai frumos. 

Făt Frumos şi Ileana Cosânzeana sunt icoane ale 
omeniei şi frumuseţii româneşti, în toate basmele po- 
pulare. Ei sunt curajoşi, demni, plini de bunătate sufle- 
tească şi nu calcă în picioare nici cele mai nevinovate 
viețuitoare şi sunt harnici. 

Țăranul maramureşean munceşte pe brânci şi con- 
sumă foarte puţin, investeşte şi de aceea cu toate gre- 
utățile răzbeşte. 

„Credinţa în care marii străbuni au adormit / Cre- 
dinţa care leagă pe cei ce nu mai sunt / De cei ce nu sunt 
încă, / Nu-i un veşmânt să-l schimbi / Ea e fiinţa noastră / 
E sufletul acestui pământ bătut de valuri.” (Al. Vlahuţă) 

Istoria neamului nostru în ansamblul ei este 
Hristos şi Calvarul. Prea puţine momente am avut de 
linişte şi pace. Țăranul maramureşean a jertfit mult din 
sărăcia lui şi a păstrat ortodoxia ca un tezaur scump şi nu 
şi-a lăsat sufletul pervertit de străini. 

Biserica maramureşeană a cultivat frumosul prin 
toate mijloacele de care a dispus, întrucât credinţa cre- 
ştină nu este altceva decât cea mai profundă poezie a 
sufletului. 

Marele compozitor german Fr. Schubert spunea 
odată că: „credinţa este organul prin care inspirăm aerul 
veşniciei”. 

Dumnezeu cel mare şi sfânt a ţinut în permanență 
mâna asupra acestui popor şi nu a îngăduit diavolului să 
se atingă de sufletul lui, astfel se explică păstrarea cre- 
dinţei străbune şi dăinuirea noastră pe aceste meleaguri, 
prin vremuri şi veacuri. 

„Doamne scăpare te-ai făcut nouă din neam în 
neam.” 

Străbunii noştri maramureşeni s-au perindat pe 
suprafața pământului ca frunzele şi florile anotimpurilor 
şi ne-au transmis nouă depozitul lor sufletesc de credință 
şi dragoste. 

Am iubit Maramureşul istoric de când mă ştiu, 
l-am iubit cât am stat acolo, peste zece ani, şi-l iubesc mai 
mult după ce am plecat, ca Sören Kierkegaard pe Regina 
Olzen, mai mult după ce s-au despărțit. 

La cina cea de taină, Apostolul Ioan şi-a plecat 
capul pe pieptul Mântuitorului şi a auzit bătaia inimii Lui 
sfinte. Aceşti preoți români de sat aşteaptă învierea cu 
Evanghelia pe piept lângă biserica unde au slujit şi în 
mijlocul poporului lor. Peste vămi şi vremi aduc smeritul 
meu omagiu. 

La un miting din Bucureşti, unde a participat şi 
țăranca martiră Elisabeta Rizea din Nucşoara Hațegului, 
un ins a strigat din mulțime: „Măicuţă, sfântă măicuţă, de 
ce nu sunt ca tine câteva mii?” 

În semn de omagiu şi adânc respect, a vizitat-o şi 
regele Mihai, întrucât jertfelnicia ei este fără precedent şi 
simbolizează toată lupta poporului român împotriva co- 
munismului. 

In vara anului 1939, Mihai Șerban, subsecretar de 
stat, a făcut o vizită de inspecție în judeţele de la granița 
de vest: Arad, Bihor, Satu Mare şi, la urmă, în Mara- 
mureş, vizitând Sighetul, iar de acolo pe Valea Izei până 
la Vişeu. Peste tot au avut loc primiri protocolare şi s-au 
ținut cuvântări. 

Mihai Şerban a fost însoţit de A.D. Carabella (per- 
soană despre care nu am putut găsi nicăieri nici un fel de 
date), care a descris această călătorie într-o carte intitu- 
lată: Spre țara Zimbrului, fără a fi indicată localitatea şi 
nici anul apariţiei. 

In această carte, care nu figurează în bibliografia 
Maramureşului, la paginile 57-59, este descris sufletul 
Maramureşului desprins din cadrul natural al acestui ți- 
nut, din care redau un fragment deosebit de semnificativ: 

„Parfumul fânului şi al florilor din Munţii Ma- 
ramureşului. Căci aici iarba şi florile miros cu totul altfel, 
decât pe Valea Prahovei, pe Valea Oltului ori a Arge- 
şului. Cu totul altfel decât pe toate văile Carpaţilor. 

Aş vrea ca aceste rânduri să strecoare în eul dum- 
neavoastră, al cititorilor lor, acest parfum al Maramu- 
reşului. Aş vrea ca închizând ochii şi gândindu-vă la 
acest Maramureş, să simțiți parfumul dulce şi suav al 
fânului şi florilor lui. Aş vrea ca — cel puţin pentru mo- 
ment, cel puţin acum, când citiți aceste şiruri — sufletul 
dumneavoastră să se umple de acest Maramureş, să se 
contopească cu sufletul lui. 

Sufletul Maramureşului, este sufletul dacului, sim- 
plu dar isteţ, sărac dar mândru, sufletul omului naturii şi 
stăpân al ei. Dar sufletul Maramureşului este şi sufletul 
giganţilor împietriţi, sufletul munţilor lui. După cum este 
şi sufletul codrilor de brad, mândri şi dârji ca şi stăpânii 

lor de milenii. După cum este şi sufletul pâraielor ce 
şoptesc sau spumegă învolburate pe toate văile. După 
cum este şi sufletul firului de iarbă şi al florilor din 
poienile lui. 

Sufletul acesta al Maramureşului, trebuie să vii la 
el ca să-l poţi înțelege. Şi trebuie să-l înţelegem. Şi 
trebuie să venim la el.” 

Sfinte țăran maramureşean, cad în genunchi în faţa 
ta, îți sărut mâna bătătorită de secure şi de coarnele 
plugului, şi-ţi cer să mă ierți dacă n-am putut exprima în 
cuvinte comorile tale sufletești, adunate de veacuri, sau 
ce am spus nu are în întregime pecetea frumuseţii eterne. 
Iti iau mâna, mi-o ating de frunte şi te îmbrăţişez. 

Pe mine aceste frumuseți morale şi estetice mă 
ridică în lumea sferelor albastre, unde Domnul cu Sfântul 
Petru stau la o masă de argint — cum spune O. Goga — şi 
lacrimi cad în adâncul norilor de mărgărint. 

Prin tot ce am înfățişat mai sus, am vrut să-mi mai 
aduc aminte de clipele trecute sfinte pe care le purtăm în 
noi, sau altfel zis, am vrut să exprim în scris ceea ce de 
mult purtam în suflet, ca o comoară sfântă. 

Bihoreanul Miron Pompiliu a fost feciorul popii 
din Ştei şi a fost crescut în casă preoțească cu icoane, 
prescură şi busuioc. El a semănat în chip izbitor cu Mihai 
Eminescu şi au fost prieteni. 

Într-o clipă de melancolie şi visare a lăsat aceste 
versuri: „La cea biserică de lemn, / Când voi muri mă- 
ngroape. / S-aud prin somnul cel de veci, cetaniile sfinte. 
/ Ce-mi aduc de a mea viaţă aminte. / S-aud cum sara 
toaca bate, / Şi duhul păcii maiestuos pluteşte peste ape.” 
(Ultimul dor) 

Un gânditor antic spunea: „Cine de tânăr închină 
un imn divinității, dorinţele i se împlinesc.” 

Credinţa, tradiția şi limba sunt cele mai alese co- 
mori ale sufletului nostru, prin ele se păstrează veşnicia 
neamului. 

De la domnii Ţării Româneşti, pentru 
mănăstirea din satul Biserica Albă! - Maramureş 


Din spectrul atât de cuprinzător al legăturilor între 
țările române, intens şi permanent manifestate veacuri 
de-a rândul, încercăm să desprindem, în cele ce urmează, 
un crâmpei din relaţiile cultural-spirituale, care, după 
cum aprecia Nicola Iorga, „s-au păstrat până în zilele 
noastre, prin unitatea sufletului românesc'?. 

Aceste legături între românii de o parte şi de alta a 
Carpaţilor şi care alcătuiesc, credem, capitolul cel mai 
încărcat de emoție şi nobleţe al istoriei noastre naționale, 
însumează circulaţia ideilor şi explică unitatea şi pro- 
funzimea credinţei la români, unitatea şi frumuseţea obi- 
ceiurilor noastre’. Căci, ce altă semnificaţie poate avea 
circulaţia cărților vechi româneşti de cult şi prezenţa lor 
în satele din Maramureş, Lăpuş şi Chioar, la surprinzător 
de scurt timp de la ieşirea din tiparniţele muntene ori 
moldovene“? Faptul este fără îndoială explicabil, gân- 
dindu-ne că: „din acelaşi izvor se hrănea sufletul ro- 
mânesc şi de o parte a munţilor şi de cealaltă parte”. 

Şi prezența dascălilor de peste munți, aici, în Ma- 
ramureş, a copiilor trimişi să înveţe preoţia pe lângă 
mănăstirile din Moldova, mai cu seamă,€ erau menite, ca 
şi cărțile, a împlini nevoi spirituale şi datorii culturale, 
după cum permiteau vremurile mai întotdeauna vitrege. 

Acestor trebuinţe spirituale ale românilor ardeleni, 
cunoscute de fraţii de peste munţi, erau preocupați şi 
interesați să le răspundă domnii Moldovei şi ai Ţării 
Româneşti. 

Domnitorii români exercitau un patronaj spiritual 
în Transilvania”, în primul rând prin înaltele instituţii 
bisericeşti înființate de ei aici. Amintim astfel, supre- 


Viorica URSU 


maţia episcopiei Vadului creată în 1476 de Ştefan cel 
Mare şi asupra bisericii române a Maramureşului, într-o 
vreme de încercare pentru episcopia românească cu re- 
şedinţa la Peris. Dar, tocmai în contextul luptei pentru 
supraviețuire, care marchează întreaga istorie a Epis- 
copiei româneşti a Maramureşului, aceasta rămâne ilus- 
trarea fidelă a relaţiilor spirituale dintre cele trei țări 
române în Evul Mediu, în primul rând datorită grijii 
domnilor munteni, ori moldoveni pentru viaţa religioasă 
a acestui ţinut străvechi românesc”. 

Astfel, Mihai Viteazul îl aduce în scaunul episco- 
pal al Maramureşului pe Serghie, învățatul călugăr de la 
Tismana!0, atunci când episcopul Vadului încetase să mai 
controleze acest ținut. Încât, sprijinul de care s-a bucurat 
domnul muntean şi înfăptuitorul celei dintâi uniri politice 
a țărilor române, din partea unei vestite mănăstiri din 
episcopia Maramureşului - mănăstirea Habra de lângă 
Baia Mare - pare continuarea legăturilor lui Mihai Vi- 
teazul cu aceste locuri şi poate recunoştinţa pentru pur- 
tarea sa de grijă!!. lar domnii Moldovei, Simion Movilă 
(1606 - 1607) şi apoi nepotul său, Constantin Movilă 
(1607 şi 1611), intervin în sprijinul românilor mara- 
mureşeni şi la rugămintea acestora, în anii 1606 şi 1608, 
îl recomandă şi îl susțin pe moldoveanul Silomen, ca 
episcop pentru Maramureş, reşedinţa episcopiei revenind 
acum la Peri!?. 

Prin intermediul Mitropoliei de la Alba Iulia, juris- 
dicției căreia, între anii 1657-1700, îi era subordonată 
nemijlocit biserica românească din Maramureş, domnii 
Țării Româneşti aflau despre frământările românilor de 


1 Biserica Albă, vechi sat românesc în Maramureşul istoric, situat pe malul drept al râului Tisa, vecin cu oraşul Sighet, se află în 
componenţa Ucrainei (regiunea Transcarpatică, raionul Rahovo şi poartă numele de Bila Tercva). Localitatea avea, în 1994, 4.200 


locuitori. Străbătând Biserica Albă, rămâi impresionat de frumuseţea gospodăriilor şi hărnicia oamenilor, care îşi păstrează limba şi 
conştiinţa națională, în ciuda istoriei zbuciumate din această parte a Europei. Preocuparea de căpătâi a fost şi a rămas munca făcută cu 
folos, ca şi respectul şi înţelegerea între oameni, în toate vremurile. Sunt, poate, acestea, şi explicaţii ale prosperității locuitorilor de aici. 


2 N.Iorga, Valoarea politică a lui Constantin Brâncoveanu, în Cultură şi civilizaţie. Conferinţe ținute la Ateneul Român, Bucureşti, 1989, 
p. 110. 

3 N. Stoicescu, Unitatea românilor în Evul Mediu, Bucureşti, 1983, p. 116; Ioana Cristache Panait, Contribuţii privitoare la rolul bisericii 
în relaţiile dintre Țara Românească şi Transilvania, în Biserica Ortodoxă Română nr. 7-8, 1968, p. 950; Dinu C. Giurescu, Istoria 
civilizației româneşti, Bucureşti, 1972, p. 160. 

4 A. Socolan, Circulația cărții vechi româneşti până la 1860 în județul Maramureş, ms., p.17. 

5 N.Iorga, Op. cit., p. 110-111. 

6 A. Socolan, Op. cit., p. 19. 

7 M. Păcurariu, Legăturile Bisericii Ortodoxe din Transilvania, Tara Românească şi Moldova în secolele XVI-XVIII, Sibiu, 1961 p. 26-35; 
S. Reli, Biserica Ortodoxă Română din Maramureş în vremurile trecute, Cernăuţi, 1938, p. 68. 

8 Voievozii Drag şi Balc obțin în 1391, de la patriarhul Constantinopolului, prerogativele de stavropighie pentru mănăstirea lor din Peri 
(pe care o moştenesc de la străbuni), jurisdicție căreia îi sunt subordonate nu numai Maramureşul, ci şi Ugocea, Beregul, Bistriţa, 
Sălajul, Ciceul, Unguraşul, de fapt o mare parte din Ardeal. Lua ființă astfel, un exharhat cu centrul la Peri, egumenul mănăstirii de aici 
devenind exarh al patriarhului. Vezi, I. Mihalyi de Apşa, Diplome maramureşene din sec. XIV şi XV, vol. 1, Sighet, 1900, p. 91. 

9 A. Pippidi, Note de istorie a Maramureşului în sec. XVI-XVIII, în Marmaţia, vol. 5-6, Baia Mare, 1981, p. 177. 

10 O. Ghitta, Un colaborator al lui Mihai Viteazul - episcopul Serghie, în AIA, Cluj Napoca, XXVII/1986-1987, p. 375. 

11 Viorica Ursu, În legătură cu memoriul din 1614, adresat autorităților imperiale de românii din ţinutul Baia Mare, Chioar şi Sătmar, în 
Marmaţia, vol. 5-6, Baia Mare, 1981, p. 192. 

12 S. Reli, Op. cit., p. 71. 

aici şi de eforturile de a rezista în faţa presiunii, fie 
calvine, exercitate de autorităţile administrative de la 
Sighet (Congregația comitatului)!, fie catolice, căci 
acum, la sfârşitul secolului al XVIII-lea, după ocuparea, 
la 1688, a Transilvaniei de către austrieci, acțiunea de 
catolicizare în Marele Principat devenise programul poli- 
tic al Habsburgilor?. 

În aceste împrejurări, domnii munteni Şerban Can- 
tacuzino (1678-1688) şi Constantin Brâncoveanu 
(1688-1714) înțeleg nevoia de ajutor, care nu va întârzia 
să se facă simțit, pentru românii de peste munţi. Astfel, 
despre Evanghelia de la Snagov (1688), o însemnare din 
sec. al XIX-lea, de pe un exemplar din Maramureş, spu- 
nea că „s-a tipărit în vreme de bejenie pentru biserica din 
Ardeal”. A fost sprijinită prin danii mitropolia de la Alba 
Iulia. În acest sens, menţiunea „lo Constantin Brânco- 
veanu Basarab Voevod patronoş adevărat al sfintei 
mitropolii [...] dată neamului nostru românesc aici în 
Ardeal” făcută în prefața Chiriacodromionului tipărit în 
capitala Principatului, pe cheltuiala acestui domn, ni se 
pare edificatoare“. În virtutea acestui patronaj spiritual, 
conştient exercitat în momente de grele încercări pentru 
românii ardeleni, Brâncoveanu va alimenta toate relațiile 
cultural-spirituale posibile peste munţi, căci „pentru 
aceste legături culturale, nimeni n-a vegheat, cheltuit şi 
muncit mai mult decât Constantin Brâncoveanu”. 

Perioada aceasta, deosebit de agitată, dominată pe 
de o parte de insistența cu care era impusă unirea reli- 
gioasă cu biserica Romei, iar pe de altă parte de opoziția 
bisericii ortodoxe, coincide parţial cu păstorirea în Mara- 
mureş a vrednicului episcop Iosif Stoica, între 1690 şi 
17156, a cărui faimă de apărător al credinţei şi al nea- 
mului său, trecuse de mult hotarele Maramureşului". 
Încât, numele său era cunoscut în Tara Românească, în 
ciuda interdicțiilor autorităților imperiale privind legă- 
turile religioase şi naţionale ale românilor ardeleni cu cei 
din principate’. 

Cu siguranţă Maramureşul acestor ani şi frămân- 
tări atrage atenţia domnului Ţării Româneşti, Constantin 

Brâncoveanu, care trimite mănăstirii din satul Biserica 
Albă un potir cu dedicaţia „DĂRUIT DE VODĂ 
BRÂNCOVEANU'”. Mănăstirea din satul Biserica Albă 
a fost una din cele 14 mănăstiri româneşti ale Mara- 
mureşului, zidită, ca multe dintre acestea, de nepoţii lui 
Dragoş, descălecătorul în Moldova, sau de fiii acestora, 
căci în 1373 satul amintit era proprietatea lor!0. Bogaţi şi 
puternici, Drăgoşeştii au fost, pe domeniile lor întinse, 
ctitorii multor lăcașuri de închinare care, la rândul lor, au 
sprijinit şi apărat elementul românesc, din jurul lor. 

În legătură cu satul Biserica Albă, dacă dăm cre- 
zare legendei, să amintim mai întâi că îşi datorează nu- 
mele bisericii mănăstirii, care „avea pereţii albi şi, 
aflându-se şi pe malul mai ridicat al Tisei, se vedea de 
departe, atrăgând numeroşi credincioşi”. La nume, con- 
tribuia şi „albul bărbilor şi pletelor lungi ale călugărilor, 
bătrâni, întotdeauna”*!!. Să mai amintim şi faptul că, 
până târziu în secolul al XVIII-lea, numeroasa familie de 
nobili români cu numele maghiarizat de Fejeregyhăzi, 
adică „Cel din Biserica Albă”, era preponderentă aici, în 
satul cu această denumire. Între alte nume româneşti de 
persoane, menţionate în documente din sec. XVI-XVIII 
şi păstrate până astăzi în localitate, se află: Moişi, Danci, 
Batin, Bogdan, Bălaş, Mihail, Nan, Damşa, Paşca, 
Simion, Trifan, Bota, Ardelean etc. 

Biserica Albă a fost o aşezare de nobili români 
(nemeşi), iobăgia fiind aproape necunoscută aici, căci, la 
1720, sunt consemnate 31 de familii româneşti nobile şi 
doar 2 sesii iobăgeşti!?. 

Revenind la mănăstirea din satul Biserica Albă, se 
presupune că aici au locuit unii dintre episcopii Mara- 
mureşului, poate atunci când reşedinţa episcopiei era la 
Peri, şi tot mănăstirea din Biserica Albă ar fi fost, pentru 
ei, loc de înmormântare. Aşa încât, după mănăstirea din 
Peri, cea din Biserica Albă pare să fi fost a doua mă- 
năstire importantă a Maramureşului, de care aveau cu- 
noştință domnii Țării Româneşti. 

Potirul amintit, dăruit de Constantin Brâncoveanu, 
nu se mai păstrează, fără să cunoaştem, însă, până acum, 


1 Idem, p. 40-46. 
2 N.Iorga, Op. cit., p. 111. 


3 Livia Bacâru, În patrimoniul Bibliotecii Centrale de Stat, mărturii ale unității culturale româneşti, în Îndrumătorul Cultural, nr. 12, dec. 


1977, p. 26. 
4 Ibidem. 
5 N. orga, Op. cit., p. 110. 


6 Al. Ciple, Documente privitoare la Episcopia din Maramureş, în AAR Secţia Istorie, 1914, p. 268. Personalitatea episcopului Iosif 
Stoica, chemat la Viena spre a primi catolicismul şi al cărui refuz i-a atras ani de persecuții şi chiar temniţa, a fost remarcată de N. Iorga. 
Vezi, N. Iorga, Ceva despre episcopul maramureşan Iosif Stoica, în AAR Secţia Istorie, 1913, p. 5-6. 

7 Facem în acest context cuvenita menţiune că episcopul maramureşean Iosif Stoica, ca şi domnul Constantin Brâncoveanu au fost 
canonizaţi de Biserica Ortodoxă, în anul 1992, ca recunoaştere a jertfei lor pentru apărarea credinței străbune, a bisericii şi a neamului 


românesc. 


8 Astfel de relaţii îi erau interzise lui Atanasie Anghel. Mitropolitului nu i se îngăduia vreo legătură cu „Principele Valahiei” şi nici cu 
vreun patriarh. Vezi, G. Barițiu, Părți alese din istoria Transilvaniei, vol. I. Sibiu, 1889, p. 216. 

9 Şt. Meteş, Mănăstirile româneşti din Transilvania şi Ungaria, Sibiu, 1936, p. 159. 

10 R. Popa, Țara Maramureşului în veacul al XIV-lea, Bucureşti, 1970, p. 250; loan Mihalyi de Apşa, Diplome maramureşene, din sec. XIV 


şi XV, Sighet, 1900, p. 91. 


11 Informaţie primită de la dl. Ona Văsâi, din Biserica Albă (n. în anul 1923), str. Lenin, nr. 53 - croitor, cojocar, om umblat şi citit şi care 
poartă unul din numele „văzute în sat” - confirmată şi de consăteanul său, Nuţu Chichinejdi al „Birăului”, str. Podgoria, nr. 10. Cu 
prilejul aceluiaşi popas în Biserica Albă, în anul 1993, l-am cunoscut şi pe primarul comunei, profesor de istorie, dl. loan Alb, al lui 


Văsâi. 


12 Vezi B. Vilmoş, Maramoros megye társadalma es nemzetisegei. A megye betelepulesetăl a XVIII szasad elejéig, p. 49 şi 139-140. Având 
în vedere preţioasele date referitoare la satul Biserica Albă, nu ştim dacă originea numelui său este într-adevăr „maghiară”, după cum 


afirmă autorul acestei lucrări. 

împrejurările şi momentul dispariţiei preţiosului obiect. 
Pierderea lui s-a produs poate după tragedia, greu fie şi de 
închipuit, a acestui domn-martir, apărător cu prețul vieţii 
lui şi al copiilor, a credinţei şi a neamului cu care acesta 
se identifica!. Să fi avut potirul, cu dedicația şi numele 
domnului, soarta cărților de cult ortodox („schismatice”), 
a căror distrugere a fost dispusă aici în Maramureş de 
către autorităţi, în anul 17272? Greu de crezut, mai ales că 
satele Maramureşului continuă să-şi procure cărțile de 
trebuinţă bisericească din țările române şi după 1740, 
dată la care este considerată oficial încheiată, chiar dacă 
nu în totalitate, trecerea bisericii din Maramureş la unirea 
cu Roma’. Şi apoi, nu ştim dacă dispoziţia respectivă, 
severă altfel, a fost întocmai aplicată de Congregația din 
Sighet. Cert este că, la începutul secolului nostru, potirul 
nu se mai găsea nici aici şi nici la o altă biserică din 
Maramureş, fiindu-i consemnată doar amintirea+. 

Urmaşul la tron al lui Constantin Brâncoveanu, 
vărul său, Ștefan Cantacuzino (1714-1715), fiul Stol- 
nicului Constantin Cantacuzino, în scurta-i domnie, dărui 
şi el unei mănăstiri din Marmureş al cărei hram, precizat 
în textul dedicaţiei, era „Înălţarea Domnului Hristos”, tot 
un potir, acesta însă, din fericire, păstrat până astăzi. 

Este vorba de un frumos potir aurit, comandat, se 
pare, la meşterii braşoveni, după obiceiul Cantacuzinilor. 
Piesa este un pahar de cult, cu picior şi talpă, realizat din 
argint bătut, cizelat, gravat şi aurit, cu înălțimea de 22 cm, 
diametrul de 7,9 cm, diametrul tălpii de 13,3 cm şi greu- 
tatea totală de 3.555 grame. Piciorul suplu este prevăzut 
cu brâie ornamentate prin incizii şi un nod proeminent. 
Talpa larg evazată, de formă lobată, sugerează o rozetă cu 
6 petale, legătura dintre ele făcând-o un alt motiv orna- 
mental de forma frunzei de trifoi stilizate. 

Potirul are gravat pe partea superioară a paharului 
un text pe patru rânduri, alcătuind o bandă lată de 2,7 cm. 
Textul în limba română este scris cu caractere chirilice şi 
are pe alocuri cuvinte prescurtate. Acesta, menţionând 
obiectul donaţiei, numele domnului Țării Româneşti, de- 
dicaţia şi data, este următorul: „ACE[S]T POTIR. I[L] 
INCHINĂ. SI IL [PJRINOSĂȘTE MĂRIA SA. LUMI- 
NATUL DOMNU. AL ȚĂRII RUMÂNEȘTI. IO Ş[T]E- 
FAN. KANTACUZI[N]JO. VOEVOD SFINTE[I]. MĂ- 
NĂSTIRE. DE LA MARAMUREŞ UNDE. SĂ. PRĂZ- 
NUIEȘTE HRAMUL ÎNĂ[LJŢAREA. DOMNULUI 
H[RISTO]S SPRE. POMENIREA. NUMELUII]. ŞI 
SPĂSENIA SUFLETULU[I] MĂRI[I] SALE. L[EAJT 
7224”. Anul este, credem, 1715, domnul făcând această 
donaţie încă în timpul vieţii, fără să fie exclusă po- 
sibilitatea ca porunca sa, privind această donaţie, să se fi 
împlinit după uciderea lui de către turci, deci în 17165. 

Potirul cu această dedicație este amintit ca exis- 
tând la începutul secolului nostru la biserica din Săcel, sat 

din Maramureş, situat pe valea Izei6, iar între cele două 
războaie mondiale, la Dragomireşti, aproape de Săcel”, 
după care i se va pierde, pentru o vreme, urma. De altfel, 
prezenţa potirului consecutiv în cele două sate mara- 
mureşene nu pare să fi fost întâmplătoare, pentru că, 
tocmai atunci (la 1900 şi la 1903), acestea cer, printr-o 
parte din credincioşii lor, Mitropoliei din Sibiu, revenirea 
la legea lor veche (la ortodoxie), începând să-şi orga- 
nizeze astfel viaţa religioasă8. În acest context, vasul 
liturgic în discuţie putea fi pentru ei şi un simbol al vechii 
credinţe. Potirul va fi recuperat de Muzeul judeţean 
Maramureş în anul 1967, respectiv, achiziţionat de la un 
cetăţean din Bucureşti, şi face parte acum din colecția de 
istorie (Nr. inv. IF. 2705). 

Piesa constituie un document istoric deosebit de 
important privind relațiile Maramureşului cu Țara Ro- 
mânească, având, în acelaşi timp şi o incontestabilă va- 
loare artistică. 


Revenind la destinaţia acestei donaţii, întrucât tex- 
tul dedicaţiei nu precizează localitatea din Maramureş 
unde se află mănăstirea căreia domnul Țării Româneşti îi 
dăruieşte potirul, ca şi din dorinţa de a localiza acest lăcaş 
de cult, l-am căutat pe cel al cărui hram era „Înălțarea 
Domnului Hristos”. Am aflat astfel că destinația potirului 
nu a fost biserica din Săcel, cum se credea, hramul aces- 
teia fiind „Sfinţii Arhangheli Mihail şi Gavriil”, nici 
Dragomireşti, a cărui biserică sărbătoreşte hramul 


1 Şt. Ionescu, P.I. Panait, Constantin Vodă Brâncoveanu, Bucureşti, 1969, p. 286. 
2 Este vorba de ordinul primit în acest sens de Congregația Comitatului din Sighet, de la Consiliul Locotenenţei Regale, la 27 aug. 1727, 


vezi la Al. Ciple, Op. cit., p. 364. 
S. Reli, Op. cit., p. 128. 

Şt. Meteş, Op. cit., p. 91. 

Ibidem 


Şt. Meteş, Op. cit., p. 160. 
S. Reli, Op. cit., p. 198. 


3 
4 
5 
6 I. Bârlea, Însemnări din bisericile Maramureşului, Bucureşti, 1969, p. 165. 
7 
8 

„Adormirea Născătoarei de Dumnezeul, ci mănăstirea 
din satul Biserica Albă, singura din Maramureş al cărei 
hram era „Înălţarea Domnului Hristos”?. 

Ne-am întrebat ce l-a determinat pe Ştefan Canta- 
cuzino să doneze un obiect prețios — potirul fiind cel mai 
important dintre vasele liturgice — unei mănăstiri înde- 
părtate totuşi în spațiu, tocmai din Maramureş? ŞI a- 
ceasta, chiar dacă avea motive să se îngrijească de 
„spăşenia sufletului”, căci, se ştie, i se atribuie vina, nu 
numai de a nu-l fi ajutat pe Brâncoveanu în momentele 
grele, ci şi aceea de a fi uneltit la Poartă, împreună cu 
stolnicul Constantin Cantacuzino, împotriva vărului său. 
Ştia oare noul domn că potirul dăruit de Vodă Brân- 
coveanu se pierduse şi va fi dorit să repare această pier- 
dere, simțindu-se poate obligat să o facă? I s-a cerut, oare, 
acest lucru, tocmai de aici, din Maramureş? 

Rămâne certă existența potirului şi faptul că a fost 
dăruit românilor din Maramureş, dovadă fiind dedicaţia 
domnului Ţării Româneşti şi menţiunea hramului unei 
mănăstiri de aici, ca destinatară, în textul gravat pe cupa 
vasului. 

Dar, ca să avem o mai convingătoare imagine 
asupra interesului Cantacuzinilor — care deţineau, de alt- 
fel, şi proprietăţi în Transilvania? — pentru spiritualitatea 
românească a acestor locuri, să amintim că donațiile lor 
aici, în aceşti ani de început ai secolului al XVIII-lea, 
înscriu şi un alt obiect de cult. Este vorba de discosul sau 
anafornița dăruită de familia spătarului Toma Canta- 
cuzino, văr şi el al lui Constantin Brâncoveanu, unei 
mănăstiri, de astă dată din Chioar, respectiv celei din 
Şomcuta Mare. Piesa dăruită acestei mănăstiri, consem- 
nează şi popasul familiei fostului înalt demnitar al Țării 
Româneşti aici, la 17174. 

Revenind la mănăstirea din Biserica Albă, bene- 
ficiară a donațiilor celor doi domni munteni, precizăm 
faptul că ea nu mai există astăzi, cum de altfel, cu ex- 

cepţia celei din Moisei, n-a mai dăinuit nici una dintre 
vechile mănăstiri ale Maramureşului. Cea din Biserica 
Albă exista încă pe la mijlocul sec. al XVIII-lea, căci la 
1742, călugării ei se îngrijesc de dotarea bisericii mă- 
năstirii cu cărţi de cult şi cu icoane5. Nu ştim când după 
aceea, poate spre sfârşitul secolului, construcția mănăs- 
tirii, situată pe malul râului Tisa, s-a surpat, fără să se fi 
putut salva, încât, la 1911 se cunoştea doar locul alta 
rului€. Este de presupus, că bunurile aflate în biserica 
mănăstirii, obiecte de cult, cărți etc. au fost evacuate, 
totuşi, şi salvate. Cărţile, cel puţin în parte, trebuie să fi 
fost găsite de I. Bârlea la începutul secolului al XX-lea, din 
păcate, „slujind de pod în turn, deasupra clopotelor”. La 
această dată, potirul nu mai era acolo. Din fericire, piesa s-a 
păstrat, totuşi, până astăzi, cu toate multele sale peregrinări. 

Potirul în discuţie, împreună cu alte obiecte şi cărți 
de cult dăruite aşezămintelor de închinare ale românilor 
din Transilvania şi păstrate peste vreme, ori, doar amin- 
tite de izvoare şi de tradiția locală, se constituie în mi- 
nunate dovezi ale unităţii de credință a neamului ro- 
mânesc, ale unităţii sufletului acestui popor. Bătrânele 
mănăstiri, cărora le-au fost trimise aceste daruri, au dis- 
părut aproape toate în cursul unui singur veac, al XVIII-lea, 
atunci când măsuri oficiale de aspră intoleranţă au făcut 
mai grele, sau imposibile vechile lor legături peste munţi 
şi sprijinul din partea bisericii Moldovei, ori a Țării 
Româneşti şi al domnitorilor celor două principate. 

Aceasta, într-o primă etapă, urmând, apoi, chiar 
distrugerea fizică a multora dintre ele de către autorităţile 
militare austriece’. 

Dar vorbind despre mănăstirile din Maramureş - 
Peri, Biserica Albă, Bârsana etc. — ca şi despre cele din 
Chioar, din toată Transilvania şi din tot spaţiul românesc, 
nu putem să nu le recunoaştem meritul de a ne fi apărat 
limba, de a fi adăpostit speranțe, de a fi fost singurul 
sprijin în dăinuirea noastră de-a lungul multor veacuri”. 


1 A. Popa, Biserica de lemn din Dragomireşti- Maramureş (1722), în Anuarul Comisiunii Monumentelor Istorice, seria pt. Transilvania, 


1932-1938, vol. IV, p. 127; I. Bârlea, Op. cit., p. 92-100. 
2 Şt. Meteş, Op. cit., p. 92. 


3 Susana Andea, Contribuţii documentare privind stăpânirile în Transilvania ale familiei Cantacuzino (1664-1715), în AII, Cluj, vol. 


XXV, 1990-1991, p. 208-213. 


4 Viorica Ursu, Un document inedit privind relaţiile Chioarului cu țările române în Evul Mediu, în Marmaţia, 4, Baia Mare, 1978, p. 
180-181. Mănăstirea din Şomcuta Mare, întemeiată, se pare, de Voievodul Balc, după 1400, şi-a încetat existenţa în sec. al XVIII-lea. 
Locul pe care se afla în hotarul comunei, între Finteuş şi şoseaua națională de azi, poartă şi acum numele „La Mănăstire”. 


Ibidem 
I. Bârlea, Op. cit., p. 28. 

T. Bud, Date istorice despre protopopiatele, parohiile şi mănăstirile din Maramureş, Gherla, 1911, p. 26. 


Astfel, generalul imperial Adolf Bucow, sosit în Transilvania în 1761, cu puteri nelimitate şi instrucțiuni amănunțite privind măsuri de 


represiune după răscoala lui Sofronie din Cioara şi de continuare a acţiunii de unire religioasă, „ca şi cum se afla într-o ţară de vrăjmaşi, îşi 
alege o procedură ca într-o bătălie cruntă: el dete ordin ca toate mănăstirile neunite să fie prefăcute în cenuşă”, G. Barițiu, Op. cit., p. 451. 

9 Vezi strădania românilor de a-şi păstra vechile mănăstiri amenințate invocând şi faptul că aici funcționau şcoli, la M. Porumb, Vechi 
ctitorii româneşti din Transilvania, AITA, Cluj-Napoca, XXVII, 1986-1987, p. 474 şi 481. 


FAMILIA ROMÂNĂ 


FILE DE ISTORIE 


35 


Biserica votivă din Şişeşti, biserică închinată 
„Sfintei Uniri a tuturor Românilor” 


Satul Şişeşti, din comuna cu acelaşi nume, este 
situat la poalele sudice ale vârfului Gutâi, din munţii 
Maramureşului, pe drumul judeţean ce leagă oraşele Baia 
Sprie şi Cavnic. Grea a fost viaţa şişeştenilor de-a lungul 
vremilor, ca de altfel a tuturor românilor. După anexarea 
Transilvaniei la Ungaria, dar mai ales după instaurarea 
regimului dualist austro-ungar, viața românilor din vestul 
şi nordul Carpaţilor a devenit tot mai apăsătoare. În 
aceste împrejurări părintele Vasile Lucaciu acceptă pos- 
tul vacant de la parohia Şişeşti, după ce fusese înlăturat 
pe nedrept de la catedra de limba română a gimnaziului 
din Satu-Mare. 

El oficiază aici prima Sf. Liturghie la 27 august 
1885. Văzând poporul atât de numeros adunat la săr- 
bătoare în micuța biserică de lemn din Şişeşti devenită 
neîncăpătoare, tânărul preot a luat hotărârea construirii 
unui nou sfânt lăcaş. Proiectul întocmit de arhidiacon 
Alexe Berinde, preot în Seini şi statornic prieten al ctito- 
rului, a fost aprobat în „adunarea generală a senatului şi 
poporului român din Şişeşci, ținută la 6 decembrie 1885”. 
La 20 iunie 1886, s-a binecuvântat temelia, iar la 29 iunie 
1890, s-a arborat sfânta cruce pe argeaua cupolei Bise- 
ricii. După numai 4 ani de muncă, în noul lăcaş, ctitorii ei 
puteau aduce rugăciuni de mulţumire Tatălui Ceresc. 

Minunea, căci nu putem numi altfel această lu- 
crare, s-a datorat dârzeniei „Leului de la Şişeşti”, cum era 
supranumit ctitorul ei, părintele dr. Vasile Lucaciu, care, 
împreună cu Alexe Berinde au ştiut să coaguleze toată 
suflarea românească din ţinut, şi nu numai, în realizarea 
acestui edificiu măreț precum o catedrală, construit după 
modelul Bazilicii Sf. Petru din Roma. 

Părintele Gavriil Lazăr de Purcăreţ, protopop, pa- 
roh în Sanislău, spune: „În toamnă vine la Nir părintele 
Lucaciu cu fotografia capodoperei sale, un tablou, pe 
care se perenează icoana muncii româneşti, cu cel mai viu 
graiu, împreună cu măreţele figuri a celor ce povăţuiesc 
munca”? În acest mod reușea preotul Vasile Lucaciu să-i 
convingă pe fraţii săi să contribuie la finalizarea cons- 
trucţiei. Sărbătoarea de sfințire a „Mănăstirii Maicei Ro- 
mânilor în Şişeşci” a avut loc la 27 august 1891. 

Dezvelirea plăcii votive. Mult a chibzuit şi pla- 
nificat fiecare moment al acestei sărbători, marele erou 
național, părintele Vasile Lucaciu. Mai întâi, a trimis o 
invitație-program?: „Dr. Vasiliu Lucaciu, parochul 
Şişeşcilor, în numele seu şi în numele senatului şi po- 
porului român al parochiei greco-catolice de Şişeşci in- 


Gavril BABICIU 


Biserica din Șişeşti 


vită cu toata stima pre [...] la festivitatea Sfinţirei Bi- 
sericei parochiali, votive, pentru S. Unire a tuturor 
Românilor, ce se va celebra în 27 August a. c. st. n. În 
aceste sfinte zile de sărbătoare s-a adunat la Şişeşti „mult 
popor”. Ziarul „Tribuna” (nr. 190, 8 septembrie 1891) 
consemna: „În ziua de 27 Aug. s-au făcut festivitățile 
sființirii, fiind deja cam 15 mii de poporeni de prin 
Sălajiu, Sătmar, Chioar, Maramureş, Ugocea, părţile 
ardelene, care toţi se deosebeau prin deosebitele porturi 
ale lor, unul mai pitoresc decât altul.” Se menționează 
prezenţa lui Ionel Grădişteanu, din România, însoțit de 
Ion Slavici. Se face o enumerare succintă a unor persoane 
din „mulțimea de inteligență, preoți şi mireni” care au 
participat la banchetului „arangiat în folosul bisericii”. 
Se mai precizează: „Apoi s-a ridicat dl. George Pop de 
Băseşti“ şi în toastul său a accentuat, ce impresiune rea a 
făcut asupra imensei mulțimi de popor împregiurarea, că 
Ilustritatea Sa absentează de la această serbare, ba nici 
delegat de gremiu nu şi-a trimis”. Grele cuvinte şi mare 
învinuire i-a adus marele luptător pentru dezrobirea ro- 
mânilor din Ardeal, „Badea George”, episcopului die- 
cezan. Marele prelat nu-l prea avea la inimă pe părintele 
Vasile Lucaciu pentru „excesele” sale religioase şi so- 
cial-politice. 

Oaspeţii au fost găzduiţi pe la locuinţele țăranilor 
din Şişeşti iar o bună parte dintre aceştia au găsit adăpost 
în „pavilionul cu trei galerii, azi menit pentru primirea oas- 
peţilor veniţi de la Sobolciu până la Basarabia la sfințire”5 


1 Vasile Lucaciu, Biserica S. Uniri a Tuturor Românilor. Adecă Mănăstirea Maicei Românilor în Şişeşci. Schițe istorice şi dare de seamă, 


Tipografia lui Michail Molnar, Baia Mare, 1892, p.8. 
Idem, p. 22. 
Idem, p. 13. 

Idem, p. 24. 

Punctul culminant al sărbătorii l-a constituit dez- 
velirea a două plăci de marmură: una închinată hramului 
bisericii cu  inscripţiunea: „ÎNTRU ONOAREA 
ADORMIREI PREACURATEI FECIOARE - 27 August 
1890”, iar a doua, cu inscripția votivă, „aşezată pe pe- 
retele din frontul bisericei, la mijlocul peristiliului măreț, 
ce împodobeşte acelaşi front”!, deasupra porţilor de in- 
trare în Sfânta Biserică, prin care se vestea generației 
prezente dar şi celor viitoare că această catedrală este 
închinată celui mai măreț ideal al românilor de pretu- 
tindeni: Sfânta Unire a Tuturor Românilor. 

Pentru a scoate în evidență importanța momen- 
tului, părintele Vasile Lucaciu a regizat următoarele: „În 
mijlocul peristiliului, până sub tabla votivă, s-a pus o 
ridicătură de lemn, pe care au fost postați şase flăcăi din 
Şişeşti, trei de o lature, trei de alta, ca ei să încununeze 
tabla comemorativă. Arhitectul edificiului, iubitul nostru 
meşter Manole, M.O.D. Alexiu Berinde, parohul locului, 
curatorii, petrarii, cioplitorii câte unu-doi din feliul de 
lucru, ce se face la această biserică, s-au postat în grupuri 
pe piaţa Bisericei, iar pe de margini stătea imensa mul- 
time de popor. Tabla comemorativă s-a dezvelit, şi cei 
şase voinici postându-se în act de încununare a acelei ta- 
ble, iar publicul ocupându-i posiţiunile descrise, un foto- 
graf artist a eternizat momentul acesta, luând două tipuri 
din această grupă sărbătorească.”? 

lată mesajul transmis prin cuvintele dăltuite în 
plăcuța de marmură din peristilul Bisericei S. Uniri a 
tuturor Românilor din Şişeşti: „A:M:D:G: Ex Voto Pro S. 
Unione Omnium Romanorum S.P.Q.R. Sisesciensis 
Posuit a. D. MDCCCXC” (Întru mărirea lui Dumnezeu, 
Ad Majorem Dei Gloriam, s-a construit cu legământul 
senatului şi poporului din Şişeşti, pentru Sfânta Unire a 
tuturor Românilor, anul Domnului 1890). 

Cât de înălțătoare puteau să fie acele clipe pentru 
toţi cei prezenţi este greu de imaginat. Părintele Lucaciu, 
în faţa „iubiţilor fraţi” dar şi pentru urmaşii lor îşi măr- 
turiseşte crezul, susținând o cuvântare deosebit de fru- 
moasă şi cutezătoare: 

„Şi zidirea aceasta nu este o simplă clădire de 
piatră, ci este întruparea unei idei, a unui ideal, carele pe 
cerul vieții mele străluceşte ca un soare, luminând cu 
razele sale trecutul, presintele şi viitorul neamului meu 
iubit. 

Ce ne-au lăsat istoria, ce ne-au transmis părinții 
noştri, ce-au cântat poeţii, ce doreşte tot sufletul de ro- 
mân: măreaţa, fericitoarea, Sfânta Unire a tuturor Ro- 
mânilor am vrut eu şi cu mine poporul meu să fie 
simbolizată în această măreaţă Biserică . Unire în cugete, 
unire în simţiri, unire în religiune! 

Această idee este gravată pe tabla de marmoră, pe 
care acum o dezvelim, ca să vestească generaţiunilor 
prezente şi viitoare, ce are să spereze Românul, la ce 
trebuie să nisuiască, care este culmea aspirațiunilor sale 
pe acest pământ.”3 

În încheierea acestei cuvântări, ctitorul de biserică 

şi de conştiinţă naţională subliniază: „tot ce vedeţi aici e 
românesc, în concepţiune, în executare, în cuget, şi în 
faptă, cu toţii ziceţi cu îndestulire: cât e de frumos, cât e 
de măreț, ce arte, ce fineaţă, ce sublim în idee, şi ce acurat 
în realizare! Aşa e! Şi tot acest lucru frumos, măreț, artis- 
tic, fin, sublim, acurat: este totodată românesc! Aşa că azi 
cu mândrie poate exclama ori-care om: lată ce poate face 
ROMÂNUL” 

Ideea românismului l-a însoțit pe marele patriot 
de-a lungul întregii sale vieți. Într-un amplu articol înti- 
tulat „Biserica votivă din Şişeşci”, publicat în Revista 
Catolică (Anul V, Fascicolul 13, 1. nov. 1903), revistă al 
cărui director, redactor-şef şi editor era, inserează o gra- 
vură a ctitoriei sale, explicând detaliat motivația dedi- 
cației de pe plăcuţa de marmură: 

„Această S. Biserică este mândria poporului ro- 
mân, monument al credinței lui, speranță mângăitoare 
pentru viitor. 

Mândria lui, pentru că toată şi întreagă e opera, 
lucrarea lui, şi cu tot dreptul zice, arătând spre biserica 
măreață: vezi, ce poate face românul. 

Monument al credinței lui, pentru că au adus jert- 
fe, în bani şi în lucru, îndemnat numai de râvna sfântă, de 
a înălța o biserică frumoasă, întru onoarea Celui de Sus. 

Speranţă pentru viitor, fiind această biserică ex- 
presiunea dorinţei tainice a poporului român, pentru cul- 
tură, progres, bunăstare, libertate şi independenţă!”. 

De la 15 august 1891, când s-a sfinţit, la această 
„Biserică a Maicei Românilor din Şişeşti”, s-a reluat 
tradiția veche de pelerinaj la „„mănăstire”, acest loc de- 
venind un punct de adunare a Românilor din întreaga 
Ungarie şi nu numai. An de an, la marile praznice: Sfântă 
Mărie Mare, Sfântă Mărie Mică şi Sfinţii Apostoli Petru 
şi Pavel, românii din „Sălagiu, Sătmar, Chioar, Mara- 
murăş, Ugocea, părțile ardelene”, împotriva deciziilor 
autorităților maghiare, soseau în procesiuni la Şişeşti, 
rugându-se pentru împlinirea idealului de unire cu ţara 
mamă, România. 

Dar nu numai dezvelirea plăcii votive a însemnat o 
lecţie în care se striga „Deşteaptă-te Române!”. Toate 
luările de cuvânt ale erudiților preoți şi mireni, predicile 
spuse în amvon, toasturile oficiale şi până la discuţiile 
individuale purtate în cele trei zile de sărbătoare, au 
constituit momente ale redeşteptării conştiinţei naționale. 

M.O.D. Iacob Pop, paroh de Batarci, fost paroh în 
Şişeşti timp de 19 ani, a spus printre altele: „Sculaţi-vă şi 
să mergem de aici. (loan, 14-31). [...] Staţi iubiţilor mei 
şi cugetați la timpul trecut, vă cufundați în amintirea 
zilelor senine, când în braţele acestei Mame Sfinte, v-aţi 
bucurat, - în amintirea zilelor grele, când nori negri se 
ridicau de la răsărit până la apus, când nedreptatea 
vă amărea inimile voastre, când sub tiranie vi se gâr- 
bovea trupul, [...] văd că acest loc, este asilul asupriţilor, 
mângâierea necăjiților, apărătoriul şi conservatoriul 
limbei şi spiritului naţional, cari între aceşti pereţi bă- 
trâni numai dulcea limbă românească au sunat, numai 


1 Idem, p. 10. 
2 Idem, p.11. 


3 Dr. Vasile Lucaciu: Biserica S. Uniri a Tuturor Românilor, Adică Mănăstirea Maicei Românilor în ŞIŞEŞCI, Schite istorice şi dare de 


seamă, Baia-Mare, 1892, p. 11. 
4 Idem, p. 12. 

româneşte s-au rugat Românul asuprit şi scos din 
drepturile sale, pentru limba şi națiunea sa.”! 

M.O.D. Augustin Pelle, protopop, paroh în Pomi, 
adresându-se părintelui Vasile Lucaciu, a spus: „ca aici în 
Biserica aceasta să poţi înălța rugăciuni la tronul ceresc 
pentru religiune, patrie, naţiune şi poporul credincios”? 

M.O.D. Gavriil Lazăr de Purcăreţ, protopop, paroh 
în Sanislău, a făcut „aprecaţiunile solemne”, vorbind 
despre icoana făcătoare de minuni „care se află ca un 
sacru talisman în sanctuarul acestei sfinte Biserici a cărei 
sfiinţire solemnă astăzi o serbăm” la care să se roage 
Românul, „cu credinţa, limba şi legea lui strămoşească”. 

„Doamne, ce poate produce laborarea românească 
sub providenţiala conducere a unor bărbaţi trimişi de 
Dumnezeu”, „parte şicanaţi fără îndurare, parte duşi la 
puşcării”. Se face referire aici la arestările repetate ale 
părintelui dr. Vasile Lucaciu, „dus la puşcării”, şi la 
părintele Alexe Berinde, „gonit din fruntea şcoalelor 
româneşti atunci când [românii] aveau mai mare lipsă de 
dânsul!” Inalţă apoi o rugăciune, împreună cu cei pre- 
zenţi: „Primeşte Doamne sub scutul tău puternic, lim- 
ba, legea şi națiunea noastră, devenită acum oprobiu şi 

lucru de ocară în mijlocul adversarilor seculari!”. În în- 
cheiere aduce la cunoştinţa românilor că: ‚De aceea s-a 
hotărât între poporenii credincioşi, ca cel puţin de trei ori 
în an să cerceteze aceste locuri sfinte, unde îşi are tronul 
său deosebit „Maica Românilor”, şi anume: 15 august de 
Sfântă Mărie Mare, 8 septembrie de Sfântă Mărie Mică şi 
29 iulie de Sfinţii Apostoli Petru şi Pavel. În aceste zile se 
va face prin urmare rugă, pentru iertarea păcatelor, pentru 
bunăstarea şi înflorirea sfintelor lui biserici, pentru des- 
robirea şi Unirea tuturor Românilor!!!” 

„Unirea pe veci a Transilvaniei, părților ungurene 
şi Maramureşului cu România” decretată la 1 Decembrie 
1918 de Marea Adunare Naţională de la Alba Iulia, nu a 
însemnat sfârşitul pelerinajului anual la biserica votivă 
din Şişeşti. Nici horthyştii, nici comuniştii şi nici 
curentele prozelite actuale nu au putut şi nu vor putea 
stăvili dorința creştinilor de a se ruga pentru împlinirea 
întregului ideal al românilor: „Unire în cugete, unire în 
simţiri, unire în religiune”, adică „ce are să spereze 
Românul, la ce trebuie să nisuiască, care este culmea 
aspiraţiunilor sale pe acest pământ”, cum glăsuiau 
vorbele profetice ale „Leului de la Şişeşti”. 


„Întru mărirea lui Dumnezeu, 
Ad Majorem Dei Gloriam, 
s-a construit cu legământul 
senatului şi poporului din 
Șişeşti, pentru Sfânta Unire a 
tuturor Românilor, anul 
Domnului 1890” - mesajul 
dăltuit pe placa de marmură 
din peristilul bisericii. 


Ansamblul Muzeal şi Monumental 
„Dr. Vasile Lucaciu” - Şişeşti, Maramureş. 
Vasile Lucaciu şi familia sa au locuit aici 
aproape 30 ani. Ansamblul este alcătuit din: 
casa parohială (secolul al XVIII-lea), 
Școala (1905), Biserica Sfintei Uniri a 
Tuturor Românilor (1390), cu mormântul 
lui Vasile Lucaciu, Locul de adunare, 
Izvorul Maicii Românilor de la Șiseşti, 
coloanele de piatră pentru statuile lui 
Traian şi Decebal, altarul vechii biserici de 
lemn, biblioteca familiei Lucaciu. 
(www.cimec.ro) 


1 Idem,p. 16. 
2 Idem, p.20. 
3 Idem, p. 21-25. 

Preotul Artur Artemiu loan Anderco, 
descoperitorul „Manuscrisului de la Ieud”, prezent 
la Marea Adunare Naţională de la Alba Iulia 


Familia nobiliară românească Anderco este una 
dintre cele mai cunoscute în nordul nostru de ţară. Nu- 
„Oameni din Sătmar”, dicţionarul personalităților săt- 
mărene realizat în 2000 de către Claudiu Porumbăcean şi 
Bujor Dulgău cuprinde numele a nu mai puţin de şase 


Viorel CÂMPEAN 


gistrele parohiale dovedesc însă cu prisosință că marea 
majoritate a membrilor familiei Anderco locuiau în 
Botiz-Vaşvareu. 

Mulţi reprezentanți ai familiei s-au afirmat pe me- 
leaguri învecinate Sătmarului, spre exemplu în Mara- 
mureș, de aceea uneori se vorbeşte în istoriografie de 


membri ai familiei Anderco, unul 
dintre aceştia, datorită activităţii lite- 
rare, regăsindu-se şi în „Cultură şi 
literatură în ţinuturile Sătmarului. Dic- 
ționar 1700-2000”, lucrare publicată 
de George Vulturescu în acelaşi an 
2000. În ceea ce priveşte cinul preo- 
tesc, am depistat numeroşi membri ai 
familiei Anderco, slujitori ai altarelor 
sătmărene şi maramureşene. Nu se 
poate spune că în urma acestei familii 
nu au rămas documente!. Istoriografia 
nordului de ţară este însă datoare să 
caute a întregi biografiile personalită- 
ților familiei Anderco, sau a scoate din 
uitare unii membri pe nedrept lăsați la 
o parte. 

Despre vicarul general loan An- 
derco-Homorodanu ştim că „provine 
dintr-o veche familie românească 


Artur Artemiu loan Anderco 


originea maramureşeană sau oşenească 
a familiei Anderco. 

Vom încerca să urmărim în rân- 
durile de faţă viaţa unui membru mai 
puţin cunoscut al familiei Anderco, 
afirmat într-adevăr în mirificele locuri 
ale Maramureşului istoric, de obârşie 
însă din Odoreul Sătmarului, preotul 
Artur Artemiu loan Anderco. 

A văzut lumina zilei în 24 iunie 
1882 la Odoreu, în familia preotului 
greco-catolic Vasile Anderco şi a Te- 
reziei Pop. Botezul a fost oficiat de 
către bunicul lui, parohul loan Pop 
(1809-1900), preot jubilar, slujitor vre- 
me de peste 45 de ani în parohia 
Odoreu. Naşii copilului erau tot din 
familie, profesorul Vasile Szilvaşi cu 
soția Amalia Pop, soră cu mama lui 


având obârşia în Homorodu de Jos şi înnobilată în jurul 
anului 1600. Ulterior, în urma unui schimb de moşii cu 
contele Kârolyi, această familie se mută în localitatea 
Botiz”?. Celebra lucrare a lui loan Cavaler de Puşcariu 
despre familiile nobile române precizează că descendenți 
ai familiei Anderko (după cum apare grafiat numele în 
text) locuiau în jurul anilor 1860 la Odoreu, Târşolţ şi 
cetatea Satu Mare, confirmând totodată că donația no- 
biliară s-a făcut în Homorod. Nu este amintit Botizul din 
cauza faptului că, probabil, nimeni din această comună 
nu a răspuns la solicitarea lui loan Cavaler de Puşcariu de 
a trimite date despre familiile nobiliare româneşti. Re- 


Artur Artemiu loan. Tatăl lui Artur 
Artemiu, pr. Vasile Anderco (1849- 1909), născut în 
Botiz în familia lui George Anderco şi a Mariei Fazekas, 
a slujit de la hirotonire până la repausare numai la 
Odoreu. 

Copilul a primit la botez numele Artur Artemiu 
Ioan, în memoria unui alt membru al familiei Anderco: 
literatul, dar şi student la medicină, loan Artemie An- 
derco (fiu al parohului gr.-cat. din Borşa, Alexie Anderco 
şi al Anei Mihalyi de Apşa), considerat de către Nicolae 
Iorga, care a publicat în 1934 jurnalul acestuia, a fi un 
scriitor „de speța lui Ion Codru Drăguşanu” 5. Artemie 
Anderco, o certă speranţă a literaturii române ardelene, 


1 Arhiva Anderco de Homorod, catalog întocmit de Maria Ursuţiu, Cluj Napoca, 1972; a mai apărut o lucrare în care se aminteşte despre 
fondul de documente lăsat de familia Anderco, Filofteia Rînziş, Arhive personale şi familiale. Vol. II, Repertoriu arhivistic, Bucureşti, 


2002, p. 132-133. 

Claudiu Porumbăcean, Bujor Dulgău, Oameni din Sătmar, Satu Mare, 2000, p. 9-10. 

loan Cavaler de Puşcariu, Date istorice privitoare la familiile nobile române, ediţia Il-a, Cluj-Napoca, 2003, vol. I, p. 19, 22, 23. 
D.J.A.N. Satu Mare, Colecţia registrelor parohiale, reg. 171, f. 80-81 v. 

Alături de vicarul general loan Anderco-Homorodanu, loan Artemie este cel mai cunoscut membru al familiei. Un student în străinătate 


acum o jumătate de veac: Maramurăşanul Artemie Anderco — jurnalul său, Vălenii de Munte, 1934. Lucrarea a fost reeditată la laşi în 
2001, cu titlul Jurnal (1876), sub îngrijirea şi cu prefața lui Liviu Papuc. In plus față de ediţia Iorga, volumul conține şi testamentul 
tânărului Anderco, Dorințele mele, cele depre urmă, apărut iniţial în Luceafărul, nr. 13-14/1905, p. 288. 

fusese doborât de ftizie în 1877, cu numai câteva zile 
înainte de a primi atestatul de terminare a studiilor de 
medicină!. Este emoţionant portretul pe care îl face tâ- 
nărul literat tatălui său, „protopopul Vişaielor”, pr. Ale- 
xie Anderco Homorodanu, o altă personalitate a familiei 
Anderco, ce trebuie scoasă din uitare 2. 

În familia lui Vasile Anderco şi a Tereziei Pop, în 
afară de eroul materialului nostru, s-au mai născut copiii: 
lustina Terezia (n. 1877, c. cu pr. Al. Băban), Victor (n. 
1878, preot şi el, urmaş al tatălui său ca slujitor al alta- 
rului la Odoreu, cu peste patru decenii de neîntreruptă 
păstorire), Gizela Maria (n. 1881, căsătorită cu pr. losif 
Stan, şi el fiu al Odoreului). O altă fiică, Ilona Ana a trăit 
doar câteva luni (1884-1885). 

Vasile Anderco nu a fost numai un vrednic slujitor 
al altarului ci şi devotat neamului său. Patriot înflăcărat, 
alături de alţi intelectuali de pe plaiurile sătmărene, pune 
la Seini, în 1890, bazele Băncii Româneşti. A fost mem- 
bru al Astrei, încă de la înființarea despărțământului săt- 
mărean, făcând parte din comitetul de conducere. S-a 
remarcat ca unul dintre liderii sătmăreni ai P.N.R.* A 
trecut la cele veşnice în 1909, după cum este consemnat 
în monografia Odoreului, deşi şematismul din 1914 dă, 
ca an al repausării, 1910 +. 

Revenind la Artur Artemiu, după şcoala primară, 
urmată probabil în Odoreu, a făcut şcoala secundară şi 
liceul la Satu Mare, luând bacalaureatul la Liceul Ro- 
mano-Catolic (astăzi Colegiul Naţional „Mihai Emines- 
cu”). A urmat apoi teologia la Gherla, unde a fost coleg, 
printre alţii, cu viitorii preoți slujitori în părțile Săt- 
marului şi ale Maramureşului: Emil Deac, Paul Nodiş, 
Mihail Rednice. 

S-a căsătorit cu Alexandrina, fiica pr. Alexandru 
Pop din Apa şi a Elenei Breban. Şi soţia lui Artur pro- 
venea din părinți aparținători unor vechi familii preoțești 
româneşti sătmărene. A fost hirotonit în 1905. După 
hirotonire a fost preot cooperator (ajutor al parohului 
Alexandru Breban) la Baia Mare, unde a funcţionat şi în 
calitate de catehet până în anul 1909. 

Ajunge să slujească în Maramureşul istoric în 
1909, funcționând până în 1917 ca administrator parohial 
la Cuhea (astăzi Bogdan Vodă). A activat în acei ani în 
cadrul Astrei. Elocvent pentru sentimentul pe care îl 
nutrea față de fraţii români de dincolo de munţi este 

faptul că pe parcursul mai multor ani l-a găzduit cu 
ospitalitate pe scriitorul Radu Rosetti, care a făcut cer- 
cetări filologice în acea zonă a Maramureşului. 

În anul 1917, a fost numit paroh la Ieud, deținând 
şi funcţia de notar districtual. Peste puţin timp a fost 
numit protopop al tractului Iza. A fost paroh la biserica 
din deal a leudului, cunoscută sub numele de „biserica 
voievodului Balcu”. Este cea mai veche biserică de lemn 
din Maramureş, construită fiind în 1364. A fost renovată 
în 1827, în 1958 fiind restaurată de către Direcţia Mo- 
numentelor Istorice. 

În noiembrie 1918 a fost ales membru al Sfatului 
Naţional Român, la Adunarea populară din piaţa Sighe- 
tului, făcând parte din Comitetul Naţional Român Vişeu. 

A fost prezent apoi în 1 Decembrie 1918 la Alba 
Iulia, conducând delegaţia românilor din Ieud. Cercul 
Vişeului era reprezentat, în afară de el, de către: loan 
Iusco-Dolhuţiu (Vişeu de Sus), Gavril Coman (Vişeu de 
Jos), Vasile Pleş (Ieud) şi Vasile Timiş Filipan (Borşa). 
Această delegaţie, care-l includea şi pe învățătorul Ți- 
plea, a călătorit de la Ieud până la Baia Mare cu carul. O 
altă sursă precizează că Artur Artemiu Anderco a fost 
însoţit la Alba Iulia de către ieudeanul Vasile Pleş?. De 
remarcat este faptul că în acea mare zi a neamului ro- 
mânesc, la Alba-lulia a fost prezent şi fratele lui Artemiu 
Anderco, Victor, slujitor în localitatea lor de baştină!0. 

În 1927-1928, fiind ales senator, a reprezentat ju- 
dețul Maramureş în Parlament. Căsătoria i-a fost bine- 
cuvântată cu patru copii: Alexandrina (c. cu av. Nicolae 
Boca), Artur (avocat, 1908-1943, conducător al săptă- 
mânalului „Graiul Maramureşului” din Sighet), Tiberiu 
(m. 1938) şi Elena (c. cu căpitanul Ştefan Dăncuş). 

A trecut la cele veşnice în 7 oct. 193211, fiind 
slujitor în aceeaşi parohie în care slujise din 1917, Ieud. 
Deja deţinea titlul de arhidiacon onorar. A fost înmor- 
mântat în cimitirul bisericii din deal din comuna Ieud. 

A rămas în memoria locurilor ca un vajnic luptător 
pentru interesele țăranilor români din Maramureş. Acţi- 
unea lui în favoarea obidiţilor țărani maramureşeni a fost 
continuată de fiul său, dr. Artur Anderco — Tilly, fost 
avocat, director de bancă, deputat, care s-a remarcat ca 
unul dintre cei mai demni reprezentanţi ai tinerimii ro- 
mâne după Marea Unire. Rămas în teritoriul cedat după 
Dictatul de la Viena, nedorind să-i părăsească pe iubiții 


2 Ioan Artemie Anderco, Jurnal (1876), laşi, 2001, p. 140-142. Mai multe date despre Alexie Anderco în Viorel Câmpean, Oameni şi 


locuri din Sătmar, Satu Mare, 2008, p. 213-216. 


3 Pentru biografia pr. Vasile Anderco vezi Felician Pop, La margine de mijloc. Monografia comunei Odoreu, Satu Mare, 2003, p. 38, 


83-84; Viorel Câmpean, Preoți din Sătmar, manuscris. 


4  Șematismul Veneratului Cler al Diecezei Greco-Catolice Române de Gherla pe anul 1914, Szamosujvăr (Gherla), 1914, p. 282. 
5 A Szatmári Kir. Kath. Fogymnasium 1899/1900 Évi Ertesităje (Anuarul Liceului Regal Catolic, azi C.N. „Mihai Eminescu”), 


Szatmâron, 1900, p. 88. 


6  Schematismul Venerabilis Cleri Dioecesis Syamosujvăriensis graeci ritus catholicorum pro anno a Christo nato 1903,Gherla, 1903, 


p. 232. 


7 Maramureşenii în lupta pentru libertate şi unitate naţională: Documente. 1848-1918, Bucureşti, 1981, p. 352. 
8 Valeriu Achim, Vasile Căpâlnean, Trofin Hăgan, loan S. Mureşan, Maramureşul şi Unirea (1918), Baia Mare, 1968, p. 180. 
9  Ironim Marțian, Consideraţii privind activitatea “Asociațiunii pentru cultura poporului român din Maramureş ”, în Maramureş vatră de 


istorie milenară, vol. III, 1997, p. 274. 
10 Felician Pop, op. cit., Satu Mare, 2003, p. 84. 


11 Șematismul Veneratului Cler Român Unit al diecezei de Maramureş, Baia Mare, 1936, p. 158. 

țărani maramureşeni, soarele nădejdilor împlinite n-a 
apucat să răsară pentru el, căci s-a săvârşit din viaţă exact 
în ziua în care împlinea 35 de ani, în 13 ianuarie 19431. 
Din bogata sa activitate remarcăm faptul că a reprezentat 
Asociaţia Studenţilor din Cluj la Congresul de Pace de la 
Bruxelles, iar în 1936, tot la Bruxelles, a reprezentat 
sindicatul presei la un alt congres de pace. A desfăşurat o 
activitate intensă de gazetar în judeţ la „Graiul Mara- 
mureşului”, după Dictatul de la Viena scriind la „Tribuna 
Ardealului?. 

Preotul Artur Artemiu Anderco este cel care a 
descoperit în podul Bisericii din Deal din Ieud celebrul 
manuscris cunoscut şi sub denumirea de „Codicele de la 
Ieud”. Corpul de manuscrise descoperit, numit şi „Sbor- 
nicul de la Ieud”, conţine scrieri slavone, româneşti dar şi 
tipărituri fragmentare româneşti: „Catehismul” şi „Pra- 
vila” atribuite lui Coresi 5. Pe lângă aceste două texte 
coresiene, manuscrisul cuprinde şi o legendă a Dumi- 
nicii, al cărei text se regăseşte şi în „Cuvente den bătrâni” 
a lui Haşdeu. 

A donat acel manuscris „afumat”, cum a fost cata- 
logat la descoperire, în luna august 1921, Muzeului Ma- 
ramureşului, cu ocazia expoziţiei organizate de către 
Departamentul Astra din Sighetu Marmaţiei. Andrei 
Bârseanu a sesizat imediat valoarea manuscrisului. 

Acesta a prezentat preţiosul manuscris la şedinţa 
Academiei Române din 11 noiembrie 1921. În 1924, Al. 
Rosetti, într-o lucrare publicată la Paris, îl datează ca 
fiind din secolul al XVII-lea. Înregistrat la Academia 
Română sub nr. 5032, Ion Bianu publică manuscrisul în 
facsimil, în 1925, atribuindu-l perioadei 1560-1580. În 
Istoria literaturii române din 1964, se indică secolul al 
XVI-lea*. Pomenind numele marelui om de cultură Ion 
Bianu, se cuvine să precizăm că miscelaneul a ajuns în 
patrimoniul Bibliotecii Academiei la stăruințele sale, lui 
datorându-i-se şi denumirea sub care a intrat în circuitul 
cultural: „Manuscrisul de la Ieud”5. După zeci de ani, 
prof. Dumitru Şerbu, îl datează în anul 1391. În ultimii 
ani au mai fost tipărite şi alte lucrări privitoare la această 

Pagină din manuscrisul de la leud 


culegere de documente€. Controversele asupra datării 
„Manuscrisului de la Ieud” vor continua cu siguranţă şi 
de acum înainte. 

S-a spus despre părintele Artemiu Anderco că „a 
fost un erudit şi un mare predicator. Era un bărbat înalt, 
frumos, cumpătat, înțelept şi curajos”7. Ne-am străduit să 
fim consecvenţi în demersul de scoatere din uitare a 
părintelui Artemiu Anderco, reprezentant de frunte al 
vestitei familii nobiliare româneşti, a cărui prezenţă la 
Marea Adunare Naţională din 1 Decembrie 1918 este o 
dovadă suplimentară de patriotism. 


1 Datele biografice precum şi fotografia pr. Artur Anderco le-am aflat în lucrarea îngrijită de Gelu Neamţu şi Mircea Vaida-Voevod, 7 
Decembrie 1918. Mărturii ale participanților, Bucureşti, 2005, p. 31-33, editare a documentelor strânse de către Ioachim Crăciun, 
lucrare pe care o dorea intitulată Documente la un sfert de veac de la Marea Unire. Văduva Alexandrina Anderco, născută Pop, a fost 


cea care i-a furnizat lui Ioachim Crăciun informaţiile biografice. 

Marian Nicolae Tomi, Maramureşul istoric în date, Cluj-Napoca, 2005, p. 168. 

Ioan M. Bota, Începuturile culturii scrise în limba română, Cluj-Napoca, 1999, p. 194. 

Aurel Socolan, Circulaţia cărții româneşti până la 1850 în județul Maramureş, Baia Mare, 2005, p. 32. 

Manuscrisul de la Ieud, text stabilit de Mirela Teodorescu şi Ion Gheţie, Bucureşti, 1977, p. 7-8. 

Vasile Vetişanu, Cronica Codicelui de la Ieud, Bucureşti, 1995 - din păcate, lucrarea nu ne-a fost accesibilă la redactarea prezentului 


7 Maramureş — Mândria şi durerea noastră. Culegere de studii şi comentarii despre realități, fapte şi documente mai puţin cunoscute, 


Baia Mare, 2001, vol. II, p. 163. 


8 Dealtfel, am scris Preotul Artur Artemiu loan Anderco, descoperitorul ,„,Manuscrisului de la leud”, în Confluenţe, Satu Mare, An. II, nr. 
1 (4), ianuarie 2007, p. 28-29, precum şi Descoperitorul ,„Manuscrisului de la Ieud” a fost Artemiu Anderco, în Informaţia de duminică, 
11 februarie 2007, publicat în antologia Oameni şi locuri din Sătmar, Satu Mare, 2008, p. 122-124. 

Contributia armatei române la eliberarea 
nord-vestului Transilvaniei, în anii 1918-1919 


Preliminarii 

România. După luptele purtate cu succes la Mă- 
răşti, Mărăşeşti şi Oituz, au venit şi zile grele pentru țară. 
Armata rusă, de sub comanda generalului Şcerbacev, 
care ne sprijinise, încheie la 7 decembrie 1917, un armi- 
stițiu provizoriu, pentru 7 zile, cu Tripla Alianţă. În 15 
decembrie se încheie un nou armistițiu pentru 28 zile, iar 
la 22 decembrie 1917 încep tratativele de pace de la 
Brest-Litovsk, încheiate cu Tratatul semnat la 3 martie 
1918 de Rusia Sovietică şi Puterile Centrale. 

În aceste condiții vitrege, România, fiind încon- 
jurată de armatele duşmane, net superioare ca număr, 
încheie un armistițiu cu Puterile Centrale, la 9 decembrie 
1917, la Focşani. Noua situaţie a ţării era foarte grea. 
România era obligată să întrețină armata de ocupație (4 
corpuri germane, 2 austro-ungare), iar Dobrogea era ocu- 
pată de bulgari şi turci. În ciuda acestor condiţii dificile, 
Armata română trimite, totuşi, 4 divizii, 9-10 infanterie şi 
1-2 cavalerie, în ajutorul tânărului stat Moldova. 

Pe fondul crizei țărilor grupate în Tripla Alianţă, 
Bulgaria depune armele la 29 septembrie 1918. Turcia 
capitulează la 30 octombrie 1918, iar Austro-Ungaria 
încheie, la 3 noiembrie 1918, armistițiul de la Padova 
(Diaz- Weber), intrat în vigoare la 4 noiembrie, ora 15.00, 
în care, la punctul 3, Generalul Badaglio stipulează că 
hotarele de demarcaţie între Muntenegru, Serbia, Ro- 
mânia, Ucraina şi Polonia rămân cele vechi, de dinainte 
de izbucnirea războiului. Evenimentele se precipită. Ar- 
mata română începe să se reorganizeze. Divizia 8, sub 
comanda generalului lacob Zadic, porneşte, la 6 no- 
iembrie, spre Bucovina, la solicitarea Consiliului Naţio- 
nal de acolo, ca românii să fie apăraţi de haidamacii 
polonezi. 

La 9 noiembrie 1918, România face mobilizarea se- 
cretă, iar la 10 noiembrie 1918, se dă un ultimatum armatei 
germane din România. Tot între 9 şi 10 noiembrie se 
încheie, la Belgrad, armistițiul între comandamentul 
francez al Frontului de est, Franchet d” Esperay, şi contele 
Karolyi Mihai, şeful statului ungar, prin care se stabileşte 
ca linie de demarcaţie între România şi Ungaria, albia 
râului Mureş. În baza acestei înțelegeri, unități militare 
române din Bucovina se îndreaptă spre Târgu Mureş, iar 
cele din Moldova, spre Sfântu Gheorghe. Generalul Ma- 
ckensen dă ordin regimentelor germane 333 şi 375 să se 
deplaseze în Transilvania pentru a bara intrarea armatei 
române în această provincie. 

La 12 noiembrie 1918, armata franceză trece Du- 
nărea, pe la Giurgiu, îndreptându-se spre Bucureşti. Ge- 
neralul Berthelot lansează chemarea către trupele 
române, să se alieze cu cele franceze, pentru alungarea 
duşmanului din ţară. 

În 13 noiembrie 1918, între România şi Germania 
se încheie un armistițiu, ceea ce face ca generalul 

Mackensen să contramandeze ordinul dat regimentelor 
333 şi 375, iar Pacea de la Buftea-Bucureşti, încheiată la 
7 mai 1918, devine nulă şi neavenită. 

La 20 noiembrie 1918, regele Ferdinand decre- 
tează mobilizare generală „chemând sub arme pe toţi 
combatanții pentru eliberarea fraților din Transilvania”. 

În cursul lunii octombrie şi noiembrie 1918, eve- 
nimentele se derulează cu repeziciune. 

Basarabia şi Bucovina. Mişcarea Românilor din 
Basarabia a dus la constituirea statului Moldova cu gra- 
niţa între Nistru, Prut, Dunăre, până la Hotin. Noul stat 
şi-a proclamat independenţa la 24 ianuarie 1918 şi, la 27 
martie 1918, s-a unit cu România. La Cernăuţi, la pro- 
punerea lui Iancu Flondor (şi Sextil Puşcariu), Congresul 
General al Bucovinei a votat, la 28 noiembrie 1918, 
unirea cu România. 

Transilvania era ocupată în continuare de armata 
austro-ungară şi de administraţia Imperiului. Partidul Na- 
tional Român, în şedinţa din 12 octombrie 1918, de la 
Oradea, a dat o declaraţie ce proclama „independenţa 
naţiunii române din cadrul dublei monarhii”. In 16 oc- 
tombrie Alexandru Vaida-Voevod a citit în parlamentul 
maghiar declarația de independenţă a populaţiei româneşti 
din Transilvania. La 30 octombrie 1918 s-a constituit Con- 
siliul Naţional Român Central, compus din 6 membri 
P.N.R. şi 6 membri P.S.D., având sediul la Arad. 

În 13-15 noiembrie, o delegaţie a guvernului ma- 
ghiar, condusă de ministrul Iászi Oszkár s-a deplasat la 
Arad pentru tratative cu C.N.R.C. pentru atragerea ro- 
mânilor din Transilvania într-o federație cu Ungaria. 
Oferta a fost refuzată de C.N.R.C. 

La 22 noiembrie, C.N.R.C. a preluat puterea de- 
plină în Transilvania, cu ajutorul gărzii naționale. Adu- 
narea Naţională de la Alba Iulia, din 1 Decembrie 1918, a 
consfințit Unirea Transilvaniei cu România. La această 
hotărâre au aderat, pe rând, populațiile germană, ma- 
ghiară şi evreiască. Teritoriul Transilvaniei trebuia eli- 
berat de bandele anarhiste maghiare, însă armata română 
era considerabil redusă ca putere de luptă. 

Situaţia armatei române 

Conform Tratatului de pace de la Bucureşti, din 7 
mai 1918, armata română era redusă la 20.000 infan- 
terişti, 3.200 călăreţi şi 9.000 trupă de artilerie. Efectivul 
combatant era insuficient pentru nevoile strategice ale 
României. În Basarabia au fost trimise, cu acceptul Ger- 
maniei, 4 divizii: Diviziile 9 şi 10 infanterie şi Diviziile 1 
şi 2 cavalerie, care erau permanent hărţuite de bande 
anarhiste ucrainene, ce atacau aşezările şi locuitorii aces- 
tei provincii. Şase divizii române au fost desființate. Mai 
mult, efectivul diviziilor rămase era redus. Diviziile 7 şi 8 
infanterie şi Divizia 1 vânători alcătuiau Corpul al IV-lea 
de armată, cu garnizoana în Moldova, şi au făcut obiectul 
primelor mobilizări, la 9 noiembrie 1918. Armata româ- 

nă era obligată, astfel, să apere Bucovina şi Transilvania 
cu numai 3 divizii: pentru apărarea Bucovinei a fost 
destinată Divizia 8 infanterie, condusă de generalul Iacob 
Zadic, iar pentru eliberarea Transilvaniei Divizia 7 infan- 
terie, condusă de generalul Traian Moşoiu, fiu al Ardea- 
lului şi Divizia 1 vânători de munte. 

Desfăşurarea evenimentelor 

Prima încleştare pentru eliberarea Transilvaniei a 
avut loc între un pluton de grăniceri români, care au 
înaintat până la Borsec, unde au fost întâmpinați de jan- 
darmii maghiari şi de garda financiară cu focuri de arme 
automate. Grănicerii au fost nevoiţi să se retragă. Față de 
această atitudine a autorităților imperiale, comandamen- 
tul român a luat măsurile necesare. Astfel s-a constituit 
un detaşament de avangardă al Diviziei 7, format dintr- 
un batalion al Regimentului 15 Războieni, un escadron 
de cavalerie şi o baterie de artilerie. Acest detaşament a 
pornit din Piatra Neamţ, pe la trecătoarea Bicaz şi, la 20 
noiembrie 1918, a eliberat localităţile: Tulgheş, Borsec, 
Topliţa şi Ditrău. 

Pe de altă parte, avangarda Diviziei 1 vânători de 
munte, a trecut Carpaţii şi a ocupat localitatea Miercurea 
Ciuc, iar grosul diviziei a pus stăpânire pe văile su- 
perioare ale Oltului şi Mureşului, cu importantele lor căi 
ferate. La 25 noiembrie 1918, Divizia 7 ocupă oraşul 
Târgu Mureş iar la 28 noiembrie oraşul Reghin. Re- 
gimentul 6 vânători din Divizia 1 ocupă Braşovul, la 7 
decembrie 1918, capturând vagoanele armatei germane 
în retragere şi 4.000 prizonieri. Mişcarea trupelor române 
s-a desfăşurat cu oarecare greutate din lipsa animalelor 
de tracțiune (cabaline), care fuseseră rechiziţionate de 
armatele de ocupaţie. Cu eforturi deosebite, unităţile ro- 
mâne au eliberat teritoriul Transilvaniei de la sud de râul 
Mureş şi au ocupat linia de demarcație stabilită prin 
armistițiul de la Belgrad (9-10 noiembrie 1918), pe ali- 
niamentul Zam, Alba Iulia şi Năsăud. 

Atrocităţile armatelor maghiare conduse de Krá- 
tochvil Karoly erau de nedescris. Astfel, la 5 decembrie 
1918, la Târgu Lăpuş, o unitate militară de 60 soldați a 
mitraliat mulțimea de români adunată să-şi asculte dele- 
gaţii întorşi de la Adunarea de la Alba Iulia. Cei care n-au 
căzut de gloanţe, au fost prinşi pe stradă sau în case şi au 
fost spintecaţi cu baionetele. În acest mod şi-au găsit 
sfârşitul 24 localnici, 10 grav răniţi au rămas invalizi, iar 
alți 80 răniţi care s-au vindecat, au rămas cu sechele 
pentru restul vieţii. Cruzimea soldaţilor a fost de ne- 
descris (ucideri, jafuri etc.). Plutonierul Filip Vasile, din 
localitatea Libotin, a fost omorât în chip îngrozitor, 
având 32 împunsături de baionetă în piept şi spate şi două 
împuşcături. Tot lui Filip i-au tăiat un deget pe care avea 
două inele, i-au făcut o cruce în frunte, tăiată cu baioneta, 
şi l-au dezbrăcat complet. Aceeaşi bandă de ucigaşi a 
împuşcat la Strâmbu Băiuț 3 persoane. 

Guvernul maghiar al lui Kârolyi nu avea intenţia să 
respecte voința românilor transilvăneni de Unire cu Ro- 
mânia, astfel că l-a numit pe Istvan Apâthy, rectorul 
Universităţii clujene, în funcția de guvernator al Tran- 
silvaniei, iar pe colonelul Krâtochvil Karoly, comandant 
militar. Acesta din urmă a încercat să mobilizeze cinci 
contingente. La chemare au răspuns 1.700 secui. La Cluj 
s-a organizat Regimentul 21 maghiar, care a fost trimis pe 
linia de demarcaţie de pe râul Mureş. 

Mişcările trupelor române erau condiţionate de 
acțiunile inamicului şi de prevederile Antantei. Divizia 7, 
sub comanda generalului Neculce, eliberează oraşul Cluj 
la 24 decembrie 1918, iar Divizia 1 vânători înaintează 
spre Alba Iulia, Teiuş şi Aiud. În sprijinul trupelor ro- 
mâne din Transilvania sunt trimise Divizia 2 vânători, cu 
zona de aşezare Sibiu, Orăştie — Deva — Petroşani şi 
Divizia 6 infanterie, în regiunea Braşov. Tot la 24 decem- 
brie 1918, a fost numit comandant unic al armatelor 
române din Transilvania generalul Moşoiu, care şi-a sta- 
bilit sediul la Sibiu. 

Se impunea restabilirea ordinii şi eliberarea Ar- 
dealului de sub ocupaţia teroristă a armatelor duşmane. 
Autorităţile române au avut greutăți cu desființarea găr- 
zilor, care erau substanţial remunerate, 30 coroane pe zi. 
S-a adoptat soluția ca personalul gărzilor să fie încadrat 
în poliţie, jandarmerie şi paznici la închisori. Pentru eli- 
berarea Ardealului s-au alăturat Diviziile de infanterie 16 
şi 18, constituite din transilvăneni şi Regimentul Beiuş. 
La Baia Mare, trupele române au ajuns în dimineaţa zilei 
de 7 ianuarie 1919, după ce, în prealabil, a fost admisă 
instalarea armatei române în zonele Sighet, Baia Mare şi 
Zalău. 

În conformitate cu înțelegerea între comandamen- 
tul armatei române şi ministrul de război al Ungariei, 
trupele române urmau să intre în oraşul Zalău. Aici era 
cantonat un batalion al Regimentului 24 al secuilor, care 
urma să se retragă la Carei şi se pregăteau de evacuare. 
Regimentul 16 infanterie a trimis de la Jibou 2 companii 
şi două secții de mitraliere pe calea ferată, spre Zalău. Un 
pluton de secui şi o grupă de soldaţi cu mitraliere au 
ocupat poziţii în preajma gării Ţigani. Comandantul gru- 
pei, Szekely Mikl6s, a trimis parlamentari care au fost 
primiți cu gloanţe şi făcuţi prizonieri. Trenul şi-a conti- 
nuat înaintarea spre Zalău. Secuii au avertizat a doua 
oară, dar românii şi-au continuat drumul, căzând în am- 
buscada anume pregătită. Rezultatul confruntării a fost 
dezastruos. Batalionul român a fost încercuit de soldații 
maghiari. Trenul a fost capturat, o parte au căzut pri- 
zonieri iar ceilalți s-au retras spre Jibou. Bilanţ: 6 morți, 
15 răniți, 7 dispăruți. S-a încheiat un proces-verbal de 
constatare semnat de comandantul batalionului român, 
prizonier şi el. După ce au fost eliberaţi sublocotenentul 
Fehér şi grupa sa, secuii au predat armatei române va- 
goanele cu toate bunurile, au eliberat prizonierii şi s-au 
îmbarcat în linişte. Drept răzbunare, românii l-au arestat 
pe Apâthy şi au impus oraşului Cluj o despăgubire de 
900.000 coroane. Un alt batalion român a intervenit şi a 
eliberat Zalăul, curățându-l de bandele anarhiste ma- 
ghiare. 

Regimentul 14 infanterie şi-a continuat mersul pe 
jos din Baia Mare spre Sighetul ocupat de bolşevicii 
ucraineni. La Vadu Izei au fost primiţi cu focuri de arme. 
Trupele ucrainene erau bine amplasate în Vad astfel că 
românii au făcut un marş ocolitor de 60 km şi i-au 
încercuit. La 18 ianuarie 1919, ucrainenii au fost alungați 
şi zona eliberată. 

Între 22-29 ianuarie 1919 posturile amplasate pe 
Valea Crişului Repede au fost atacate de secui şi de trupe 
bolşevice, care au fost respinse şi alungate. 

La 31 ianuarie a sosit la Cluj generalul Berthelot. 
care, împreună cu Neculce şi Apâthy, a fixat o altă linie 

de demarcaţie pe râul Someş — pe aliniamentul Zam, 
Brad, Cluj, Baia Mare, Sighetu Marmaţiei, stabilind şi o 
fâşie de 15 km lăţime, ca zonă neutră. 

La 13 februarie 1919, au avut loc ciocniri la Ho- 
dişa şi legherişte, românii au fost atacați căzând într-o 
ambuscadă cca. 150 soldați. Unitatea maghiară a capturat 
o puşcă mitralieră, efecte militare şi hrană. Nu sunt sem- 
nalate victime omeneşti. La 26 februarie 1919, armata 
română a păzit localitatea Băseşti, dând onorul la înmor- 
mântarea marelui luptător pentru drepturile românilor, 
George Pop de Băseşti. La 28 februarie 1919, Antanta 
fixează ca linie de demarcaţie, linia ferată Satu Mare, Carei, 
Oradea, Arad şi o zonă neutră dincolo de linia ferată, pe o 
lăţime de 5 km. Inamicii trebuiau să se retragă dincolo de 
acest aliniament în termen de 10 zile. 

În 8-9 martie 1919, două batalioane de secui şi 
populaţie înarmată de aceştia au atacat localitățile Ţigani 
şi Zalău, făcând prizonieri 8 ofiţeri şi 40 de soldaţi ro- 
mâni. A intervenit rapid Brigada 13 artilerie română care 
a reocupat cele două localităţi, inamicii fugind spre Cehu 
Silvaniei. 

Armata maghiară a concentrat gardişti din Hodod, 
Nodişul Hododului, Lelei, Ser şi Bogdand, grupare întă- 
rită cu o baterie de tunuri şi două plutoane de mitraliere, 
formate din cca. 130 persoane. Această grupă, având 
puterea unei companii, a dezarmat gărzile naționale ro- 
mâne din Babţa şi Bicaz. La Pomi era cantonat un bata- 
lion din Regimentul 12 maghiar Satu Mare, având 
avanposturi la Huta, Bicău şi Borleşti. Armata română 
avea amplasat un batalion la Fărcaşa. La începutul lunii 
aprilie, o companie română a atacat în direcția Huta. 
Românii au fost respinşi. 

La 14 aprilie 1919, în Cehu Silvaniei, se pregătea o 

până în 16 April 1919. S-au aflat la luptă 154 de Secui. În 
Joia Mare s-au dus cu toate cele peste Codru, din care au 
prezărit Românii pe 18 inşi. Jefuitori au fost pe satu, au 
dus cu ei totu.” 

Acesta a fost modul de desfăşurare a înaintării 
armatei române, având drept scop ocuparea liniei de 
demarcaţie de pe aliniamentul râului Mureş. 

În noile condiţii, armata română din Transilvania 
s-a reorganizat în Armata de Nord şi de Vest. Armata de 
Nord, cu obiectivele Carei şi Oradea, avea următoarea 
organizare: 

1. Grupul de nord: (gen. Traian Moşoiu): a). Deta- 
şamentul mixt gen. Olteanu — zona Sighet (o brigadă de 
roşiori, 2 batalioane infanterie şi o baterie de artilerie); 
b). Divizia 2 cavalerie, Baia Mare, pe Someş; c). Divizia 
7 infanterie, în regiunea Zalău; d). Divizia 6 infanterie — 
Huedin - Ciucea, pe Crişul Repede. Rezervă Divizia 16, 
pe valea Almașului. 

2. Grupul de sud (sub ordinele directe ale coman- 
dantului trupelor din Transilvania, George Mărdărescu): 
a). Divizia 2 vânători şi regimentul ardelean Beiuş, pe 
Crişul Alb — Hălmagiu - Roşia; b). în spate, Divizia 1 
vânători, Brad - Deva; c). în linia a treia, Divizia 18 arde- 
leană, ca rezervă generală, pe regiunea Cluj - Alba Iulia. 

Ofensiva generală a armatei române a început la 16 
aprilie 1919. Forţele armatei române erau grupate în 64 
batalioane de infanterie, 28 escadroane de cavalerie, 152 
tunuri, 32 obuziere, 8 autotrenuri, 1 tren blindat, şi un 
grup de motomitraliere, 3 escadrile de aviaţie şi 2 ba- 
talioane de pionieri. Divizia 7 avea obiectivul Carei, iar 
Divizia 6, Oradea. Obiectivul a fost atins în 20 aprilie 
1919, când întreg teritoriu Transilvaniei a fost eliberat 

La 1 mai 1919 armata română a alungat armatele 


înaintare generală a 
armatei române, pentru 
data de 16 aprilie. 
Aflând de acest plan, 
duşmanii au organizat o 
ambuscadă la Hodod. În 
urma luptelor s-au înre- 
gistrat pierderi de 
ambele părți. Bilanţ: 18 
mortți,7 soldați şi 11 ci- 
vili, din rândul ma- 
ghiarilor şi tot 18 morți 
din rândul românilor, 
înhumați în grădina bi- 
sericii reformate. lată o 
însemnare  manuscrisă 
făcută de învățător-can- 
tor Constantin Berariu, 
pe un Strastnic de Blaj 
(1804), aflat în biserica 


maghiare bolşevice 
până dincolo de Tisa, 
care a devenit, până la 
12 iulie 1919, linie de 
demarcaţie. În 12 iulie 
1919 au început noi lup- 
te. Armatele bolşevice 
ale lui Bela Kun au ata- 
cat trupele române. 
Luptele s-au soldat cu 
ocuparea capitalei ma- 
ghiare, Budapesta, la 3 
august 1919, de către 
generalul Rusescu, cu 
400 călăreți şi două tu- 
nuri. Abia la 4 august 
1919 a luat sfârşit şi 
pentru Armata română 
primul război mondial, 
ale cărui consecințe au 

ZERI 


din Stremti: „În 16 A- 
prilie 1919 miercuri în 
Săptămâna Paschilor au 
fost lupte în Stremți din zori de ziuă; au venit Românii 
asupra Săcuilor care au fost şezut în Stremți din 19 Faur 


Trupe române la Budapesta, trecând Podul Libertăţii 
(Szabadsag hid) - 1919 


fost nefaste din punct de 
vedere al pierderilor u- 
mane şi economice, dar 
care a adus raze de lumină în constituirea şi reîntregirea 
statelor naţionale în bătrâna Europă. 

La Oradea şi în alte localităţi ale judeţului Bihor s-au desfăşurat în ultimele zile o suită de manifestări 
care au marcat împlinirea de 90 de ani de la elibearea acestor locuri de sub ocupaţia austro-ungară şi a 
hoardelor bolşevice ale lui Kun Bela. 
Vom nota în primul rând vernisajul unei expoziţii de fotografii de epocă deschisă la Muzeul Memorial 
„Aurel Lazăr” şi intitulată „Primăvara Întregirii ” alcătuită din colecţiile Muzeului Țării Crișurilor şi a 
Filialei Oradea a Muzeului Militar Naţional. 
Programul a continuat a doua zi cu slujbe religioase la Biserica cu Lună şi Biserica Sf. Nicolae, urmate, 
de un concert de muzică militară, susținut de Fanfara Garnizoanei Bistriţa, în Piaţa Unirii. Participanţii s-au 
deplasat la statuia generalului Traian Moşoiu (pe traseul: P-ta Unirii - strada Avram lancu - strada Armatei 
Române), unde, a avut loc un ceremonial militar urmat de un concert de muzică populară, susținut de 
Ansamblul „Crişana ” şi Nicolae Furdui lancu. 
Sala Mare a Primăriei Oradea a găzduit apoi un simpozion dedicat evenimentului, în care au ţinut 
prelegeri Prof. Univ. Dr. loan Aurel Pop de la Universitatea Babeş-Bolyai, respectiv Prof. Univ. Dr. loan 
Zainea, de la Universitatea Oradea care au vorbit despre însemnătatea acestui eveniment, iar primarul 
Oradiei, Ilie Bolojan a acordat diplome de excelenţă unor personalități şi militari de carieră care s-au 
remarcat într-un mod cu totul deosebit pentru promovarea trecutului istoric al patriei. Dintre celelate 
manifestări organizate cu acelaşi prilej, amintim că jertfa bravilor ostaşi români a fost omagiată de beiuşeni 
la Monumentul Martirilor Bihorului loan Ciordaş şi Nicolae Bolcaş, victime ale Primului Război Mondial, şi 


a luptei de făurirea României Mari 


Pentru a rememora evenimentul amintit mai sus vă oferim un amplu documentar alcătuit de un 
specialist în domeniu Lt. col. (r) dr. Constantin MOȘINCAT. 


Prof. losif Popa 


Primăvara întregirii Bihorului 


20 aprilie 1919 - 


DEVIZA: 


20 aprilie 2009 


Lt. col. (r) dr. Constantin MOȘŞINCAT 
Asociaţia Naţională a Cavalerilor de Clio 


...voi toți care aţi dus Drapelul român în ținuturile hotarelor noii Românii întregite, aduceți-vă aminte 
necontenit că pe steagurile noastre sunt scrise cuvintele: „Onoare şi Patrie”. 


Unirea cea mare a început şi s-a finalizat la 
Oradea! Declaraţia de la Oradea din 12 octombrie 1918, 
a reprezentat documentul juridic de început al organizării 
alegerilor de delegaţi pentru Marea Adunare Naţională 
de la Alba Iulia. Nu este nici o exagerare când se afirmă 
că Declaraţia de autodeterminare națională, a celor peste 
3 milioane şi jumătate de români din Transilvania, Banat, 
Crişana şi Maramureş, poate fi considerată ca uvertură a 
Unirii celei Mari de la 1 Decembrie 1918, ea înscriin- 
du-se pe acelaşi flux istoric cu „Suplex Libellus Vala- 
chorum” şi „Memorandumul din 1892”, documente şi 
mărturii cu semnificaţie europeană, privind idealurile şi 
aspiraţiile de reunire şi formare a unui stat modern la 
nivelul întregului spaţiu românesc. Apropierea zilei celei 
mari i-a determinat pe reprezentanţii Partidului Naţional 
Român să se întrunească la Oradea în ziua de 29 sep- 
tembrie/ 12 octombrie 1918, într-o Consfătuire națională. 
Pornind de la caracterul momentului istoric, care des- 
chidea orizonturi pentru bătălia finală de unire a Tran- 
silvaniei cu România, participanţii la întrunire au 
declarat fără echivoc că „națiunea română din Ungaria 
şi Ardeal” este îndreptăţită să „dispună singură şi liberă 

de soarta ei” şi să „ hotărască singură plasarea ei printre 
naţiunile libere...) ”. Prin urmare, după citirea Decla- 
raţiei de la Oradea în Parlamentul de la Budapesta, de 
către Al. Vaida Voievod, în esenţă nu mai era recunoscută 
nici autoritatea statal-juridică imperială anterioară, prin 
Consiliul Naţional Român Central începându-se pregă- 
tirile pentru alegerea delegaților pentru Marea Adunare 
Naţională de la Alba Iulia. La 1 decembrie 1918 ardelenii 
au hotărât unirea pe vecie cu România. 

Eliberarea Bihorului. Pe direcția Crişului 
Repede, trupele Diviziei 6 infanterie au acționat pe trei 
coloane, cu atacuri combinate de front şi cu manevre pe 
flancuri. Nerezistând acestor atacuri puternice, susţinute 
de artileria de câmp şi de munte, inamicul a fost silit să se 
retragă. În Bihor, pe lângă trupele de honvezi şi secui, au 
luat parte la lupte şi cadeţii din anii 3 şi 4 ai Şcolii militare 
din Oradea, care au opus o puternică rezistență. 

Manevra făcută de Detaşamentul Lt. col. Raso- 
viceanu a permis întoarcerea dispozitivului ocupat de 
cadeți. În apropierea Beiuşului s-au dat lupte violente, 
încheiate cu 11 răniți din rândul voluntarilor ardeleni şi, 
un mort. Cinstea de a fi în fruntea coloanei ce a eliberat 

Beiuşul (la 19 aprilie 1919) a revenit tocmai 
Batalionului 2 din Regimentul ce purta 
numele oraşului. Pe ambele maluri ale 
Crişului Repede, trupele generalului Holban 
înaintau spre Oradea. Pe Valea Barcăului, i 
Regimentul 24 Infanterie a eliberat | 

localitatea Marghita în ziua de 19 aprilie, iar 
la stânga dispozitivului, pe Valea Crişului 
Negru, executând un marş forțat, trupele 
Detaşamentului  Rasoviceanu au atacat 
noaptea şi au cucerit, pe 19 aprilie, Tinca şi 
Salonta. Ungurii din zonă, proprietari de pă- 
mânturi, terorizaţi de forțele „roşii şi albe” au 
ieşit în întâmpinarea armatei române. Chiar 
fratele grofului Ştefan Tisza (Kalman) a cerut 
protecţie armatei române. În fruntea dispo- 
zitivului din centru, marşul triumfal spre 


Aprilie 1919, trupele româneşti intră în Oradea. . 


Oradea, era avangardat de generalul Traian 

Moşoiu. Evenimentele se succedau cu repeziciune. 
Neliniştea şi spaima generală era înlocuită cu bucuria 
primirii eliberatorilor. 

Primirea în Oradea cu flori de liliac. Știrile 
privind intrarea trupelor române în Oradea au animat 
viața oraşului în care ungurii aveau un puternic centru de 
recrutare, mobilizare şi de propagandă bolşevică. Nu 
întâmplător Bela Kun aici, la Oradea, şi-a făcut stagiatura 
de revoluţionar comunist! Trenurile venite dinspre 
Ciucea şi Bratca aduceau răniţi de pe front, care 
povesteau despre moralul scăzut al soldaţilor unguri. 
Propaganda bolşevică nu mai funcționa, căci trupele se 
apropiau. Pe când se încheia slujba la biserică la 11.30, se 
ivise prima patrulă de roşiori, în frunte cu locotenentul 
Teodorescu, împodobiţi cu lilieci, floarea primăverii, în- 
tâmpinată de populaţie cu urale „Vive la France” şi cu 
răspunsul soldaţilor „Vive la Roumanie”. Apoi defilarea 
trupelor desfăşurată până noaptea târziu a fost întâm- 
pinată de orădeni cu strigăte: „Trăiască armata română!” 
şi „Ejen a român hadsereg”, „Trăiască generalul Moşoiu, 
eroul nostru naţional”. Deşi nimeni nu-l văzuse până 
atunci, speranţele tuturor se legau de el, văzându-l ca pe 
un simbol al dezrobirii naţiei româneşti aşteptat de 4 luni. 
Ați fost aşteptat - a spus un localnic şi a izbucnit în 
lacrimi: „Să ne trăiți!. Acum putem muri cu toții, că am 
văzut înfăptuit cel mai frumos vis al vieţii noastre, am 
văzut pe fiul Ardealului, pe Dumnezeul nostru, intrând 
triumfător, sfidând moartea, ca să ne salveze pe noi”. 

Întâlnirea lui Roman Ciorogariu cu generalul 
Traian Moşoiu 

Primarul oraşului Oradea, Rimler, însoţit de con- 
silieri municipali, după ce au întâmpinat armata la uzi- 
nele de apă, l-a asigurat pe general că în oraş este linişte şi 
au cerut protecție, apoi cu toţii s-au îndreptat spre sala 
primăriei unde generalul a dat ordinele necesare, pre- 
luând conducerea administrativă şi numind pe generalul 
Holban Ştefan comandant al garnizoanei. De remarcat că 
prin ordinul generalului Moşoiu , toate organele admin- 
istrative ale oraşului şi județului rămân neschimbate”, 


pe lângă care s-a numit câte un inspector român. Din 
acest moment teritoriul juridic unit prin Hotărârea de la 
Alba Iulia devenea efectiv diriguit de autoritățile române. 

Cu autoritatea militară românească episcopul vicar 
Roman R. Ciorogariu lua contact direct în sfânta zi de 
Înviere, din 20 aprilie 1919, când l-a întâmpinat pe ge- 
neralul Traian Moşoiu, la ieşirea acestuia din primărie. 
Generalul Moşoiu încă în aceeaşi zi a plecat cu auto- 
mobilul mai departe. 

Comandant al trupelor din Oradea a rămas ge- 
neralul Holban. Acesta a primit delegațiile oficiale locale 
şi a dat asigurări pentru bunele intenţiuni de a menţine 
cea mai desăvârşită ordine în garnizoană. Evenimentele 
de la Oradea ne sunt cunoscute din cartea document „Zile 
trăite”, semnată de Roman Ciorogariu, fapt pentru care 
vom concluziona doar că 20 aprilie 1919 a fost „o zi de 
glorie pentru municipiul Oradea”, după cum consemna 
Nicolae Iorga, care scria că nu ştie, „nu-mi aduc aminte 
ce s-a petrecut aici în aceea zi de 20 aprilie 1919, dar 
istoria românilor s-a făcut în ziua aceea acolo”. Ge- 
neralul Traian Moşoiu devenise „eroul nostru național”, 
întâmpinat de primarul Rimler Karoly la intrarea în oraş, 
cu pâine şi sare. 

Omagierea înaintaşilor. Reuniunea Femeilor ro- 
mâne din Bihor a cinstit memoria ostaşilor conduşi de 
viteazul erou, general Traian Moşoiu şi au eternizat in- 
trarea trupelor române în Oradea la 20 aprilie 1919, prin 
aşezarea unei plăci în holul de la intrarea în Primărie, la 
20 aprilie 1920, iar în 1937 i s-a ridicat un monument. 
Această sărbătoare a fost marcată apoi anual. După 1992 
tradiționala sărbătoare a fost din nou marcată prin ex- 
poziţii, sesiuni ştiinţifice şi serbări culturale. Cu aceleaşi 
sentimente de mândrie patriotică şi astăzi ne amintim că 
la Oradea s-a pus piatra de temelie a României Mari şi tot 
aici s-a încheiat, prin lupte politice şi jertfe de erou, 
desăvârşirea unității naționale. La împlinirea a 90 de ani 
de la eliberarea Bihorului de sub teroarea bolşevică dăm 
din nou ONOR de libertate cu flori de liliac! 

Câteva consideraţii cu privire la tragicele 
evenimente petrecute la Lunca - 6/7 februarie 
1941, Fântâna Albă - 1 aprilie 1941, 
Cimitirul Militar Horecea - iulie 1941 


După 1990 a început să se schimbe cursul istoriei 
din fosta U.R.S.S., moment soldat cu dezmembrarea a- 
cesteia, fapt ce a declanşat o reacţie în lanţ în toate țările 
şi provinciile anexate prin forță, de-a lungul anilor. Nici 
nordul Bucovinei nu a rămas în afara efervescenţei de- 
clanşate de „perestroica” lui Gorbaciov, toţi factorii lo- 
cali formatori de opinii, înțelegând prin aceştia: ziarişti, 
profesori, învăţători, preoți şi, în general, intelectualii 
satelor, precum şi asociaţiile româneşti, au pornit o in- 
tensă muncă de cercetare şi descoperire a crimelor să- 
vârşite de autorităţile sovietice în teritoriile ocupate în 
1940. În primii ani de după „dezgheţul” din 1990, au 
apărut în ziarele româneşti, în reviste literare, în alma- 
nahuri, tot felul de informații şi mărturii cu privire la 
evenimente şi tragedii ieşite din comun, gestionate cu o 
deosebită cruzime de autorităţile militare ale ocupantului 
sovietic, pe care le putem considera, pe bună dreptate, 
drept „holocaust bucovinean”. Au excelat în cercetarea şi 
descoperirea atrocităților săvârşite de autoritățile statului 
totalitar comunisto-bolşevic: Societatea „Golgota” din 
Cernăuţi, care prin propriul statut şi-a propus să lupte 
pentru descoperirea victimelor şi deconspirarea opre- 
siunilor staliniste din nordul Bucovinei şi Societatea „Ar- 
boroasa” condusă de distinsul ziarist Dumitru Covolciuc, 
care împreună cu Dumitru Poptămaş, director al Bibli- 
otecii din Târgu Mureş, au scos de-a lungul anilor va- 
lorosul almanah „Țara Fagilor”, în care au apărut cele 
mai multe mărturii ale victimelor „holocaustului buco- 
vinean”. Presa românească din regiunea Cernăuţi: „Zo- 
rile Bucovinene”, „Plai Românesc”, „Concordia”, 
„Arcaşul”, „Gazeta de Herţa” etc. a contribuit şi ea la des- 
coperirea şi publicarea unor valoroase mărturii legate de 
persecuțiile organizate de statul totalitar sovietic pe teri- 
toriul Bucovinei. 

Contribuţia mea la acest efort s-a concretizat în 
realizarea lucrării „Martiri şi mărturii din Nordul Bu- 
covinei”, la a cărei documentare am lucrat mai bine de 12 
ani. Ea relatează o serie de episoade tragice trăite de 
populaţia românească din Nordul Bucovinei în perioa- 
dele 1940-1941 şi 1944-1950, când persecuțiile staliniste au 
atins cote maxime, fiind ridicate la rang de politică de stat. 

Dar să revenim la comemorarea evenimentelor 
sângeroase din 1941 ce au avut loc pe teritoriul Bu- 
covinei, evenimente ce s-au desfăşurat în imediata veci- 
nătate a noii frontiere stabilite în iunie 1940 între 
U.R.S.S. şi România. 

În noaptea de 6/7 februarie 1941, cca. 400 de tineri 
din satele: Mahala, Boian, Coteni, Horecea Urbană, Co- 

rovia, Buda, Plaiul Cosminului, Godineşti etc., înspăi- 
mântați de presiunile făcute de autorităţile sovietice pen- 
tru a-i recruta cu forța şi trimite la muncă forțată în 
diverse mine şi şantiere de pe teritoriul U.R.S.S., instigați 
de anumiţi agenţi provocatori recrutaţi de NKVD şi gră- 
niceri, agenți care în schimbul unor sume importante de 
bani se ofereau să le mijlocească trecerea frontierei în 
România, pe un ger de -22*C, s-au adunat în lunca Pru- 
tului. Deşi călăuza angajată nu s-a prezentat la locul 
întâlnirii, grupul de tineri şi tinere a hotărât să continue 
drumul spre frontieră, cu toate riscurile ce decurgeau din 
această încercare de-a dreptul sinucigaşă. Grănicerii so- 
vietici, la curent cu intenţiile grupului de tineri români, 
i-au aşteptat într-un dispozitiv bine organizat, pe cotul 
Prutului. Majoritatea tinerilor au căzut seceraţi de mi- 
tralierele grănicerilor, doar un grup mai puţin numeros, 
care s-a despărțit de grosul coloanei încercând să treacă 
Prutul înghețat într-un punct din amonte, a reuşit să 
escaladeze gardurile de sârmă ghimpată şi să se predea 
grănicerilor români. 

Din mărturia lui Mihai Crăiuţ din Mahala, mărturie 
consemnată de profesorul Octavian Voronca, rezultă că, 
din cei 400 de tineri, numai 57 au reuşit să treacă frontiera 
în România. Ceilalți au fost împuşcaţi de grănicerii so- 
vietici iar cadavrele lor au fost aruncate în trei gropi 
comune, săpate chiar în lunca Prutului. La topirea ză- 
pezilor, Prutul s-a revărsat şi a inundat zona în care erau 
îngropați martirii de la Lunca, astfel că, în vara anului 
1941, când trupele române au reocupat zona, nu s-a mai 
putut găsi decât o singură groapă, în care s-au descoperit 
cadavrele a 107 victime ce au fost scoase şi înhumate în 
cimitirul din satul Mahala. 

Tot rezultatul unor provocări organizate de agenţi 
NKVD şi trupe de grăniceri a fost şi masacrul din 1 
aprilie 1941, din Poiana Camencei, de lângă Fântâna 
Albă. Cei antrenați în marşul spre Fântâna Albă nu aveau 
nici cea mai mică idee despre cele întâmplate la Lunca, cu 
aproape două luni înainte, deşi, în linie dreaptă, cele două 
localităţi se găsesc la o distanță de numai 32 km. Este de 
presupus că cei cca. 2.500 de participanţi la marșul din 1 
aprilie 1941, dacă ar fi avut cele mai mici bănuieli sau 
informaţii cât de vagi, despre cele ce s-au întâmplat la 
Lunca în noaptea de 6/7 februarie 1941, nu s-ar fi an- 
gajat într-o acţiune absurdă şi extrem de periculoasă, 
organizată diabolic de nişte cozi de topor recrutate de 
NKVD şi de unitatea de grăniceri din zona de frontieră 
respectivă. 

Au venit apoi evenimentele tragice ce au culminat 

cu noaptea de 12/13 Iunie, când a avut loc marea de- 
portare - în noaptea respectivă, din Nordul Bucovinei, au 
fost ridicaţi peste 30.000 de români şi duşi cu trenuri de 
marfă spre zone nepopulate din Siberia şi Kazahstan, 
unde nu erau pregătite nici cele mai elementare măsuri 
pentru primirea şi cazarea acestor nenorociti ai sorții. În 
aceste familii erau mulţi copii şi bătrâni. Ei au trebuit 
să-şi facă singuri adăposturi şi bordeie care să-i apere 
cumva în fața iernii cumplite din 1941-1942. Din cauza 
iernii extreme, a foametei şi a condiţiilor barbare în care 
au fost obligaţi să trăiască, cei mai mulți dintre aceşti 
deportaţi şi-au găsit sfârşitul pe meleagurile siberiene sau 
în stepele Kazahstanului. 

Prin anii 1945-1946, autorităţile sovietice au în- 
ceput să permită supravieţuitorilor holocaustului siberian 
întoarcerea în Bucovina şi Basarabia, unde bântuia cea 
mai cumplită foamete, cu speranţa ascunsă că cei ce au 
supravieţuit deportărilor îşi vor găsi sfârşitul în mala- 
xorul foametei de acasă. Foametea din anii 1946-1947 
s-a datorat marii secete ce a lovit regiunile respective. 
Tocmai de această tragică situaţie s-au folosit autoritățile 
sovietice pentru a lovi şi mai crunt în populaţia au- 
tohtonă, confiscând orice rămăşiţă de seminţe de po- 
rumb, de grâu sau orice fel de grăunțe ce puteau fi folosite 
pentru subzistență, în contul unor datorii către statul 
sovietic, drept pedeapsă pentru faptul că această po- 
pulaţie opunea rezistență la înființarea colhozurilor şi 
mai ales pentru faptul că populaţia românească cola- 
borase cu autoritățile române în perioada 1941-1944. 

Regimul sovietic aplica, şi de data aceasta, reţeta 
folosită în anii 1930, față de populația ucraineană, care a 
trebuit să suporte cea mai cruntă foamete, soldată cu o 
stare generală de cumplită disperare şi cu milioane de 
victime, pentru faptul că s-a opus cu hotărâre politicii 
staliniste de colectivizare a agriculturii. 

Este cunoscut prea bine faptul că, în timpul foa- 
metei din anii 1946-1947, U.R.S.S. a primit din partea 
U.S.A. şi a Canadei, drept ajutor umanitar, milioane de 
tone de grâu şi porumb, dar nici un grăunte din aceste 
ajutoare nu a ajuns în Bucovina şi Basarabia înfometate. 

Propaganda bolşevică împuia capul şi conştiinţa 
românilor că adevărata lumină pentru ei „vine de la 
răsărit”, numai că istoria ne-a demonstrat, cu prisosință, 
că din partea „marelui frate rus” ne-au venit numai neca- 
zuri datorate dispreţului şi urii cu care am fost trataţi 
întotdeauna, atitudine practicată nu numai de regimul 
comunisto-stalinist al U.R.S.S., ci încă de pe vremea 
țarilor Marii Rusii Pravoslavnice, pentru simplu fapt că 

respectivii țari, care se considerau stăpânii de fapt ai 
Balcanilor, erau teribil de deranjaţi de „pata de latinitate” 
de pe fostul teritoriu al Daciei Traiane. 

După 1990 s-au scris foarte multe lucruri despre 
opresiunile staliniste cu care s-au confruntat românii din 
Nordul Bucovinei, dar nimeni nu poate avea pretenţia că 
a epuizat acest subiect, deoarece încă mai apar noi şi noi 
mărturii despre fapte sângeroase şi atrocități necunoscute 
până acum. Astfel a fost şi informaţia că în cimitirul 
militar al garnizoanei Cernăuţi, situat lângă Cimitirul 
Municipal Horecea, ar exista mai multe gropi comune în 
care s-ar găsi cca. 400 de victime, majoritatea români, ce 
au fost înhumate aici de NKVD şi de reprezentanții 
închisorii din Cernăuţi, în vara anului 1941, cu puţin timp 
înainte de ocuparea oraşului de către trupele germane şi 
române. 

Se cunoaşte faptul că, la începutul lunii aprilie 
1941, la secția de chirurgie a Spitalului din Cernăuţi era o 
adevărată „stare de asediu”, căci în secția respectivă se 
găseau zeci de răniți proveniţi de la Fântâna Albă, păziți 
straşnic de soldaţi aparţinând trupelor speciale ale 
NKVD. Personalul medical din spital primise ordinul 
strict de a nu trata aceşti „bandiți şi duşmani ai poporului 
sovietic”, aşa că au supraviețuit numai cei care au avut 
norocul să se vindece de la sine. 

În luna iulie 1941, oraşul Cernăuţi a fost înconjurat 
de trupele germane şi române. Închisoarea din Cernăuţi 
nu reuşise să-şi evacueze toți deținuții în spatele fron- 
tului, astfel că aici se aflau încă mulți dintre cei arestați în 
urma evenimentelor de la Fântâna Albă, aşteptând să fie 
judecaţi de un Tribunal Militar?. Ultimul eşalon de de- 
ținuți politici care nu a mai putut fi evacuat din Cernăuţi, 
precum şi cei arestaţi în legătură cu evenimentele de la 
Lunca şi Fântâna Albă, în curs de cercetare în arestul 
NKVD, au fost împuşcaţi în curtea închisorii din Cer- 
năuţi şi transportaţi în cursul nopţii la Cimitirul Militar de 
la Horecea, unde au fost aruncaţi în gropi comune. A- 
ceasta este singura explicaţie. Nu există nici un fel de 
mărturii deoarece victimele au fost lichidate în cel mai 
strict secret, fără a fi scăpat vreun supraviețuitor. 

Există şi în prezent multe semne de întrebare le- 
gate de tragicele evenimente din acea perioadă de tristă 
amintire. Nimeni nu poate afirma că problema perse- 
cuţiilor şi a diferitelor masacre comise de autorităţile 
sovietice de ocupaţie, în perioada 1940-1950, a fost de- 
finitiv lămurită. Cercetările trebuie continuate atât de 
generaţia noastră cât şi de cele care ne vor urma. 


1 Existența acestor gropi comune în cimitirul militar de la Horecea a fost semnalată pentru prima dată de cernăuţeanul Gheorghe Haficiuc, 
care a pus la dispoziţia redacţiei revistei Arcaşul o serie de materiale (schiţe, fotografii şi documente). În iunie 2001, Arcașul a publicat 
articolul Cimitire Orfane semnat de V. Tărăţeanu. Aceeaşi problemă este reluată şi de revista Familia română de la Oradea, decembrie 
2002, care evocă problema Cimitirului Militar din Cernăuţi, fără a putea aprofunda problema celor înhumați în gropile comune, din lipsă 


de material documentar sau de mărturii concrete (p. 76). 


2 Dosar penal 12969/1941, semnalat de ziaristul ucrainean Micola Rubaneţ, în revista Svidena i Svit, 10 oct. 1991, Kiev. 


48 


AN 10, NR. 2-3 (33-34), SEPTEMBRIE 2009 


FAMILIA ROMÂNĂ 


1945 - Din culisele rezistenţei pentru 
salvarea Maramureşului 


peste Carpaţi, a intrat în Maramureş şi în Ucrai- 

na Transcarpatică. Concomitent, autorităţile 
comuniste, controlate de Moscova, au acționat pentru a 
pune în aplicare planul de ocupare a acestei zone şi de 
separare a Maramureşului de Ţară. După 1989, am sperat 
că aceste evenimente vor fi clarificate, dar în urma vi- 
zionării emisiunilor şi a lecturării articolelor pe această 
temă, am ajuns la concluzia că, în abordarea fenomenului 
Sighet, au rămas elemente necunoscute, iar unele dintre 
cele cunoscute, sunt relatate tendenţios sau interpretate 
greşit. Un bun prieten, căruia îi mulțumesc, mi-a trimis 
cópii ale articolelor: 7945. Cum a rămas Maramureşul 
românesc? de Aleksandr Stacalin (Moscova) şi Revolta 
contra alipirii Maramureşului la Ucraina Subcarpatică 
de Vlad Manoliu, apărute în revista Magazin istoric. În 
articolul de la Moscova, autorul acordă o importanță 
majoră demonstraţiei de la Sighet, căutând să justifice 
arestarea conducătorilor ei. Atunci a fost arestat şi tatăl 
meu, Pop Octavian, preot în localitatea Berbeşti, un sat 
situat în apropierea Sighetului. Datorită implicării lui în 
această acţiune de protest, am reuşit să cunosc eveni- 
mentele respective, iar la unele am fost martor ocular. 

Nu voi uita niciodată momentul de profundă emo- 
ție şi accidentul pe care l-am avut când câţiva mara- 
mureşeni implicaţi în acţiune au depus jurământul. 
Ulterior, am descoperit locurile unde erau ascunse can- 
tități apreciabile de muniţie, armament şi lozincile con- 
fecționate pentru demonstraţia de la Sighet. 

Într-o noapte, în localitatea Berbeşti, pe terenul 
situat între drum, biserică şi şcoală, o unitate de artilerie 
germană a amplasat un număr mare de tunuri. Coman- 
damentul s-a instalat în casa parohială, care era nelocuită. 
La plecare, au lăsat sub duşumea 6 mc de lăzi cu cartuşe. 
De asemenea, au tras clopotele şi au organizat un ceremo- 
nial religios, cu onoruri militare, îngropând în cimitirul 
de lângă biserică două sicrie în care se aflau, de fapt, 
mitraliere şi cartuşe. Un alt sicriu cu mitraliere a fost 
îngropat la marginea drumului, între localităţile Berbeşti 
şi Vadu Izei, punându-se o cruce cu inscripția Erou 
necunoscut. 

Căutând cuiburi de păsări şi porumbei, sub cupola 
din turnul bisericii am găsit mitraliere, iar în podul bi- 
sericii, între plafon şi acoperiş, am găsit puşti. Având 
nevoie de alimente pentru militari, în secret, germanii 
vânduseră arme populației - cartuşele se dădeau pe ouă, 
armele pe păsări, mitralierele pe porci iar un tun, pe patru 
bovine (s-au cumpărat patru tunuri). După arestarea tată- 
lui meu, la perchiziţia efectuată de către Serviciile Se- 
crete Sovietice, acest armament nu a fost găsit. Sub 
duşumeaua din casa parohială s-au găsit doar câteva 
butoaie goale, o damigeană cu vin şi un butoiaş de 50 
litri, cu ţuică. Din fericire, acest butoiaş a salvat situaţia! 


E toamna anului 1944, Armata Roşie, trecând 


Liviu POP 


Am aflat că, înaintea demonstraţiei, armamentul fusese 
ascuns în Sighet şi pe malurile râurilor Mara şi Cosău, în 
apropierea localităţii Vadu Izei. Îi spusesem tatălui meu 
de descoperirea făcută. Realizând pericolul cunoaşterii 
ascunzătorii de către un copil, a considerat necesar să ia 
unele măsuri de protecţie. Astfel am avut prima discuţie 
în care m-a convins de necesitatea păstrării tăcerii. După 
arestarea tatălui meu, am luat cunoştinţă de eforturile 
depuse pentru salvarea lui, iar după eliberare, el însuşi 
mi-a relatat, foarte prudent şi reţinut, unele întâmplări din 
perioada de detenție. 

Nucleele de rezistență. De la tatăl meu ştiu că 
odată cu înaintarea Armatei Roşii, teritoriile noastre au 
dobândit importanţă strategică şi politică pentru Mos- 
cova. În consecință, s-a intenționat formarea unei mici 
republici sovietice, în componenţa căreia urmau să intre: 
Bucovina, o porțiune din nordul judeţului Suceava, Ma- 
ramureşul şi Ucraina Subcarpatică. În acest plan erau im- 
plicate Rusia, Ucraina, România, Cehoslovacia şi 
Ungaria - România şi Cehoslovacia doreau să-şi salveze 
teritoriile, Ungaria, profitând de conjunctura apărută, 
emitea unele pretenţii teritoriale, iar Ucraina insista pe 
lângă Moscova ca aceste teritorii să-i aparţină. În final, în 
urma unor întâlniri şi convorbiri bilaterale secrete, Mos- 
cova a acceptat doleanţele Ucrainei, astfel că, în toamna 
anului 1944 şi începutul anului 1945, aceasta, suprave- 
gheată atent de Moscova, formează Rada Populară a 
Ucrainei Subcarpatice, subordonată ei şi având reşedinţa 
la Sighetu Marmaţiei. Zona intră sub controlul Armatei 
Roşii, jandarmeria este desființată, iar în locul prefectului 
destituit este instalat ucraineanul Odoviciuc. Nemulţu- 
mită de separarea judeţului de România, populaţia era 
hotărâtă să împiedice acest lucru. În Borşa, Vişeu, Dra- 
gomireşti, Strâmtura, leud, Apşa, Berbeşti, Fereşti, On- 
ceşti, Oarţa, Ocna Şugatag au apărut nuclee de rezistenţă. 
În general, la conducerea lor se aflau preoții, învățătorii şi 
gospodarii fruntaşi. Ei au organizat apoi şi localităţi li- 
mitrofe. Scopul inițial era pregătirea populaţiei pentru 
acordarea de sprijin în situaţii de necesitate. Din rândul 
lor s-au format grupuri de inițiativă pentru apărarea inte- 
reselor maramureșenilor, ce au avut câteva întâlniri la 
Sighet, cu conducătorii Radei Populare, şi la Munkacevo, 
cu conducătorii Armatei Roşii de acolo. Cu tot efortul 
depus, nu s-a reuşit stoparea planului sovietic, la a cărui 
punere în practică îşi conjugau eforturile conducătorii 
politici şi Serviciile Secrete. 

Grupul conspirativ. Premergător acestor eveni- 
mente, un grup de 4-5 persoane se reunea periodic la 
Sighet, pentru a analiza situaţia politică şi militară. Ei au 
aflat, din sursă sigură, că generalul care conducea Armata 
Roşie ce se apropia are în posesia lui o hartă în care 
granița de nord a Țării e trasată pe aliniamentul munților 
Oaş, Gutâi, Țibleş - conform acestei hărți, Maramureşul 

nu mai aparținea României. Grupul a luat legătura cu 
Comandamentul Armatei Germane din Sighet, pentru a-l 
determina să opună rezistență, propunându-i ca, în caz de 
nevoie, să accepte sprijinul populaţiei. Comandamentul 
German şi-a dat inițial acordul. S-a trecut la întocmirea 
unui plan de acţiune şi la procurarea de armament pentru 
populaţie. Proiectul a fost însă abandonat din cauza tim- 
pului foarte scurt şi a schimbării situaţiei pe frontul din 
Transilvania, unde Armata Română ducea lupte grele de 
eliberare, având în față militari germani, iar în spate 
militari ruşi. La producerea joncțiunii, comandanții ro- 
mâni erau schimbaţi, iar trupele treceau sub comanda 
sovietică. În disperare de cauză, Armata Română a forțat 
linia frontului în vestul Țării, reuşind, pe alocuri, să intre 
pe teritoriul Ungariei. În acest context, dacă Maramu- 
reşul opunea rezistență, militarii germani rămâneau pri- 
zonieri în spatele liniei frontului. Pentru a evita încer- 
cuirea, Comandamentul German a dat ordinul de 
retragere. 

Când au apărut primele detaşamente ale Armatei 
Roşii, cunoscând intenţiile acestora cu privire la Ma- 
ramureş, grupul de la Sighet s-a transformat în grup 
conspirativ. În noaptea dintre anii 1944-1945, un grup de 
colindători maramureşeni din sate situate pe cursul râu- 
rilor Mara şi Cosău a venit la Berbeşti pentru a-l colinda 
pe preotul Pop Octavian. După terminarea colindului, au 
intrat în casă, unde au depus jurământ că vor păstra cu 
sfinţenie secretul celor discutate acolo atunci şi că nu vor 
divulga numele celor prezenţi. Aceşti colindători au de- 
venit persoane de legătură cu misiunea de a comunica 
intențiile nucleelor de rezistență şi de a evita orice act de 
sabotaj sau conflict între maramureşeni şi militari. Mai 
târziu au primit misiunea de a-i organiza pe maramu- 
reşeni pentru o posibilă deplasare la Sighet, preconi- 
zându-se ca intelectualii participanţi să fie îmbrăcaţi în 
port popular, pentru a nu fi identificaţi. Tatăl meu asigura 
legătura cu grupul conspirativ, a cărui componenţă şi al 
cărui plan de acţiune numai el le cunoştea. 

P.S. Alexandru Rusu, episcop greco-catolic al Ma- 
ramureşului, un mare patriot şi cu multe relații, inclusiv 
la Guvern, avea cunoştinţă de activitatea grupului şi l-a 
sprijinit luând contact cu Bucureştiul şi menținând per- 
manent legătura cu acesta. În Ţară, evenimentele aveau 
un curs defavorabil intereselor românilor, persoanele 
care aveau puterea să se implice în rezolvarea situației nu 
doreau să acționeze, iar persoanele care doreau să acorde 
sprijin se aflau în imposibilitate de a acţiona. La Bu- 
cureşti lua hotărâri şi dădea decizii Vîşinski, iar la Sighet, 
ofiţerul N.K.V.D. Svesnicom, care era şi reprezentantul 
Comisiei Aliate de Control (C.A.C) pentru această zonă. 
Vîşinski îi şantaja pe Rege şi pe membrii Guvernului, 
amenințând în permanenţă, afirmând că războiul nu s-a 
terminat şi că încă nu sunt stabilite şi definitivate gra- 
nițele Țării dar, în situaţia în care va primi sprijinul 
necesar, e dispus să intervină la Moscova pentru Tran- 
silvania şi pentru obţinerea unor concesii în partea de 
nord-vest a Ţării. 

În Maramureş s-au deplasat V. Luca, cu misiunea 
de a se întâlni cu Serviciile Secrete şi Ana Pauker, pentru 
a organiza şi conduce demonstraţia ucrainenilor de la 
Sighet. Pe de altă parte, Svesnicom, în rapoartele sale 
către C.A.C., prezenta voit denaturat şi tendențios 

realitatea, subliniind că vinovați de situația turbulentă 
sunt maramureşenii care acționează în spatele frontului, 
împotriva intereselor Aliaților şi le sabotează, iar „re- 
zolvarea situaţiei din zonă s-a făcut democratic, cores- 
punzător cerințelor şi intereselor celor implicaţi”. 
Adevărul este că nici reprezentanții Angliei şi Statelor 
Unite nu erau prea interesaţi şi nu acordau importanță 
evenimentelor din Maramureş. 

De la Bucureşti, grupului conspirativ i s-au co- 
municat următoarele: „Bucureştiul nu vă poate sprijini, 
iar ceea ce trebuie făcut în zonă, trebuie să faceți voi. În 
cazul în care vi se va întâmpla ceva, la Bucureşti se va 
depune tot efortul necesar pentru a vă salva”. S-a stabilit, 
de asemenea, ca acţiune potrivită şi necesară, organizarea 
şi desfăşurarea unei ample demonstraţii paşnice la Si- 
ghet, cu scopul de a sensibiliza opinia publică naţională şi 
internațională. Au fost atenţionați, de asemenea, să or- 
ganizeze acțiunea în secret şi să fie evitat orice act de 
violenţă, ca să nu pericliteze acţiunile Bucureştiului. În 
urma mesajului primit, grupul s-a întrunit la Berbeşti 
deoarece locul de întâlnire din Sighet nu mai prezenta 
siguranță (Serviciile Secrete aflaseră de existenţa gru- 
pului, nu-i cunoşteau componenţa grupului, dar supra- 
vegheau locul de întâlnire, pentru a-i aresta). Mobilizarea 
maramureşenilor s-a fixat pentru 5 martie, în ziua pri- 
mului târg de animale şi produse agricole de la Sighet, 
urmând ca grupul să nu se mai întâlnească în formaţie 
completă până atunci. Ziua stabilită a fost comunicată 
persoanelor de legătură, fără a li se spune că se va 
încerca declanşarea unei demonstraţii. Se cerea doar 
deplasarea în număr cât mai mare la târg. 

Demonstrația de la Sighet. Acest eveniment a 
fost cea mai puternică acțiune de protest din zonă, care a 
echilibrat şi, ulterior, a înclinat balanţa în favoarea românilor. 

În seara zilei de 4 martie, într-un sat din apropierea 
oraşului Sighet, un ofițer rus, însoţit de un pluton de 
militari, s-a oprit la primărie, cerându-i primarului să 
semneze o hârtie în care se menţiona că locuitorii co- 
munei solicită alipirea localităţii la Ucraina Subcarpatică. 
Ca urmare a refuzului primarului, între localnici şi mili- 
tari a apărut un conflict, considerat şi raportat ca revoltă 
armată. A fost o mişcare spontană care putea să complice 
situația şi să pericliteze finalizarea planului stabilit cu 
Bucureştiul, dar care a avut, totuşi, un rol important, ce 
nu trebuie neglijat. 

Pe tot parcursul zilei de 4 martie şi în noaptea ce a 
urmat, mulţime de maramureşeni se deplasau spre Sighet 
sau intrau deja în oraş pe jos, călare pe cai, în căruţe în 
care aveau şi animale mici sau animale legate la ele, 
pentru a participa la târg. În dimineaţa zilei de 5 martie, 
văzând aşa multă lume, conducătorii politici şi militari 
din Sighet au intrat în alertă şi au dat dispoziţie militarilor 
să iasă în stradă, iar în jurul oraşului să înfiinţeze puncte 
de control, care să oprească accesul altor maramureşeni. 
Răspândindu-se ştirea despre confruntarea din ziua an- 
terioară, cei rămaşi acasă au lăsat la o parte treburile 
gospodăreşti şi, plini de îngrijorare, au pornit spre oraş, 
pentru a sprijini, în caz de nevoie, persoanele aflate la 
târg. Astfel că, numărului mare de maramureşeni aflați 
deja în Sighet sau opriți la intrarea în oraş, li s-au adăugat 
nenumărați alţii, aflați în deplasare pe diferite trasee. 

Persoanele de legătură au anunţat grupul conspi- 

rativ despre situaţia nou creată. În jurul orei opt, acesta 
s-a întrunit pentru a stabili un plan de acţiune. Ştiind că 
mulți maramureşeni sunt înarmaţi, că în Sighet şi Vadu 
Izei este ascuns armament şi dată fiind starea de spirit a 
populaţiei, şi-au dat seama că, în cazul în care mara- 
mureşenii scapă de sub control, la Sighet se va produce 
un măcel. Primul obiectiv a fost acela de a proteja 
populaţia, pentru a evita pierderile de vieţi omeneşti. 

Au hotărât să rişte şi să declanşeze demonstrația. 
În caz că erau arestaţi, însă, maramureşenii trebuiau să se 
disperseze şi să se întoarcă la casele lor. Celor opriţi la 
intrarea în Sighet, în primul rând celor din Vadu Izei, 
precum şi celor de pe traseu, li s-a comunicat să nu 
răspundă la provocări, pentru că la Sighet s-a făcut ceea 
ce trebuia să se facă. 

În general, evenimentele s-au desfăşurat conform 
planului stabilit. Pentru a reuşi să declanşeze demon- 
strația, s-a apelat la următoarea statagemă: nucleul de 
manifestanți a pornit dinspre târg având în faţă o lozincă 
prosovietică: Trăiască Maramureşul alipit la Ucraina 
Subcarpatică! Sub această lozincă mărşăluiau preotul 
Pop Octavian şi învățătorul Roman Dumitru. Surprinşi 
de conţinutul lozincii, comandanții au dat dispoziţie mili- 
tarilor să se dea la o parte şi să permită demonstranților 
deplasarea spre centrul oraşului. După ce s-a trecut de 
cordoanele de militari, au apărut lozinca: Nu vrem ali- 
pirea Maramureşului la Ucraina Subcarpatică! Dându- 
şi seama de capcana ce li s-a întins, comandanții au dat 
dispoziţie militarilor să intervină şi să opereze arestările 
de rigoare. Odată cu grupul conspirativ a fost arestat şi un 
număr mare de simpatizanți. 

La Vadu Izei s-au tras, totuşi, focuri de armă şi 
câteva obuze, pentru a-i sprijini pe maramureşenii care 
părăseau Sighetul, descurajând ofensiva militarilor şi 
avertizându-i că, dincolo de Vadu Izei, nu se trece. 

Astfel, în decurs de 24 ore, la Sighet şi în îm- 
prejurimi, au avut loc patru evenimente: o revoltă armată, 
o falsă demonstrație prosovietică, o demonstrație anti- 
sovietică şi o mică confruntare la Vadu Izei. Analizate 
separat, ar putea fi considerate minore, dar ele s-au sus- 
ținut unul pe altul şi au avut un caracter de masă, an- 
grenând 10.000-15.000 de participanți. În urma lor, 
conducătorii politici şi militari din zonă au tras concluzia 
că maramureşenii sunt organizați, că nu doresc separarea 
judeţului de Țară şi că, în caz contrar, vor întâmpina o 
rezistenţă puternică din partea populației. Ei au acţionat 
astfel încât aceste evenimente să nu fie cunoscute, să li se 
minimalizeze importanţa şi au încercat să-i depisteze pe 
conducătorii maramureşenilor, pentru a-i anihila. Da- 
torită caracterului spontan al acţiunilor, anchetatorii s-au 
aflat în dificultate. Mulţi dintre cei arestați dădeau decla- 
raţii confuze şi contradictorii care, în loc să clarifice, mai 
mult complicau lucrurile. Cei în cunoştinţă de cauză 
susțineau cu tărie că nu sunt implicaţi, că s-au dus doar la 
târgul de animale şi că arestarea lor a fost întâmplătoare. 
Anchetatorii aveau nevoie de timp. Ori, tocmai pentru 
câştigarea acestui timp prețios, grupul de la Sighet i-a 
provocat pe sovietici, acceptând arestarea, considerând 
că numai aşa pot să-i împiedice să-şi finalizeze planul 
înainte de terminarea războiului. 

Intervenţia de la Bucureşti pentru salvarea celor 
arestaţi a fost întârziată câteva luni din cauza repre- 

zentantului Marii Britanii din C.A.C., deoarece între Ma- 
rea Britanie şi Rusia, se desfăşurau negocierile secrete cu 
privire la sferele de influență. Mai mult, reprezentantul 
C.A.C. pentru zona Sighet informase că liniştea era res- 
tabilită şi că persoanele reținute fuseseră eliberate. În 
urma multor insistente şi verificări, reprezentantul Marii 
Britanii s-a convins că Bucureştiul are dreptate şi a pro- 
mis sprijin în eliberarea celor arestaţi. Văzându-se de- 
conspiraţi, sovieticii au acceptat negocieri pentru 
clarificarea situației din zonă. In urma acestora, Ma- 
ramureşul a pierdut teritoriu, dar i s-au promis com- 
pensaţii ulterioare, la stabilirea şi definitivarea graniţelor. 

Descoperirea deţinuţilor dispăruţi. În timpul in- 
tervenției militarilor sovietici împotriva manifestanților 
din Sighet, au fost reținuți mulți maramureşeni. Primii 
arestaţi au fost duşi la închisoarea din Sighet. Din lipsă de 
spațiu, cei arestaţi ulterior au fost ținuți sub pază în 
clădirea Liceului Ucrainean din localitate. În următoarele 
48 de ore, în urma unor trieri de rutină, 60-70% dintre ei 
au fost eliberaţi. După două luni, s-a descoperit că un lot 
destul de important a dispărut din închisoarea Sighet. Cu 
tot efortul depus, nu s-a reuşit stabilirea numărului lor, a 
numelor sau a locului unde au fost duşi. La patru luni de 
la dispariţie, un cerşetor invalid a intrat în curtea casei 
noastre şi ne-a spus: „Românii din Ucraina m-au trimis să 
vă anunţ că părintele trăieşte şi se află în detenţie la 
închisoarea din Ujgorod”. În ziua următoare, mama i-a 
comunicat P.S. Alexandru Rusu informaţia primită. În 
urma consultărilor acestuia cu Bucureştiul, s-a hotărât să 
se întocmească un memoriu şi liste cu cât mai multe 
semnături de la populaţie, pentru a fi trimise la Bucureşti. 
S-au strâns aproximativ 70.000-80.000 de semnături, din 
care aproape jumătate au fost confiscate de ruşi. Pentru 
verificări şi pentru a lua legătura cu preotul Pop Octa- 
vian, a plecat în Ucraina Batin Flore din Berbeşti, cel 
care, împreună cu alte persoane, supraveghea locul de 
întâlnire a grupului conspirativ şi perimetrul înconju- 
rător, cu cel puțin 24 ore înainte. După 8 zile, Batin Flore 
s-a întors cu informaţia că „părintele trăieşte şi este ținut 
sub observaţie de către românii din Ucraina. Aceştia fac 
tot ceea ce este posibil pentru a-i salva viaţa şi pentru a-i 
uşura condiţiile de detenţie. În închisoarea din Ujgorod 
se află în detenţie şi alți români. Se presupune că aceşti 
deținuți sunt deținuții dispăruţi din închisoarea de la 
Sighet. Misiunea de a discuta cu părintele este foarte 
dificilă, iar în cazul în care este descoperită, pune în 
pericol viaţa celor implicați. Din acest motiv, persoanele 
cu care am luat legătura, considerând că sunt în primejdie 
pe teritoriul Ucrainiei, m-au sprijinit să mă întorc acasă, 
urmând ca ei să acționeze în continuare, iar în cazul în 
care vor reuşi, mă vor anunţa să plec în Ucraina”. În- 
tâlnirea lui Batin Flore cu preotul Pop Octavian a avut loc 
după o lună, în mare secret, cu sprijinul unor salariaţi ai 
închisorii care, prin mijloace de ordin financiar, şi-au 
făcut colaboratori în interior. Descoperirea lotului de 
deţinuţi maramureşeni a fost foarte importantă, pentru că 
a permis românilor să se transforme din acuzați în acu- 
zatori, demonstrând că, în Maramureş, locuitorii sunt 
victime şi nu luptători în spatele frontului împotriva for- 
telor Aliate. Deţinuţii respectivi aveau un statut aparte: 
erau cetățeni români anchetați de Serviciile Secrete 
Sovietice, în afara graniţelor Ţării, fiind, în fond, deținuți 

politici. Datorită acestei încadrări juridice şi în urma 
intervențiilor făcute, s-a primit sprijin şi din partea Crucii 
Roşii Internaţionale. 

lată doar o secvenţă din timpul detenției, pe care 
mi-a relatat-o tatăl meu. Ultima anchetă a fost lungă şi 
foarte dură. Anchetatorii erau foarte agitaţi şi nervoşi, 
insistând disperaţi să semneze acuzarea redactată în lim- 
ba rusă. Tatăl meu refuza, invocând faptul că nu-i înţe- 
lege conţinutul. După modul în care se desfăşura ancheta 
şi-a dat seama că era într-o situație dificilă şi că anche- 
tatorii sunt în criză de timp. Sperând ca timpul câştigat 
să-i fie favorabil, căuta argumente pentru a amâna sem- 
narea acuzaţiei. La un moment dat, în timpul anchetei, a 
intrat în încăpere un general rus, însoțit de un ofiţer supe- 
rior. Între general şi anchetatori a avut loc o discuţie, care 
a durat aproximativ 20-30 minute. După plecarea gene- 
ralului, translatorul i-a spus: „Părinte, vă felicit pentru că 
ați reuşit să vă salvaţi viața. A meritat să luptaţi pentru că 
ați reuşit să obţineţi ceea ce ați dorit. Acest general a venit 
de la Moscova, trimis de către Stalin, v-a amintit numele 
şi a dat dispoziţie să se comporte frumos cu dumnea- 
voastră, să ataşeze la dosar declaraţia care o daţi şi să vă 
pregătească pentru eliberare.” După 8-10 zile de la 
această întâmplare, tata a fost audiat de o comisie din care 
făcea parte şi generalul rus. Am relatat această secvenţă 
pentru a scoate în evidenţă faptul că deciziile importante 
erau luate de Moscova. 

În articolul Revolta contra alipirii Maramureşului 
la Ucraina Subcarpatică se menţionează că: „rezistenţa a 
trecut de la Sighet la Ieud” şi că „la insistența părintelui 
Ilie Ilaşco, primarii din zonă au fost solicitaţi să vină la 
Dragomireşti, unde părintele loan Donca a ţinut un dis- 
curs, în urma căruia s-a întocmit un memoriu către Sta- 
lin”. Cu privire la memoriu mai există o variantă. Într-o 
dimineaţă, după cinci luni de la arestarea tatălui meu, 
mama mi-a spus: „s-ar putea ca tatăl tău să se întoarcă 
acasă, pentru că s-a pornit o acțiune în care toţi mara- 
mureşenii au semnat pentru eliberarea lui”. După eli- 
berare, tatăl meu a plecat la Baia Mare, pentru a se întâlni 
cu P.S. Alexandru Rusu, care i-a relatat următoarele: 
„Bucureştiul ştie că ai fost eliberat şi te felicită. Am 
insistat de mai multe ori la Bucureşti pentru eliberarea ta. 
În memoriul întocmit, am descris situaţia din zonă şi am 
cerut eliberarea preotului Pop Octavian şi a celorlalți 
deţinuţi aflați la Ujgorod şi la Sighet. (În perioada res- 
pectivă nu se cunoşteau numele şi numărul celor arestaţi.) 
I-am comunicat lui Pătrăşcanu că la Bucureşti va pleca o 
delegaţie cu memoriul întocmit şi cu listele cu semnă- 
turile adunate. L-am atenționat că trebuie să fie foarte 
atent, să supravegheze delegaţia şi să facă tot ceea ce e 
posibil ca memoriul să ajungă cât mai sus, pentru ca, în fi- 
nal, să se îndeplinească doleanţele maramureşenilor.” 
Dacă în memoriul de la Ieud nu este menţionat numele 
preotului Pop Octavian şi nu se cere eliberarea lui, rezultă 
că au fost întocmite două memorii. 


FILE DE ISTORIE 51 


Comentarii. Referitor la cele întâmplate, unul din 
supraviețuitori mi-a spus: „La Sighet s-a produs o mi- 
nune, s-a evitat o Apocalipsă şi s-a prevenit un măcel 
pentru că Cel de Sus s-a implicat şi a sprijinit pe români”. 
Intr-adevăr, prin aceste evenimente spontane, cu caracter 
cumulativ, maramureşenii au demonstrat că sunt pre- 
gătiți, organizați şi hotărâți să-şi apere interesele. Dacă 
nu aveau loc şi dacă nu erau EI, poate că azi tot Mara- 
mureşul era detaşat de Țară. 

Evenimentele de la Sighet, „unele pretenţii teri- 
toriale, arestarea unor persoane şi dispariția persoanelor 
arestate”, puteau deveni, în orice moment, subiecte ce 
puteau irita şi nemulțumi pe Aliați. Aflându-se în difi- 
cultate şi pentru a nu răni sensibilitatea şi orgoliul a- 
cestora, Stalin a dat dispoziţie ca detaşamentele militare 
aflate în zonă să părăsească Sighetul şi deţinuţii să fie 
eliberați. Tatăl meu considera că eliberarea lor se da- 
torează intervenţiei şi presiunilor din afara Ţării. 

Ceea ce am dorit să scot în evidenţă prin acest ma- 
terial nu este rolul unor persoane, ci caracterul de masă al 
evenimentelor, starea de spirit a populaţiei, dragostea de 
Țară, dorinţa de libertate, curajul şi spiritul de sacrificiu 
al maramureşenilor. „Planul Sovietic de separare a Ma- 
ramureşului de Țară nu a reuşit din cauza rezistenţei 
efectuată de către populaţia din zonă”!. Din rândul lor 
s-au produs mari pierderi. Deşi de atunci au trecut mai 
mult de şase decenii, în unele sate de pe Mara şi Cosău, se 
găsesc încă persoane mai în vârstă care vă vor spune: „Nu 
ştiu ce a fost atunci la Sighet! Dar ştiu că bunicul sau tatăl 
meu au plecat la târg şi nu s-au mai întors acasă.” Cu 
privire la persoanele arestate, tatăl meu, care 1-a cunoscut 
pe cel puţin 75% din totalul deţinuţilor aflaţi la Ujgorod, 
mi-a relatat că, în perioada de detenţie, s-au comportat 
remarcabil, dând adevărate lecţii de curaj şi patriotism. 
Nu am să-i uit niciodată cuvintele: „Nu a fost trădare, au 
murit ca adevăraţi eroi, atunci când nu au mai putut 
suporta condiţiile din detenţie, au luat acuzaţia pe cont 
propriu, acceptând moartea, ori s-au sinucis.” 

Cu privire la rolul care l-a avut tatăl meu în re- 
zistenţa pentru salvarea Maramureşului, permiteţi-mi să 
nu mă pronunt. l-am pus odată această întrebare. Privin- 
du-mă, mi-a răspuns: „Poate va sosi odată timpul şi vei 
afla”. El şi-a riscat viaţa, ca şi alte persoane, pentru că 
Țara avea nevoie de acel sacrificiu. Când a plecat la 
Sighet, mama plângea, implorându-l să nu se ducă. Ulti- 
mele fraze rostite au fost: „Indiferent ce se va întâmpla, 
trebuie să plec. În cazul în care veți fi anunţaţi că mi s-a 
întâmplat ceva, să nu disperaţi. Dacă mă ajută Cel de Sus, 
s-ar putea să nu stau mult pentru că se va interveni pentru 
eliberarea mea.” Doresc să subliniez încă o dată faptul că 
arestările de la Sighet au fost provocate, fiind incluse în 
planul de rezistenţă stabilit în zonă. 

În timpul discuţiilor avute cu tatăl meu, cu tot 
efortul depus, din cauza jurământului (şi a altor motive) a 
refuzat să pronunţe numele colaboratorilor săi. 


1 Gardianul, 30 aprilie 2007, unde a fost publicată traducerea articolului apărut la Londra, intitulat Spovedania unui spion sovietic, în care 

Spini şi aureolă - 
Viaţa Episcopului martir loan Suciu! 


„Ce ne leagă de eroii noştri, ce le datorăm noi 
acestora? Este greu să dai răspunsuri general-valabile. 
Lui Isus Hristos îi datorăm faptul că suntem creştini. 
Eroilor neamului nostru le datorăm faptul că suntem 
români. E bine că suntem creştini? E bine că suntem 
români? E bine oare că, în timp şi spaţiu, 
suntem ceea ce suntem, adică avem o 
identitate? Fino finalis răspunsul rămâ- 
ne în taina sufletului fiecăruia dintre noi 
în parte. Dacă însă acest răspuns este 
pozitiv, avem datoria ierbii faţă de glia 
din care creşte şi datoria picturii din bi- 
serică față de cărămida care-i susţine din 
adânc splendoarea. Eroii sunt liantul 
care păstrează puternice, strat după strat, 
faliile de istorie, în care ne regăsim noi 
înşine, cu moşii şi strămoşii de un sânge 
şi de o limbă cu noi”. Astfel îşi începe 
istoricul român loan Chindriş unul din 
memorabilele eseuri despre revoluţia de 
la 1848 din Transilvania, intitulat Ro- 
mânii şi ungurii la 1848. 

Carpaţii poartă cu semeţie podoa- 
ba copacilor, ale căror rădăcini sunt de 
milenii înfipte în pământul sfânt al nea- 
mului geto-dac. România, precum o in- 
sulă latină între slavi, situată în sud-estul 
Europei, la nord de Peninsula Balcanică, are un popor 
vrednic de bogățiile şi frumuseţile ei naturale. 

Încă din antichitate, dacii, apoi dacoromanii, oa- 
meni credincioşi, harnici, viteji, paşnici, cu o remarcabilă 
inteligenţă şi creativitate nativă, nu s-au răzvrătit nicio- 
dată împotriva nimănui, ci doar şi-au apărat glia străbună. 
Ei au dorit apoi, în toate secolele erei noastre, să trăiască 
în bună înţelegere cu vecinii noi sosiți, care s-au aşezat în 
preajma lor cu ochii larg deschişi spre bogăţiile ce zac 
dintotdeauna în adâncurile pământului şi pe întinsul so- 
lului țării noastre. 

Nu poţi avea o zestre mai mare decât cea dăruită 
nouă de Dumnezeu. România are acest privilegiu. Stră- 
bătând-o în lung şi-n lat, se poate spune că este o ţară de 
vis. Relieful ei de o variație uimitoare îmbie la drumeție. 
Dunărea, cu anvergura ei majestuoasă, alunecă fără să se 
lase stânjenită în drumul ei de-a lungul unei mari părți a 
Europei. Grăbită să-şi verse albia prea plină, întinde 
braţele spre Marea Neagră, lăsând în urma ei paradisul 
numit Delta. 

Marea, deşi îi spunem Neagră, este de o ospi- 
talitate rară. Plajele ei însorite, cu nisipul ca pulberea 
aurie, oferă celor ce o vizitează clipe de neuitat. 


Episcopul martir loan Suciu 
(www.bru.ro) 


Mia PĂDUREAN, Canada 


Moldova lui Ştefan cel Mare, cu mănăstirile ce 
stau mărturii prin veacuri ale geniului românesc, aşteaptă 
trecătorul să-şi mărturisească tainele. 

Dacă treci Carpaţii, cu lacurile lor glaciale, ajungi 
pe plaiurile blânde ale Transilvaniei, fiică loială şi har- 
nică a marii seminții dacoromane, atât 
de oropsită în decursul veacurilor. Cu 
toate acestea, ea şi-a purtat cu demnitate 
limba şi portul. Dealurile împădurite, 
Munţii Apuseni în a căror inimă pul- 
sează bogății naturale cunoscute din 
cele mai vechi timpuri, râurile cu faţa 
când senină, când învolburată, spun în 
dulce armonie povestea dramatică şi 
măreață a acestei vestite provincii ro- 
mâneşti. 

Nu avem dreptul să ascundem co- 
piilor şi nepoților trecutul nostru. Nu cu 
îngâmfare trebuie să privim în istoria 
neamului românesc, ci cu modestie în- 
coronată de mândria naţională. 

A-ţi iubi țara şi neamul, a lupta 
pentru idealul naţiei tale, nu înseamnă că 
eşti „naţionalist extremist”. Sau, dacă 
cineva este naționalist extremist, este 
desigur un titlu de mândrie pentru el. 
Naționalismul s-a dovedit, pe parcursul 
istoriei civilizate a omenirii, un sentiment şi un proces cu 
înalte virtuţi pozitive, la fel ca onoarea, hărnicia, forța de 
creaţie sau vitejia. Ce laudă mai mare se poate aduce unui 
om decât aceea — să zicem — că este harnic extremist, 
adică este harnic la culme? Conotaţia negativă la adresa 
naţionalismului este un atentat cu rădăcini dubioase la 
adresa acestui minunat sentiment, şi ea, această cono- 
taţie, este degradantă pentru cei care fac uz de ea. „lu- 
bitoriul de naţiune sau naţionalistul” — după expresia lui 
Alexandru Papiu Ilarian — este cetăţeanul care întruneşte 
în personalitatea sa cele mai înalte elemente de garanţie 
că va oferi societăţii tot ce are mai de preţ, neprecu- 
pețindu-şi chiar viaţa. Naţionalistul este oşteanul spiri- 
tual al naționalităţii, cea mai înaltă construcție ideatică 
din istoria omenirii. 

„Fără naţionalitate — zice Simion Bărnuţiu în ce- 
lebrul său discurs din 2/14 mai 1848 — nu e libertate, nici 
lumină nicăieri, ci pretutindeni numai lanțuri, întuneric şi 
amorţire. Ce este apa pentru peşti, aerul pentru zbu- 
rătoare şi pentru toate viețuitoarele, ce este lumina pentru 
vedere, soarele pentru creşterea plantelor, vorba pentru 
cugetare, aceea este naționalitatea pentru orice popor. 
Într-însa ne-am născut, ea este mama noastră, de suntem 


1 Biserica Unită cu Roma a iniţiat, în anul 2003, procesul de canonizare a episcopilor uniți martiri: Valeriu Traian Frențiu, Iuliu Hossu, 
Alexandru Rusu, loan Bălan, loan Suciu, Vasile Aftenie, Tit Liviu Chinezu. Dosarul se află încă în lucru la Vatican (n. red.) 

bărbaţi ea ne-a crescut, de suntem liberi într-însa ne 
mişcăm, de suntem vii, într-însa viem, de suntem supăraţi 
ea ne alină durerea cu cântecele naţionale, prin ea vorbim 
şi astăzi cu părinţii noştri carii au trăit înainte de mii de 
ani, prin ea ne vor cunoaşte strănepoţii şi posteritatea 
peste mii de ani.”! O mărturie vie că înaintaşii noştri nu 
s-au jertfit de prisos sunt tinerii ţării, care duc mai departe 
ceea ce au lăsat străbunii. Poezia La Blaj a adolescentului 
Flaviu Fuior, născut în cetatea Blajului, răsună ca o 
binecuvântare, ca o promisiune: 


„Etern centru de cultură, 
Sfânt loc de pelerinaj, 
Nu-i român acela care 
Nu a fost deloc la Blaj. 


Eminescu-n tinereţe 

Fu atras ca de-un miraj. 
Când văzu oraşul, zise: 

— Mica Romă e la Blaj! 


De originea latină 

Din fiinţă şi limbaj, 
Şcoala Ardeleană spune: 
— Corifeii sunt la Blaj. 


Soarele acum se-nalţă, 
Şcoala este-un avantaj, 
Luminează-ntreg Ardealul 
Răsărind aci, la Blaj. 


Azi cultura-n România 
Urcă-n trepte spre etaj, 
Dar la baza piramidei 

Rămân şcolile din Blaj. 


Pe Câmpia Libertăţii 
Spun românii cu curaj: 
Ne unim numai cu Ţara, 
De-asta am venit la Blaj! 


Când în fața vijeliei 
Pus-am pieptul drept baraj, 
Datorăm patriotismul 
Educației din Blaj 


România Mare, -ntreagă 
Exclude orice partaj, 
Ardealul e trupul Țării, 
Inima bate la Blaj. 


Inocențiu este ctitor, 
Transformând târgu-n oraş. 
Azi urmaşii îl confirmă: 
Municipiu e la Blaj. 


Iar acum cu bucurie 

Vă transmit acest mesaj: 

Nu uitaţi, în cursul vieţii 

Să veniți şi voi la Blaj ! 

(Flaviu Fuior, Blaj, aprilie 1994) 

Prin cuvintele: „Nu-i român acela care / Nu a fost 
deloc la Blaj”, iată, însăşi tinereţea țării te îndeamnă să 
vorbeşti cu tine însuţi, să reflectezi la ceea ce eşti şi la 
ceea ce poţi fi. 

Pentru a vorbi despre „episcopul tineretului”, loan 
Suciu, trebuie să-ţi întorci privirea spre nesecatele 
izvoare ale culturii româneşti, ce-şi au matca la Blaj, 
unde omul şi eroul căruia îi este dedicată această carte 
(„Spini şi aureolă - Viaţa episcopului martir loan Suciu”), 
a văzut lumina zilei, la 3 decembrie 1907. Tatăl său, 
Vasile Suciu, protopop onorar, conducea tipografia şi 
librăria Seminarului Teologic din Blaj. Mama, Maria 
Coltor, era sora canonicului şi deputatului de Blaj, Dr. 
Ioan Coltor. 


„[...] Sărbătoarea Crăciunului în anii de teroare co- 
munistă era plină de jale. Credincioşii nu mai aveau voie 
să-şi respecte datinile strămoşeşti. Li s-a luat bucuria de a 
colinda pe străzi şi pe ulițele satelor. Bietul popor creştin 
era nevoit să tacă. Doar în taina pereților, cu voci scăzute, 
preaslăveau Naşterea Mântuitorului. 

În blestemata închisoare de la Sighetu Marmaţiei, 
sărbătorile erau întâmpinate cu un regim şi mai sever ca 
în celelalte zile, iar porţia de mâncare era redusă la 
jumătate şi prepararea ei era mai mizerabilă ca oricând. 

În pofida torturilor barbare la care erau supuşi, 
preoţii îşi găseau în rugăciune forța de a rezista. Astfel, în 
preajma sărbătorilor ei ţineau exerciţii spirituale. În ce- 
lula în care era episcopul loan Suciu, meditaţiile le făcea 
chiar el. Apoi urma un moment de reculegere. Până şi 
gardienii erau împietriți în faţa ritualului de fiecare zi. 

Sfânta seară de 24 Decembrie a anului 1950 a sosit 
şi la închisoarea Sighetu Marmaţiei. loan Suciu şi cu 
ceilalți preoţi din celulă au întâmpinat ajunul Crăciunului 
cu sufletele luminate de credinţă. Vocile lor, ca o apă 
cristalină de izvor, dădeau colinzilor măreția divină. 

Intimidat de corul de colinzi ce se auzea lin din 
celulă, paznicul fu cuprins de mustrări de conştiinţă. El 
privi împrejur, în închipuirea lui i se părea că vede îngeri 
pe sus, iar uşa celulei parcă s-a deschis înaintea lui şi 
preasfinții părinţi i-au apărut în faţă, cu blândeţea înti- 
părită pe chipurile slăbite. Îi vedea îmbrăcaţi în odăjdii, şi 
parcă schimbaseră celula într-un altar. Episcopul loan 
Suciu stătea în mijlocul lor, cu mâna ridicată a bine- 
cuvântare. Speriat, paznicul a căzut în genunchi şi, cu 
faţa la ciment, s-a rugat pentru iertarea păcatelor. Când 
colindul s-a terminat, el s-a dezmeticit, acolo pe coridor 
unde era în post. S-a ridicat şi a fugit la biroul închisorii, 
unde superiorii lui se ospătau cu mâncare şi băutură. 
Ofiţerul care răspundea de acel sector a sărit în picioare şi 
l-a întrebat: 

— Ce s-a întâmplat? A evadat vreun bandit de 
popă? 

— Nu, dar ei colindă şi mi s-a părut că uşa celulei lor 
s-a deschis. Toate zăvoarele au căzut, iar ei sunt ca nişte 
sfinți. 

— Poate ai avut halucinaţii şi în cazul acesta nu mai 
eşti bun de nimic. 

Paznicul a ridicat din umeri nedumerit. Ofiţerul, cu 
pistolul în mână, a alergat spre locul cu pricina. Negru de 
mânie, s-a oprit în faţa celulei zicând: „Bine, măi idio- 


1 Ioan Chindriş, Simion Bărnuţiu. Suveranitate națională şi integrare europeană, Cluj-Napoca, 1999, p. 105. 

tule, îţi baţi joc de mine? Să faci glume cu cei de teapa 
ta!” 

Temnicerul, tremurând, deschise uşa celulei, dar 
ceea ce văzură ochii ofițerului nu era pe placul acestuia: 
preoții erau cu toţii în picioare, căci tocmai terminaseră o 
colindă. In mijlocul lor, loan Suciu începuse să le vor- 

bească despre Naşterea Mântuitorului. Ofiţerul, cu pisto- 
lul îndreptat spre el, l-a somat, ordonându-i să tacă, dar 
episcopul a continuat să vorbească. 

După ce ofiţerul a plecat şi uşa celulei s-a zăvorât, 
„episcopul loan Suciu a remarcat liniştit: nu se putea 
Crăciun fără irozi”! 


De la temniţă spre sinaxare 
- câteva considerații şi reflecţii 


Iată că de două milenii încoace, adică de la înte- 
meierea credinţei creştine, ne străduim să ne cinstim şi să 
ne omagiem eroii istoriei sau martirii credinței precum şi 
personalitățile marcante, universale şi naţionale, care au 
amprentat istoria, veacurile şi locurile cu activitatea, cu 
viața şi cu învăţăturile ori scrierile lor mult folositoare! 

Am parcurs zilele acestea, ca într-un itinerar şi 
pelerinaj duhovnicesc, cartea intitulată sugestiv: „Din 
temnițe spre sinaxare”, editată de Grupul Areopag, coor- 
donată de către teologul şi mărturisitorul Danion Vasile 
şi publicată la Editura „Egumeniţa” din Galaţi, în 2008, 
cu binecuvântarea Episcopului duhovnicesc Justinian 
Chira al Maramureşului şi Sătmarului. Am citit, cu multă 
luare aminte, materialele semnate de către Părinţii: lustin 
Pârvu, Gheorghe Calciu Dumitreasa, loan Negruţiu, 
Gheorghe Drăgulin, Demian Tudor, Moise de la Oaşa, 
Augustin de la Aiud, precum şi cele semnate de Răzvan 
Codrescu, Dan Puric şi Danion Vasile. 

După cum citim, observăm şi constatăm, volumul 
este tipărit întru pomenirea sfinților din închisorile co- 
muniste. Rostul său este de a atrage atenția creştinilor 
români asupra valorii jertfei înaintaşilor lor. Textele sunt 
variate, de la conferinţe şi predici până la poezii şi ru- 
găciuni către noii mărturisitori. Nu toți cei care au trecut 
prin închisori sunt sfinţi, dar toţi cei care au murit pentru 
Hristos în închisorile comuniste pot fi canonizați. De 
asemenea, pot fi canonizaţi şi cei care, după ani de grele 
pătimiri în închisoare, au murit în libertate, trăindu-şi 
însă această libertate în nevoință şi rugăciune. 

În Biserica Ortodoxă, Biserica cea adevărată, can- 
onizarea oficială a unui sfânt este precedată de aşa-nu- 
mita canonizare populară, de cinstire evlavioasă din 
partea poporului. Cinstire pe care Sfântul Sinod o pece- 
tluieşte prin slujba canonizării. 

Mare parte din textele adunate aici nu fac altceva 
decât să mărturisească faptul că, deja, poporul îşi cins- 
teşte noii mucenici. Și aşteaptă canonizarea lor. Aşteaptă 
intrarea lor în Sinaxare. 

Dintre toate relatările despre închisori şi vremurile 
de prigoană trăite de aceşti oameni în secolul trecut, din 
toată investigația psihologică a atâtor autori, toţi înzes- 
trați cu duhul mărturisitor, cartea aceasta este una dintre 

cele mai duhovniceşti, una dintre cele mai pătrunzătoare, 
„cea mai în măsură să înțeleagă împreună cu toţi sfinții ce 
este lățimea şi lungimea, adâncimea şi înălțimea, să cu- 
noască iubirea lui Hristos cea mai presus de cunoaştere şi 
să se umple de toată plinătatea lui Dumnezeu”. Aşa încât, 
afirmaţiile Părintelui Gheorghe Calciu Dumitreasa, de 
pildă, făcute în alte împrejurări, se potrivesc foarte bine şi 
aici, căci, „dacă ai îndoieli asupra mântuirii, asupra jertfei 
sau asupra biruirii vrăşmaşului văzut şi nevăzut prin 
puterea credinței şi a rugăciunii, dacă te îndoieşti de 
iubirea lui Hristos şi de eficienţa pocăinţei” acest volum, 
acest document duhovnicesc, te va convinge, deoarece 
protagonistul lucrării acesteia şi toţi eroii închisorilor 
comuniste şi politice în general, au căutat în primul rând, 
să-şi pună în ordine propriile vieţi, să înţeleagă şi să 
trăiască experiența comunitară din Biserica primară, să-şi 
şlefuiască, încet dar sigur, caracterul pentru iubire, jertfă, 
bunătate şi trăirea dragostei comunitare şi asta pentru că 
toți aceşti mucenici contemporani ai veacului al XX - lea 
„locuind în aceeaşi celulă (ori la propriu, ori la figurat), 
au încercat să facă din spaţiul ei o biserică a lui Hristos, 
dincolo de toate ispitele, piedicile şi poticnelile inerente 
convieţuirii multora la un loc, într-un spaţiu impropriu, 
mizer şi insalubru! Şi până la urmă, lucrarea cu pricina 
dezvăluie cititorilor „treptele descoperite de Duhul lui 
Dumnezeu acestor tineri neştiutori (la început), dar 
dorind arzător după Dumnezeu: mai întâi, ei constată că 
omul este mereu atacat de duhurile rele, dar că omul are 
puterea să le primească ori să le respingă dintru început 
sau mai târziu, fiindcă aceste duhuri rele îl războiesc pe 
om, dar cineva care are darul trezviei şi al privegherii, 
poate cunoaşte stadiile atacurilor şi poate lupta împotriva 
lor, chiar dacă lupta este complexă şi de durată, însă nu 
imposibilă. Dacă cineva nu este determinat să oprească 
gândul rău de la început, acesta pătrunde în mintea lui şi-i 
argumentează că nu este chiar atât de rău. Dacă omul 
acceptă şi acest stadiu, gândul devine poftă şi-i hrăneşte 
mintea, imaginaţia şi simţurile. Până aici fiind războiul 
nevăzut” — iată Şcoala Filocaliei şi a Spiritualității Ră- 
săritene autentice, pe care aceşti cultivatori ai Duhului şi 
stăruitori într-ale Rugăciunii şi Ascezei au învăţat-o 
acolo unde te aşteptai probabil cel mai puţin, adică în 

temniţele „cruciadei roşii”! Altfel spus, deprinderea per- 
soanei în lupta duhovnicească, parcurgând toate treptele 
ascezei creştine, în cadrul războiului nevăzut şi văzut în 
care au fost angrenaţi aceşti slujitori ai lui lisus Hristos şi 
iubitori ai aproapelui, duce la o asemenea analiză ce „nu 
putea fi făcută de către aceşti tineri decât numai prin 
prezența Duhului Sfânt, Care i-a asistat pe toată durata 
vieţii lor în închisoare”. 

Drept pentru care „cititorul care se va apleca asu- 
pra acestei cărți nu o va sfârşi fără a fi măcar cutremurat, 
dacă nu întors spre credință, căci viața acestor oameni 
deosebiți este un model moral şi o scară de suire spre cele 
înalte, o chemare stăruitoare de a ieşi măcar pentru o 
vreme din mlaştina acestei vieți şi de a urca spre Soarele 
Dreptăţii, spre Răsăritul cel de Sus, Care este Domnul 
nostru isus Hristos. Oare nu este cutremurător ceea ce 
spune un teolog şi un slujitor al altarului, care şi-a asumat 
suferinţa şi moartea ca pe o curăţire şi o înviere (căci 
finalitatea vieții umane nu este moartea, ci învierea)? Şi 
nu vreau ca cititorul de bună credință să treacă fără 
atenţie peste unele cuvinte rămase de la Părinții lustin 
Pârvu şi Gheorghe Calciu, ce se arată a fi adevărate file 
de Filocalie şi Patristică — şi asta pentru că amândoi 
vorbesc frumos şi cu însuflețire, oprindu-se cu precădere 
la tema lor preferată: aceea a apărării credinței stră- 
moşeşti, curată, nealterată şi autentică (potrivit Sfintei 
Scripturi şi a Sfintei Tradiţii), şi a sentimentelor curat 
naționale şi patriotice, de cea mai bună calitate — pe care 
şi le-au asumat în viaţa lor duhovnicească la modul ple- 
nar, din convingere şi din purtarea de grijă a lui Dum- 
nezeu, în pofida tuturor vicisitudinilor pe care le-au 
traversat din cauza sistemului şi a regimului ticăloşit, 
antihristic! 

În altă ordine de idei, într-o mărturisire a sa con- 
semnată de către o altă carte de suflet, cuget şi simţire 
autentică, Părintele leromonah Amfilohie Brânză — Du- 
hovnicul Mănăstirii Diaconeşti — Bacău recunoaşte că: 
„Am vorbit de aceşti părinţi mari ai Ortodoxiei noastre, 
pe care noi nu-i numim sfinţi, căci ne temem de asta. Dar 
pentru noi au fost ca nişte sfinţi. Aşa i-am simţit, aşa i-am 
perceput. Fiindcă i-am văzut împlinind sub ochii noştri 
Evanghelia, pentru că ne-au învăţat creştinismul practic 
prin exemplul personal: au flămânzit ei ca să sature pe cei 
flămânzi, au privegheat ei ca să se odihnească cei oste- 
niți, au pătimit ei ca să ia mângâiere cei întristaţi, s-au 
sacrificat ei ca să trăiască ceilalți. Bunul Dumnezeu să-l 
odihnească cu sfinţii pe părintele Calciu şi pentru rugă- 
ciunile lui să ne miluiască şi să ne mântuiască pe noi toți. 
Amin”. 

Eu cred că trebuie reținut şi subliniat faptul că 
interesul cărții nu stă atât în faptele relatate, cât în des- 
chiderea duhovnicească (de care am pomenit şi mai sus): 
căci anecdotica se completează, se întregeşte şi se trans- 
cende prin adevărate pagini de Filocalie contemporană, 
relevând cu prisosință că în temniţele comuniste, în jurul 
unora ca: Valeriu Gafencu, Radu Gyr, Daniil Sandu Tu- 
dor, Mircea Vulcănescu, Nae Ionescu, Nichifor Crainic, 
Vasile Voiculescu, loan Gh. Savin, Dumitru Stăniloae, 
Arsenie Papacioc, Iustin Pârvu, loan Negruţiu, Nicolae 
Steinhardt, Mina Dobzeu, Sofian Boghiu, Constantin 
Voicescu ori Gheorghe Calciu Dumitreasa, s-a constituit, 
mutatis mutandis, o mişcare spirituală corespunzătoare 

celei promovate, dincoace de gratii, de gruparea „Ru- 
gului Aprins” de la Antim (cumplit lovită, la rândul ei, de 
teroarea ateismului oficial al epocii staliniste, artizanii 
acesteia fiind aceleaşi persoane, trecute de aici acolo). 

Prin urmare, lucrarea în sine este un complex, un 
tot grăitor, alcătuit dintr-un şir întreg de evenimente, 
fapte, momente cruciale, de-a dreptul existenţiale şi de- 
terminante pentru eroii cărții, care, deşi s-a urmărit acest 
lucru, nu au fost niciodată victime, ci întotdeauna vor fi 
consemnați de către posteritatea ce trebuie să fie cât mai 
obiectivă, drept eroi ai credinţei, purtători ai Duhului 
Celui Dumnezeiesc, în iadul lumii acesteia pământeşti, 
din a doua jumătate a secolului al XX — lea! 

Scriitorul şi publicistul creştin Răzvan Codrescu 
subliniază faptul că: „Viaţa lor merită cunoscută, nu 
pentru slava lor pământească, ci ca oamenii din zilele 
noastre înnegurate de atâtea rătăciri, urmări ale înde- 
părtării de Dumnezeu, să ştie că au existat în veacul al 
XX - lea asemenea aleşi care s-au ridicat la puterea de 
credinţă şi de jertfă a primilor martiri creştini”. 

Ştiind, din propria-mi experiență, că fiecare în- 
tâlnire cu Părinţii lustin Pârvu, Arsenie Papacioc ori 
Gheorghe Calciu Dumitreasa au fost prilejuri de mare 
înălțare sufletească şi de sărbătoare, asemeni întâlnirilor 
învățăceilor cu marii filozofi ai vremii antice precum: 
Platon, Plotin, Socrate, Aristotel, fiindu-ne pildă demnă 
de urmat, de înțelepciune, abnegaţie şi dăruire, şi 
totodată, mă gândesc ce repede îi uităm noi pe aceşti 
oameni, pe aceste personalități ale culturii şi spiritua- 
lităţii noastre, fiindu-le prea puţin recunoscători pentru 
toate câte ne-au făcut şi ne-au dăruit ei nouă! De aceea, 
cartea de față (şi celelalte care sunt şi vor mai apărea) este 
foarte bine venită, remarcându-se ca un omagiu şi un 
prinos de recunoştinţă adus acestor persoane pline de har, 
dar şi curaj mărturisitor, dorindu-se a fi un pas către 
revenirea la realitatea normală şi firească a cinstirii înain- 
taşilor noştri, aşa cum se cuvine, aducându-ne astfel 
aminte „de mai marii noştri”! 

Mărturisesc sincer că mă simt foarte împlinit din 
punct de vedere spiritual-sufletesc pentru că am avut 
fericitul prilej şi marea şansă de a-i întâlni şi de a-i 
cunoaşte pe aceşti oameni ai lui Dumnezeu, pe cei care 
încă mai sunt în viața aceasta, iar pe ceilalți doar cu 
ajutorul cărților şi a relatărilor celor care i-au apucat pe 
acest pământ — mari personalități ale culturii şi spiri- 
tualităţii noastre româneşti şi nu numai, având convingerea 
şi nădejdea că vom şti cu toții, pe mai departe, să ne cinstim 
înaintaşii, potrivit meritelor şi vredniciilor fiecăruia. 

Aşadar, cei alungaţi din turnurile babilonice pot 
bate la porţile cetăţii noului Ierusalim — cel bisericesc şi 
ceresc ce „nu are trebuinţă de soare, nici de lună, ca să o 
lumineze, căci slava lui Dumnezeu a luminat-o, făclia ei 
fiind Mielul” (Apoc. 21, 23). Lucrarea aceasta, cu alte 
cuvinte, este una de referință în domeniul istoriei şi a 
spiritualității autentice, care ar trebui să se afle la în- 
demâna tuturor celor ce cred că „Biserica este cetatea pe 
care nici porţile iadului nu o vor birui” şi asta datorită (şi) 
slujitorilor ei fideli ce au apărat-o în vremuri în care alții 
au trădat-o şi au prădat-o, a celor ce s-au făcut, în acest 
fel, vrednici de a ajunge din temniţele comuniste în sina- 
xarele acestei sfinte Biserici — ai cărei fii nelaşi şi ne- 
fățarnici au fost, până la sfârşitul vieţii lor pământeşti! 

Motii şi maramureşenii 


Marele nostru poet, istoric şi filosof Bogdan Pe- 
triceicu Hasdeu, vorbind despre unitatea poporului ro- 
mân spunea că: „nu numai în privința limbei, ci şi în 
aceea a teritoriului este absolutamente imposibil de a se 
trage o linie de demarcaţie între moldoveni şi munteni... 
moldovenii sunt munteni, muntenii sunt moldoveni, mol- 
dovenii şi muntenii sunt transilvăneni, transilvănenii sunt 
moldoveni şi munteni, iată singurul aspect adevărat şi 
posibil al acestui majestuos tablou, de o unitate naţională 
fără exemplu în analele lumii”. Continuitatea neîntre- 
ruptă a românilor în provinciile istorice româneşti cu- 
noscute, a făcut ca aceştia să gândească şi să aprecieze 
unitar problemele vieții materiale şi spirituale. Această 
unitate în cuget şi simţire a fost liantul care a ținut unit 
poporul român împotriva tuturor vicisitudinilor istoriei 
prin care a trecut. Patru imperii dominante ale Europei au 
încercat să ne dezbine şi periodic au ocupat teritorii 
parţial, dar nu au reuşit acest lucru. 

Făcând o incursiune în istoria noastră, constatăm 
că noi, românii, deşi am trăit secole de-a rândul în pro- 
vincii separate şi în unele rânduri chiar sub stăpâniri 
străine diferite, relaţiile dintre aceste provincii nu au fost 
întrerupte, graniţele administrative au fost depăşite, iar în 
momente de grea cumpănă pentru provincii, acestea şi-au 
unit forţele, s-au ajutat reciproc. Speranţele, năzuințele şi 
dorinţele românilor erau aceleaşi la poalele Gutâiului ca 
şi la poalele Munţilor Apuseni, la Baia de Criş, ca şi la 
Baia Mare. Românii au lucrat, din generaţie în generaţie, 
aceeaşi glie strămoşească, au avut aceleaşi bucurii şi 
suferințe. La fel le-au fost casele, uneltele de muncă, 
datinile şi obiceiurile. Aceleaşi le-au fost colindele şi 
rugăciunile, portul şi limba, la fel le-au fost năzuinţele şi 
speranțele, niciodată împlinite, dar niciodată zdrobite. 

Într-un moment crucial al istoriei noastre, nădej- 
dea şi speranţa moţilor, ca dealtfel şi a maramureşenilor, 
era Horea, eliberatorul de iobăgie. La acest eveniment cu 
răsunet internațional, maramureşenii au fost alături de 
moţi. Din Zarand mişcarea revoluţionară s-a extins până 
la Baia Mare şi în întreg Maramureşul unde minerii 
români, maghiari şi germani s-au alăturat revoluționari- 
lor. Au fost descoperite documente ale epocii din care 
rezultă că magistratul din Bistriţa semnala magistratului 
din Baia Sprie, despre „răscoala ţăranilor români” şi că 
Horea se intitulează „rege al Daciei”. O altă scrisoare din 
perioada respectivă (noiembrie 1784), a Comitatului Satu 
Mare către magistratul oraşului Baia Sprie, îi cerea să 
sechestreze praful de puşcă, plumbii şi cremenea, fiindu-i 
necesare pentru „reprimarea răscoalei”. Un alt document 
de la Budapesta, apărut după înăbuşirea revoluţiei din 
decembrie 1785, înştiințează oraşul Baia Sprie că „po- 
trivit veştilor primite” conducătorii revoluţiei, adică 
Horea şi Cloşca intenţionează să se refugieze în Ungaria, 
prin trecătoarea de la Negreni şi se cere să fie luate măsuri 

pentru a nu se răspândi revoluţia. Documentele vremii 
mai spun că iobagii din Baia Mare, în frunte cu preotul 
lor, au fost pregătiți să-l primească pe Horea şi, cum 
evenimentul nu s-a petrecut, aceştia, împreună cu preotul 
lor, au plătit îndrăzneala cu preţul vieții. 

Anul revoluţionar 1848 i-a întâlnit pe moţi şi ma- 
ramureşeni uniți pe Câmpia Libertăţii. Astfel, la Adu- 
narea generală de la Blaj din 15-17 mai 1848, din 
Comitatul Satu Mare a participat o delegație de 120 de 
persoane. Alte zeci de delegați au fost din Ţara Lăpuşului 
şi a Chioarului. Delegaţiile de maramureşeni au fost 
întâmpinate de maramureşeanul şi viitorul tribun Simion 
Balint, care se cunoştea cu Ion Dragomir din Chioar. Prin 
intermediul lui Simion Balint şi a lui loan Buteanu, 
delegații maramureşeni s-au întâlnit cu Avram Iancu. 
Maramureşenii Pop Nuţu, Pop Florea şi Roman Petru, la 
15 septembrie 1848, au participat la cea de-a treia Adu- 
nare generală de la Blaj. Aceştia duseseră mai înainte un 
prim detaşament de 800 de voluntari pentru armata lui 
Avram lancu, iar de la această Adunare generală se întorc 
cu mandatul de a organiza un nou contingent de revo- 
luţionari. Cei trei maramureşeni reuşesc să adune în pă- 
durile Cicârlăului circa 2.000 de oameni, dar sunt trădaţi, 
prinşi şi spânzurați pe dealul de la Cătălina, din apro- 

pierea oraşului Baia Mare. Revoluţionarii prinşi au avut 
aceeaşi soartă ca şi conducătorii lor, în luna octombrie 
1848. Legătura maramureşenilor cu leagănul revoluției 
din Ţara Motilor, cu conducătorul acesteia, a fost figura 
luminoasă a lui loan Buteanu. Moțul Avram Iancu şi 
maramureşeanul loan Buteanu au fost doi tineri hotărâți 
să lupte până la sacrificiul suprem pentru drepturile şi 
libertăţile moţilor şi ale maramureşenilor, ale naţiunii ro- 
mâne din Transilvania. Aşa au procedat aceştia şi cola- 
boratorii lor la realizarea reformei administrative, 
împărțind Transilvania în cele 16 prefecturi, iar în pre- 
fectura Zarand a fost numit prefect maremureşeanul loan 
Buteanu. La fel au procedat şi românii din Maramureş 
care nu au recunoscut autoritățile maghiare, nici Dieta de 
la Cluj şi nici Uniunea Transilvaniei şi a Partiumului cu 
Ungaria. Aceştia pun mâna pe arme şi se pregătesc de 
luptă în întreg Sătmarul, Sălajul, Maramureşul şi Lăpuşul 
şi mai ales în Chioar, unde se organizează Ţara Ro- 
mânească autonomă, declarându-l pe ofițerul român 
Atanasie Mot Dîmbu „locotenent general al Districtului 
Chioar”. Pe maramureşeni nu-i vom întâlni numai ca 
luptători în oastea lui Iancu, ci şi ca participanţi la Adu- 
narea generală de la Blaj astfel: Petre Bran din Tohat, 
zona Ulmeni-Sălaj, intelectual cu studii la Baia Mare, 
Cluj şi Blaj, participă la Adunarea de la Blaj din 18/30 
aprilie 1848, loan Dragomir din Băiuț, fost cadru didactic 
la Blaj şi Marchiş Filip participă la Adunările generale 
din 3/15 şi 5/17 mai 1848, precum şi la cele din 2/14 şi 
16/28 septembrie 1848, de pe Câmpia Libertăţii. Reîntors 
acasă, în Maramureş, Dragomir desfăşoară o activitate 
susținută pentru popularizarea hotărârilor luate la Blaj, 
motiv pentru care este arestat şi condamnat la ani grei de 
închisoare. Țăranul Marchiş Filip îşi va organiza con- 
sătenii milităreşte, iar în luna decembrie 1848 va fi în 
fruntea lăncierilor, luptând sub comanda lui Atanasie 
Mot Dîmbu, împotriva armatei conduse de baronul 
Şandor Teleki şi maiorul Miklos Katona. 

Comunitatea intereselor de teritoriu, de limbă şi 
cultură, economice şi sociale i-a unit pe români de la 
naşterea formațiunilor social-statale. Conştiinţa originii 
comune a fost liantul care a ţinut unitatea, a fost forţa care 
a determinat acțiunea de sprijin şi ajutor reciproc între 
provinciile româneşti. Împreună au fost moţii şi mara- 
mureşenii prizonieri în lagărele din Italia şi Rusia. A- 
ceştia, deşi aflați în captivitate, erau preocupaţi şi 
obsedaţi de drepturile şi libertățile românilor, de gândul 
la ţara lor, la viaţa social-economică a semenilor lor, 
motiv pentru care s-au înrolat în formațiunile de voluntari 
români care au venit în ţară în 1917-1918 şi au luptat 
pentru eliberarea Ardealului de sub bandele bolşevice ale 
lui Bela Kun. La fel au procedat voluntarii români din 
Rusia, unde au luat naştere detaşamentele de voluntari 
„Maramureşul”, „Munţii Apuseni” şi altele, care au lup- 
tat la Mărăşti, Mărăşeşti şi Oituz pentru alungarea 
duşmanilor din ţară. 

Un moment istoric foarte important pentru relaţiile 
dintre moţi şi maramureşeni a fost formarea Partidului 
Naţional Român şi redactarea Memorandului (1884- 
1892). În ianuarie 1892, la cea de-a cincea conferință a 

P.N.R. este ales secretar general al partidului Vasile Lu- 
caciu care, în martie 1892, definitivează Memorandul şi 
convoacă la Viena pe memorandişti pentru depunerea lui. 
Astfel au fost convocați maramureşenii Gheorghe Pop de 
Băseşti şi Vasile Lucaciu, iar din partea moţilor Vasile 
Ignat şi Alexandru Filip, avocat din Abrud. În 1908, 
Vasile Lucaciu îşi depune candidatura pentru a fi ales 
deputat în Parlamentul de la Budapesta pentru zona 
Beiuş, deci pentru moti, unde devenise vacant un mandat 
de deputat. Vestea sosirii lui Vasile Lucaciu la Beiuş i-a 
mobilizat pe toţi moții din zonă, iar în gara Beiuş i s-a 
făcut o mare primire. Când Vasile Lucaciu cu delegații 
săi au trecut pe lângă un grup de oameni, un moţ cu plete 
albe a ieşit din rând, a făcut o plecăciune şi a spus: 
„mulţumesc lui Dumnezeu că te-am mai văzut o dată în 
viața mea. Te-am văzut în Cluj, când te-a judecat”, la care 
Vasile Lucaciu i-a întins mâna, l-a îmbrăţişat şi i-a mul- 
tumit. Vasile Lucaciu îşi va demonstra calitățile de lup- 
tător neînfricat pentru drepturile românilor din 
Transilvania prin conferinţe susținute în Sătmar şi Ma- 
ramureş, în zona Beiuş, precum şi prin articolele din 
publicaţiile româneşti ale vremii. Primiri grandioase i 
s-au făcut lui Vasile Lucaciu cu ocazia alegerilor şi de 
către moţii din Vaşcău, Carpineţi, Crişcior şi alte lo- 
calități din zona Beiuşului. Expirându-i mandatul de de- 
putat în 1910, Vasile Lucaciu va găsi alte forme de luptă 
pentru ideea îmbrăţişată. Simţind însă că este urmărit de 
autorităţile habsburgice, pentru activităţile sale, în toam- 
na anului 1914, trece în România. 

Împreună au fost moții şi maramureşenii la 1 De- 
cembrie 1918, pe Câmpia Libertăţii din Blaj unde, alături 
de bănăţeni, bucovineni şi basarabeni, au hotărât rea- 
lizarea Statului Naţional Român unit, suveran şi inde- 
pendent, mult visat, între graniţele Daciei istorice. 

Astăzi, suntem noi, moţii, aici în Maramureş, ca şi 
mulți maramureşeni în Ţara Motilor, unde muncim şi ne 
ajutăm unii pe alții şi aşa vom continua să fim până-n 
veci. Aspiraţiile de libertate ale lui Horea, ale lui Avram 
Iancu, ale lui Ion Buteanu, ale lui Vasile Lucaciu şi 
Gheorghe Pop de Băseşti, precum şi ale altor fruntaşi ai 
vieții publice, ale poporului român, nu au fost zadarnice. 
Acestea s-au transmis din generaţie în generaţie până în 
zilele noastre, când suntem o naţiune constituită, pu- 
ternică şi apreciată în Europa şi în lume. Relaţiile moților 
cu maramureşenii sunt vechi „de când e lumea”. Aşa 
ne-am născut: prieteni, frați şi fără veleităţi de „stăpân şi 
servitor”, de „superior şi inferior”. Ne-am născut în case 
modeste, pe câmp sau în colibele din pădure, dar am 
respirat aerul libertății, am băut apa limpede a izvoarelor 
şi ne-am simțit sătui. Am zburdat prin codri şi câmpii, 
ne-am simţit puternici ca vulturii. Aceştia sunt moţii şi 
maramureşenii, oameni tari ca piatra pe care au crescut, 
oameni care s-au împrietenit cu munții, cu pădurile şi 
apele văilor. Oameni cărora le place liniştea codrilor şi 
glasul apelor curgătoare. Aşa s-a născut la aceşti oameni 
spiritul de linişte, de pace, de libertate şi de dreptate, de 
toleranță. Ei nu s-au supărat pe cerbii care au rupt o 
ramură din codru şi nici pe urşii care au pescuit păstrăvii 
din râurile munţilor, cu aceştia s-au încălzit la acelaşi foc 

şi au stat împreună la umbra aceluiaşi copac. Moţii, ca şi 
maramureşenii, n-au putut însă să rabde robia şi ne- 
dreptatea, trufia şi jignirile, şi nicio altă manifestare ne- 
gativă care încalcă pragul demnităţii umane. Oamenii 
munților sunt primii care au reacții la astfel de atitudini. 
Ei ştiu una şi bună, că strămoşii lor au fost „oameni 
liberi” şi că pentru libertate s-au luptat generaţii după 
generaţii. 

Experienţa vieţii sociale şi spiritul de inițiativă al 
moţilor şi al simpatizanților acestora din Maramureş i-au 
ajutat să găsească forma, adecvată epocii, de a-şi menţine 
relaţiile frățeşti, precum şi cele de sprijin şi ajutor re- 
ciproc pentru realizarea unor acţiuni în cinstirea 
memoriei înaintaşilor sau pentru edificarea edilitar-gos- 
podărească a localităților locuite de moţii şi maramu- 
reşenii din Sătmar. Astfel, în perioada cultului 
personalităţii, când valorile moral-culturale şi patriotice 
începeau să se degradeze iar populația acestor localități 
începea să emigreze, ca urmare a industrializării socia- 
liste, moţii din Maramureş, pe diferite căi, au intervenit 
pentru stoparea depopulării localităților rurale mai 
înainte amintite. Din Maramureş s-au dus piatra şi uti- 
lajele pentru construcția drumurilor pietruite la Scări- 
şoara Nouă, Horea, Marna, Baba Novac, Gelu etc. De aici 
s-au dus lemnul şi alte materiale de construcție pentru 
moţii şi maramureşenii din Sătmar. Fără sprijinul moţilor 
din Maramureş şi al maramureşenilor nu era posibilă 
ridicarea bustului lui Horea şi a Monumentului Eroilor la 

Scărişoara Nouă — judeţul Satu Mare, a Monumentului 
lui Avram Iancu de la Carei. Fără colaborarea frăţească 
dintre moţii din Maramureş şi simpatizanţii maramu- 
reşeni nu era posibilă ridicarea bustului lui loan Buteanu 
la Şomcuta Mare şi a grupului statuar „Avram Iancu şi 
tribunii săi maramureşeni”, la Baia Mare, monument care 
întruchipează pentru veşnicie relațiile frățeşti dintre moţi 
şi maramureşeni. Moţii din Maramureş şi simpatizanţii 
lor maramureşeni au avut o preocupare intensă pentru 
înființarea filialelor Societăţii „Avram Iancu”, în diferite 
localități din ţară. Multiple au fost acţiunile cultural-edu- 
cative desfăşurate de moţii din Maramureş împreună cu 
corul din Finteuşul Mare, Garnizoana din Baia Mare şi 
alte instituții de pe raza municipiului Baia Mare, la Si- 
ghetu Marmaţiei şi Vişeu. Demnă de remarcat este acti- 
vitatea-cultural artistică desfăşurată de filiala Societăţii 
„Avram Iancu” din Vişeu de Sus, cu corul „Flori de 
Maramureş” organizat de filială şi condus de preşedintele 
acesteia, moțul Viorel Igna. Această formaţie artistică a 
participat la diferite festivaluri interne şi internaţionale, 
bucurându-se de aprecieri pozitive din partea specta- 
torilor. 

Pentru toate aceste realizări a trebuit o hotărâre 
fermă, tenacitate, perseverenţă şi energie, care să asigure 
unitatea în cuget şi simţire a moţilor şi maramureşenilor, 
a fost nevoie de puterea lui Dumnezeu şi de un moţ care 
să urmărească realizarea obiectivelor propuse. 


„Avram lancu şi prefecții” 
semnat de sculptorul maramureşean loan Marchiş 
(inaugurat în 2001 la Baia Mare) 


E] 


- monument din bronz 

Vasile Şoimaru - omul care a reuşit 
să facă Marea Unire (într-o superbă carte) 


Vineri, 22 mai 2009, băimărenii au cunoscut mo- 
mente remarcabile de intensă emoție şi înaltă spiritua- 
litate. La Biblioteca Judeţeană „Petre Dulfu” au putut 
participa la întâlnirea memorabilă cu cel mai mare explo- 
rator al ținuturilor locuite de români: Vasile Şoimaru, 
autorul celebrului album Românii din jurul României în 
imagini. El a fost însoţit, în această nouă călătorie, de 
bunii săi prieteni, tot basarabeni, Vlad Pohilă şi Ion 
lachim, cunoscuţi scriitori, cercetători şi devotați susținători 
ai fenomenului românesc, în toate manifestările sale. 

Este greu de redat în cuvinte atmosfera întâlnirii. 
Ar fi o înşiruire de superlative care ar putea părea exa- 
gerată, aşa că am să mă rezum la a spune că stăpână 
deplină a fost dragostea fierbinte, curată şi frățească, 
izvorâtă din tainiţele cele mai adânci ale sufletelor celor 
prezenţi. Se vedea în priviri şi zâmbete, în gesturi şi 
nemişcare, în cuvinte şi tăceri, în întreaga atmosferă, de 
parcă aerul şi-ar fi schimbat consistenţa şi vibra înalt şi 
strălucitor. 

Pentru cei care nu au putut fi alături de noi, cu toate 
că sunt convinsă că şi-ar fi dorit, iată câteva fragmente 
din cuvintele rostite atunci. 

Conf. univ. dr. Constantin Mălinaş, directorul 
fondator al revistei „Familia română” 

În aceeaşi idee a revistei Familia română, avem 
bucuria să fie cu noi frați din Basarabia, prilej deosebit 
pentru lansare de cărţi şi comunicare. Este cu noi domnul 
profesor universitar Vasile Şoimaru, autorul albumului 
Românii din jurul României în imagini, care va fi pre- 
zentat astăzi. Este cu noi domnul Ion Iachim, scriitor şi 
ziarist din Republica Moldova. Este cu noi domnul Vlad 
Pohilă, redactor şef al revistei BiblioPolis, care lucrează 
în Biblioteca Municipală B.P. Hasdeu din Chişinău şi a 
scris prefața albumului. 

Românii din jurul României în imagini este o lu- 
crare extraordinară, prima de acest fel. Este o lucrare care 
ilustrează, prin imagine - aproape 900 de fotografii - 
ideea de România Mare, sau chiar mai mult, pentru că 
priveşte un spaţiu şi autorul a adunat imaginile din Cau- 
caz şi până în Italia, din Epir şi până în Polonia, parcur- 
gând în 5 ani cca. 100.000 km ca să adune fotografiile pe 
care apoi le-a selectat pentru a forma o carte excep- 
țională, în care domină, 95 % să spun aşa, imaginea. 
Textul este foarte puţin, dar albumul însumează ceea ce 
este imagologic neamului românesc. O lucrare excep- 
țională şi ne bucurăm că a venit la Oradea, la Baia Mare, 
mâine suntem la Bistriţa, miercuri am fost la Cluj... Adică 
iată un traseu prin Transilvania, foarte frumos, pentru a 
ne aduce această carte cu totul deosebită. Vă mulțumesc, 
dragii mei! 

Conf. univ. dr. Vasile Şoimaru, explorator 
întru românism 

Nici n-am visat să ajung la Baia Mare cu acest al- 


Ioana DRAGOTĂ 


Vasile Şoimaru acordând autografe cititorilor băimăreni 


bum! Să începem cu Maramureşul de dincolo, pentru că 
din țară, din România, n-am inclus practic nicio imagine. 
Aveţi destule albume, monografii, aveţi foarte multă lite- 
ratură despre istoria României, însă nu aveţi sau n-aţi 
avut până acuma niciun album cu românii din jurul Ro- 
mâniei. Nu sunt istoric, nu sunt nici fotograf, sunt cadru 
universitar la Academia de Studii Economice din 
Chişinău. Am făcut Facultatea de economie la Chişinău, 
doctoratul la Petersburg şi apoi a venit vremea când de 
două ori am fost deputat. Când a trebuit să plec din poli- 
tică, din Parlament, trebuia să fac ceva, acumulasem 
multă energie şi n-aveam ce face cu ea. În domeniul eco- 
nomic multe lucruri nu mai poți face, la noi, în Chişinău. 
Economia naţională a Republicii Moldova nu are nevoie 
de economişti, nici nu prea avem economie, dar nici cei 
care conduc acuma (mai 2009, n.r.) nu au nevoie de 
economişti. Ei au nevoie de oameni care să ridice mâna în 
Parlament şi unii oameni care să-i voteze, pe care îi 
iubesc foarte mult în campania electorală, după care, cam 
3 ani şi 9 luni, până la cealaltă campanie electorală, nu-şi 
mai aduc aminte de ei. Şi-atunci am zis că aveam în faţa 
mea fotografia. 

N-am făcut nicio şcoală, n-am citit nicio pagină de 
manual, nu vreau să devin un fotograf profesionist. N-am 
dorit şi nici n-am să doresc, nici nu mai am timp să mă 
gândesc să fac o facultate sau cursuri speciale de 
fotografiere. Dar aşa, Dumnezeu a dorit ca eu să adun 
românii din jurul României, să-i adun într-o carte, să fac o 
mică unire într-o carte a tuturor românilor, nu numai din 
fosta Românie întregită din perioada interbelică, dar 
chiar toţi românii, toţi care i-am găsit dintâi în docu- 
mente, în cărți... Şi atunci m-am pornit la drum. Incă nu 
visam să fac un album. Pur şi simplu mă interesa foarte 
mult cum arată fraţii noştri din depărtare. 

Apoi, când s-a născut ideea albumului, credeam că 

o să fie scurt lucrul ăsta, ziceam: edităm lucrarea la 
Chişinău şi organizăm trei lansări: la Chişinău, în 27 
martie 2008, când se vor împlini 90 de ani de la Unirea 
Basarabiei cu România; la Cernăuţi, în 28 noiembrie, 
când se vor împlini 90 de ani de la Unirea Bucovinei, şi la 
1 decembrie, la Alba Iulia şi, gata, mai mult nu facem 
nimic! Ne căutăm de treabă, ne întoarcem la catedră, 
scriem manuale, participăm la cercetări, la pregătirea 
cadrelor economice, dar n-a fost să fie aşa. 

In primul rând m-am adresat Bucureştiului, să ne 
sprijine în acest proiect. N-au făcut-o, dar noi n-am rămas 
fără sprijin, Dumnezeu cu dânşii! Cultura şi finanțarea 
culturii de la Bucureşti este condusă de alți oameni, nu de 
români. Nu ne-am supărat pe nimeni, aşa e realitatea 
românească. 

Haideţi să facem noi un cadou ţării, neamului, la 
cei 90 de ani de la marea Unire, în 2008, am zis, şi am 
găsit, desigur, sprijin la prietenii din Basarabia şi bani 
pentru drumuri. Drumuri au fost foarte multe, peste 
100.000 de km în 5 ani de zile, le-am făcut cu maşina 
mea. A venit vremea să tipărim albumul, nici nu ne-au 
cerut o sumă prea mare. Dacă s-ar fi tipărit în România, 
era mult mai mare preţul şi atunci eram gata să vând tot, şi 
garaj şi maşină, numai să reuşesc să fac cartea aceasta ca 
în 27 martie 2008 să o lansăm la Chişinău. Trebuia să mai 
facem un eveniment, să mai deranjăm un pic comuniştii, 
străinii aceia rătăciți de la noi din Chişinău. 

Am început cu Maramureşul istoric, de dincolo de 
Tisa, din „Apşele” - aşa îi spune un istoric român, Mircea 
Dogaru, la emisiunile TVRM-ului. La „Apşe” - nu ştiu, 
asta e o nouă denumire. Nu-i spune Maramureşul istoric, 
îi spune românii din „Apşe”. Dar acolo scrie Apşa şi-o 
Apşiţă. Şi apa se numeşte Apşa, râul Apşa sau Apşiţa. 
Am început de acolo pentru că am avut un student la 
facultate din Apşa de Mijloc, îi spunea Moiş Nuţu şi el ne 
povestea, deseori, care-s tradiţiile. Nu-mi venea a crede. 
Unde români acolo? Nici geografia n-o ştiam aşa de bine 
ca să-mi închipui cum s-au luat românii acolo, în Trans- 
carpatia ucraineană sau sovietică cum era atunci. Dar a 
venit vremea când am intrat în acel sat şi am văzut o 
biserică extraordinară. Nu aveam aparat de fotografiat 
când am văzut biserica aceea de lemn, din Apşa de 
Mijloc, dar tot timpul, ani de zile, mi-a stăruit în me- 
morie. Cum de n-am avut un aparat, cum de nu publi- 
casem o fotografie la Chişinău? 

In 1994 am cumpărat primul aparat de fotografiat, 

fiind în S.U.A., şi am învăţat a fotografia. Dar ce să înveţi 
la un aparat de acesta, care are totul automat? Doar îl 
îndrepți încotro ai de fotografiat, apeşi şi, gata, 
fotografia-i făcută! Şi, uite-aşa, au trecut doi ani de zile. 
După aceea am făcut prima fotografie cu un răsărit de 
soare, nemaipomenită. Sunt 13 ani de atunci şi aş vrea să 
mai întâlnesc un răsărit de soare ca acela, şi nu mai pot. 
Nu se repetă clipa niciodată. De aceea e foarte important 
să o surprinzi. Eşti cu maşina, opreşte maşina, eşti cu 
trenul opreşte trenul, eşti cu avionul...(râde), tot aşa, 
altfel nu o mai întâlneşti niciodată. Când oamenilor le 
place, public fotografiile săptămânal în Literatura din 
Chişinău, la ziarul Timpul şi altele. Public fotografii, 
bani nu le iau, dar le-am spus să-mi adauge ceva la 
pensie. Asta e plăcerea mea, e a doua parte a zilei a unui 
profesor universitar. Cum am timp liber, iată, am urcat în 
maşină şi am plecat. 

Despre album, presa „oficială” n-a scris o vorbă. 
Opoziția a scris foarte mult. Literatura publică imagini, 
Flacăra lui Adrian Păunescu, săptămânal publică foto- 
grafii şi texte din această lucrare. Am avut o emisiune la 
PRO TV, la Parte de carte a lui Cristian Tabără, o 
emisiune foarte frumoasă şi, în orice caz, multe lucruri 
frumoase s-au întâmplat de atunci. Formula AS a scris 
două pagini şi ceva despre cartea asta, tot într-un interviu. 
In România, desigur, cei care gestionează finanţe pentru 
românii de pretutindeni, tac chitic. N-au cumpărat nicun 
exemplar, nici Departamentul, nici Institutul Cultural 
Român. Nu-i interesează, nu există lucrarea asta. 

Cornova, localitatea mea natală, a fost cercetată de 
Dimitrie Gusti, la 1931. O echipă întreagă, 55 de tineri 
cercetători de la Bucureşti, de la Institutul Social Român, 
au venit în Cornova. Generaţia mea n-a ştiut nimic despre 
această cercetare. Ştiam doar, de la părinți, că au fost 
nişte studenţi care ne-au luat documentele de pământ de 
pe la 1600 sau 1500. Pe o piele de vițel era documentul 
nostru de pământ, de la domnitorul Moldovei. Umblu din 
"90 şi tot caut documentul acela pe piele de vițel şi nu mai 
găsesc nimic, nici la Muzeul Satului, nici în arhive, nu-l 
găsesc nicăieri. Dar mi-ar trebui tare! 

In 1990 a venit o echipă de la Sahia Film, din 
Bucureşti - primul film a fost făcut în 1931 de către 
Anton Golopenţia, Tudor Posmantir şi încă câţiva din 
cercetătorii echipei - a venit regretatul regizor Pompiliu 
Gâlmeanu să mai facă un film, la 60 de ani de la acea 
primă cercetare. Şi atunci am văzut cu ochii noştri, pentru 
prima oară, toate fotografiile vechi, tot ce s-a publicat 

E onstantin Mălinaş, Vlad Pohilă, Ion lachim, Vasile 
Şoimaru, Teodor Ardelean - Baia Mare, 22 mai 2009 


atunci. Şi nu ne putem ierta cum s-a putut ca timp de 60 
de ani să nu ştim nimic? Cum de n-a ajuns la noi o pagină 
de caiet, o pagină de carte, un ziar? Cum de n-au ajuns la 
Cornova? Eram într-un lagăr de concentrare, în Uniunea 
Sovietică. Nimic nu ajungea din România. Veneau, se 
mai întâmpla, persoane din Germania, din S.U.A., dar din 
România nu putea pătrunde nimeni acolo. Şi iată că a 
venit vremea când au ajuns la noi aceste mărturii şi am 
văzut ce a fost atunci. Nici până acum nu ne mai putem 
sătura de lecturarea acelor reviste, cărți, manuscrise ce au 
mai rămas. Nu ne putem sătura de această istorie. Desigur 
că ne-am molipsit rău de tot de această boală şi nu ne-am 
lăsat nici noi, până acum, şi nu ne lăsăm, şi nu ne vom 
lăsa până nu ne vom vedea şi noi liberi ca dumneavoastră 
şi deocamdată, dacă nu într-o ţară, măcar în U.E. să ne 
vedem, că acolo ştim noi ce avem de făcut. 

Ion lachim s-a născut în satul meu, e un prozator 
extraordinar de curajos şi foarte bun. Vlad Pohilă este un 
român din Basarabia, fără de pereche. El s-a însurat cu 
limba română, cu istoria română şi cu România în genere. 
Nu-i căsătorit, n-are familie, are o garsonieră unde nu 
poţi intra de cărţi, ziare, reviste şi aşa mai departe. Eu nu 
ştiu cum se descurcă el acolo. În afară de aceasta mai e un 
lucru pe care îl ştiu: el nu respiră oxigen, respiră ro- 
mânism. O să-i auziți şi o să vă convingeţi şi dumnea- 
voastră. Sănătate şi numai bine! 

Ion Iachim, scriitor, cercetător, jurnalist 

Ţin şi eu să zic nişte cuvinte despre prietenul meu 
Vasile Şoimaru, despre autorul acestui extraordinar al- 
bum, dar ca să nu uit, fac şi o mică prezentare a lui Vlad 
Pohilă. Vlad Pohilă este, în opinia mea şi a mai multor 
basarabeni care-l cunosc, un extraordinar cărturar. Are şi 
o memorie grozavă, din care motive cunoaşte vreo 5-6 
limbi, ştie şi oleacă de maghiară. Este un patriot deosebit. 
Poate este cam şifonată noţiunea asta de patriot, pe care 
noi o utilizăm mai des decât cei de pe malul Dâmboviţei, 
dar la noi încă, în Basarabia, a fi patriot înseamnă a 
suporta riscuri. 

Vasile Şoimaru, pe lângă cele zise de dânsul, este 
un economist de forță, a fost în două rânduri parlamentar, 
din partea partidelor de dreapta sau, cum am zice noi, al 
partidului cu orientare naţională. S-a afirmat şi ca un 
foarte bun specialist în domeniul fotografiei. Degeaba 
zice el că apeşi, acolo, pe nu ştiu ce, un buton, şi foto- 
grafia este gata. Sigur că nu! Trebuie să vezi frumosul. 
Mergând cu maşina, deseori treceam pe lângă nişte pei- 

saje extraordinare şi nu le sesizam dintr-o dată frumu- 
seţea, dar el se oprea în mijlocul drumului, de credeam că 
s-a întâmplat ceva. El vedea un peisaj, se oprea nu- 
maidecât, fotografia, găsea aceste „bombonele” fotogra- 
fice pe care le-a reprodus, şi nu numai în acest album. Tin 
foarte mult la Vasile Şoimaru. 

Eu am scris vreo 30 de cărţi, majoritatea sunt cărți 
de proză şi am păcătuit, şi mai păcătuiesc rar, scriind şi 
câte o poezie, chiar şi de dragoste. Şi, uite, deodată s-au 
adunat câteva texte pe care vroiam să le editez şi mi-a 
venit o idee, pe care a susţinut-o Vasile Şoimaru. Eu i-am 
scris poezie, el mi-a dat fotografie, sigur, nu degeaba, şi 
am făcut o cărțulie cu text, cu fotografie care se numeşte 
Ascult cum înfloreşte inul. 

Vlad Pohilă, redactor şef adjunct al revistei 
„BilbioPolis” a Bibliotecii Municipale „B. P. Hasdeu” 
din Chişinău 

Vă voi infirma câteva din spusele de aici. Nu-i 
adevărat că aş respira numai românism, cum spune Va- 
sile Şoimaru. Respir având o largă deschidere. Respir şi 
comunism, cu greu, dar respir, nu am ce face, respir şi 
rusism, respir şi altele... Insă, dincolo de umorul amar, 
sigur că la noi se inoculează, se acreditează foarte per- 
severent ideea că a fi român e ceva de ocară, com- 
promițător şi că românismul este perimat. 

Paradoxul este că vin aceste idei, nici eu nu ştiu 
dacă merită cumva coroborate, de la Chişinău, dintr-o 
mahala a Bucureştiului, un fanar de-acolo, şi, nu ştiu, 
pentru mine nu, dar pentru unii nu mai e un titlu de 
mândrie a fi naţionalist, a fi adept al românismului, chiar 
sub ochii noştri, în ultimii ani de comunism. Asta nu 
înseamnă că mă las de românism. Să se lase ei de comu- 
nismul lor, intrăm într-o competiție tacită şi vedem cine 
va învinge. Eu sper că nu vor învinge ei, atâta doar zic. 

Nu-i adevărat că nu poți trece prin garsoniera mea. 
Au fost şi maramureşeni, au văzut, este loc de trecut. Am 
cărți multe şi valoroase, mai mult, am o garsonieră bună, 
model unguresc. Acum, ascultând alocuţiunile colegilor 
mei, este greu să nu observ o căldură, o fereastră de 
dragoste pentru acest pământ. Eu am avut norocul de a 
vedea întreg imperiul sovietic, până în Siberia. Toate 
republicile colonizate, ocupate de ei. Şi aveau mai multe 
puncte de atracţie. Din cele 15, totuşi, vreo trei sunt 
marea mea iubire, până astăzi: două caucaziene şi câte 
ceva din Rusia, câte ceva din Ucraina, partea aceasta 
apuseană. Din România, deşi o ţară mai mică, am infinit 
mai multe locuri care-mi sunt foarte dragi. Şi mi-ar fi 
greu să le enumăr. Nu că nu le-aş ține minte, deşi s-a 
exagerat şi trebuie să infirm şi cele spuse despre memoria 
mea - mama mea avea o memorie fenomenală, ştia Sfânta 
Scriptură pe dinafară. Dar aş începe cu Maramureşul lista 
de „mari iubiri românești”. 

Am scos o carte anul trecut, m-a ajutat Dumnezeu 
să debutez şi eu spre bătrâneţe, în domeniul meu şi, în 
această carte, am un compartiment care se numeşte Lo- 
curi dragi sufletului meu. Nu ştiu al câtelea este un mate- 
rial: Cât îi Maramureşu” te uimeşte tot omv’, cu 
impresiile mele din 2000, când am fost prima dată aici, la 
dumneavoastră, la nişte cursuri. Ce-i interesant, e că m-a 
sunat într-o seară o doamnă care este un „moldovenist” 
feroce de la noi - e mai convenabil să fii „moldovenist” la 
Chişinău, decât român, sigur că da, şi a zis: 

— Domnule, am citit cartea matale. 

— Da, doamnă, mulțumesc! 

— Mai e nevoie de lucrări cu Maramureşul acela. Să 
ştii că am început să mă dau şi eu cu voi. Sunt şi eu 
românofilă. 

— Să fii sănătoasă! Am să transmit în Maramureş. 

Uite, domnule, mai există locuri cu asemenea efec- 
te curative! Vă felicit că sunteți locuitori ai Maramureşului, 
o zonă într-adevăr cu totul deosebită şi în contextul ro- 
mânimii, şi în contextul paneuropean aş spune eu. 

Acum, referitor la carte, care începe cu Maramu- 
reşul, am avut bucuria şi greutatea, emoția de a o îngriji 
ca redactor şi a o prefața. Domnul Şoimaru era atunci 
tocmai în purpura ultimelor pregătiri, inclusiv financiare, 
era agitat şi îmi spunea: „Când îmi faci? nu mai faci 
prefața?”. Am văzut printre primii macheta, m-a tulburat 
extraordinar. Am văzut cartea în proces de naştere, ca un 
făt, ca să spun aşa. Albumul beneficiază de 40 de recenzii 
şi consemnări. Toate sunt pe o notă extraordinar de elo- 
gioasă, pe merit elogioasă, vă asigur. 

Aş vrea să evidenţiez câteva valenţe ale acestei 
cărți, care nu pot fi trecute cu vederea. Sigur că da, s-a 
spus, şi aşa este: aspectul artistic deosebit, valoarea artis- 
tică deosebită a cărţii, apoi ar trebui să amintesc valoarea 
de document, valoarea istorică. Are o valoare justițiară, 
de drept. Este o carte care ne face dreptate, ne adună pe 
toți la un loc. Fără a acredita, a afişa, a declara nişte 
pretenții teritoriale sau de altă natură, pune la un loc toate 
pământurile populate de români, făcând abstracţie de 
diasporă unde s-au dus românii în căutarea unui standard de 
viață mai bun, pentru a-şi rezolva nişte probleme finan- 
ciare sau din alte motive. Sunt pământurile noastre şi ale 
dreptăţii noastre. Aş mai spune că o valoare intrinsecă a 

acestui volum deosebit este şi că se ţine în preceptul 
biblic, este o carte plină de dragoste pentru aproapele şi, 
în mod special, pentru cel mai necăjit. 

Am auzit istorisirile domnului Şoimaru, tulbură- 
toare, e puțin spus, zguduitoare. Oameni care erau dor- 
nici, visau de zeci de ani să audă limba românească, să 
vadă o carte românească, să afle o ştire despre comuna de 
unde au fost deportaţi părinţii lor. Desigur că această 
carte putea să fie scoasă numai cu perseverența aceasta a 
lui Şoimaru, cu simţirea lui curată, vibrantă românească, 
trecând peste multe greutăţi, începând de la cele de ordin 
material, de drum cu riscuri, că a fost reţinut de poliţie, 
KGB-ul ăsta ucrainean, de KGB-ul moldovenesc, de 
multe altele. 

Cartea aceasta este categoric şi efectul unei stări 
deosebite, a setei de a-ți arăta identitatea, atunci când vor 
să ţi-o zdrobească. Nu e un secret pentru dumneavoastră 
că la noi ne contestă şi dreptul de a ne numi români şi 
dreptul de a vorbi româneşte, dreptul de a denumi limba 
română. Tot umblă cu vrăjeli, m-am săturat să spun 
atâtea, să scriu argumente, mereu apare altul, cu alte 
inepţii. Această carte este o pocnitură, să spun aşa, pentru 
ca să se trezească unii. 


Oaspeţii ne-au transmis mesaje din Basarabia, au 
adus cu ei daruri de cărți, CD-uri şi am vizionat împreună 
un tulburător film cu înregistrarea imnului Îndemn la 
Unire, interpretat de corul copiilor de la Liceul „Pro- 
meteu” din Chişinău, autor Aurelian Silvestru. 

Cu aceeaşi ocazie, a fost lansat numărul 1/2009 al 
revistei Familia română, număr dedicat poetului naţional 
Grigore Vieru. 


„Nu mă mai satur de frumuseţea 
şi bogăția limbii române...“ 


— Stimate Vlad Pohilă, felicitări pentru cartea ,„ Şi 
totuşi, limba română... *, apărută recent la Editura 
„Prometeu ”. În cele aproape 500 de pagini ale vo- 
lumului, am impresia, personajul principal al scrierilor 
tale este limba română, prezentată în cele mai diferite 
contexte. Cum trebuie să scrie astăzi un autor, ca să nu 
banalizeze „tema limbii”? 


„Tema limbii” nu poate fi banalizată, 
bagatelizată nicicând, nicăieri, cu atât mai puţin acum, la 
noi, unde româna se află în nişte condiţii specifice, cu 
precădere nefaste. Cine se apucă să scrie despre limba 
română — că o elogiază, că o apără de prigoană, că 
încearcă să o cultive — ar face bine să abordeze fațete de 
maximă sensibilitate, aspecte ce ar viza pe vorbitorii ei 
autentici, nu pe cei „de serviciu” sau rătăciți. Şi, esenţial, 
despre limbă e necesar să se scrie corect. 

— Dedici volumul tău unor personalități mar- 
cante. Cum le-ai cunoscut? Prin ce te-a fascinat fiecare? 


interviu realizat de Irina NECHIT, 
poetă, Chişinău 


— l-am cunoscut în timpuri şi în circumstanţe 
extrem de diferite, fiecare însă m-a fascinat şi m-a in- 
fluenţat adânc, într-o anumită etapă a vieţii: istoricul 
Sava lancovici-Gârleanu, fiindu-mi unchi prin alianţă, 
m-a marcat în adolescenţă şi în tinereţe; prof. Raoul 
Şorban — după absolvirea facultăţii, după ce i-am fost 
ghid şi interpret în marile muzee de la Moscova şi Peters- 
burg; pe lingvista Mioara Avram am cunoscut-o în 1988, 
admirând-o continuu... De altfel, despre fiecare am scris 
cu diferite ocazii, în această carte consacrându-le câte un 
eseu. 


— Te rog, enumeră limbile pe care le cunoşti. Mai 
înveți şi alte limbi? 

— Tradițional, se consideră că a cunoaşte o limbă 
străină înseamnă a citi, a scrie, a vorbi în această limbă. 
Contează însă foarte mult să cunoşti, să simţi esenţa, 
„ființa” unei limbi, ca şi condiţiile, anturajul în care ea se 
dezvoltă, funcționează. Dacă acceptăm un criteriu mixt 

de apreciere a cunoaşterii limbilor străine, atunci pot 
pretinde că ştiu vreo cinci idiomuri slave, trei romanice şi 
cele două — câte există, acum - baltice. Altele nu mai 
studiez, mulțumesc şi pentru atâta! - doar grație acestor 
limbi am descoperit universuri nebănuite, am ajuns pe 
„miraculoase tărâmuri” ale adevărului şi frumosului. 
Recomand tuturor să studieze orice limbă, dacă au vreo 
posibilitate. Totodată, e bine să se ştie că nu vei învăţa 
uşor şi nu vei utiliza eficient nici un grai străin dacă nu-l 
cunoşti suficient pe cel matern. 


— Cum supravieţuieşte un filolog rafinat într-un 
mediu lingvistic extrem de poluat? Dă-mi un exemplu de 
frază schimonosită sau de rusism agresiv, pe care le-ai 
auzit zilele acestea în stradă. 


— Supravieţuiesc şi eu la fel cu toți colegii mei de 
breaslă: nu mă mai satur de bogăţia şi de frumuseţea 
limbii române; sunt despretat că acest miracol este tratat 
de mulţi conaționali cu nemeritată neglijență, indiferență; 
cred în izbânda limbii noastre, aici, unde a cunoscut 
vremuri şi mai grele. Mutilări ale românei şi abuz de 
rusisme se comit la noi peste tot... Mai trist e că unii tineri 
utilizează cu o penibilă „savoare” rusisme, calchieri din 
rusă sau forme „locale” aberante. Mă refer acum doar la 
tot felul de cuvinte incidente, „de umplutură”, care ne-au 
invadat limbajul, de exemplu: „kaneşna” (adică: bineîn- 
teles, fireşte, desigur...), „davai” (hai, zii, porneşte...), „ti 
şto?” (ce te-a apucat?, ce ţi-a venit?, ce-i cu tine?), „nu tî 
daioş!” (hai că eşti tare!, eşti grozav!, eşti dat naibii!), 
„kaif!” (o plăcere!, o splendoare!) etc. Traducerile su- 
gerate între paranteze — şi sunt doar unele echivalente —, 
ne demonstrează că avem destule mijloace de a înfrunta 
agresiunea limbii ruse, suficient să dorim, să fim ceva 
mai demni şi la acest capitol. 


— Unii intelectuali vorbitori de rusă afirmă că 
limba imperială ar putea exista în armonie cu limba 
naţională în Basarabia. Ce crezi despre asta? 


— Nu poate exista armonie între cântecul unei 
mierle şi scrâşnetul şenilelor de tanc blindat... — cam 
acesta e raportul, la noi, între „limba de stat” şi limba 
rusă. „Bilingvismul armonios” este cea mai stupidă in- 
venţie a birocraţiei şi pseudointelectualităţii şovine din 
Rusia bolşevică, o inițiativă dementă ce s-a transformat 
în politică de stat, apoi într-o obsesie imperialistă: de a 
deznaționaliza popoarele „mai mici”, de a rusifica lim- 
bile „mai slabe” din URSS, acum din CSI. Naţiunile care 
au scuturat jugul colonial — finlandezii, la începutul sec. 
XX; egiptenii sau algerienii, la mijlocul aceluiaşi veac; 
balticii, la finele lui — şi-au reorientat politica, şi-au 
redresat economia, dar au stăruit şi să ferească la maxi- 
mum limba, cultura naţională de presiunea ce venea din 
metropole. Liderii actuali de la Chişinău, cam toţi nişte 
filoruşi de-a-ndoaselea, cochetează mereu, pe toată linia, 
cu metropola, cu Kremlinul, adică, încât ideea unei dis- 
tanțări necesare, pe o anumită perioadă, de centrul impe- 
rial, inclusiv de influența agresivă a limbii ruse, este 
tratată cu suspiciune, ba chiar cu duşmănie. 


— Cum se va derula competiția dintre limba băşti- 

naşilor şi cea a colonizatorilor pe teritoriul Republicii 
Moldova? Poţi face o prognoză? 


— Deocamdată, suntem nişte perdanți, nişte ghi- 
nionişti sau poate nişte nevrednici în această competiţie 
grea, inegală, cu arbitri subiectivi, dacă nu adversari 
declaraţi ai spiritualității noastre. O limbă se menţine, se 
consolidează şi se dezvoltă într-un spațiu geopolitic pro- 
priu, cât mai ferit de influenţe străine. Când ne vom afla 
într-un asemenea spaţiu, se vor înfiripa şi speranţele. 

— În ce condiţii apare revista „BiblioPolis "? În 
calitate de redactor-şef al ei, eşti, probabil, la curent cu 
situația cărții din republică. Se citeşte mult în Basa- 
rabia? Cum ajung (dacă ajung) cărţile româneşti în 
biblioteci? 

— „BiblioPolis” apare sub auspiciile Bibliotecii 
Municipale „B.P. Hasdeu” în condiţii, slavă Domnului, 
bune, fiind un proiect menajat de doamna dr. Lidia Ku- 
likovski, director general al bibliotecii. Munca la revistă 
îmi procură o reală satisfacție intelectuală şi, desigur, mă 
ajută să cunosc starea cărţii la noi. Se citeşte, în genere, 
acum, mai puţină literatură artistică deşi, nu sunt ne- 
glijate romanele (nici poemele, nici piesele dramatice) în 
vogă, se pare însă că cititorii noştri dau preferință ope- 
relor literare traduse. În schimb, se foloseşte foarte multă 
literatură de referință — dicționare, enciclopedii, îndrep- 
tare... Cărţile din România ajung la noi tot mai anevoios, 
deoarece li se pun bariere din ce în ce mai grele: de la 
restricții şi perchezitii, prin nimic motivate — la vamă, 
până la preţuri exorbitante — în librării, inaccesibile ma- 
jorităţii doritorilor de a citi româneşte. 

— Te consideri „şoarece de bibliotecă”? Dar şoa- 
reci vii qi văzut în biblioteci? Cum ai luptat cu ei? 

— Mă simt formidabil în bibliotecă — şi încep 
referirea cu biblioteca personală. Şoareci vii am văzut 
chiar la Sediul Central al Bibliotecii Municipale „B.P. 
Hasdeu”. Mici, dar flămânzi, ei bagă în boale bietele 
bibliotecare ce aşteaptă, deznădăjduite, reparaţiile, reno- 
vările absolut necesare. 

— Unde trăieşte lingvistul Vlad Pohilă? În ce mod 
izbuteşte să-şi adune un venit? Mănâncă de trei ori pe zi? 
Are un calculator performant, cafea de calitate şi aer 
condiționat? 


— Muncesc mult, deci, supraviețuiesc... Mănânc — 
de când mă ştiu — pe apucate, dar ştiind, din tinereţe, de la 
francezi, că e bine să mănânci de mai multe ori pe zi, 
încerc să fiu măcar aici „niţel francez”. Am o rablă de cal- 
culator, e mai mult o maşină de scris. O instalaţie anti- 
fum, uneori are şi rol de aer condiționat... Nu m-am lipsit 
însă niciodată de plăcerea de a bea o cafea bună — ca şi de 
a citi o revistă sau o carte care îmi suscită interesul. 

— Următorul tău articol este tot despre limba 
română? 

— Totul începe şi totul culminează, în existența 
mea, cu fascinația pentru limba mamei, adică pentru 
română. Abia după aceasta urmează „extensiile tematice” 
în munca mea de gazetar. 


(interviu publicat în Jurnal de Chişinău, 2008, şi 
pus la dispoziţie de Vlad Pohilă) 

Şcoala vieţii se află dincolo de lecţii 


Liceului Teoretic „Lucian Blaga” din 

Tiraspol, a anunţat un nou început al vieții. 
Acest ultim clopoțel i-a emoţionat până la lacrimi atât pe 
elevii absolvenți, cât şi pe profesori. La finele anului de 
studii 2008-2009, şi-au luat rămas bun de la şcoala dragă, 
de la profesorii iubiți a treia promoţie de liceeni. 

Ca de obicei, cele mai multe emoţii le-au avut 
absolvenţii, fiindcă şi-au luat rămas bun pentru tot- 
deauna de la şcoala dragă şi de la profesorii care i-au 
îndrumat pe parcursul a 12 ani de învăţământ. 

Skibinski Saşa: „Aceşti tineri şi tinere au rezistat 
cu dârzenie în pofida tuturor greutăților care au stat în 
faţa lor. Nu a fost deloc uşor să rezişti aceşti 12 ani, mai 
ales aici în Transnistria, unde cei ce gândesc şi simt 
româneşte sunt mereu urmăriți şi intimidaţi de securitatea 
tiraspoleană, de autorităţile locale fiindcă studiază în 
limba română, fiindcă alături de profesorii şi părinţii lor 
îşi apără cu mândrie drepturile.” 

A devenit deja o tradiţie ca, în ultima zi de şcoală, 
elevii absolvenţi să-şi invite la ultima oră de dirigenție 
profesorii, oaspeţii, toţi cei care sunt prezenţi la careul de 
bun rămas. Anul acesta, genericul orei de dirigenţie a 
fost: „Şcoala vieţii se află dincolo de lecţii”. 

Skibinski Saşa: „Aşa este viaţa, 12 ani de şcoală au 
fost ceva de neuitat pentru ei, iar şcoala vieții începe abia 
acum, după încheierea primei trepte.” 

Absolvenţii au demonstrat că au devenit oameni 
maturi şi sunt gata să păşească în următoarea treaptă a 
vieții, care este foarte complicată. Profesorii lor pot fi 
mândri, fiindcă aceşti tineri şi tinere au demonstrat că au 
lăsat o urmă în acest liceu mult pătimit şi că ei vor face tot 

posibilul ca să păstreze cu sfinţenie şi să transmită 
generaţiilor în creştere tot ceea ce au mai sfânt: LIMBA 
ROMÂNĂ şi DRAGOSTEA faţă de acest PĂMÂNT 
pătimit. 

Pentru ei şcoala vieţii deja a început, fiindcă au 
lăsat în urmă examenele de bacalaureat, iar ei, care ieri au 
fost copii, iar astăzi sunt maturi, deja au făcut primul pas 
în viața complicată. lar noi, profesorii, ne pregătim 
pentru viitoarele generaţii de elevi. Azi îl avem pe 
Skibinski Saşa, petrecut într-o promoţie de absolvenţi, iar 
mâine venim să aducem la şcoală alţi copii, dornici de a 
studia în limba română, ca mai apoi să-şi ia şi ei zborul pe 
drumul vieții. 


Cronicile sudului: mileniul trei 
Sudul Basarabiei (regiunea Odesa) 
- pământ uitat de oameni şi de Dumnezeu 


(continuare din numărul precedent) 


În anul de studii 2007-2008 în regiunea Odesa, mai 
concret în sudul Basarabiei, funcționau 6 şcoli medii 
generale cu predarea în limba română, numită oficial, 
moldovenească. În alte 14 localităţi din raioanele Reni, 
Ismail, Chilia, Sărata, Tatarburnar, cu populaţie româno- 
fonă majoritară, în şcoli există şi clase cu predare în 


Vadim BACINSCHI 
jurnalist, Odesa, Ucraina 


limbile ucraineană şi rusă, adică e vorba de aşa-numitele 
şcoli mixte. 

Aşa ne spun rezultatele monitorizării respectării 
drepturilor minorităţii naţionale române din regiunea 
Odesa (etapa a treia, partea întâia), care a avut loc pe 
19-24 mai 2008, Familia română le-a publicat în nr. | 

(32) din aprilie 2009. Este vorba de date oficiale, fur- 
nizate de către partea ucraineană. 

Cifrele reci ale acestor statistici, aşa cum le citim la 
moment, ne trezesc mari suspiciuni sau nelinişti. Sus- 
piciunile şi neliniştile apar numai în cazul că ştii care a 
fost situaţia în învățământul şcolar pentru minoritarii 
români din regiunea Odesa cu 5-10-15 ani în urmă şi cum 
a evoluat ea (fireşte, cu concursul autorităţilor ucrainene). 

Să ne referim la rezultatele altei monitorizări efec- 
tuate în 2002, tot în regiunea Odesa, de către Oficiul 
ombudsmanului Radei Supreme (Oficiul Reprezentantu- 
lui pentru drepturile Omului în Parlamentul Ucrainei). 
Potrivit acelor rezultate, cu 6 ani în urmă, în sudul Ba- 
sarabiei existau 9 şcoli cu predarea integrală în limba 
română. În 2008 rămăseseră doar 6, cu un contingent de 
2.455 de elevi. În lista şcolilor în care toate clasele sunt 
cu predare în limba maternă nu mai figurează cele din 
Cartal (Orlovca), raionul Reni şi Mangiu (Meneailovca), 
raionul Sărata, cu 2 clase cu predare în rusă şi, respectiv, 
3 clase cu predare în ucraineană. 

A scăzut simţitor, din 2002 până în 2008, numărul 
elevilor din cele 6 şcoli pe care le mai putem numi 
naționale: cu 347 de persoane în total (aproximativ con- 
tingentul unei şcoli). 

În 1991, când Ucraina devine stat independent, ea 
moşteneşte în sudul Basarabiei, de la U.R.S.S., 16 şcoli 
cu predare în limba română. 10 din ele au fost „cu succes” 
deznaționalizate. Ce n-a dovedit să facă regimul co- 
munist sovietic, le-a reuşit de minune democraţilor 
ucraineni, „înarmaţi” cu o foarte avansată bază le- 
gislativă (una dintre cele mai progresiste în Europa, 
cum afirmă ei) în domeniul protejării drepturilor 
minorităților etnice. Inclusiv în domeniul învăţămân- 
tului şcolar în limba maternă. 


13. Deznaţionalizarea — alternativa prosperi- 
tății etnice a minoritarilor români. După 1991, au- 
torităţile ucrainene au avut la îndemână două variante de 
atitudine faţă de minoritățile naţionale. Prima variantă: 
crearea, în primul rând în sfera învățământului de toate 
nivelurile, a condiţiilor suficiente pentru dezvoltarea po- 
tențialului etnic al celor ce nu fac parte din națiunea titu- 
lară. Şi varianta a doua: ucrainizarea forțată a neucrai- 
nenilor, în primul rând, prin sfera învățământului şcolar, 
apoi mediu special, universitar şi postuniversitar. Ale- 
gerea a fost făcută la Kiev în favoarea variantei a doua. 
Lucrul acesta nu mai este azi un secret pentru nimeni. 
L-au confirmat nu numai odată şi şeful statului şi mi- 
nistrul de profil. 

Din 1991, Kievul n-a deschis în sudul Basarabiei, 
unde locuiesc compact minoritarii etnici români, nicio 
şcoală, fie primară, fie medie generală, cu predare în 
limba română. Dimpotrivă, s-a lucrat asiduu pentru a 
ucrainiza cele mai mari şcoli româneşti. Asiduu şi cu 
succes, precum demonstrează rezultatele monitorizărilor 
din 2002 şi 2008, la care m-am referit mai sus. 

Şi-au pierdut statutul de şcoli naționale cele din 
Satu Nou (Novoseliscoe), raionul Reni şi Satu Nou (No- 
vosiolovca) raionul Sărata, după ce au trecut în localuri 
noi, a cărora construcţie fusese începută încă în perioada 
sovietică. După darea în exploatare a noilor edificii, şco- 
lile respective au fost transformate în şcoli-liceu (formal 

cel puţin), dotate bine, inclusiv cu clase de computere şi 
aduse drept exemplu al grijii autorităților ucrainene față 
de minoritarii români (moldoveni, cum li se spune pe 
aici). În urma „grijii” manifestate, în cele două şcoli au 
apărut clase cu predare în limbile ucraineană şi rusă, iar, 
numărul elevilor ce îşi fac studiile în ele creşte pe an ce 
trece. La Satu Nou, raionul Sărata, în 2007-2008 el con- 
stituia 124 de copii, din totalul de 473. O şcoală cu vechi 
tradiții dintr-o localitate cu populaţie românofonă ma- 
joritară, are toate şansele să devină în viitor şcoală ucrai- 
neană şi să ucrainizeze familii întregi de moldoveni. 
Dacă nu din rândul actualilor locuitori ai Satului Nou, 
atunci din rândul copiilor acestora. 

Ar fi absolut normal, civilizat şi democratic, 
dacă statul ucrainean nu ar distruge sistemul învă- 
țământului şcolar în limba română, care în sudul 
Basarabiei are o vechime seculară. Pentru a-l menţine 
şi a-l dezvolta, se impune, cu certitudine, funcționarea 
unor facultăţi şi (de ce nu?) a unor instituţii supe- 
rioare de învățământ cu predare în limba română. 
Ele ar soluţiona problema cea mai grea pentru absol- 
venţii şcolilor româneşti din sudul Basarabiei: ob- 
ţinerea unei profesii. Nu în România sau în Republica 
Moldova, ci acasă, în Ucraina. 

În cazul acesta nici părinţii n-ar fi tentaţi să ceară 
deschiderea în şcoli a claselor ucrainene (ruseşti), pentru 
a garanta, în măsură mai mare sau mai mică, pentru copiii 
lor, obţinerea studiilor superioare în regiunea Odesa, sau 
în genere, în Ucraina. 

Însă, adevărul este că statul ucrainean preferă să-i 
facă ucraineni „sadea” pe toţi ucrainenii, inclusiv pe 
etnicii români — cetăţeni ai acestei țări. O dorință domi- 
nantă, care nivelează şi sterilizează chiar unele începuturi 
bune, ca în cazul Universităţii Umanistice de Stat din 
Ismail (fostul Institut Pedagogic). 

Cazul acesta merită atenție aparte, fiind singurul în 
sudul Basarabiei, după 1991, când „la răsăritul suveranităţii”, 
conducerea de la Kiev, probabil în euforia primilor ani de 
independenţă, a îndrăznit să facă ceva bun pentru confrații 
noştri sud-basarbeni. Ce s-a ales din acel început? 


14. Exemplul amar al Universităţii din Ismail. 
În 1993, la Institutul Pedagogic din Ismail a început să fie 
studiată limba română. Au fost instituite două specia- 
lizări. Specializarea „Limba franceză - Limba română”, 
în cadrul Facultăţii de Limbi străine, şi specializarea 
„Limba ucraineană — Limba română”, în cadrul Facultăţii 
de Limbă Ucraineană şi istorie. Observăm bine că s-a 
deschis atunci nu o facultate, nici măcar o specialitate. În 
cadrul noii specializări, limba română se studia ca a doua 
limbă: la Facultatea de Limbă Ucraineană şi Istorie — din 
anul I, iar la cea de limbi străine — din anul al III-lea. 
Predarea o făceau 3 cadre universitare, având la dis- 
poziţie un cabinet de limbă română, cu bibliotecă şi 
dotare făcută după 1995, prin colaborarea cu Liga Stu- 
denţilor din Galaţi (Universitatea „Dunărea de Jos”). 

Un început modest, dar promiţător, care oferea 
destule şanse pentru dezvoltare în perspectivă. Şansele 
aşa au şi rămas, nerealizate. Pe de o parte, la Universitate, 
numărul orelor de limbă română a fost redus din an în an. 
Au rămas doar două profesoare care, pentru a câştiga un 
ban, au început predarea unor discipline în limba rusă. Pe 

de altă parte, dată fiind situaţia în şcoli (ucrainizarea 
procesului de învățământ), absolvenţii Universităţii din 
Ismail, ajung învăţători nu de limbă română, ci de limbă 
ucraineană (în majoritatea cazurilor). 

Studierea limbii române a devenit, în esenţă, un 
lucru formal, fără o eficacitate practică, deşi în dări de 
seamă şi rapoarte ea figurează, fireşte, ca o realizare 
indiscutabilă. Ba, discutabilă, din câte se vede. 

In definitiv, rolul de gropar al învățământului în 
limba română în Ucraina a revenit domnului Ivan Va- 
karciuk, ministru al Învăţământului şi Ştiinţei din U- 
craina. Scriam mai înainte că, în anul trecut, pe 26 mai şi 
2 septembrie, dumnealui a semnat două ordine, nr. 461 şi 
respectiv nr. 802, care presupun scoaterea definitivă a 
limbii române din şcolile medii de cultură generală şi 
instituţiile de învățământ superior din Ucraina şi înlo- 
cuirea ei treptată, pe etape, cu limba ucraineană. Mai întâi 
în şcoli, pornindu-se de la bilingvă. Ordinul nr. 461 din 
26 mai 2008 se numeşte „Cu privire la aprobarea 
Programei de resort în vederea însuşirii limbii ucrai- 
nene în şcolile de cultură generală cu predarea în 
limbile minorităţilor naţionale în anii 2008-2010”. El 
prevede trecerea în 2008, 2009, 2010 în diferite clase (a 
10-a, a S-a, a 6-a, a 7-a ş.a.m.d.), la predarea bilingvă (română 
şi ucraineană) a istoriei Ucrainei, matematicii, geografiei etc. 

E de înţeles că bilingvismul constituie o etapă 
intermediară până la instaurarea hegemoniei limbii u- 
crainene în sistemul de învățământ pentru minoritățile 
naționale. 

În instituţiile de învățământ superior asemenea he- 
gemonie deja a fost instaurată. În campania de admitere 
din anul acesta limba română a fost exclusă dintre dis- 
ciplinele şcolare din sistemul de evaluare a cunoştinţelor. 
Neverosimil, dar la Facultatea de Filologie Română şi 
Clasică a Universităţii din Cernăuţi, în anul curent, 
înmatricularea s-a făcut în baza rezultatelor testării 
independente la... limba şi literatura ucraineană şi la 
istoria Ucrainei. De română nici pomeneală! 

Din sistemul de evaluare a cunoştinţelor abitu- 
rienților limba română a fost exclusă prin ordinul nr. 802 
din 2 septembrie 2008, al aceluiaşi ministru Ivan 
Vakarciuk. 

DI doctor docent Gheorghe Jernovei, şeful ca- 
tedrei respective de la Universitatea din Cernăuţi, 
consideră că a avut loc o greşeală, comisă, cum scria 
el, „la nivel politic şi la nivel civic” de ministerul de la 
Kiev. DI Jernovei speră că la anul viitor respectiva 
greşeală ministerială „va fi înlăturată” (ziarul Con- 
cordia, din 12 iunie 2009). Dea Domnul să fie aşa! 
Minunea ar putea să se întâmple doar dacă, după vii- 
toarele alegeri prezidenţiale, Ucraina se va alege cu un alt 
Preşedinte, implicit alt prim-ministru şi ministru al În- 
vățământului şi Ştiinţei. 


15. Un subiect „fierbinte” pentru organismele 
europene. Luând atitudine față de cele întâmplate, scrii- 
torul cernăuţean Simion Gociu, redactor-şef al săptă- 
mânalului Concordia, consemna într-un articol urmă- 

toarele: „Ucraina nu este stat mononaţional, ci unul 
plurietnic. Tot Ucraina aspiră la o integrare în 
Uniunea Europeană, în acelaşi timp încălcând mo- 
jiceşte drepturile şi libertăţile etniilor minoritare, în 
ciuda tuturor legilor organice interne şi a actelor 
juridice internaţionale semnate şi ratificate de Parla- 
mentul Ucrainei. Şi dacă noi pretindem că suntem un 
stat democratic, sub cârma legilor, de ce să nu fim cu 
adevărat aşa?” (Articolul Calul Troian al învățămân- 
tului în limbile minorităților naţionale, Concordia, din 
20 iunie 2008). 

Problema fundamentală, în contextul dat, este, în 
opinia mea, următoarea: considerându-se „stat demo- 
cratic” şi „sub cârma legilor”, Ucraina, şi în economie 
(scriam mai înainte), şi în relaţiile cu minoritățile na- 
tionale, acţionează prin metode de origine comunistă, 
moştenite de la imperiul sovietic. Efectul acestor metode 
se amplifică multiplu prin specificul mentalități şi al 
spiritului ucrainean de origine căzăcească: bătăios, aven- 
turier, nesăbuit, imprevizibil. Ucrainenii, care în im- 
periul sovietic erau „fraţi mai mici”, au ajuns, după 
1991, „frate mai mare” pentru etnicii neucraineni din 
Ucraina. Şi, odată ajunşi, au preluat metodele „fra- 
telui mai mare” sovietic, completându-le cu specificul 
lor, căzăcesc. A ieşit un amestec cu adevărat diabolic, 
în stare să ruineze ceea ce n-a reuşit nici regimul 
totalitar comunist. În cazul nostru — sistemul învă- 
țământului în limba română. 

Cine ar putea azi să-i oprească pe ucraineni din 
acest infernal galop pornit asupra minorităţilor națio- 
nale? Poate, organismele europene abilitate, cu condiţia 
că însăşi minoritățile nu se vor împăca cu rolul de mici 
primăvăratici, buni de pus la frigare. Probele ar fi destul 
de convingătoare. Ne dăm seama de aceasta din textul 
unei telegrame adresate Preşedintelui V. luşcenko de 
Consiliul Uniunii Scriitorilor din Republica Moldova, 
organizație din care fac parte mulţi originari din Ucraina 
(regiunile Cernăuţi, Odesa). Cităm: „Recenta dispoziţie 
a ministerului de a trece la predarea disciplinelor de 
bază în limba ucraineană constituie un prim pas spre 
asimilarea minorităţii româneşti/moldoveneşti prin 
intermediul învăţământului. 

Atragem atenţia că această decizie vine în con- 
tradicţie cu prevederile Constituţiei Ucrainei şi ale 
legislaţiei europene, încălcându-se art. 15 al Conven- 
tiei — cadru pentru protecţia minorităţilor naţionale, 
precum şi punctul 4 al art. 7 al Cartei Europene a 
limbilor regionale şi minoritare. 

Reducerea reţelei instituţiilor de învăţământ în 
limbile minorităţilor şi schimbarea conţinutului a- 
cestora poate aduce prejudicii tânărului stat ucrai- 
nean, care tinde să se integreze în structurile europene. 

Se ştie că constrângerea unei limbi de către o 
altă limbă, chiar dacă una din ele are statut de limbă 
de stat, reprezintă o etapă depăşită a istoriei. Astăzi se 
pune preţ pe dialogul dintre culturile şi limbile na- 
tionale, pe multilingvism.” 

(Va urma) 

DECLARAȚIA 
societăților culturale româneşti din regiunea Cernăuţi 
în legătură cu campania de propagandă antiromânească 
în mass-media din Ucraina 


Societăţile culturale româneşti din regiunea Cer- 
năuți şi reprezentanți ai intelectualității româneşti din 
regiune declarăm că suntem uimiţi şi adânc îngrijoraţi de 
extinderea în unele surse republicane de informare pu- 
blică din Ucraina a unei campanii de propagandă anti- 
românească cu scopul de a instiga o anumită tensiune 
etnică şi de a semănă o învrăjbire între diferite etnii din 
Ucraina, în primul rând între cea ucraineană şi cea ro- 
mânească din Bucovina. 

Apreciem, cu multă stimă, contribuţia marii majo- 
rități a presei regionale în limba ucraineană, precum şi 
posturile de radio şi televiziune din Cernăuţi, pentru 
poziţia obiectivă, tolerantă şi constructivă în propagarea 
adevărului despre comunitatea românească din regiunea 
Cernăuţi, activitatea ei cotidiană şi relaţiile ei binefăcă- 
toare cu celelalte etnii din regiune. 

În acelaşi timp, cu părere de rău, un exemplu 
elocvent absolut contrar, este emisiunea de televiziune 
„Za viknami”, prezentată în ziua de 17 noiembrie 2008, 
de către postul republican de televiziune STB, care su- 
perficial cunoaşte realitatea relaţiilor dintre etniile re- 
giunii şi care a prezentat în mod tendențios numeroase 
aspecte privind situația comunităţii etnice din regiunea 
Cernăuţi şi a denaturat participarea acesteia la eforturile 
generale comune depuse pentru avansarea regiunii Cer- 
năuţi spre structurile contemporane europene. 

Emisiunea a abuzat de aprecieri calomnioase şi 
jignitoare la adresa comunităţii etnice româneşti din re- 
giunea Cernăuţi, a valorilor culturale şi identitare ale 
acesteia şi la adresa relațiilor acestei comunităţi cu co- 
munitatea etnică majoritară din regiune. 

Pregătind această declaraţie, ne puneam întrebarea 
„merită oare o atenție persoanele, care pentru bani şi din 
interese politice îşi fac «lucrul lor negru» de ponegrire şi 
răspândire a acestor murdării în spațiul informativ re- 
gional şi republican?”. Răspunsul ar fi categoric „nu”, 
numai în cazul că am fi cetăţenii altui stat şi nu am şti 
nimic despre înaltele idealuri democratice ale țării în care 
trăim, dacă am fi indiferenți la imaginea internaţională a 
Ucrainei ca stat european, pe care o dau astfel de emi- 
siuni, şi dacă nu ne-ar durea de demnitatea civică şi etnică 
pe care o avem. 

Din acest motiv, noi condamnăm acest act infor- 
mativ ruşinos şi formulăm poziţia noastră faţă de această 
campanie nedemnă, orientată împotriva noastră ca cetă- 
teni ai Ucrainei şi declarăm: 

1. Această emisiune face parte dintr-o campanie 
propagandistă antiromânească în proces de desfăşurare, 
care este de fapt un război informativ nedeclarat, dezlăn- 
tuit contra unei părţi dintre cetăţenii Ucrainei, care sunt 


etnicii români, care locuiesc în mod compact în trei 
regiuni ale Ucrainei (Cernăuţi, Transcarpatia şi Odesa), 
precum şi în mod dispersat în toate celelalte părţi ale 
Ucrainei. 

Scopul emisiunii era de a înjosi demnitatea naţio- 
nală a etnicilor români din Ucraina, de a-i discredita la 
nivel social, de a-i intimida şi a-i înfricoşa în faţa viito- 
rului proces de înstrăinare a lor, care a început deja şi care 
este susținut în tăcere la nivel de stat. 

2. Atât emisiunea, precum şi campania în genere, 
sunt un fenomen politic foarte periculos, care, dacă nu va 
fi oprit în mod civilizat de cei care sunt victimele ei, 
populaţia românească din Ucraina — pe de o parte şi 
structurile de stat — pe de altă parte, cu timpul poate să 
evolueze şi să se transforme în nişte conflicte interetnice 
locale cu consecinţe imprevizibile. 

3. În acelaşi timp, această emisiune a fost o mare 
provocare antiucraineană, care are ca scop discreditarea 
politicii externe a Ucrainei democratice în calea ei spre 
integrarea în structurile Uniunii Europene şi nord-atlan- 
tice — pe de o parte, iar pe de altă parte, este o chemare la 
ură şi o instigare la violenţă interetnică pentru desta- 
bilizarea vieţii interne a popoarelor din Ucraina. 

4. În fine, această emisiune a fost realizată cu mari 
încălcări ale Constituţiei Ucrainei, ale legilor despre mi- 
noritățile naţionale, despre funcţionarea limbilor în 
Ucraina, despre mijloacele mediatice şi, cu părere de rău, 
acestea încălcări de lege rămân neobservate de organele 
de conducere de la toate nivelurile. 

5. Emisiunea menţionată a fost o comandă politică 
cu efecte directe antiucrainene, realizată de un corp re- 
dacţional care nu respectă normele deontologice şi le- 
gislația în domeniu a Ucrainei şi care, în numele drep- 
tului la opinie, aduce mare daună, în primul rând 
intereselor Ucrainei şi dreptului la informare obiectivă al 
populaţiei ţării noastre. 

Conştientizând în modul cel mai serios situația 
care s-a creat în urma acestei emisiuni şi vizând scopul de 
a evita apariția unei tensiuni sociale negative, dorim să 
facem publică poziția comunităţii româneşti privind 
acest nefast fenomen: 

a) Comunitatea etnică românească din Ucraina a 
fost şi rămâne o parte tolerantă şi loială față de politica 
oficială a statului ucrainean, trăieşte în bune relaţii, de 
deschidere şi îngăduinţă cu celelalte comunităţi etnice, 
inclusiv cu cele din regiunea Cernăuţi, pe care ea se 
străduieşte să o transforme într-un model european de 
toleranță şi înțelegere reciprocă. Ea se pronunță pentru 
pluritatea de opinii, toleranță etnică, lingvistică şi con- 

fesională, respectarea drepturilor fundamentale ale omu- 
lui în spiritul civilizaţiei europene actuale. 

În acelaşi timp, comunitatea etnică românească nu 
va tolera nici un act de înjosire națională, etnică, reli- 
gioasă, morală sau pur umană, demascând de fiecare dată 
orice încercare de acest tip. Ea nu va accepta lezarea 
valorilor sale culturale şi identitare de către forțele ex- 
tremist-naţionaliste şi agresive şi va condamna orice che- 
mare şi instigare la ură şi violență propovăduite de acestea. 

În acest context, comunitatea etnică românească se 
adresează tuturor organelor de stat ale Ucrainei şi, în 
primul rând, Preşedintelui ţării Victor luşcenko, ca garant al 
Constituţiei, cu propunerea să se ia toate măsurile po- 
sibile pentru încetarea acestei campanii antiromâneşti din 
Ucraina, dezlănţuite împotriva propriilor ei cetățeni. 

b) În emisiunea amintită, au fost greşit interpretate 
momente din învățământul în limba română din Ucraina. 
În cei 18 ani de independență a Ucrainei, în mod obiectiv 
sau subiectiv, prin contribuţia conştientă a organelor de 
conducere sau din alte motive, în viaţa spirituală a co- 
munităţii româneşti s-au acumulat o mulțime de pro- 
bleme, mai ales în domeniul învățământului: lichidarea 
unor şcoli cu limba de predare română, modificarea ne- 
gativă a procesului de învățământ prin eliminarea treptată 
a predării în limba maternă a unor materii, crearea unor 
şcoli mixte artificiale, lichidarea examenelor la limba şi 
literatura română la admitere sau la testarea unională (o 
nouă formă de discriminare națională a minorităţilor na- 
tionale, incredibilă pentru o democraţie care pretinde o 
acceptare în spaţiul european). 

Noi vrem ca tânăra generaţie a etnicilor români să 

posede la modul cel mai perfect limba de stat — ucrai- 
neana, dar acest lucru trebuie făcut nu pe contul lichidării 
limbii materne şi înstrăinării lor de la valorile naţionale. 
Cine ca cine, dar poporul ucrainean cunoaşte din plin 
această dramă naţională, ale cărei reflexe rămân atât de 
puternice şi astăzi, şi va fi un mare păcat în faţa lui 
Dumnezeu dacă el va prelua experienţa precedentă 
pentru a o aplica faţă de etnicii români. 

Suntem absolut convinşi că numai o atenţie con- 
structivă la problemele existente în învățământ din partea 
organelor de stat şi dorința de a le soluţiona în mod corect 
vor da posibilitatea să se armonizeze şi mai mult relațiile 
interetnice din fiecare regiune şi să se înainteze activ spre 
normele dorite de democraţie şi libertate ale nivelului de 
civilizație europeană. 

c) În fine, comunitatea etnică românească susţine 
din plin politica externă a Ucrainei față de România, Pat- 
ria istorică a tuturor românilor din Ucraina, precum e şi 
Ucraina pentru ucrainenii din România, şi din acest mo- 
tiv declarăm că orice ofensă informativă sau orice nea- 
devăr spus despre România şi poporul român, îl con- 
siderăm ca o înjosire şi o jignire personală şi, în acelaşi 
timp, ca o brutalitate şi o absenţă de demnitate națională 
proprie a subiectului care îşi permite acestea excese. 

Statul ucrainean poate miza pe capacitatea comu- 
nităţii etnice româneşti din Ucraina de a promova, cu 
consecvență, valorile europene de toleranţă şi bună înţe- 
legere, mai ales că această comunitate are, de câteva 
milenii, tradiţia şi experienţa de a fi tolerantă şi civi- 
lizată şi de a fi o forță edificatoare de valori spirituale 
supreme. 


Preşedintele Societăţii de Cultură Românească „Mihai Eminescu” din regiunea Cernăuţi V. BÂCU 
Preşedintele Asociaţiei Ştiinţifico-Pedagogice „Aron Pumnul” din Ucraina A. CONSTANTINOVICI 
Preşedintele Ligii Tineretului Român din Bucovina „Junimea” V. ZÂGREA 


Preşedintele Societăţii culturale a românilor din regiunea Cernăuţi „Arboroasa” B. COVALCIUC 
Preşedintele Societăţii Victimelor Represaliilor Staliniste „Golgota” P. GRIOR 

Preşedintele Societăţii Victimelor Represaliilor Staliniste „Golgota” din oraşul Cernăuţi O. BIVOLARU 
Preşedintele Fundaţiei de Binefacere „Casa Limbii Române” V. TĂRÂŢEANU, deputat în Consiliul 


regional Cernăuţi 


Preşedintele Societăţii Scriitorilor Români din Cernăuţi I. T. ZEGREA 

Preşedintele Societăţii Medicilor Români „Isidor Bodea” dr. I. BROASCĂ 

Directorul Editurii „Alexandru cel Bun” conf. dr. A. CERNOV, Membru de onoare al Academiei Române 
Directorul Institutului Bucovinean Independent de Studii Actuale A. BOJESCU, deputat în Consiliul 


regional Cernăuţi 


Preşedintele Clubului Cultural-Sportiv „Dragoş Vodă” prof. P. POSTEUCĂ 
Preşedintele Fundaţiei civice raionale „Gheorghe Asachi” A. CIMBOROVICI-TEODOREANU 
Preşedintele Centrului Bucovinean de Artă pentru Conservarea Culturii Tradiţionale Româneşti I. LEVCIC 


Reprezentanţi ai intelectualităţii româneşti din regiunea Cernăuţi: prof. dr. Gh. JERNOVEI, 
prof. dr. I. POPESCU, prof. dr. I. LUCIAC, scriitor S. GOCIU, jurnalist N. TOMA, 


jurnalist R. CRĂCIUN, Şt. BROASCĂ 

Liderul românilor din Ucraina, dr. lon Popescu, protestează 
vehement de la tribuna parlamentară împotriva noilor 
încălcări din partea puterii executive portocalii din Ucraina a 
drepturilor românilor prin încercările de a reduce şi elimina 
emisiunile în limba română din repertoriul staţiei de radio 
„Bucovina” din regiunea Cernăuţi 


În urma monitorizării efirului staţiei de radio „Bu- 
covina”, efectuate în luna noiembrie 2008 de către repre- 
zentantul Consiliului naţional al Ucrainei în problemele 
televiziunii şi radiodifuziunii în regiunea Cernăuţi, s-a 
constatat că licența Teleradiocampaniei regionale Cer- 
năuţi de Stat pentru eterul „Aici Cernăuţi: În eter staţia de 
radio BUCOVINA” a fost eliberată doar pentru emi- 
siunile în limba ucraineană, deşi, după cum au constatat 
monitorizatorii, de fapt emisiunile erau realizate după 
cum urmează: 94,02% - în limba ucraineană şi 5,98% — 
în limba română. Ca rezultat, reprezentanţii actualei 
puteri în loc să ceară introducerea schimbărilor necesare 
în licenţă — au cerut „înlăturarea încălcării legii” (adică 
eliminarea emisiunilor în limba română). 

Fiind interpelat de către alegătorii românofoni, lon 
Popescu, Preşedintele Comunităţii Româneşti din Ucrai- 
na, în numele fracțiunii Partidului Regiunilor din Rada 
Supremă, vineri, 20 februarie a.c., de la tribuna parla- 
mentara a protestat vehement împotriva noilor tendințe 
ale actualei puteri portocalii de a asimila minoritatea 
autohtonă românească din Ucraina. 

Liderul românilor din Ucraina a adus la cunoştinţă 
parlamentarilor, că emisiunea în limba română „Fiţi cu 
noi” a fost inclusă în reţeaua staţiei de radio „Bucovina” 
la rugămintea populaţiei românofone, care conform da- 
telor oficiale constituie 19,8% din populaţia regiunii şi 
locuieşte preponderent în zona rurală, unde este ruinată 
rețeaua de radio prin fir, mai ales în urma inundațiilor din 
vara anului 2008. Emisiunea în cauză era difuzată în 
zilele de lucru între 15.05 şi 15.55, din care 4-5 minute 


Uniunea Interregională 
„Comunitatea Românească din Ucraina” 


reveneau textului crainicului, 10-15 minute — conversații 
interactive cu ascultătorii, restul 35-40 minute erau trans- 
mise cântece de estradă şi populare româneşti. 

Ca rezultat al sesizării organelor de control, stația 
de radio „Bucovina”, în prima etapă, din decembrie 
2008, deja a redus formatul emisiunii la 4 minute de 
noutăţi în limba română, precum şi un mic concert de 
muzică românească cu o prezentare în limbile ucraineană 
şi română. Ca rezultat, în media pe 24 ore, partea pro- 
gramelor în limba română o constituie doar 0,5-0,7% şi 
riscă să dispară în cazul insistării asupra acestui fapt pe 
motive formale de către funcționarii din cadrul Con- 
siliului național al Ucrainei în problemele televiziunii şi 
radiodifuziunii. 

Dr. lon Popescu a indicat că prin aceste acte se 
încalcă flagrant punctul 3 al articolului 22 al Constituţiei 
Ucrainei prin care se „interzice reducerea volumului şi 
formelor drepturilor şi libertăţilor existente”. Se încalcă 
şi obligațiile internaţionale ale Ucrainei şi, în primul 
rând, prevederile Cartei Europene a limbilor regionale 
sau minoritare, care, în conformitate cu legea privind 
acordurile internaţionale, au prioritate faţa de legislaţia 
internă. 

Deputatul român a declarat că dacă funcționarii de 
stat din cadrul Consiliului național al Ucrainei în pro- 
blemele televiziunii şi radiodifuziunii nu cunosc pre- 
vederile legislaţiei şi obligațiile internaţionale ale 
Ucrainei - ei nu au ce căuta în puterea executivă. 

Paradoxal e că această putere naționalistă por- 
tocalie se declară a fi proeuropeană... 


SCRISOARE DESCHISĂ 


Preşedintelui Ucrainei, Excelenței Sale V.A. luşcenko 
Preşedintele României, Excelenței Sale, Traian Băsescu. 


Excelenţele voastre 


Am aflat cu satisfacţie şi speranţe de întâlnirea ce 
urmează să aibă loc la cel mai înalt nivel în ultima decadă 
a acestei luni. 

Ne bucură relaţiile amiabile ce s-au stabilit între 
domniile voastre. 

În acelaşi timp, ne exprimăm speranţa ca prietenia 


şi colaborarea frăţească dintre doi preşedinţi ce doresc să 
respecte nu numai valorile naționale ale popoarelor pe 
care le reprezintă dar şi cele mai importante valori eu- 
ropene, democratice, să fie benefice pentru ambele ţări — 
Ucraina şi România, precum şi pentru ambele popoare — 
ucrainean şi român. 

În virtutea acestor speranțe, daţi-ne voie, în nu- 
mele Uniunii Interregionale „Comunitatea Românească 
din Ucraina” din care fac parte 18 organizaţii culturale 
naționale ale etnicilor români din întreaga republică, în 
calitatea noastră de etnici români şi cetățeni loiali ai 
statului ucrainean, să salutăm noua rundă a tratativelor 
bilaterale ocazionate de vizita oficială de răspuns a pre- 
şedintelui Patriei noastre istorice, Traian Băsescu în Ucraina 
şi să Vă rugăm să abordaţi în cadrul convorbirilor dintre 
domniile voastre şi principalele probleme cu care se con- 
fruntă comunitatea românească din tânărul stat ucrainean. 

Despre doleanţele comunităţii ucrainene din Ro- 
mânia sperăm că preşedintele Ucrainei, Viktor Andre- 
evici luşcenco a luat cunoştinţă anul trecut în timpul 
vizitei sale oficiale întreprinse în România, întâlnire ur- 
mărită de noi cu deosebit interes. Ne-am bucurat atunci 
sincer pentru etnicii ucraineni din România, care au avut 
posibilitatea să se întâlnească cu preşedintele Patriei lor 
istorice şi să asiste la deschiderea centrului cultural, pus 
la dispoziţia lor de autoritățile statului român chiar în 
centrul Bucureştiului, pe Calea Victoriei. 

Am fi şi noi, deosebit de fericiţi, cum au fost la 
timpul lor fericiți etnicii ucraineni din România, dacă în 
timpul vizitei în Ucraina, organele puterii centrale şi lo- 
cale ar oferi Excelenței Sale, domnului Traian Băsescu, 
posibilitatea de a tăia, la rându-i, panglica tricoloră de 
inaugurare a Centrului Cultural Român din Cernăuţi. Şi 
nu importă cum se va numi această instituție, principalul 
este ca ea să fie deschisă, or, noi o solicităm de mai bine 
de 15 ani. E de dorit, de asemenea, ca acest centru să fie 
inaugurat în localul ales de comunitatea noastră, blocul 
nr. 25a de pe strada Șevcenko, locaţie cu care ştim că este 
de acord şi partea română. 

În încheiere, am vrea ca în cadrul întâlnirii ex- 
celențelor Voastre, să fie căutate şi găsite soluțiile ne- 
cesare pentru a pune capăt politicii de deznaționalizare şi 

de asimilare a etnicilor români prin şcoală, promovată de 
Ministerul Învățământului şi Ştiinţei din Ucraina, de a 
stopa procesul de transformare a şcolilor noastre naţio- 
nale în şcoli mixte. Suntem convinşi că în urma acestei 
înalte întâlniri, în sfârşit, va fi găsit şi mecanismul de 
punere în practică a ideii înființării, la Cernăuţi, a unei 
Universități multiculturale, în cadrul căreia să fie pre- 
gătite, la cel mai înalt nivel de instruire, cadrele didactice 
nespus de necesare atât ucrainenilor din România, cât şi 
românilor autohtoni din Ucraina. Important, după pă- 
rerea noastră, este ca să se convină şi asupra necesității 
schimbării legislaţiei electorale ucrainene, astfel ca mi- 
norităţile naţionale din Ucraina, inclusiv cea românească, 
să aibă posibilitatea, la fel ca şi în România, de a-şi alege 
direct reprezentanţii lor în Parlamentul Țării. Mai credem 
că abordarea şi soluţionarea pozitivă a problemei privind 
anularea plăţii pentru obţinerea vizelor de intrare în Ro- 
mânia pentru etnicii români din Ucraina va fi şi ea salu- 
tată de întreaga noastră comunitate. Sperăm că va fi 
abordată şi, în sfârşit, soluționată de asemenea şi pro- 
blema privind retrocedarea imobilelor cu destinaţie cul- 
turală şi religioasă care aparţin minorităţilor naţionale. 
Spunând aceasta avem în vedere retrocedarea către co- 
munitatea românească din Cernăuţi a Palatului Cultural 
al Românilor, a Casei Naţionale a Românilor şi a Inter- 
natului gimnaziştilor români, proprietăți ale Societăţii 
pentru Cultură şi Literatură Română în Bucovina, do- 
leanţă cu care autoritățile ucrainene, inclusiv, domnul 
preşedinte V. A. luşcenko este la curent. Or, noi le-am 
înaintat la toate nivelurile, începând chiar de la Primul 
Congres al Românilor din regiunea Cernăuţi, ce şi-a 
desfăşurat lucrările în ziua de 7 iunie 1992. 

Cu cele mai alese sentimente de consideraţie şi de 
speranță care să nu fie dezminţită de deciziile adoptate în 
cadrul viitoarei întâlniri. Contăm pe bunăvoința Excelen- 
telor Voastre. 


Dr. lon POPESCU, Preşedinte al Consiliului Naţional al Uniunii Interregionale 
„Comunitatea Românească din Ucraina”, deputat al poporului din Ucraina, 


membru al AP a Consiliului Europei 


Vasile TĂRÂȚEANU, Preşedinte al Senatului Uniunii Interregionale „Comunitatea 
Românească din Ucraina”, deputat în Consiliul regional Cernăuţi. 


Aurica BOJESCU, Secretar responsabil al Uniunii Interregionale „Comunitatea 
Românească din Ucraina”, deputat în Consiliul regional Cernăuţi. 


11 februarie 2009, oraş Cernăuţi 

Drumul cel spinos 


a să fie povestea aceasta înţeleasă de cititor 

voi face o mică istorie a neamului nostru 

românesc din dreapta Tisei, din Maramu- 
reşul istoric. Pe aceste meleaguri minunate din munții 
Carpaţi, la nordul Țării Româneşti, de mii de ani trăiesc 
români, care pe parcursul istoric practic, niciodată nu au 
fost în componența statului român. În timpul de față, 
două treimi din Maramureşul istoric se află în com- 
ponența statului ucrainean şi numai o treime în com- 
ponența României. Urmaşii dacilor liberi, care locuiesc 
în această parte a Ucrainei de mii de ani, au existat, există 
şi vor exista şi pe viitor. Noi, românii din această zonă am 
trăit în componența Imperiului Austro-Ungar, pe urmă în 
Cehoslovacia, din nou Ungaria, Uniunea Sovietică şi, din 
anul 1991, în componenţa Ucrainei independente. 

Necătând în care ţară am convieţuit, am ştiut să ne 
apărăm demnitatea de români, şi că suntem români ne-am 
mândrit tot timpul, păstrându-ne tradițiile, obiceiurile 
strămoşeşti, cu un cuvânt, tot ce este românesc. În timpul 
de față, în cele şapte comune româneşti, convieţuiesc 
circa patru mii de români, având şcoli cu predare în limba 
română, biserici unde se roagă tot româneşte. Românii 
din satele româneşti alcătuiesc 98%, cu excepţia co- 
munei Slatina, unde mai trăiesc unguri şi ucraineni dar 
populația de bază o alcătuiesc românii. 

Despre o mare comunitate românească din partea 
dreaptă a Tisei (Ucraina, în regiunea transcarpatică) va fi 
vorba în acest articol. Despre istoria unui sat românesc, 
mai bine zis despre denumirea pe care a avut-o la început, 
pe care au schimbat-o, şi cu câtă greutate şi-a întors 
denumirea. Este vorba despre marea comună românească 
din Maramureş: Apşa de Jos, care nu prea demult a fost 
cea mai mare comună din această zonă, din care acuma au 
apărut patru comune. Merge vorba de actuala comună 
Apşa de Jos, Glubocii Potoc (Strâmtura), Topcina şi o 
comună ucraineană, Gruşevo (Peri) care până în anul 
1947 a fost în componența Apşei de Jos. În toate comu- 
nele mai sus amintite există circa 22.000 de locuitori. 

Comuna Apşa de Jos, până nu demult, s-a numit 
Dibrova. Din fericire, cu câţiva ani în urmă, comuna şi-a 
reîntors denumirea istorică. Din fragedă copilărie ştiam 
că comuna noastră s-a numit Apşa de Jos, acest lucru eu 
l-am aflat de la părinţii mei, care la vremea lor au fost unii 
din marii patrioţi ai locului. De mai multe ori făcând ruta 
în autobuz, la centrul raional sau în altă parte, prin anii 
‘50-°60 ai veacului trecut se mai pomenea denumirea de 
Apşa de Jos, dar, pe timp ce trecea, tot mai rar se auzea 
acest cuvânt românesc, apărea tot mai des denumirea de 
Dibrova. 

Nu puteam să înţeleg eu atunci de ce satul va primi 
o altă denumire, nu eram informaţi de nimeni de aşa ceva 
şi, pe timp ce trecea, denumirea de Apşa de Jos a fost dată 
uitării. 


Vasile IOVDII, preşedintele Asociaţiei culturale 
„loan Mihalyi de Apşa” a românilor din Transcarpatia 
cu sediul în Biserica Albă, Ucraina 


Deseori, la noi în familie, în serile de iarnă lungi, 
se strângea mai multă lume, veneau vecinii, prietenii de 
familie şi discutau multe probleme familiale şi de alt 
caracter, fiindcă tatăl meu, la vremea lui, a fost prizonier 
de război, a stat mai multă vreme în lagărele sovietice din 
Ural, ştia multe lucruri despre noul sistem care apăruse la 
noi în sat după venirea sovieticilor. Noi, copiii din fa- 
milie, fără să vrem, auzeam mai multe discuţii dintre 
bărbaţii de la Apşa de Jos. Oamenii erau speriaţi, nu ştiau 
pe care drum să o ia. În vremurile acelea, în comună era 
de acuma cooperativa agricolă, aşa-zisul colhoz. Mulţi 
dintre cetăţenii satului n-au intrat în colhoz şi aşteptau ce 
va fi mai departe. 

Deseori se discuta şi problema schimbării denu- 
mirii satului din Apşa de Jos în Dibrova. Discutau bă- 
trânii despre motivaţia schimbării şi nici unul dintre ei nu 
putea să explice care a fost motivul, pur şi simplu cuiva îi 
venise în cap să schimbe denumirea şi aşa au şi făcut. Nu 
putea să înțeleagă populaţia din sat de ce i s-au făcut aşa 
probleme după evenimentele din 4 august 1947 care s-au 
petrecut la Apşa de Jos - la acea dată a fost ucis primarul 
comunei de atunci, Ivan Cernico, care a organizat primul 
colhoz în satele din raionul nostru - şi nici nu au îndrăznit 
să pună aşa întrebări, le era teamă de tot. Cu evenimentul 
tragic de atunci, în sat s-au petrecut lucruri neînţelese, 
arestări în masă, vinovaţii şi nevinovaţii, populaţia de 
rând au fost interogaţi luni întregi, până s-a terminat 
procesul asupra acestui caz. Oamenii şi-au văzut de trea- 
bă, erau speriați de moarte, fiindcă la puşcărie au fost 
trimişi oamenii înstăriți şi de aceea au tăcut cu toţii. 

Au trecut anii, populaţia din sat s-a deprins cu noua 
denumire, Dibrova. Mai apăreau unele idei despre reîn- 
toarcerea denumirii istorice a satului, dar erau tot mai 
puţini activiştii de acest gen. Oamenii mai în vârstă au 
trecut în nemurire şi de aceea noua generaţie nici nu ştia că 
pe timpuri comuna s-a numit altfel, şi nici nu-i interesa. 

Incepând cu anii *60-'70 în comună începe să 
apară inteligența locală, apar primii învățători originari 
din comună (de obicei, în satele româneşti, cadrele di- 
dactice erau venite din altă parte: Bucovina, Moldova). 
Mulţi tineri ai acelor timpuri îşi continuau studiile în 
diferite instituţii din Moldova, Ucraina şi de obicei se 
întorceau acasă. Apare intelectualitatea locală, persoane 
devotate neamului din care au provenit. 

Ideea de a reîntoarce denumirea istorică a satului a 
fost discutată la unele din sesiile comunei, unde prin anii 
‘80 primarul de atunci, Vasile Borca, a propus să facem 
acest pas, poate vom reuşi să facem acest lucru. Printre 
consilierii comunei de atunci eram şi eu. Am fost naivi şi 
am luat chiar o hotărâre de acest gen şi toate documentele 
le-am depus la sesia raională. Aici, în raion, am fost 
stopaţi de cei de sus. Ne-au spus că nu avem cu ce ne 
ocupa: „dacă nu aveţi ocupaţii, o să vă găsim noi”. Cu un 

cuvânt, ne-au închis gura. Ne-au lămurit că lucrul acesta 
nu este aşa de uşor de rezolvat, sunt multe probleme în 
acest domeniu şi ne-au sfătuit să închidem această 
chestiune. 

Noi, cei de la Apşa de Jos, am avut mulţi consăteni, 
neamuri, care din cauza sorții au rămas în România. 
Deseori veneau la neamurile din Apşa de Jos şi ziceau că 
au o mare dorință: să se întoarcă în acea comună cu 
aceeaşi denumire din care au plecat. Cu nostalgie, acei 
mari români ai comunei noastre, care trăiau în România, 
ne spueau cuvinte pe care noi nu le puteam înțelege, ei ne 
povesteau că comuna noastră a fost o comună de oameni 
înstăriți, gazde, oameni devotați neamului românesc. 

Au trecut în nemurire marii români de la noi din 
comună, care au trăit toată viaţa lor activă în România, 
dar nu au uitat de comuna lor natală, de rădăcinile lor de 
la Apşa de Jos. Au trecut pragul vieții lor fără să vadă că 
marea comună românească din partea dreaptă a Tisei şi-a 
reîntors denumirea istorică: Apşa de Jos. Aceia au fost: 
Vasile Moiş, medic de la Carei, Titus Botoş de la Cluj, 
Dumitru Borca de la Sighet, Mihai Marina de la Cluj. 

Au trecut anii, Ucraina a devenit independentă, a 
apărut democraţia în ambele ţări vecine, viaţa socială a 
luat-o pe altă cale. La primăria comunei a venit alt pri- 
mar, un patriot al neamului din care a provenit, Vasile 
Marina. La o discuţie cu domnia sa (prin anii 2000, eu 
fiind consilier la raion) am atins şi problema denumirii 
istorice a comunei în care noi locuim. Primarul de atunci 
mi-a promis că o să se consulte cu oamenii justiţiei şi că 
este de acord categoric cu această problemă. Nu peste 
mult timp, primarul de la Dibrova zice că problema se 
poate rezolva, dar vor fi multe probleme pe urmă. Dar 
dacă vom începe jocul va trebui să-l jucăm până la capăt. 
I-am spus că voi fi alături de el, orice s-ar întâmpla. A fost 
un început bun, fiindcă primarul era alături de oamenii 
care s-au implicat în acest joc, aş zice eu, politic. 

La început nu am putut crede cât de greu o să ne 
fie. Credeam că toţi deputații români din comună, una- 
nim, o să fie de acord cu deciziile primarului, cu atât mai 
mult cu cât este vorba despre comuna noastră şi că pro- 
blemele cu caracter local vor trece foarte uşor, dar a- 
marnic am greşit. Ca să putem face referendumul local 
(numai cu ajutorul referendumului am putut face acest 
lucru, fără de el nu se putea rezolva nimica) trebuia pusă 
problema în cauză la una din sesiile locale din comună. 

La o sesie locală din luna februarie 2000 s-a pus şi 
problema de a se face referendum local pentru reîn- 
toarcerea denumirii istorice a comunei. Credeam că a- 
ceastă barieră va fi trecută fără probleme, dar şi de data 
aceasta am greşit. Unii dintre deputații români de la acea 
sesiune au fost pasivi intenţionat, să fie deschişi n-au vrut 
şi de aceea s-au comportat aşa, fără nici un interes, şi nu 
au votat vrând să se întrerupă sesia. Nu au votat nici 
pentru referendum, nici împotrivă, s-au abținut. Alții au 
fost categoric împotriva petrecerii referendumului, aşa ca 
deputaţii locali Ion Marina şi Mihai Fabriţii. Nu am putut 
să-l înţeleg pe acel român din comuna noastră, pedagogul 
Ion Marina. În ce-l priveşte pe Mihai Fabriţii, nu-l prea 
interesa istoria comunei şi de aceea a fost împotriva 
petrecerii referendumului fiindcă el este originar din alt 
sat. Se prea poate că îl rugase cineva să procedeze aşa, şi 
aşa a făcut. Cu două voturi în plus, a fost susţinută ideea 


AN 10, NR. 2-3 (33-34), SEPTEMBRIE 2009 


FAMILIA ROMÂNĂ 


primarului şi a celor care au fost pentru referendum. Am 
avut tot timpul un sprijin din partea deputatului raional de 
la Apşa de Jos, Vasile Vlad, a deputaţilor locali: Ion 
lovdii, Vasile Marina, Mihai Mihalţa, Vasile Negrea, 
Vasile Borca, lon Marina, Vasile Dan, Ana Dan, 
Gheorghe Pascu şi mulţi alţii. Referendumul local a avut 
loc pe data de 16 aprilie 2000, deodată cu referendumul 
național organizat atunci. În total, la cele trei sectoare de 
alegeri din comună, au participat la vot 4.630 de ale- 
gători, dintre care, pentru revenirea la denumirea istorică 
au votat 2.439 (52,64%), împotrivă 1.850 (39,9%), ne- 
valabile 341 (7,5%). 

La primăria comunei, secţia 573, au luat parte la 
vot 2.299 de alegători. Pentru revenirea la denumirea 
istorică au votat 1.579 alegători (68,8%), împotrivă 472 
(20,5%), nevalabile 248 (10,7%). La secţia 574, de la 
Şcoala de gradul I-III, au participat la alegeri 1.840 de 
alegători, au spus „da” 614 (33,6%), „nu” 1.172 (63,3%), 
nevalabile 54 (3,1%). La ultima secţie, 575, de la Şcoala 
de gradul I-II, de la Podişor, au votat 489 alegători, au 
spus „da” 246 (51,3%), „nu” 206 (42,1%), nevalabile 37 
(7,6%). 

Este de la sine înţeles că s-a câştigat la primăria 
comunei, sectorul 573 cu procentajul de 68,8%, am 
pierdut la şcoală, sectorul 574, cu procentajul de „nu” 
63,3% şi un mic avantaj l-am avut la şcoala de la Podişor 
51,3%. 

Multă bătaie de cap a avut preşedintele comisiei 
electorale, domnul Vasile Zmăcală, care s-a purtat foarte 
corect cu toate însărcinările care i s-au dat. Şi de data 
aceasta, învățătorii de la Şcoala medie din comună de 
gradul I-III au fost inerţi în problema referendumului, 
aici s-a pierdut categoric, cele mai multe persoane au 
votat împotriva reîntoarcerii la denumirea istorică. Aici, 
preşedintele comisiei electorale a fost învățătorul lonaşi 
Futur, şef-adjunct Iurie Vlad, tot învăţător de la şcoală. 

Un lucru bun se poate spune despre comisia de la 
primăria comunei, care practic a făcut posibilă reîntoar- 
cerea denumirii istorice. Preşedintele comisiei electorale 
la primărie, a fost medicul-şef de la spitalul de sector 
Vasile Marina, şef-adjunct Vasile Codre. 

Mulţi adepţi „antireferendum” au rămas uimiţi că 
cei care s-au luptat pentru acest lucru au câştigat. Nu pot 
fi uitate aşa persoane din comună ca Ion şi Vasile (Pă- 
săriuc), lon Vlad (Părasca), învăţător de istorie din co- 
mună, Dumitru Demean şi mulți alții, care nici până acum 
nu s-au putut linişti, după tot ce s-a petrecut la noi în 
comună. Chiar şi acum mai continuă campania „anti- 
denumire”, cineva le mai suflă ce să facă, măcar că au 
trecut mai mult de 4 ani de zile de când comuna noastră 
s-a reîntors la vechea ei denumire. 

Cu greu, maratonul de la Apşa de Jos a luat sfârşit. 
Aşa am crezut noi cei care am fost pentru reîntoarcerea 
denumirii istorice, şi din nou am greşit amarnic. Primarul 
comunei, domnul Vasile Marina, sufletul acestui eve- 
niment istoric, care mi-a promis că nu va ceda până la 
capăt, la unele din sesiile locale pune problema de a 
consolida rezultatele referendumului. 

Mai mult de trei ore a ţinut sesia locală din co- 
mună. Primarul a trebuit să lămurească faptul că acest 
referendum este un act politic, că poporul a hotărât cu ce 
denumire de comună vrea să trăiască mai departe, că 

deputaţii sunt obligaţi să întărească rezultatele referen- 
dumului local, în caz contrar nu putem depune docu- 
mentele la sesia raională, pe urmă la sesia regională şi, 
numai după ce va trece şi sesia Radei Supreme a 
Ucrainei, vom putea vedea rezultatul. După trei ore de 
dezbateri, problema pusă în cauză s-a supus la vot. Din 
nou persoanele mai sus amintite, care nu au susținut ideea 
referendumului, au votat împotrivă, unul dintre deputați 
s-a abținut şi nu a votat deloc, este vorba de Alexandru 
Borca, secretarul primăriei de atunci. 

Primarul a respirat uşurat când s-a luat hotărârea că 
se recunoaşte rezultatul referendumului şi că pachetul de 
documente va trebui depus la sesia regională. Şi aici 
ne-am întâlnit cu multe formalităţi cu caracter local. 
Cineva dintre adepţii împotrivirii şi-a pus cuvântul 
pentru a încurca desfăşurarea evenimentelor. De mai 
multe ori ni s-au cerut documente suplimentare aşa ca 
paşaportul comunei, starea economică şi multe altele, dar 
primarul, fiind un om ambițios, le-a făcut pe toate. De 
mai multe ori, la sesia raională, s-a tot amânat problema 
referendumului, dar, până la urmă, problema noastră s-a 
discutat foarte amănunţit. Preşedintele Radei raionale, 
Vasile Cusilca, până la urmă, a supus problema la vot. 
Acest eveniment a avut loc pe data 20 decembrie 2000. 

Şi de data aceasta am trecut cu greu, de mai multe 
ori am ieşit înaintea deputaților, fiindcă în timpul acela 
eram consilier raional iar, cei 76 de consilieri au luat 
parte la vot. S-a votat unanim, cu o mică excepţie, un 
deputat de origine română nu a luat parte la vot, s-a 
abținut. Mai mare le-a fost mirarea ucrainenilor când au 
văzut că un deputat român a luat o aşa decizie, merge 
vorba de Gheorghe Guzo — deputat de Topcina. 

Şi acum îmi este greu să-l înţeleg pe acest om, cum 
se socoteşte el personalitate de origine română, când 
alegătorii i-au încredințat mandatul de consilier raional, 
dar el este un antiromân. Bunul Dumnezeu să-l pedep- 
sească aşa cum ştie el, noi cei muritori trecem şi peste 
aceste evenimente. 

Aş vrea să le aduc mulțumiri deputaților români 
din satele româneşti, care au fost alături de mine la acest 
moment istoric, oameni adevăraţi, devotați românismu- 
lui, cu un suflet mare de român, aşa ca Mihai Opriş şi 
Vasile Cerbanic de la Slatina, Dumitru Olaru şi Vasile 
Buga de la Glubocii Potoc (Strâmtura), Vasile Ofrim de 
la Topcina şi, nu în ultimul rând, Vasile Vlad de la Apşa 
de Jos, care a fost alături de mine tot timpul. Bravo acelor 
români de suflet! Vor trece ani până cineva din altă 
generaţie va analiza evenimentele care au avut loc acum. 
Aş face o mare greşeală dacă nu ar fi amintiți şi deputații 
ucraineni care şi-au pus votul pentru a hotărî problema 
noastră, mulțumiri tuturor şi în primul rând domnului 
preşedinte al Radei raionale Vasile Cusilca, şefului-ad- 
junct al Radei, Vasile Gasineti, deputaţilor raionali ca 
Nicolae Biguneti din Dubove, Stepan Bedeveliscii din 
Nereşniţa, Ivan Pereganea şi Ivan Brânzeanic din 
Bilovarti, Ivan Cailo şi Vasile Olea din Tiacevo, Vasile 
lusip şi Petro Podvici din Ruscoe Pole, Mihai Orsag. Ei 
ne-au înțeles pe noi românii şi cu toţii ne-au susţinut şi de 
aceea le rămânem recunoscători. 

Documentele necesare pentru a trece bariera re- 
gională au fost depuse la centrul raional Tiacevo şi noi 
am crezut la început că nu peste mult timp vor fi date la 

regiune şi pe urmă la Kiev, dar şi de data aceasta am 
greşit. Personal, de mai multe ori intrasem pe la Rada 
raională, amintindu-le că ar fi bine ca problema noastră, a 
românilor, să aibă continuare, dar am primit numai pro- 
misiuni. Mandatul meu ca deputat raional a expirat în 
primăvara anului 2002, când am participat la balotaj ca 
deputat regional, dar nu am reuşit să trec bariera. N-am 
mai prea intrat la Rada raională după aceea, fiindcă n-am 
avut motive. În unele dintre întâlnirile mele cu primarul 
comunei şi prietenul meu din copilărie, Vasile Marina, 
ne-am pus întrebarea ce mai facem cu referendumul, 
fiindcă unii sceptici au început să-şi bată joc de noi, mai 
ales cei erau veniți în sat şi adepţii lor. Împreună cu 
primarul luasem o hotărâre fermă de a continua ma- 
ratonul, fiindcă nu am început acest lucru ca să-l dăm 
uitării. Nu am rămas decât noi doi, aş zice eu, cei mai 
înflăcăraţi adepţi ai reîntoarcerii denumirii istorice a co- 
munei noastre şi documentele pe care le pregătise pri- 
măria comunei şi atât. Alţii au votat şi s-au dus. 

În februarie 2003, am intrat la Rada raională şi am 
stat de vorbă cu domnul preşedinte Vasile Cusilca, res- 
ponsabilul cu această problemă şi cu pregătirea docu- 
mentelor pentru Rada regională, ca referendumul să aibă 
continuare. Am primit din nou promisiuni că toate lu- 
crurile se vor rezolva în următoarea săptămână. Dar de 
data aceasta i-am pregătit şi o mică scrisoare, adresată 
preşedintelui Comitetului de Stat al minorităţilor de la 
Kiev, domnului Ghenadie Moscali, preşedintelui admi- 
nistraţiei raionale Ivan Rezac, preşedintelui comitetului 
regional al minorităților Mihailo Cerepania, preşedin- 

telui administraţiei raionale Ivan Gusar şi preşedintelui 
Radei raionale Vasile Cusilca şi i-am spus că, dacă pe 
parcursul acelei săptămâni problema referendumului nu 
va avea mişcare înainte, scrisoarea va fi trimisă la in- 
stanțele mai sus amintite. Aşa a fost, preşedintele Radei 
raionale nu luase nici o măsură ca problema românilor de 
la Dibrova să-şi găsească rezolvare. 

O adresare serioasă a fost făcută la 17 februarie 
2003, în numele Asociaţiei românilor din dreapta Tisei 
„loan Mihalyi de Apşa”, către persoanele mai sus amin- 
tite. Cu un cuvânt pe scurt s-a pus pe hârtie problema 
referendumului şi, totodată, s-a subliniat că multe co- 
mune ungureşti de la noi din regiune şi-au reîntors de- 
numirile istorice, numai noi românii nu putem face acest 
lucru. După zece zile de la trimiterea scrisorilor, s-a în- 
ceput lucrul în această direcţie. Şeful Radei raionale, 
Vasile Cusilca, a trimis o echipă de specialişti respon- 
sabili cu demersurile referendumului. În prima zi de 
activitate la Dibrova au fost primiţi foarte aspru, practic 
ei nu s-au aşteptat la o aşa primire, li s-a reproşat de ce 
veniseră aşa de târziu, ce au crezut ei, că lucrul acesta va 
fi dat uitării? Se ştia că nu au avut nici un interes în a lua 
măsuri concrete, au crezut că nu se va finaliza nimic din 
tot ce a fost început, dar de data acesta au greşit şi peste 
3-5 zile documentele necesare au fost pregătite, conform 
legilor de stat. Parcă totul a fost pus pe roate, dar până la 
urmă cei de la regiune au mai cerut o adeverinţă oficială, 
de la arhiva de stat, şi anume că comuna Dibrova înainte 
s-a numit Apşa de Jos. 

De data aceasta, în maratonul nostru s-a implicat şi 
preşedintele Uniunii regionale „Dacia”, Ion M. Botoş, 
care, împreună cu primarul Vasile Marina, s-au adresat 
oficial la arhiva de la Beregovo, dar din păcate nu au 
primit nici o adeverinţă, fiindcă arhiva de stat se află la 
Ujgorod şi nu peste mult timp au primit şi acea ade- 
verință, pe data de 15 septembrie 2002, nr. 1391, unde 
scrie că „conform Hotărârii Sovietului Suprem al Re- 
publicii Socialiste Ucrainene, din 25 iunie 1946, comuna 
Apşa de Jos se va numi Dibrova”. Aici cu toții am fost 
şocaţi. De câte ori nu ne-am adresat noi la organele de 
stat să aflăm când ne-au schimbat denumirea satului şi 
care a fost motivul, nimeni nu a ştiut de aşa ceva, pur şi 
simplu totul a fost ascuns, să nu ştim adevărul adevărat. 

Fiindcă alături de noi a fost şi Ion Botoş şi fiecare 
dintre noi ştia ce vrem să facem, de data aceasta ne-a fost 
puţin mai uşor. După ce toate documentele necesare au 
fost gata, ele au fost transmise la Rada regională. Sesia 
regională a avut loc pe data de 20 iunie 2003 şi hotărârea 
sesiei nr. 212 a fost pozitivă. S-a adoptat hotărârea refe- 
rendumului din 16 aprilie 2000, de la Dibrova. Ştiam că 
hotărârea Radei Supreme va fi pozitivă, dar aşteptarea a 
fost încordată, fiindcă cei nemulţumiţi activau mai de- 
parte, fără să ştie că deja era prea târziu. La Rada Su- 
premă lucrurile au mers mai uşor. Hotărârea Radei Su- 
preme din 5 februarie 2004 nr. 301 a fost „de reîntoarcere 
a satului Dibrova, raionul Tiacevo, regiunea Transcar- 
patia la denumirea Apşa de Jos.” Această hotărâre a fost 
iscălită de preşedintele Radei Supreme a Ucrainei, dom- 
nul Vladimir Litvin. 

Activiştii reîntoarcerii denumirii istorice a marelui 
sat românesc s-au bucurat nespus de mult, dar, din pă- 
cate, nu erau prea mulți la număr. Vestea aceasta am 

primit-o prin telefon de la un prieten din oraşul Tiacevo, 
fostul primar al oraşului, Nicolae Bedei, care ştia că pe 
viitor fosta comună Dibrova se va numi Apşa de Jos. 
M-am bucurat nespus de mult, totodată fiind mândru de 
mine şi de ceilalți activişti, că nu am luptat degeaba şi că, 
până la urmă, totul s-a terminat, maratonul a luat sfârşit. 

Ne-am întâlnit, nu prea mulţi, şi am omagiat acest 
moment istoric, dar aş vrea să accentuez: nu prea mulți 
români din sat s-au bucurat de acest lucru. După toate 
acestea, au început bătăliile. Cei care au fost împotriva 
denumirii istorice nu au crezut aşa ceva şi au început să 
facă fel de fel de probleme în grosul populaţiei: că se vor 
schimba paşapoartele, buletinele militare, proiectele ca- 
selor şi multe alte lucruri de acest gen. Degeaba de mai 
multe ori pe paginile ziarului raional Drujba în limba 
ucraineană şi în cel român Maramureşenii am lămurit 
cum stau lucrurile, campania împotriva denumirii co- 
munei şi-a luat zborul. 

Cel mai greu le-a fost când s-a schimbat tabla de la 
intrarea în comună, unde, în loc de Dibrova era scris Apşa 
de Jos, în limba ucraineană şi română. Puţini adepţi au 
fost la acest act istoric şi nu prea mult a stat tabla cu 
denumirea Apşa de Jos, fiindcă „patrioţii”, în una din 
nopțile târzii, au mânjit tabla şi nu se putea vedea nimica. 
Cineva intenţionat a scris Dibrova, şi, din păcate, această 
murdărie a stat mai mult timp pe şoseaua principală a țării 
noastre, până a intervenit primarul şi a scos-o de acolo. Şi 
a doua oară, după ce a fost pusă tabla, a fost murdărită cu 
vopsea ca să nu se vadă denumirea comunei. 

Organele de stat nu au luat nici o măsură ca vino- 
vaii de vandalism, aş zice eu, să fie pedepsiţi şi traşi la 
răspundere. Nici până acum, la intrarea în comună din 
partea centrului raional nu este tablă de indicare a denu- 
mirii. Teama că din nou va fi mânjită pune conducerea 
satului la tânguială. 

Mulţi adepţi ai vechii denumiri, şi acum, după mai 
mult de 4 ani, mai încearcă să strângă diferite iscălituri de 
la cetăţenii comunei, dar, din fericire tot mai puţini sunt 
cel care ar dori să se reîntoarcă denumirea satului la 
Dibrova. Printre „eroii” comunei pot fi amintiţi lon Vlad 
— învăţător de istorie, el probabil este principalul „erou” 
care îi sfătuise şi pe alți activişti, Ion şi Vasile Dan, 
Gheorghe Marina, Vasile Selever şi alţii. Probabil că s-au 
liniştit văzând că nu s-a schimbat nimica, nici paşa- 
poartele, nici buletinele militare, cu un cuvânt viaţa trece 
înainte, fără să se observe reîntoarcerea denumirii isto- 
rice a comunei. 

Slavă Domnului, toate au trecut! Cea mai mare 
bătaie de cap a avut-o primarul de atunci, Vasile Marina, 
parcă simţise că nu va fi reales primar pe următorul 
termen şi domnia sa a făcut tot posibilul ca să vadă 
comuna noastră numindu-se Apşa de Jos, aşa cum au 
ştiut-o strămoşii noştri — o comună de oameni liberi, 
harnici, gospodari. A dovedit să schimbe totul, începând 
de la ştampilă, alte documente financiare, a intrat la toate 
organele de stat unde era nevoie de schimbări de acest 
gen. Deseori mi se plângea că i se pun piedici la unele 
organizații, cei mai mulți îi reproşau zicând: „aşa vă 
trebuie”. Peste tot, practic, au fost puse piedici, numai 
Vasile Marina ştie cum le-a ocolit până la urmă. Meritul 
este al lui. Noi, cei de pe lângă el, numai l-am ajutat, în 

primul rând, şi apoi celorlalți! Dacă el, de la început de 
drum s-ar fi împotrivit, nu am fi primit nimic din acest 
lucru. Este un patriot adevărat al neamului românesc. 

Mulţi, acum, după ce s-au limpezit apele, stau şi 
analizează lucrurile, dar cei care au rezolvat această 
problemă sunt dați uitării. Nu este prea bine când, în 
unele cărţi, apar alte persoane care meritul cel mai mare 
şi-l pun lor. Păcat de aşa persoane, care se folosesc de 
rodul muncii altora. 

Din partea consulatului român nu am primit nici un 
sprijin spunându-ni-se că: „aceasta este problema voas- 
tră”. Aşa şi este, dar o gramotă de excelență din partea 
consulatului ar fi putut fi înmânată şi fostului primar de la 
Apşa de Jos, pentru păstrarea românismului din zona 
noastră. Au primit alții, care nu au nimic cu românismul, 
chiar din contră, încep a-l distruge. 

Pe parcursul acestei lupte nu a scris nimeni nici 
un articol despre tot ce s-a petrecut, au apărut numai 
cele scrise de mine în ziarul Drujba, din 16 martie 2000, 
nr. 20, unde se aminteşte că în paralel cu referendumul 
pe ţară, la Apşa de Jos va avea loc referendumul local. 
S-a mai scris şi în ziarul românesc Maramureşenii nr. 
21-22, din 13 august 2004. După ce totul s-a terminat, 
au scris şi alții. 

Comuna în care locuiesc cei mai mulți români din 
partea dreaptă a Tisei poartă denumirea de Apşa de Jos de 
mii de ani, documentar este menționată din 25 noiembrie 
1387 (Diplomele maramureşene de loan Mihalyi de 
Apşa). Cu denumirea de Dibrova, a existat documentar 
din 25 iunie 1946 până la 5 februarie 2004, adică 57 de 
ani, 7 luni şi 11 zile. Vor trece anii până când va intra în 
vocabularul oamenilor denumirea care a fost de mii de 
ani, dar care, pe un timp oarecare, a fost dată uitării. Gene- 
raţia tânără nu mai ştie cum s-a numit comuna noastră 
mai înainte, şi tot mai puţini au rămas în viaţă care au ştiut 
de denumirea veche a comunei. Şi acum unii oameni din 
sat care s-au născut prin anii “40-'50 îşi pun întrebarea că 
dacă, în timpul când s-au născut ei, satul s-a numit Apşa 
de Jos, atunci de ce în paşapoartele pe care le au nu scrie 
locul naşterii Apşa de Jos, dar scrie Dibrova. Nu este nici 
până acum clar, care a fost scopul schimbării denumirii 
satului. Ce are denumirea de Dibrova cu românismul în 
general? Este un nume de familie ucraineană. 

Stând de vorbă cu mai mulți bătrâni, de la mine din 
comună care mai trăiesc şi acum, „de ce le-au schimbat 

denumirea?”, îmi răspund că nu ştiu nimic. Nu încerca 
nimeni să pună asemenea întrebări, mai ales după eve- 
nimentele din 4 august 1947, fiecare risca să fie dus la 
puşcărie după. Puţini dintre cei care mai trăiesc recunosc 
lucrul acesta, şi unii zic că sunt bucuroşi că s-au născut în 
Apşa de Jos şi tot în Apşa de Jos vor muri. 

Aş face o mare greşeală să nu amintesc acele per- 
soane care au contribuit la acest act politic, în primul rând 
primarul de atunci, domnul Vasile Marina — un român 
adevărat, patriot al neamului românesc, un prieten de 
nădejde, practic meritele cele mai mari sunt ale lui, el a 
dus greutatea cea mai mare. Să nu uităm de preşedintele 
comisiei electorale din comună, Vasile Zmăcală, loc- 
țitorul Mihai Marina (Susigu), Vasile Marina, Vasile 
Codre şi nu în ultimul rând pe cei care au venit la vot şi au 
votat pentru reîntoarcere. Este greu de spus cum stau 
lucrurile, se prevede că am făcut un lucru minunat. L-am 
făcut pentru noi, cei care trăim în acest sat, noi ne-am 
hotărât în care denumire de sat vrem să trăim mai departe. 

Cred că vor trece anii, după noi vor veni alte gene- 
raţii, şi cândva, cineva va analiza mai detailat ce s-a 
petrecut la noi în sat. Numai într-o țară democratică se 
pot face asemenea lucruri, guvernul ucrainean ne-a 
permis, în limita legilor de stat, să procedăm aşa cum am 
procedat. Niciodată nu ne puteam întoarce la denumirea 
istorică a satului nostru dacă nu existau aceste legi. Dacă 
mai treceau vreo 10-20 de ani, denumirea de Apşa de Jos 
era definitiv dată uitării şi niciodată noi nu mai ştiam de 
unde suntem. Eram pe aceste locuri ca nişte venetici şi 
anume din 1946, ceea ce nu este adevărat. Cineva vrut să 
şteargă denumirea satului, s-a primit cum s-a primit. 
Putem fi cu toţii mulţumiţi de ce avem. Fiecare dintre noi 
are dreptul să-şi pună problemele cum hotărăşte el, dar nu 
trebuie uitat: conform legilor de stat, şi atât. 

Despre apşenii de la Apşa de Jos pot să spun că 
sunt oameni harnici, stăpâni, gospodari şi sunt convins că 
va veni timpul şi persoane care au fost împotriva reîn- 
toarcerii denumirii istorice a satului le va fi ruşine de ce 
au făcut. 

Să nu uităm că suntem românii din România Mică, 
urmaşii dacilor liberi, aşa am fost, aşa suntem şi aşa vom 
fi şi mai departe. Din aceste locuri nu vom dispărea ca 
români niciodată, nouă ne place cum suntem. Lucrul care 
s-a făcut dovedeşte încă odată cine suntem. Aşa să ne 
ajute bunul Dumnezeu şi mai departe! 

Mesaje din Bucovina 


fragmente din comunicatele Secretariatului executiv al Uniunii Interregionale 
„Comunitatea Românescă din Ucraina” 


din corespondența trimisă de 


Centrul Bucovinean Independent de Cercetări Actuale, Cernăuți 


Românii nord-bucovineni aduc omagiu arca- 
şilor Sfântului Ştefan cel Mare căzuți în apărarea 
Neamului şi Credinței strămoşeşti în Codrii Cos- 
minului 

La inițiativa Uniunii Interregionale „Comunitatea 
Românescă din Ucraina”, după tradiție, luni de Paşti, 
lângă stejarul secular din Codrii Cosminului, românii 
nord-bucovineni au adus un omagiu arcaşilor Sfântului 
Ştefan cel Mare căzuţi în apărarea Neamului şi Credinței 
strămoşeşti. 

Slujba de pomenire a fost oficiată de către pro- 
toiereul loan Gorda, protopopul de Hliboca / Adâncata, 
asistat de părintele Pavel de Pasat şi Corul popular „Dra- 
goş Vodă”. 

Satul Corceşti din nordul Bucovinei a împlinit 
355 de ani de la prima atestare istorică 

Acest sat pitoresc din raionul Hliboca regiunea 
Cernăuţi, astăzi cu populaţie preponderent românească şi 
ucraineană, a sărbătorit odată cu Sfintele Paşte 355 de ani 
de existenţă. 

Deoarece directorul şcolii ucrainene din sat (în 
care limba română nici nu se studiază şi doar biserica 
rămâne fidelă limbii române) a refuzat participarea cor- 
pului didactic şi a elevilor din şcoala locală la pregătirea 
acestei manifestări, în ajutorul sătenilor au venit artiştii 
amatori din partea Filialei Uniunii Interregionale „Co- 
munitatea Românească din Ucraina” din satul vecin Pă- 
trăuţii de Jos, care au adus un spectacol de muzică şi 
dansuri populare româneşti, ce a fost adânc apreciat de 
locuitorii satului Corceşti. Spectatorii plini de emoţii 
sufleteşti au admirat dansurile ansamblului „Mugurelul” 
(conducători artistici — Natalia Clioţ şi Ion Costinean), 
cântecele soliştilor şi măiestria orchestrei „Rapsozii din 
Carpaţi” (dirijor — Ilie Schipor) de pe lângă Casa de 
cultură din Pătrăuții de Jos, director - Larisa Chedic- 
Popescu. 

Românii ortodocşi din Bucovina — adunaţi la 
Mănăstirea Leorda din Pătrăuții de Sus (Storojineţ) 
de sărbătoarea Sfintelor Femei Mironosiţe 

La 3 mai 2009, cu ocazia sărbătorii Hramului Mă- 
năstirii de maici în ziua Sfintelor Femei Mironosiţe, la 
Leorda, comuna Pătrăuții de Sus, raionul Storojineţ în 
nordul Bucovinei (Ucraina) s-au adunat zeci de mii de 
români creştini de pe Valea Siretului pentru ca împreună 
cu un sobor de peste 30 de preoți, în frunte cu Înalt 
Preasfinţitul Mitropolit al Cernăuţului şi Bucovinei Onu- 
frie, asistați de către Părintele Protopop de Storojineţ 
Vasile Covalciuc şi Precuviosul Stareţ Melchisedec de la 
Mănăstirea Putna (sudul Bucovinei), să se roage în limba 
maternă Bunului Dumnezeu pentru pace, prosperitate şi 
linişte sufletească. 


Ca întotdeauna, alături de credincioşi, ctitori şi 
sponsori, la manifestarea Sufletului Românesc din Bu- 
covina au participat reprezentanţii Uniunii Interregionale 
„Comunitatea Românească din Ucraina” — Ilie Costinean, 
Aurica Bojescu, Gheorghe Pojoga, Petru Posteucă etc. 

În faţa creştinilor a vorbit Deputatul poporului din 
Ucraina, Preşedintele Uniunii Interregionale „Comunita- 
tea Românească din Ucraina”, Dr. lon Popescu, reîntors 
cu această ocazie de la Sesiunea Adunării Parlamentare a 
Consiliului Europei din Strasbourg. Alături de cuvintele 
pline de evlavie, preşedintele Comunităţii românilor din 
Ucraina a dăruit Mănăstirii un set de carte religioasă. 
Adresându-se mirenilor lon Popescu, printre altele, a 
menţionat: „De mare Dar s-au învrednicit Femeile Miro- 
nosite, lor li s-a arătat mai întâi Iisus Hristos Înviat din 
morți. Singure Femeile s-au ţinut pe urmele Domnului cu 
statornicie până la sfârşit. Şi li s-a dat o apostolie să 
vestească ne-ncetat pe Iisus cel Viu şi Înviat. 

lar Maicile de la această Mănăstire urmează pilda 
Femeilor Mironosiţe, prin rugăciunea neîntreruptă şi via- 
ţa lor în statornicie şi credință arată mărturii adevărate 
ale Femeilor Mironosiţe. 

Cu umilinţă ne rugăm şi noi ca împreună cu Nea- 
mul Nostru să fim cu toţii în paza Bunului Dumnezeu. 
Pentru că: Hristos a Înviat!” 

Un nou paraclis ortodox în zona românească de 
pe Valea Siretului 

În ajunul Sărbătorii Sfântului Gheorghe, în co- 
muna românească Cupca, datorită eforturilor enoriaşului 
Vasile Bicer, originar din această vatră românească de pe 
Valea Siretului, un sobor de preoţi, în frunte cu Pro- 
topopul de Hliboca, loan Gorda şi Vasile Cuciureanu, 
parohul bisericii din sat, a sfinţit paraclisul Sf. Gheorghe. 

La sărbătoare au participat câteva sute de cupceni 
şi oaspeți din satele vecine. În faţa credincioşilor români 
a vorbit şi dr. Ion Popescu, Deputatul poporului din 
Ucraina, Preşedintele Uniunii Interregionale „Comuni- 
tatea Românească din Ucraina”. 

Deputatul român a menţionat „că atâta timp cât ne 
cinstim părinţii şi ridicăm paraclise, biserici şi mănăstiri 
— atâta timp ne vom considera stăpâni ai acestui pământ”. 
Înmânând ctitorului Vasile Bicer primul volum al cărții 
„Românii din Ucraina”, lon Popescu şi-a expus ideea că 
în volumul II deja vor apărea şi imaginile monumentelor 
ce atestă prezența noastră în nordul Bucovinei, iar printre 
cele din Cupca va figura şi Paraclisul „Sf. Gheorghe”. 

Tânăra interpretă româncă Cristina Ursulean 
din Crasna îşi cheamă prietenii din întreaga Bucovină 

Palatul culturilor naționalităților din raionul Sto- 
rojineţ pentru a cincea oară a organizat o seară consacrată 
tinerelor talente din raionul Storojineţ. Pe 3 mai a. c., de 

această ocazie a profitat şi tânăra interpretă Cristina Ur- 
sulean din Crasna (cea mai mare comună românească din 
Bucovina). La concertul de gală au sosit cei mai talentați 
interpreți de muzică de estradă şi populară din întreaga 
regiune Cernăuţi. 

Laureată a mai multor premii naţionale şi inter- 
naţionale, Cristina Ursulean, nu o dată a reprezentat, la 
diferite festivaluri de cântece populare româneşti, Co- 
munitatea Românescă din Ucraina. Spectacolul a fost 
posibil, nu în ultimul rând, datorită şefului administraţiei 
raionale Nicolae Carliciuc, inimosului român Petru Da- 
vid, primarului Crasnei Ovidiu Mitric etc. 

Simpozionul din Târgovişte: noi relaţii cu ro- 
mânii din Ucraina 

Pentru prima dată reprezentanții Uniunii Interre- 
gionale „Comunitatea Româneasca din Ucraina” au fost 
invitați de către Inspectoratul Şcolar Dâmboviţa la Sim- 
pozionul de la 9 mai a.c. 

Fiind deja la a V-a ediţie simpozionul „Creativitate 
şi inovare — premise ale dezvoltării durabile” a adunat la 
Târgovişte, la Teatrul „Bulandra”, sute de cadre didactice 
din mai multe judeţe din România. 

„Profităm şi noi, românii din Ucraina, de posi- 
bilitatea de a cunoaşte experienţa profesorilor şi învă- 
țătorilor din România şi totodată de a o transmite în 
şcolile româneşti din Ucraina împreună cu materialele 
didactice oferite la această manifestare: cărți, CD-uri, 
reviste pentru copii, părinţi şi profesori”, a vorbit în plen 
doamna Aurica Bojescu, secretar responsabil al UI 
„Comunitatea Românească din Ucraina”. „De foarte mult 
timp în şcolile noastre se simte lipsa în limba maternă 
română a materialelor didactice, metodicii predării disci- 
plinelor şcolare la fel ca şi a unei instituţii de învățământ 
superior pentru pregătirea cadrelor didactice pentru şco- 
lile cu limba română de predare din Ucraina. Ne bucurăm 
că la universitatea din Ujgorod a fost deschisă o facultate 
cu mai multe specialități de pregătire a profesorilor 
pentru şcolile cu limba maghiară de predare din Ucraina. 
Şi noi dorim să avem aceasta posibilitate la Cernăuţi, 
pentru ca suntem, numeric, după ucraineni şi ruşi, a treia 
etnie din Ucraina. Profesorii noştri sunt la fel creativi şi 
inovatori, elevii din şcolile româneşti au succese fru- 
moase la olimpiadele şcolare nu numai la nivel local ci şi 
la cel regional şi central. Ne mândrim cu ei şi cu dascălii 
lor. Păcat că astăzi păstrarea învățământului în limba 
română este o luptă în care nu toţi rezistă.” 

Important eveniment în viaţa culturală a sud- 
basarabenilor: Ansamblul „Dor Basarabean” al Ca- 
sei de cultură din satul Utconosovca, raionul Izmail, 
regiunea Odesa, Ucraina, a împlinit 15 ani de activitate. 

Duminică, 12 iulie, Casa de cultură din oraşul 
Izmail era arhiplină. La spectacolul oferit cu acest prilej, 
ansamblul „Dor Basarabean” a adunat şi reprezentanţi 
din toate regiunile, unde locuiesc compact românii: 
Transcarpatia, Cernăuţi, Odesa, Crimeea şi Kiev. Cu 
acest prilej, delegația Uniunii Interregionale „Co- 
munitatea Românească din Ucraina”, condusă de dr. Ion 
Popescu, preşedinte şi deputat în Parlamentul Ucrainei a 

felicitat ansamblul „Dor Basarabean” şi a înmânat o di- 
plomă pentru merite deosebite în păstrarea limbii, tra- 
diţiilor, în popularizarea valorilor culturale ale neamului 
românesc. lar cărțile şi arborele genealogic al domni- 
torilor Ţării Româneşti şi Țării Moldovei, oferite cadou 
organizatorilor — Asociaţiei „Basarabia”, preşedinte Anatol 
Popescu, i-au bucurat pe copii, că au ce studia şi ce cunoaşte. 

Pe toţi spectatorii i-a impresionat nivelul artistic al 
copiilor. Dansurile, cântecele şi melodiile cu foc, atât cât 
şi măiestria conducătorilor Viorel Popescu şi Gheorghe 
Andrieş au fost apreciate cu aplauze furtunoase. Pe merit 
sala ridicată în picioare la finalul acestui spectacol a 
scandat „Bravo!” de nenumărate ori. La Mulţi Ani, Dor 
Basarabean ! 

Românii din Ucraina întruniți la Izmail 

Duminică, 12 iulie, la Izmail a avut loc şedinţa 
senatului Uniunii Interregionale „Comunitatea Româ- 
nească din Ucraina” cu participarea membrilor Consiliu- 
lui național din partea asociațiilor - membri colectivi din 
regiunea Odesa. La şedinţa prezidată de deputatul în 
Parlament Dr. lon Popescu, au fost abordate mai multe 
întrebări. Aderarea Asociaţiei „Ştefan cel Mare şi Sfânt” 
din raionul Noua Suliţă, regiunea Cernăuţi, preşedinte 
Munteanu Alexandru a fost susţinută prin vot unanim. 
Dezbaterile active pe tema realizării prevederilor Cartei 
Europene despre limbile regionale şi minoritare au pus 
bazele unui raport, care va fi pregătit de senatul şi se- 
cretariatul executiv al Uniunii Interregionale „Comu- 
nitatea Românească din Ucraina”. Acest raport va fi 
înaintat organelor de stat din Ucraina cât şi organizaţiilor 
internaționale şi are ca scop păstrarea, dezvoltarea şi 
folosirea limbii materne în societate în toate localităţile 
din regiunile Ucrainei, unde locuieşte compact populaţia 
românofonă, inclusiv menţinerea rețelei de şcoli cu limba 
română de predare, folosirea limbii române în sistemul 
administrativ, în justiţie, masmedia şi cultură. 

S-a luat decizia că membrii colectivi nu vor susţine 
forţe politice care ne restrâng drepturile noastre ca mino- 
ritate naţională oferite prin această lege, prin Constituţia 
şi legislaţia în vigoare a Ucrainei. 

IX 


La sărbătorile de suflet ale românilor din Ţara 
fagilor au fost prezenţi dr. Ion Popescu, deputatul po- 
porului român din Ucraina, Aurica Bojescu, deputat în 
Consiliul regional Cernăuţi şi Preşedinte executiv al Cen- 
trului Bucovinean Independent de Cercetări Actuale, 
Petru Posteucă, consilier parlamentar şi Preşedinte al 
Clubului cultural-sportiv „Dragoş Vodă”, Ion Paulencu, 
artist emerit al poporului din Republica Moldova, poetul 
Vasile Tărâţeanu, deputat în Consiliul regional Cernăuţi 
şi Preşedintele Fundaţiei de binefacere „Casa Limbii 
Române”, Mihai Bojescu, deputat în Consiliul raional 
Hliboca, Constantin Bogdaniuc, Grigore Timiş, lideri ai 
organizațiilor româneşti din regiune, oaspeţi din 
România şi Moldova, ţărani şi intelectuali români din 
raioanele Herţa, Hliboca, Noua Suliţă, Storojineţ şi 
oraşul Cernăuţi. 


78 


AN 10, NR. 2-3 (33-34), SEPTEMBRIE 2009 


FAMILIA ROMÂNĂ 


Simpozion 
internaţional: 
„Relaţii 
româno-ucrainene. 
Istorie şi 
contemporaneitate” 


Simona DUMUTŢA 


În zilele de 30 iunie -— 1 iulie a.c., la Satu Mare, sub 
egida a trei prestigioase instituţii: Muzeul Judeţean Satu 
Mare, Universitatea de Stat din Ujgorod şi Biblioteca 
Judeţeană „Petre Dulfu” Maramureş, s-au desfăşurat lu- 
crările simpozionului internaţional „Relaţii româno-ucrai- 
nene. Istorie şi actualitate”, care s-au bucurat de o parti- 
cipare numeroasă, prestigioasă şi de un deosebit interes. 

Ediţia a treia a Simpozionul internațional „Relaţii 
româno-ucrainene. Istorie şi contemporaneitate”, a co- 
incis cu împlinirea a zece ani de la prima ediţie. 

În deschiderea lucrărilor simpozionului, Daniela 
Bălu, director adjunct al muzeului sătmărean a făcut o 
trecere în revistă a realizărilor obținute până în prezent în 
parteneriatul cu Ucraina. Au mai luat cuvântul: Adrian 
Ştef, vicepreşedinte al Consiliului Judeţean Satu Mare, 
laroslava Colotelo, din partea Ministerului Culturii, prof. 
univ. dr. Ivan Vovkanych, decanul Universităţii de Sat 
din Ujgorod şi dr. Teodor Ardelean, directorul Biblio- 
tecii Judeţene „Petre Dulfu” care a ţinut un discurs în 
stilul carcateristic domniei sale, direct şi tranşant: „Îmi 
sunt dragi ucrainenii din România pentru că sunt ce- 
tățeni excepționali. Îmi sunt dragi ucrainenii din re- 
giunea cu capitala la Ujgorod [...] Nu-mi sunt dragi 
ucrainenii de la Cernăuţi pentru că-i persecută pe ro- 
mâni. Nu-mi sunt dragi istoricii de la Cernăuţi, care au 
transformat cetatea Hotin în cetate cazacă, în care nu 
mai contează deloc niciun fel de istorie moldavă şi nici 
Ștefan cel Mare. ” şi a continuat subliniind apoi valoarea 
şi locul cooperării culturale în cadrul relaţiilor româno- 
ucrainene şi punctând câteva din aspectele de strictă 
actualitate ale acestor relații, care nu sunt dintre cele mai 
bune şi asupra cărora istoricii sunt chemaţi să reflecteze 
cu obiectivitate. 

Domnia sa a mai apreciat valoarea excepțională a 
muzeului sătmărean prin ceea ce face în această co- 
laborare româno-ucraineană şi şi-a exprimat regretul că 
aceste lucruri nu le-a făcut muzeul maramureşean, în 
Maramureş aflându-se cea mai mare parte a ucrainenilor 
din România. 

În programul simpozionului au fost înscrise peste 
75 de comunicări ştiinţifice, aparținând cercetătorilor 


ucraineni şi români, grupate în trei secțiuni: arheologie, 
istorie-etnografie, istorie contemporană şi ştiinţe poli- 
tice. Din numeroasele comunicări am ales să menţionăm 
câteva şi aici: Rezultatele cercetării arheologice a mo- 
numentelor medievale din Transcarpatia (Igor Proh- 
nenko), Cercetări arheologice de salvare pe teritoriul 
oraşului Satu Mare (Sz6cs Péter Levente), Rolul mă- 
năstirilor din Maramureşul istoric în răspândirea ordi- 
nului Bazilitan în Transcarpatia (Viktor Kicera), 
Câteva date inedite privind dezmembrarea parohiilor 
româneşti din episcopia de Munkacevo (1770-1824) 
(Bujor Dulgău), Bisericile de lemn din România şi 
Ucraina — o privire comparativă (loan Godea), Relaţiile 
dintre România şi Ucraina în contextul proceselor geo- 
politice din regiunea Mării Negre (Victor Petrinko), 
Colaborarea transfrontalieră româno-ucraineană. Ex- 
perienţă, probleme, perspective (Serghii Hakman), Re- 
naşterea culturii ucrainenilor din România în perioada 
schimbărilor post-comuniste (laroslava Colotelo), Ele- 
mente lexicale ucrainene în subdialectul maramureşean 
(Mircea Fărcaş). 

Fiind judeţul cu cea mai numeroasă minoritate 
ucraineană din România, Maramureşul a fost bine re- 
prezentat. Mihai şi loana Dăncuş, Ştefan Vişovan, Mircea 
Fărcaş, Georgeta şi Dumitru luga, Maria şi Gheorghe 
Albiciuc din Rona de Sus, Dorina Oşan sunt câțiva dintre 
autorii maramureşeni de studii şi comunicări. 

Ca şi la precedentele ediţii, lucrările simpozionului 
vor fi editate într-un volum, care în acest an va apărea cu 
sprijinul Bibliotecii Judeţene „Petre Dulfu” Maramureş. 

În una din pauzele dintre secţiuni l-am cunoscut pe 
prof. dr. Serghei Hakman, istoric, director adjunct, şef 
Secție de Cercetare Ştiinţifică la Centrul Regional de 
Reciclare şi Perfecţionare a calificării Funcţionarilor Or- 
ganelor de Stat, a Administraţiei Publice Locale, a Între- 
prinderilor, Instituţiilor şi organizaţiilor de Stat din 
Cernăuţi. A avut loc o scurtă şi interesantă discuţie despre 
Hotin, despre cum se scrie istoria şi lacunele multor cărți 
de istorie şi despre lucrările pe care le are în pregătire 
cum este şi Problema Basarabiei şi a Bucovinei în rela- 
tiile sovietico-române în prima jumătate a secolului XX. 


FAMILIA ROMÂNĂ 


CUNUNA DE AUR A ROMÂNIEI 


79 


Atentat la adresa presei româneşti din Ungaria: 
agonia FOLII ROMANEŞTI? 


Urmăresc de mai multă vreme întreaga tevatură a 
luptelor interne care macină comunitatea românilor din 
Ungaria. Spectacolul dus acum la extrem, prin campania 
deloc sănătoasă a suprimării singurului săptămânal al 
românilor din Ungaria, Foaia românească, şi decizia re- 
centă a Curatoriului Fundaţiei 
Publice de a da câştig de cauză 
la finanțare publicației Autogu- 
vernării pe Ţară a Românilor din 
Ungaria (ATRU) scoate la 
suprafaţă modul superficial cu 
care sunt analizate dosarele în 
cauză. În faţa săptămânalului în 
discuţie, cu aproape 60 de ani de 
apariție, bilunarul Cronica, care 
apare abia din 2002, nu are temei 
să-şi aroge dreptul şi fondurile in- 
tegrale pentru publicaţia mino- 
rității române. Punând alături, 
argumentele celor două publica- 
ţii, orice cititor de bună credință 
reacționează imediat şi poate ca- 
taloga cărei publicaţii îi dă în- 
credere şi legitimă existenţă; 
căci aceste argumente sunt de 
domeniul evidenţei şi nu ima- 
ginate ori inventate. 

Argumentele pro Foaia 
românească 

1. Foaia românească are 
cea mai lungă tradiţie, apărând 
din anul 1951, fiind publicaţia 
tuturor românilor din Ungaria, în vreme ce Cronica a 
pornit în 2002 ca publicaţie a AȚRU 

2. Foaia românească a fost, de-a lungul celor 60 
de ani, principalul organ de presă care a dus la afirmarea 
intelectualilor români din Ungaria; Cronica nu a înre- 
gistrat în cei 7 ani de apariție semnături ale intelectualilor 
români 

3. Foaia românească a prezentat în paginile sale 
informaţii despre AȚRU, în timp ce Cronica nu a înre- 
gistrat evenimente patronate de UCRU (Uniunea Cul- 
turală a Românilor din Ungaria) 

4. Foaia românească a beneficiat de semnături şi 
colaboratori de prestigiu şi de mare probitate intelectuală 
şi morală, în vreme ce Cronica e redactată de 2-3 re- 
dactori fără portofoliul unei personalităţi din comunitate 

5. Foaia românească a fost gazeta de afirmare cul- 
turală şi literară a creatorilor români din Ungaria, Cro- 
nica nu a dat până acum nici un autor de literatură ori 
animator de cultură 


DA = 19 (MRS PEEL e RN Si 13: w9 


“i : = st a | 


prof. univ. dr. Cornel MUNTEANU 


6. Foaia românească a atras de-a lungul apariţiei 
sale colaborări din partea elevilor şi profesorilor, fiind 
strâns legată de mediul şcolar, în vreme ce Cronica nu a 
înregistrat vreo semnătură din partea acestora 

7. Foaia românească a practicat o multitudine de 
genuri şi forme publicistice, de 
la ştiri, la articole de opinii şi 
comentarii, la medalioane cul- 
turale, istorice şi literare, la re- 
portaje şi dezbateri despre pro- 
blemele comunităţii, Cronica 
este doar o sumă de ştiri, multe 
din ele depăşite la vremea apa- 
riției bilunarului. Foaia româ- 
nească a creat un curent de opi- 
nii în publicul cititor, propu- 
nând o abordare critică şi des- 
chisă a problemelor cu care se 
confruntă comunitatea româ- 
nească, în vreme ce Cronica a 
cultivat doar elogiul şi orgoliul 
personal al unor persoane din 
conducere, ca şi cum totul ar fi 
fost în regulă şi în perfecțiune 

8. Foaia românească nu 
a practicat cultul personal al 
conducerii, prin numele preşe- 

: dintelui UCRU, Cronica a su- 
a ` Ẹ| pralicitat realizările AȚRU şi a 
preşedintelui acestui for, cel 
mai des citat cu numele 

9. Foaia românească şi-a 
lărgit aria colaboratorilor, din Ungaria şi România, în 
vreme ce Cronica s-a restrâns exclusiv la materiale 
redactate de cei 2-3 reprezentanţi ai instituţiei tutelare 

10. Receptarea publicaţiei Foaia românească, în 
Ungaria şi în România, are o bază foarte largă, multe 
materiale fiind preluate de alte publicaţii şi agenţii de 
presă, Cronica nu are cititori constanți în Ungaria şi în 
România aproape deloc 

11. Foaia românească a informat şi propus dez- 
bateri ample asupra problematicii situaţiei limbii române 
în comunitate, având şi rubrici de îmbunătăţire a limbii, 
în vreme ce Cronica nu a abordat niciodată asemenea 
dezbateri şi analize ale limbii române; un exemplu eloc- 
vent, nici măcar ştirea despre hotărârea de rostire a jură- 
mântului membrilor autoguvernării, în limba maghiară, 
nu a apărut în ziarul respectiv 

12. Foaia românească oferă o paletă variată de 
interese de lectură, de la aspecte de cultură şi tradiţie 
comunitară, la cele de învăţământ, religie, tineret, diver- 

tisment, cultură de masă, ştiinţă, sport, fiind o publicaţie 
dinamică şi vie, mereu înnoitoare, în vreme ce Cronica 
s-a cantonat în structuri fixe şi rigide, într-un conser- 
vatorism al artificiilor şi al realităţii poleite şi cosmetizate 


14. O analiză profesională din punct de vedere | sunt de acord cu cele scrise în acesta, să sprijine prin 


jurnalistic, propusa Unet Comisu de specialitate, ar arăta | semnătura lor cauza singurului săptămânal al româ- 
că Foaia românească deține un standard de calitate ridi- | hilor din Ungaria. Aici se poate vota online: 


Petitia online a „Foii româneşti” 


Rugăm toți cei care citesc protestul alăturat şi 


cat, al stilului şi limbajului jurnalistic, în vreme ce Cro- http://www.petitiononline.com/FOAIAHU/ 
nica este încă în faza de amatorism şi pionierat, cu 
stângăcii în mânuirea instrumentelor jurnalistice şi a lim- Megkeriink mindenkit akihez eljut ez a tiltakozó 


bajului specific. Aşezarea în pagină, asumarea răspun- | levél, hogy amennyiben egyetért az ebben foglalta- 
derii prin semnătură a materialelor, grafica, vizualizarea | kkal, támogassa aláírásával az egyetlen magyarországi 
în media publicitară, organizarea paginilor şi rubricaturii, | román nyelvű hetilap ügyét. 


structura internă a materialelor, argumentația şi demon- Itt lehet online szavazni: 

strația, sunt atuuri ale Foii româneşti pentru profesio- http://www.petitiononline.com/FOAIAHU/ 
nalismul jurnalistic al redactorilor ei; lipsa de consistență PROTEST 

a rubricilor, inversarea raporturilor între materialele de | împotriva desființării singurei gazete săptămânale 
opinii şi dezbateri şi cele informative, absența mate- în limba română din Ungaria, 

rialelor de cultură şi literatură legate de comunitate, evi- „Foaia românească” 


tarea semnării editorialelor, compromisul în modulizarea 
text-infografie, restrângerea ariei de interese pentru ci- 
titor, lipsa de argumentatie în susținerea unor opinii, sunt 
probe ale unor erori în redactarea Cronicii 

15. Se uită prea repede că Foaia românească a dat 
nume de ziarişti pentru comunitate, practic toți din actua- 
lele structuri de presă s-au format în atelierul redacțional 
al Foii româneşti, în vreme ce Cronica nu dat până acum 
nici un nume de ziarist notoriu, recunoscut ca atare de 


Asociaţiile civile ale românilor din Ungaria, au- 
toguvernările româneşti, reprezentanţii instituțiilor cu 
competenţă locală şi naţională, precum şi persoanele 
devotate protejării valorilor culturale româneşti din 
Ungaria au luat la cunoştinţă cu stupoare decizia gru- 
pului de lucru pentru pregătirea finanţării presei scrise 
pentru minorități, al Curatoriului Fundaţiei Publice 
pentru Minoritățile Naţionale şi Etnice din Ungaria, 
luată la 3 aprilie 2009, prin care, practic, este desfiinţat 


comunitate | RI a | un ziar românesc ce apare de aproape 60 de ani. 
Protestul intelectualității românești din Ungaria Comisia Fundaţiei Publice anulează apariţia 
acoperă cu temei o reacție specifică intelectualului for- săptămânalului „Foaia românească” printr-o decizie 
99- 


mat şi afirmat în paginile Foii româneşti, prin chiar politică şi, în acelaşi timp, favorizează, fără argumente 
refuzul acestuia de a colabora, în cei şapte ani ai Cronicii; profesionale, publicaţia bilunară „Cronica”, susținută 
căci nu întâlnim nici o semnătură de colaborare din partea de Autoguvernarea pe Țară a Românilor din Ungaria. 
acestei intelectualități. Când e refuzată dezbaterea po- Avem convingerea solidă că autoguvernarea pe 
lemică şi critică, e un semn de alarmă pentru pericolul | ţară a înfiinţat publicaţia mai sus amintită exclusiv cu 
alunecării în demagogie şi fariseim în jurnalistică. Or, | scopul de a anihila gazeta tradiţională a românilor din 
dacă publicaţia Cronica este preponderent publicaţie ofi- | Ungaria, „Foaia românească”. 

cioasă a AŢRU, deci o publicaţie slujind puterea, Foaia Atragem atenţia factorilor de decizie asupra fap- 
românească a rămas în cursul istoriei ei o publicaţie | tului că legitimitatea conducerii actuale a Autogu- 
alternativă, aşezată, prin deontologia profesională, de | vernării pe Țară a Românilor din Ungaria este în mod 
cealaltă parte a puterii. Cititor, colaborator, redactor, | evident nesatisfăcătoare pentru românii din Ungaria. 
preopinenţi al polemicii, sunt cei trei care se întâlnesc în | Baza de susţinere a autoguvernării pe țară este formată 
ziarul alternativ şi Foaia românească şi-a dus cu dem- din membri străini de comunitatea românească, în pri- 
nitate şi verticalitate această misiune. Statistic vorbind, mul rând din componenți ai autoguvernărilor ce fun- 
aruncăm o mănuşă: câte materiale din Cronica au o | cționează în Budapesta, iar forul în discuție, la şedinţa 
atitudine polemic-constructivă, fac o analiză sinceră şi | Să de constituire, a interzis folosirea limbii române. 
obiectivă a problemelor grave cu care se confruntă tot | Decizia luată de grupul de lucru delegat de Curatoriu 
mai împuţinata comunitate românească din Ungaria, ori susține indirect hotărârile acestei conduceri autogu- 


au o poziție combativă şi critică față de procesul tot mai ami eieță ȘI aduce prejudicii grave şi ireversibile 
acuta iii Ai) ibertăţii de exprimare şi a presei. 


: : f š Semnatarii prezentului Protest le cer reprezen- 
Este de stringentă actualitate ca cele două pu- ; a SIE Sa Aida 
DR aţa _ ; A a | tanţilor Fundaţiei Publice să revizuiască propunerea de 
blicații să se pună la masa de dialog românesc, - până j i 


a Te finanțare făcută de grupul său de lucru şi, în con- 
acum nici nu s-a făcut un asemenea exercițiu intelectual, j 


f s A : formitate cu restricțiile financiare previzibile pentru 
inca a ami arpamentele pro şi contra puse peun „2009, să asigure bugetul minim necesar pentru apariția 
taler al specialiştilor, care să dea verdict corect şi favo- | 


bil celui i cel mai bi rea d săptămânală a gazetei „Foaia românească”, care are o 
SAAN EUNE ATE a ăi MIE SETAA tcarteade | valoare tradițională pentru românii din Ungaria. 
vizită a publicației. Altfel, pierderea pentru destinul zia- P 

EN Pe i i Jula, 4 aprilie 2009 
risticii româneşti din Ungaria ar fi semnul stigmat al 

pierderii identităţii, o acuză gravă a posterităţii pentru cei 
de azi care uită că sunt români. 

După ultimele evenimente, ca urmare a deciziei 
Curatoriului Fundaţiei, Foaia românească a primit doar 
jumătate din suma necesară apariției săptămânalului, ast- 
fel că o dată cu primul număr din 1 mai a.c., ziarul apare 
în doliu, pe paginile de titlu şi pe ultima pagină cu un 
mesaj sumbru „Citiţi, nu gândiţi!” Protestul continuă, cu 
reducerea numărului de pagini de la 16 la 8, începând cu 
numărul 30, din 24 iulie şi menţinând paginile de titlu în 
alb-negru. Toate aceste semnale venite din partea re- 
dacţiei, dar şi din partea cititorilor, care au adresat mesaje 
de solidaritate la protestul ziarului giulan, arată că asupra 
gazetei cu un trecut de aproape 60 de ani pluteşte un 
viitor deloc senin. La gestul redacţiei, care a deschis pe 
internet un site de semnături, la care au răspuns peste 900 
de cititori solidari, s-au alăturat şi trei intervenţii în emi- 

siunea Ecranul Nostru, emisiune românească difuzată de 
Canalul 1 al Televiziunii Maghiare (MTV), în zilele de 
miercuri, de la orele 14!5. Subscriem la intervenția prin- 
tr-un mesaj epistolar a acad. Szasz Zoltan, care sugera 
celor două părți, Autoguvernarea şi Uniunea Culturală să 
ajungă la un compromis, în sensul acceptării ca 2/3 din 
sumă să revină Foii româneşti, cu cea mai lungă apariţie, 
şi 1/3 Cronicii, apărută doar de câţiva ani încoace. Adău- 
găm că acest protest şi demersurile Uniunii Culturale - 
patronul editor al ziarului Foaia românească, adresate şi 
Ministerului de Externe au rămas doar la acest nivel. 
Speranţele de completare a sumei necesare ziarului de la 
Jula, din partea Departamentului pentru românii de pretu- 
tindeni, rămân deocamdată doar la nivel de promisiuni. 
Până când acest strigăt în pustiu? Până Foaia va sucomba 
fiindcă se invocă criza, cu acest preţ al stingerii din 
ignoranță a singurului săptămânal ce apare din 1951? 


O decizie ce pune în pericol 
„Foaia românească” 


În perioada de vreo zece zile dintre decizia Co- 
misiei de presă a Fundaţiei Publice pentru Minorităţi şi 
decizia Curatoriului, peste 1.000 de români din Ungaria, 
România şi de pretutindeni din lume, au semnat petiţiile 
online şi pe hârtie pentru susținerea săptămânalului 
Foaia românească. Toate aceste semnături şi păreri au 
fost însă deşarte, pentru că cei care trebuiau nu le-au 
băgat nici într-o seamă. Ba, mai mult, s-au simţit iritați de 
solidaritatea românilor. Drept dovadă este decizia Cura- 
toriului din joia trecută, 16 aprilie, când fără nici o durere 
de inimă s-a votat reducerea la jumătate a finanțării Foii, 
pentru ca cealaltă jumătate să se dea revistei Autogu- 
vernării pe Țară a Românilor din Ungaria. În aceste 
condiții, nu putem şti până când vom putea scoate săptă- 
mânal Foaia, ce fel de reduceri vom fi nevoiţi să facem. 
Oricum, vă mulţumim din suflet pentru toate semnăturile 
şi îndemnurile. Ne-au ajutat foarte mult. Selectăm aici 
doar câteva, care ne-au impresionat cel mai mult. (Despre 
şedinţa curatoriului vom relata amănunţit în numărul 
următor.) 


Nici nu mi-a venit să cred ce am citit! Într-adevăr 
totul e pus la cale tendenţios. În toate ţările unde trăiesc 
români există măcar un ziar de suflet, cum este şi „ Foaia 
romanească ”. Desființarea acestui ziar săptămânal nu 
ar putea fi înlocuită cu nici o altă publicaţie. Suntem 
alături de cei ce protestează împotriva desființării săptă- 
mânalului FOAIA ROMÂNEASCĂ! Fam. dr. Costache 
Marin, dr. Costache Mariana, dr. Costache Dan şi Cos- 
tache Adrian — student 


Eva IOVA 
redactor şef „Foaia românească”, Jula, Ungaria 


Dragă Eva lova, 

Te/vă rugăm să rezistaţi. Suntem alături de voi, cu 
toate forțele. Cred că nici un alt mesaj/manifest nu a fost 
atât de mediatizat ca al vostru. Dreptatea şi românismul 
trebuie să învingă. Îi vom face loc mesajului şi în 
numărul următor al revistei noastre (FORUM-V, V e de 
la județul Vâlcea), al cărei director coordonator sunt. 

Vă îmbrățişăm. Mult succes! Prof. dr. Ion Soare 


Stimată doamna lova, 

Sustinem din tot sufletul menţinerea Foii româ- 
neşti despre care am auzit aşa cum am urmărit diversele 
programe TVRI aici în Sydney prin care cunoaştem unele 
dificultăți pe care le aveți în munca dumneavoastră. Vă 
admirăm şi vă prețuim. Dorina Bugariu Petre 


Nu putem lăsa ca un ziar aşa de important pentru 
comunitatea românească din Ungaria să fie distrus. Toa- 
te mijloacele de informație moderne nu valorează cât un 
ziar scris; îl luăm în mână, îl citim la o ceaşcă de cafea, 
îți face plăcere să-l răsfoieşti, să reciteşti articolele chiar 
şi după o săptămână sau când găseşti ziarul întâmplător 
pe un raft. Sperăm să nu se întâmple!!!! Tinem pumnii 
strânşi pentru redacţie şi pentru toți românii din Un- 
garia! Ana Zediu Ruggieri, Italia 


Sustinem din tot sufletul protestul colegilor noştri 
de la Foaia românească, această publicaţie fiind de-a 
lungul timpului o făclie vie pentru menţinerea spiri- 
tualității şi conştiinţei apartenenţei la neamul a celor 
care se opun asimilării şi amnezierii. Curaj şi perse- 

verență, dragii noştri, cauza voastră e dreaptă! Elvira 
Chilaru, Ujgorod, Ucraina 


Am citit prima dată „Foaia ” pe vremea când se 
numea ,„ Foaia noastră”. E multă vreme de atunci, dar nu 
pot uita fiorul de admiraţie că limba bunicilor mei îşi 
găseşte loc şi într-un ziar, în vreme ce presa pe care o 
primeam acasă era scrisă toată într-o limbă pe care nu o 
foloseam decât în situaţii publice. Vreau să spun ca rolul 
acestei publicaţii în timp nu a fost unul neînsemnat. Din 
1990 încoace „Foaia ” a făcut nenumărate lucruri bune 
pentru informarea românilor din satele din Ungaria 
despre propria lor limbă şi cultură. Aş vrea să sper că 
ceea ce se petrece acum e o simplă clipă de cumpănă, 
care va dovedi doar că lucrurile nu se pot duce de râpă 
chiar aşa, pur şi simplu, prin jocuri de culise. Otilia 
Hedeşan, Timişoara, România 


Sunt româncă stabilită în Ungaria. Foaia romă- 
nească este una din legăturile mele cu ţara, limba şi 
cultura mea. Mulţumesc pentru înțelegere. Teodora 
Danes, Budapesta, Ungaria 


Protestez vehement împotriva desființării publi- 

caţiei FOAIA ROMÂNEASCĂ, unicul săptămânal în lim- 
ba română din Ungaria, deoarece consider aceasta o 


flagrantă încălcare a drepturilor omului, a dreptului la 


informarea liberă în limba maternă, ceea ce zădărni- 
ceşte circularea liberă a informaţiilor, ceea ce ar trebui 
să fie însuşirea fiecărui Guvern bun şi a unui stat demo- 
crat. Lucian Marina, Novi Sad, Republica Serbia 


Ce păcătuieşte un ziar românesc în Ungaria? 
Deac Marius, Sf. Gheorghe, jud. Covasna, România 


Este publicaţia din care copiii mei au aflat despre 
străbunicii lor, cum au trăit şi cum au ajuns , dincolo”, 
cum păstrează cei rămaşi acolo limba şi datinile stră- 
bunilor lor. Dacă dispare, copiii lor nu vor mai afla 
acestea. Liliana Delamarian, Arad, România 


Dumnezeu să vă ajute, dacă autorităţile nu o fac! 
Suntem alături de voi! Victor Roncea, jurnalist, Bucu- 
reşti, România 

ATRU să-şi editeze şi să-şi tipărească , Cronica” 
din bugetul său propriu. Asociaţia pentru Micherechi, 
Ungaria 


Trădarea din Joia Mare 


Fundaţia Publică pentru Minorităţi din Ungaria a 
executat în Joia Mare o votare, despre care ni s-a spus să 
nici nu ne treacă prin cap că aceasta ar fi o decizie poli- 
tică: săptămânalul Foaia românească va primi pentru 
acest an doar 50% din suma de finanțare destinată presei 
scrise româneşti din Ungaria. Care este explicația? Care 
sunt argumentele sau contraargumentele? Acestea nu ex- 
istă. Oricum, noi nu le-am aflat. 

Cealaltă jumătate a fost votată pentru susţinerea 
revistei Autoguvernării pe Țară a Românilor din Un- 
garia, Cronica, care de pe acum vrea să apară şi ea 
săptămânal. Care este motivul acestei extinderi? Nimeni 
nu ştie. Dar nici nu i-a întrebat nimeni. Aşa cum nici lui 
Alexandru Finna, delegatul AȚRU, nu i-a cerut nimeni să 
justifice declaraţiile sale cum că Cronica ar avea mai 
mulţi abonaţi decât Foaia sau că Foaia nu scrie despre 
evenimentele autoguvernării. Redăm aceste două afir- 
mații pentru a demonstra nivelul de „intelighenţie” al 
şedinţei Curatoriului, deoarece cititorii români din Un- 
garia ştiu exact care este adevărul, fără să facem noi 
mincinos pe nimeni. 

Curatoriul Fundaţiei Publice pentru Minorităţi, al- 
cătuit din reprezentanții celor 13 minorităţi, ai princi- 
palelor partide politice şi ai unor ministere, a transmis un 
mesaj clar către comunitatea românească din Ungaria: 

1. A sosit timpul să vă băgaţi minţile în cap şi să 
acceptaţi odată pentru totdeauna că în această ţară sin- 
gurul for legitim este Autoguvernarea pe Țară a Ro- 
mânilor din Ungaria. Nici să nu vă mai treacă prin gând 
altceva! Nu gândiţi! Noi o să vă spunem ce să faceţi! 
V-am creat o lege, sunteți obligaţi să trăiţi după ea. (Că 
majoritatea românilor de bun simţ de aici nu-i recunosc 
ca reprezentanți ai lor pe cei care nu vorbesc limba 


română, ba mai mult îşi bat joc de ea, care nu cunosc 
cultura română şi nu au nici o legătură cu comunitatea 
românească — asta nu interesează pe nimeni.) 

2. Nu mai faceți scandal! Nu mai adunați sem- 
nături, pentru că părerea voastră nu interesează pe ni- 
meni! Bucuraţi-vă că mai existaţi! (Deci, dragi cititori, vă 
rugăm să nu mai gândiţi, doar să citiți. şi nicidecum să nu 
mai iscăliți nimic. Asta vi se cere de la Budapesta.) 

3. E criză financiară. Ar trebui să înțeleagă odată şi 
românii că nu sunt mai mulți bani! Sacrificaţi-vă! (Am 
face-o cu bucurie, dacă am şti că asta salvează țara de la 
faliment. Dar avem impresia că nu...) 

4. Băgaţi-vă pumnul în gură şi înghiţiţi tot! În caz 
contrar, vă desfiinţăm. Adică, nu, aceea o veţi face voi 
singuri, după ce v-am lăsat noi fără bani. 

5. Şi cel mai parşiv şi necinstit mesaj de la un 
oficial al unui minister: să nu credeţi că ungurilor din 
România le este mai bine! Acesta chiar nu mai vrem să-l 
comentăm. Trădarea săptămânalului Foaia românească, 
adică a unei instituţii româneşti cu un trecut de aproape 
şase decenii, nu s-a făcut de către Curatoriu, ci de către 
Autoguvernarea pe Ţară a Românilor din Ungaria. Nu 
vom accepta niciodată nedreptatea care i s-a făcut revistei 
tradiționale româneşti, o moştenire incontestabilă a co- 
munității noastre. S-au înjumătăţit banii Foii pentru a se 
da unei gazete de perete a AȚRU, care nu va deranja 
niciodată pe nimeni la Budapesta şi care va asista la 
asimilarea totală şi definitivă a românilor din Ungaria. 

Şi încă ceva: e ruşinos să dai vina pe criză, să iei 
banii dintr-o parte şi să-i bagi în buzunarele altora, care se 
prefac că scriu revistă românească. 

(Publicat de Eva Iova în Foaia românească din 24 
aprilie 2009.) 

Românii din Ungaria - Presa! 


1. Presa scrisă din Ungaria - prezentare 
generală 

Unul din pionii de bază, care susțin identitatea unei 
comunităţi şi care ne oferă evoluţia în timp a mani- 
festărilor sentimentelor de românitate, rămâne presa în 
limba maternă. In spaţiul comunităţii româneşti din Un- 
garia atât tipologia presei, cât şi structura internă a ei, 
(presă scrisă şi audiovizuală), cunosc un specific care 
ține de istoria comunității şi de profilul unui grup com- 
pact de intelectuali, care s-a implicat în presă. Inaugurăm 
această serie legată de presa în limba română cu stabilirea 
succintă a tabloului presei scrise, a apariţiilor şi câteva 
date legate de constituirea redacţiilor şi a instituțiilor 
editoare, urmând să intrăm în detaliu, punctual, pe presa 
cu cea mai lungă apariţie, care s-a constituit deja într-o 
tradiţie jurnalistică, precum şi asupra câştigurilor în pla- 
nul conturării unui grup de jurnalişti de ţinută intelectuală şi 
profesională. În ultima parte ne vom ocupa şi de presa 
audiovizuală, emisiunile radio TV de limbă română. 

Tipologia presei româneşti scrise din Ungaria. 
Presa românilor din Ungaria s-a diversificat în ultimele 
două decenii, însoţind mutaţiile profesionale şi social- 
politice din viața micii comunităţi româneşti. E vorba de 
o diversificare atât tipologică, cât şi calitativă, printr-o 
distribuție a responsabilităţilor în funcţie de necesități şi 
nalitate din Ungaria este finanțată programat de stat, prin 
înaintarea, în fiecare an, de către organizaţiile civile sau 
politice (uniuni culturale, asociaţii, fundaţii de cultură, 
autoguvernări locale) a unor dosare de concurs la Fun- 
daţia Publică pentru Minorităţi, organism din cadrul Gu- 
vernului Ungariei, care decide, la finele lunii martie, 
continuarea sau sistarea finanțării din anul în curs, pre- 
cum şi suma alocată pentru scoaterea ziarelor sau revis- 
telor de naționalitate. De regulă, această sumă, de pildă, 
anul trecut (2002, n.n.) se ridica la aproximativ 34 mili- 
oane de forinţi anual (circa 150.000 $), pentru acoperirea 
cheltuielilor de editare, redacție, tipografie, onorariile 
colaboratorilor. Condiţia obținerii finanțării este ca ziarul 
ori publicația să fi apărut regulat cel puţin un an calen- 
daristic. Suma fiind insuficientă, redacțiile apelează şi la 
ajutorul din partea statului român, prin donația unei can- 
tități substanțiale de hârtie de ziar. 

Caracterizăm presa din Ungaria, mai ales, cea din 
ultimii 12 ani, foarte bogată şi productivă, diversă, sub 
paleta preocupărilor. Adăugăm, pentru acest tablou sin- 
tetic, o menţiune specială. Autorii, editorii, colaboratorii 
de presă sunt, de regulă, aceiaşi intelectuali ai comunităţii 
care susțin şi programele instituţiilor respective, profe- 
sori, istorici, lingvişti, animatori culturali, pedagogi, cu- 
legători de folclor. Prestaţia lor de ziarişti merge simultan 
cu activitatea specifică domeniului lor profesional, încât 
s-a format azi în comunitatea românească din Ungaria un 
grup compact de valori, autorităţi în opinia publică dar şi 

în specialitatea lor. Cât priveşte prestaţia lor de autori de 
texte de literatură, trebuie subliniat aspectul că presa, în 
special, ziarul săptămânal, i-a susţinut şi afirmat încă de 
la debut, prin prezentări de creaţii, volume sau recenzii şi 
cronici. Lipseşte însă în preocuparea presei române din 
Ungaria necesitatea de comunicare cu cultura şi presa din 
România, activitatea lor fiind aproape necunoscută în 
mediul ziaristicii româneşti. Ca un exemplu, nici un autor 
român din Ungaria nu este membru al Uniunii Scriitorilor 
sau Ziariştilor din România. Vom aduce, în perspectivă, 
la această rubrică şi prezentări de cărți de literatură scrise 
de aceşti condeieri. 

Am grupat, din necesități de rigoare demonstra- 
tivă, presa scrisă după criteriul ritmicității corelat cu cel 
al obiectului de abordare, al editorului şi redactorilor. 

A. PRESA PERIODICĂ: a. presă săptămânală. 
Singurul ziar săptămânal al românilor din Ungaria, ac- 
tuala Foaia românească, a sărbătorit în 2001, semicen- 
tenarul de la primul număr apărut în 1951. Fiindcă ne 
vom ocupa în detaliu despre acest ziar, facem aici o 
descriere succintă a etapelor. Sub titlul Libertatea 
Noastră, ziarul editat de Uniunea Culturală a Românilor 
din Ungaria apare în intervalul 1951-1956, la Jula. Din 
1957 apare sub titlul Foaia Noastră, cu redacția la Bu- 
dapesta (până în 1975) apoi, până în 1991 (oct.), din nou 
la Jula. Din octombrie 1991 până în 1997 ziarul apare în 
cadrul Editurii de presă şi cărți, Noi. Românii din Un- 
garia, pentru ca din 1998, în actuala denumire, Foaia 
românească, preluând în pagina de titlu şi anul de tra- 
diție, LIII (2003). Membrii redacţiilor: Ludovic Boniş, 
Lucia Borza, Ilie Moldovan (Libertatea noastră), Petru 
Anton, Gh. Meszaros, Petru Podina, Al. Hoţopan, Ştefan 
Oroian etc. (Foaia noastră), Tiberiu Herdean, Mihai 
Kozma (Noi), Tiberiu Juhas, Edda Illyes, Eva Iova (Foa- 
ia românească). Rubrici şi pagini constante: Învățământ, 
Cultură, Literatură, Limbă, Sport, Ortodoxia, Opinii etc. 

b. presă lunară: Din aprilie 2002, forul politic al 
comunității, Autoguvernarea pe Ţară a Românilor din 
Ungaria, scoate ziarul lunar Cronica, cu sediul la Jula, 
având ca editor responsabil pe Tiberiu Juhas şi redactor, 
mai întâi, pe Ana Radici Repiski, apoi pe Eva Ruja 
Bânyai. Rubrici şi pagini constante: Eveniment, Pe urmele 
strămoşilor, File de viaţă, Conwieţuiri, Viaţa minoritară. 

c. presă anuală: Calendarul nostru / Calendarul 
Românesc, editor: Foaia românească şi Uniunea Cul- 
turală a Românilor din Ungaria, apare din 1951, la sfâr- 
şitul fiecărui an, ca volum tip magazin, cu rubrici: Din 
anul care a trecut, Cronica activităţilor culturale, Balurile 
româneşti, Cultură — literatură — artă, Magazin, Umor. 

B. PRESA OCAZIONALĂ: a. publicaţii — su- 
pliment: monografii ale localităţilor Chitighaz (1993), 
Bătania (1995), Micherechi (1997), apărute sub egida 
Institutului de Cercetări al Românilor din Ungaria, la 
Jula; redactor, Maria Berenyi, Ana Borbely. La sfârşitul 

volumelor despre aceste localităţi apar şi câteva studii 
despre personalitățile legate de locurile respective: Iosif 
loan Ardelean, Lucian Magdu, dr. Aurel Suciu, Isaia B. 
Bosco. 

b. publicaţii — magazin: Almanach, editor So- 
cietatea Culturală a Românilor din Budapesta, din 1993, 
1995, 1997, 2000, cu rubrici constante: Remember, Cre- 
ație, Consemnări, Profil. 

c. presa de tineret: Liceenii, revistă anuală, edi- 
tor: Liceul „Nicolae Bălcescu” Jula, din 1999. 

C. PRESA DE SPECIALITATE: a. presa ştiin- 
țifică: Simpozion, din 1991, care cuprinde rezumatele 
comunicărilor şi cercetărilor din cadrul Institutului. Au 
apărut până acum 11 volume. Annales, în 1996 şi 2000, 
volume ample cuprinzând cercetările de limbă, tradiţii, 
istorie, cultură şi literatură ale membrilor Institutului. 

b. presa de etnografie şi folclor: Jzvoru/, Din 
tradițiile populare ale românilor din Ungaria, presă de 
antologare a creaţiei populare. Prima revistă apare din 
anul 1982, anual, ca publicaţie a Uniunii Democratice a 
Românilor din Ungaria, redactor: Al. Hoţopan, cea de-a 
doua, din anul 1975, apare accidental, cuprinzând cule- 
geri de poveşti, proverbe, zicători din folclorul românesc, 
redactor Al. Hoţopan. După 1991, ambele reviste trec sub 
egida Institutului de Cercetări, având ca redactor pe Emi- 
lia Martin. Aceste reviste au recuperat multe texte din 
creaţiile povestitorilor populari din Ungaria: Mihai Pur- 
di, Vasile Gurzău, Toader Şimonca. 

c. presa universitară: Europa, editor: Catedra de 
Română a Universităţii ELTE, Budapesta, revistă de stu- 
dii de istorie şi civilizaţie română, din 1993 apare anual. 
Convieţuirea, revistă trimestrială, din 1997, editor: Ca- 
tedra de Română din cadrul Institutului Pedagogic „Ju- 

(Acesta este un protest față da decizia 
Curatoriului Fundaţiei! Publice pentru Minorităţi, 
care a scăzut la jumătate finanțarea săptămânalului nostru.) 

hăsz Gyula” din Seghedin, cu rubrici: Tradiție, De-ale 
noastre, Literatură, Recenzii, Identitate. Redactor res- 
ponsabil: Gh. Petruşan, şeful catedrei. 

D. PRESA CULTURALĂ: a. presa accidentală: 
Timpuri, revistă de cultură, cu apariţie lunară, 1985- 
1989, la Budapesta; redactor: Tiberiu Herdean. Cuprinde 
articole de istorie, cultură, literatură, cercetări de istorie a 
localităţilor româneşti din Ungaria. 

b. presa anuală: revistă de cultură, Lumina, 1895, 
primul număr scos, la Jula, de David Voniga, reactivată 
din 1990, cu apariție anuală; editor: Institutul de Cer- 
cetări al Românilor din Ungaria, redactor: Elena Csobai. 
Rubrici constante: Istorie, Cultură, Arte, Tradiţii, Cărţi. 

Acelaşi Institut al Românilor din Ungaria reali- 
zează în 1998 prima Bibliografie cuprinzând date bio- 
bibliografice ale membrilor Institutului, cu o secvenţă de 
receptare în presă a volumelor şi activității membrilor 
instituţiei. La 10 ani de existenţă a Institutului, volumul 
lansat la ediţia a 13-a a Simpozionului anual al cer- 
cetătorilor, Institutul de cercetări al românilor din Un- 
garia. Un deceniu de existență (1993-2003) devine o 
oglindă a prestațiilor membrilor cercetători, dar şi un 
document de presă, cuprinzând receptarea activităților şi 
publicaţiilor acestui for cultural. 


2. Presa de informare. Presa periodică de limbă 
română din Ungaria 

A fost de-a dreptul o mare bucurie spirituală şi cul- 
turală faptul că, iată, în anul 2001, ziarul românilor din 
Ungaria şi-a sărbătorit o jumătate de secol de existenţă. 
Avea dreptate profesorul Gh. Petruşan, când afirma la 
cea de-a 40-a aniversare a gazetei, că ziarul a avut şi 
perioade senine, dar şi momente mai tulburi, ameninţat 
de oameni şi vremi, dar că a ştiut să se strecoare cu 
abilitate păstrându-şi fiinţa şi verticalitatea: „această tri- 
bună a slovei româneşti de la periferia românității (...) 
uneori flacăra ei a luminat, alteori a pâlpâit, dar nu s-a 
stins” (în Foaia noastră, an XLI, nr. 4, 25 ian. 1991). Pe 
bună dreptate, oricine s-ar putea întreba ce anume a putut 
să asigure periodicului românesc o atât de lungă tradiţie? 
Care sunt etapele de apariție şi legăturile acestora cu 
aparițiile anuale ale Ca/endarului nostru/românesc? 
Cine au fost redactorii gazetei şi cum s-au implicat în 
rostul ziariştilor care scriu pentru o comunitate mino- 
ritară? Având în vedere că un amplu material despre 
aspectele interne ale redacţiei a fost prezentat la ediţia din 
1999 a Simpozionului cercetătorilor români din Ungaria, 

materialul de faţă se opreşte asupra unor răspunsuri la 
întrebările de mai sus, care să ofere un material do- 
cumentar pentru oricine s-ar arăta interesat de presa 
periodică de limbă română din Ungaria. Un lucru cert, de 
la care pornim, este că actuala Foaia românească, de- 
scendentă a primului ziar românesc, ieşit oficial în 1951, 
este singurul periodic al românilor din Ungaria cu cea 
mai constantă tradiţie; în al doilea rând, acest ziar a 
pregătit şi salutat cu încredere toate celelalte publicaţii, 
periodice sau ocazionale, încât îmbogățirea şi diversifi- 
tradiţia acestui ziar. 

Etapele presei periodice. La baza inventarierii 
etapelor redacționale luăm în considerare atât problemele 
de redactare (titlu, format), cât şi cele ale organizării 
redacției (componenţa, sediul, organizarea internă a ru- 
bricaturilor). 

1. Etapa Libertatea noastră (1951-1956), perioa- 
da julană: primul număr. Ziarul fusese pregătit să apa- 
ră în anul 1950, anul alegerilor, şi chiar ieşise un număr 
de probă la 1 iunie 1950, sub responsabilitatea proaspetei 
înființate Uniuni Culturale a Românilor din Ungaria. 
Primul număr, care inaugurează începutul acestei tradiţii, 
în anul I de apariție, apare la 1 ianuarie 1951, care 
cuprinde puţine şi nesemnificative modificări de articole 
şi semnături față de numărul din 1950. La primul număr, 
cel de probă, redactor responsabil era Ludovic Boniş, iar 
editor responsabil Petru Pomuţ, secretarul general al 
Uniunii Culturale a Românilor, şi adresa redacţiei era 
Jula, Maróthi ter 2. La numărul din 1 ianuarie 1951, 
caseta redacțională cuprinde ca responsabil un comitet de 
redacţie, iar ca editor responsabil acelaşi Petru Pomuţ. 
Redacţia însă apare pe Vâroshăz u. 13. Dr. Frederic Wild 
aminteşte că, în absenţa unui sediu, la început redacţia se 
strângea în incinta liceului din Jula, în sala profesorală 
(Din istoricul gazetei noastre, în Foaia Noastră, an XXI, 
nr. 3, 1 febr. 1971). Rubricaturile se stabilesc încă de pe 
acum pentru profilul ziarului pentru multă vreme: Edito- 
rial, De vorbă cu cititorii, Vocea tineretului, Știri din 
viața şcolilor, Colț literar. Din biografia primului număr, 
care are ca moto un citat din Kossuth: „Unitate, 
înțelegere, frăţie între Unguri, Slavi şi Români”, reținem 
câteva semnături: Francisc Keleti (cu o scrisoare de salut 
din partea conducerii judeţului Bichiş), editorialul lui 
Petru Pomuţ (În trecut asupriţi, în prezent liberi), scrisori 
şi răspunsuri de la corespondenţi, lon Lucaci (Elek), 
Petru Rugea, Ştefan Berbecar (Jula), Floarea Selejan, 
Margareta Caciora (Jula), iar la suplimentul Vocea ti- 
neretului se publică scrisoarea lui Lucian Magdu, viitorul 
poet, elev în clasa a VIII- a (Prieteni pionieri români). 
Nicolae Uroş dă explicații despre necesitatea apariției 
ziarului (o comunitate de aproape 20.000 de români, 400 
abonaţi, iar redactori sunt profesori, învăţători, elevi), 
(Însemnătatea ziarului în Libertatea noastră, an I, nr. 2, 
febr. 1951). Tot acum se inaugurează seria de autografe 
ale scriitorilor din România, salutul lui Mihail Sado- 
veanu, în numărul 3, martie. Printre primii membri ai 
redacţiei sunt amintiţi: Frederic Wild, directorul liceului 
julan, profesorii Ludovic Boniş, Lucia Borza, Gh. 
Santău, iar Petru Pomuţ din partea Uniunii. 

b) Perioada julană. Sub acest titlu, Libertatea 
noastră, ziarul ajunge până la anul VI de apariţie, la nr. 

21, în 11 octombrie 1956, dar cu câteva schimbări: prima 
este de format, încă din primul an, un format mare tip 
ziar, din noiembrie 1951. A doua, prin schimbarea redac- 
torului responsabil, noul secretar al Uniunii Culturale 
este, din 1952, Ilie Moldovan, care devine editorul res- 
ponsabil începând cu nr. 16, din 15 august 1952. Două 
câştiguri de acum: Vocea tineretului apare în culori şi din 
1953 se anunţă apariţia săptămânală a ziarului. Ultima nu 
este respectată, şi ziarul se fixează la două apariţii pe 
lună; în schimb, anul 1953 aduce o primă ameninţare: re- 
dactor responsabil devine Directorul Întreprinderii „Lap- 
kiadó Vállalat” din Budapesta. În redacţie, la sfârşitul 
anului intră şi Dumitru Suciu, care rămâne până în 1956. 
Un alt câştig este tipărirea din 1953 a suplimentului 
Vocea tineretului în afara ziarului, ca publicație separată. 
Altul este constanta apariţie a Calendarului nostru, care 
cuprinde materiale ample despre comunitate şi creații 
literare. Din anul 1955, moto-ul din Kossuth este înlocuit 
cu cel din Gorki, „Scriitorul este ochiul, urechea şi vocea 
societăţii”. A doua amenințare: în vara revoluției din 
1956, redacţia ziarului este mutată la Budapesta, pe 
Nagymeză utca 9 şi preluarea ca redactor responsabil de 
către Ștefan Kecskedi, de la nr. 18, 30 august 1956. Din 
septembrie acelaşi an, ziarul iese de sub egida Uniunii 
Culturale a Românilor şi trece sub responsabilitatea fo- 
rului politic, „Organul Uniunii Democratice a Românilor 
din Ungaria”. În toiul evenimentelor din toamna anului 
‘56, ziarul nu mai apare; dar îşi face apariţia un nou ziar, 
la Budapesta, care inițiază anul I de apariţie, anulând cei 
şase ani ai ziarului Libertatea Noastră. E vorba de Ga- 
zeta română, anul I, nr. I, 7 decembrie 1956, prima care 
dă sugestia începerii unei noi serii, de fiecare dată când 
apare vreo schimbare în apariția ziarului. În toți anii 
aceştia apar semnături noi precum Ştefan Soc, Gheorghe 
Gerdan, Geza Vâradi, Mihai Purdi, Teodor Oltean, Mihai 
Bernula, Liviu Gurban, Ilie Ivănuş, lon Hotea, Gheorghe 
Petruşan, Petru Popuţa, Iosif Borca, Virág János, Gheor- 
ghe Misaroş, Pálffy Endre, Marius Turcu, Gheorghe 
Nistor, Iosif Balogh, Olga Soldan, Iosif Jurău, Lucian 
Magdu, Domokos Samuel şi alții. 

2.a Etapa Foaia noastră (1957-1971), perioada 
budapestană. În a doua etapă, redacția se stabileşte la 
Budapesta, pe Lenin (odinioară, şi azi Erzsebet) kărut 
9-11, etajul III, cartierul VII, adică în incinta întreprin- 
derii editoare (Palatul New York). Ziarul cu noul titlu, 
Foaia noastră, începe anul I de apariție la 1 noiembrie 
1957, la aproape un an de întrerupere de la apariţia presei 
periodice româneşti. Redactor responsabil este acum Pe- 
tru Anton. Rubricaturile suferă câteva modificări; su- 
plimentul Vocea tineretului sfârşeşte în anul 1955, dar 
este reactivat în interiorul ziarului, sub rubrica Pentru 
Tineri, iar din 1958 devine Pentru tineretul nostru. Pa- 
gina literară (numită înainte Colț literar sau Literatură) 
este asimilată din 1957 unei pagini mai cuprinzătoare, 
Literatură. Artă. Ştiinţă. În apariţia budapestană a zia- 
rului intervin şi schimbări în conducerea redacţiei: de la 
nr. 9, 1 mai 1958, Petru Anton pleacă în concediu, iar 
conducerea redacției revine lui Pálffy Endre, care cola- 
borase deja la ziar. Şi acesta pleacă în vara aceluiaşi an în 
concediu şi foaia este preluată de secretarul general al 
forului politic, Petru Silaghi (Szilágyi). Pálffy Endre 
revine la conducerea ziarului de la nr. 19, 15 septembrie 

1957 şi deţine funcţia de redactor-şef până la nr.9, 1 mai 
1959, când se reîntoarce Petru Anton. Din acelaşi an, 
aflăm şi numele editorului, Sala Sândor, directorul în- 
treprinderii „Lapkiadó Vállalat”. Redacţia achiziționează 
un redactor foarte harnic, pe György Kovács, şi numeşte 
pe Ilie Ivănuş, colaborator extern. Structura rubricaturii 
se respectă şi la revenirea, ca redactor-şef, a prof. Pâlffy 
Endre, din aprilie 1962 până în ianuarie 1968. Această 
etapă aduce câteva câştiguri importante pentru evoluţia 
ziarului: în primul rând, o revigorare a redacţiei, prin 
afirmarea unui grup compact de jurnalişti tineri, mulți 
dintre ei studenţi ai profesorului Pálffy, Gheorghe Pe- 
truşan, Mihai Cozma, Gyula Kollânyi, Vasile Roxin, 
Alexandru Kirâly, loan Halâsz, Gh. C. Mihăiescu. Apoi 
redacţia cooptează noi membri: Livia Stănescu-Santău, 
Ion Crişan, Ervin Sass, Lajos Szücs, Roza Ary. Din 1963, 
pagina rezervată literaturii şi artei se deschide spre o arie 
mai largă de probleme, devenind Pagina culturală. 
Pentru un contact mai direct şi adecvat la necesităţile 
românilor, se propune alcătuirea unui comitet redacţional 
al Foii, ca un forum consultativ. Din acest comitet redac- 
tional social făceau parte: Marius Turcu, Gheorghe Mar- 
tin, Ilie Ivănuş, Teodor Cozma, Mihai Cozma, Alexandru 
Hoţopan, Mihai Bihari, Jozsef Kiss. Din 1964 în caseta 
redacțională intră, în calitatea de preşedinte al comi- 
tetului obştesc de redacţie, Petru Silaghi, moment când şi 
sediul redacţiei se schimbă în cartierul V, pe Dorottya u. 
8, până în octombrie 1966, când revine pe Lenin körut. 
Apar în această etapă noi rubrici, Cum vorbim, cum 
scriem şi se reactivează o rubrică mai veche, deschisă 
spre afirmarea tinerilor, Din creația elevilor noştri. După 
demisia lui Pálffy Endre, la 1 ianuarie 1968, conducerea 
ziarului este încredinţată şefului secţiei pentru minorități 
de atunci, Gheorghe Mészáros. După al III-lea Congres al 
Uniunii Democratice a Românilor din Ungaria, în 1969, 
redacţia îşi schimbă din nou sediul, în cartierul VII, pe 
Madách Imre ut 11. Cu redacţia constituită din Gh. Mé- 
szâros, redactor-şef, Gheorghe Kovács, dr. loan Crişan, 
Livia Santău şi ultima achiziție, Vasile Roxin - prac- 
ticant, la începutul anului 1969, comitetul obştesc de 
redacţie are o nouă alcătuire: secretar - Alexandru Hoţo- 
pan, membri, Petru Cîmpian, Nicolae Gândilă, Ştefan 
Oroian, Gheorghe Petruşan, Vasile Roxin şi Gheorghe 
Santău. În redacţia anului 1970 se ridică din nou pro- 
blema reînnoirii ziarului (schimbarea priorităţilor, ordinii 
paginilor de tineret şi literare) şi chiar schimbarea titlului. 
Această etapă aduce însă prima corecție a anului de 
tradiție, adică numărătoarea de la anii apariţiei Libertății 
noastre, notându-se pe frontispiciul titlului, anul XXI. 
Acest moment al recuperării a pregătit şi transferarea 
sediului redacției la locul ei de origine, la Jula. 

2.b. Etapa Foaia noastră (1971-1991), perioada 
julană. Ziarul revine la Jula, cu sediul stabilit pe Petofi 
ter 2, începând cu nr. 13, din | iulie 1971. Revenirea la 
locul de baştină al naşterii presei româneşti a produs 
câteva modificări. În primul rând, componenţa redacției: 
redactor responsabil însărcinat este Petru Podina, iar edi- 
tor responsabil, Mihály Lehoczky. În noua echipă, 
Gheorghe Petruşan devine secretar al comisiei redac- 
tionale, iar membri, Alexandru Hoţopan, Mihai Cozma, 
Edda Illyés, Ştefan Oroian şi Etelca Berényi, secretar 
administrativ. Acest moment al existenţei ziarului a pro- 

dus constituirea loco a unui colectiv redacţional al co- 
munităţii, capabil să întreţină suflul ziarului. În 1972, 
abia cu numirea lui Alexandru Hoţopan, ziarul intră sub o 
conducere proprie a românilor din Ungaria. Foaia îşi 
reorganizează şi rubricaturile şi se îmbogăţeşte cu noi 
rubrici, de varietăţi şi sport; apoi se readaptează ciclul de 
interviuri inițiat de Vasile Roxin, printr-o formulă de 
profil de intelectuali români, susţinută constant şi bine 
documentată de loan Sz. Kiss. Pagina culturală dispare 
din nr. 20, 15 octombrie 1972, iar Poşta redacției, foarte 
prezentă în perioada budapestană, apare de câteva ori, cu 
mari întreruperi. Anul 1973 aduce o nouă componenţă a 
comisiei de presă: Gheorghe Petruşan, N. Gândilă, Gh. 
Santău, Petru Câmpian şi, în plus, Mihai Kozma, Florica 
Dimak, Svetozar Unc. Petru Silaghi nu mai apare în 
caseta redacțională de la nr. 22, 25 noiembrie 1973. Din 
anul 1974 formatul devine mai mare şi se reînnoadă o 
tradiție, un supliment în interiorul ziarului Vocea tine- 
retului, notat anul I. Acesta rezistă cinci ani de apariţie, 
până la nr. 11 din 1 iunie 1978, când se pregăteşte, în 
sfârşit, apariția săptămânală a ziarului. De la nr. 13, 2 
iulie 1978, formatul se reduce, se sistează apariţia supli- 
mentului pentru tineret, fiind înlocuit cu pagina Tineret. 
În acest interval, 1973-1980, nume noi, alături de tineri 
deja afirmaţi, colaborează la ziar, mulţi provenind din 
elevii liceului românesc din Jula sau din studenţi de la 
catedra din Seghedin şi Budapesta: loan Sz. Kiss, Tiberiu 
Juhász, Mihai Kozma, Ştefan Frătean, Maria Berényi, 
Tiberiu Herdean, Elena Csobai. În intervalul 1980-1989, 
sub şefia lui Alexandru Hoţopan, redacția mai acumu- 
lează câteva condeie jurnalistice, Tiberiu Juhâsz, Eva 
Ruja Bânyai, Ana Radics, şi propulsarea ca redactor-şef 
adjunct a lui Mihai Kozma. Chiar şi editorii responsabili 
se schimbă, în 1989 apare Jenö Német, iar în 1991, editor 
responsabil József Horti. În anul 1991, ziarul devenit 
„săptămânal al Uniunii Românilor din Ungaria””, trece 
printr-o nouă etapă de reorganizare, o dată cu plecarea lui 
Mihai Kozma şi intrarea ca responsabil, apoi director, a 
lui Tiberiu Herdean. Noua gardă redacțională ia iniția- 
tiva, vehiculată mai demult, de schimbare a titlului şi 
formatului, transformând radical constituţia ziarului. Se 
revine şi la tutelarea editorului responsabil originar, U- 
niunea Culturală a Românilor din Ungaria. Colaborări 
frecvente vin acum din partea Rodicăi Bogza Irimie, 
Gavril Scridon, Tănase Filip, Jenö Farkas, Lucreția Şipoş. 
3. Etapa Noi. Românii din Ungaria (1991-1997), 
perioada înnoirilor. Trecerea la noul titlu şi noul format, 
tip caiet-revistă, intervine în ultima parte a anului 1991, 
după o încercare de la începutul anului, care coincide cu 
constituirea noului prezidiu al Uniunii Românilor. Mo- 
mentul e semnalat de Al. Hoţopan printr-o reacţie de 
opoziţie la schimbare, într-o notă a redacţiei, din care 
cităm: "inițiativa a fost refuzată de colectivul redacțional 
pe motivul că această reînnoire încă nu este nici actuală, 
nici tehnic bine pregătită (- ah - Început de drum, în 
Foaia noastră, an XLI, nr.1, 4 ian. 1991). Ultimul număr 
cu acest titlu, Foaia noastră, este nr. 40 din 27 sep- 
tembrie 1991. Primul număr al noii publicaţii, Noi. Ro- 
mânii din Ungaria, an I, nr. 1, 4 octombrie 1991. Pentru a 
treia oară, noua redacţie ignoră anul de tradiţie, anul XLI 
(41) şi îşi asumă, o dată cu noul titlu şi format, anul I de 
apariţie, cu redacția formată din: Alexandru Hoţopan, re- 

dactor-şef, colectiv de redacție, Eva Ruja Bânyai, Edda 
Illyés, Tiberiu Juhász, Ştefan Oroian, redactor respon- 
sabil, Ana Radics Repiski, şi Jozsef Horti, editor res- 
ponsabil, director general al întreprinderii editoare. De la 
nr. 10 din 6 martie 1992, noul director Tiberiu Herdean 
conduce acelaşi colectiv redacțional, cu un nou editor 
responsabil, Gheorghe Petruşan şi editura nou înființată 
Noi. Ziarul îşi caută o nouă organizare a aspectului, se 
deschide spre publicaţii literare şi colaborări din România, 
dar şi lasă loc unor rubrici de divertisment, comerciale 
(publicitate). În 1994 se revine asupra formatului, dar nu 
şi asupra recuperării anului real de apariţie, anul XLIV 
(44). Se adoptă un format mediu, între cel redus şi cel tip 
ziar, permițând o organizare a rubricaturilor şi articolelor 
pe orizontală. Ziarul devine sub titlul simplu Noi „săp- 
tămânal al românilor din Ungaria”. Până în anul 1997, 
indicat anul VII de apariție (XLVII, anul 47 cel de 
tradiţie), când se stabileşte o nouă conducere a ziarului, 
Uniunea Culturală a Românilor din Ungaria, ca pro- 
prietară şi editor responsabil al foii, s-a recurs şi la res- 
ponsabilitatea editorului individual (Mihai Cozma, 
Emilia Martin Nagy). Conducerea revine acum lui Mihai 
Kozma, în calitate de director, semnatarul atâtor pagini 
de politică internă şi externă din perioadele anterioare ale 
evoluţiei ziarului. Pagina a 6-a a ziarului este rezervată 
semnalelor culturale, literare, la care scriu Gavril Scri- 
don, Victor Iancu, Gh. Petruşan, Tiberiu Herdean, Maria 
Berényi, Farkas Jens, Lucreția Şipoş, Ana Hoţopan, Mi- 
haela Bucin, Ilie Ivănuş. Paginile 2-3 publică ştiri despre 
organizarea românilor, despre liceul din Jula, activităţi 
didactice şi probleme ale manualelor şi programelor şco- 
lare. Ultima pagină păstrează caracterul de mozaic, sub 
denumirea Fel de fel. 

4 Etapa Foaia românească (1998-2005), perioa- 
da diversificărilor. Ideea reînnoirilor a cuprins şi noua 
formulă a ziarului de sub directoratul lui Mihai Kozma, 
care, cu acelaşi colectiv redacțional moştenit, a enunțat 
într-un editorial din primul număr (nr.1-2, 9 ianuarie 
1998), o schimbare dublă: modificarea titlului, Foaia 
românească, şi începutul unei noi serii, fără specificarea 
a câta serie este. Ziarul, deşi scrie pe pagina de titlu că se 
revendică de la ziarul fondat în 1951 (deci de la anul I de 
apariție), porneşte la drum iarăşi cu anul I (1998, anul 
XLVIII - 48, anul de continuitate), fără luarea în calcul a 
seriilor (etapelor pe care noi le-am inventariat aici) şi nici 
a marcării anului de tradiţie. Schița de program, începând 
din acest an, din primul număr, dă drept la această mo- 
tivare a noastră, din moment ce indiferent cu ce perio- 
dicitate sau cu ce titlu a apărut ziarul este unul şi unicul 
acelaşi pentru românii din Ungaria, care a intrat în casele 
cititorilor de atâta vreme, iată de mai bine de o jumătate 
de secol. Periodicul păstrează din start economia pagi- 
nilor, printr-un „caracter şi profil aproape delimitat”, 
rubrici constante (Actualități, Semnal, Tineret, Educaţie 

Culturală, Literatură, Fel de fel). Practica mai veche a 
suplimentelor periodice, în interiorul ziarului, revine la 
noua serie a gazetei, printr-o supraponderare a paginilor 
religioase, Ortodoxia, Isus Salvatorul (în ritm de apariţie 
lunară), dar cu o subapreciere a Paginilor culturale (în 
ritm de apariție la două luni), cândva cele mai solicitate şi 
prezente pagini. Câştigarea unui public, religios acum, cu 
preţul pierderii celui intelectual şi, inexplicabil, al celui 
tânăr (elevi şi studenţi), ambele categorii cândva ali- 
mentatoare de jurnalişti şi scriitori ai comunităţii, nu pare 
să constituie miza cu care Mihai Kozma enunţa proiectul 
devenirii ziarului. Cert este că tot mai puţine pagini 
redactate şi scrise din corespondențe ale tinerilor îşi gă- 
sesc loc aici, fiind înlocuite cu reportaje ale redactorilor 
în locurile respective. În plus o supraaglomerare a ima- 
ginilor foto în defavoarea textelor scrise nu ţine loc de 
„ajutor în cultivarea limbii materne şi întărirea conştiin- 
fei de identitate a românilor din Ungaria”, aşa cum bine 
intenționat este schițat programul de început. Trebuie 
evidenţiat faptul că o altă perspectivă, mai aproape de 
ideile editorialului lui M. Kozma din ziar, apare în cea- 
laltă presă a săptămânalului, Calendarul românesc, care 
recuperează texte relevante pentru necesităţile de lectură 
ale cititorilor. 

Cu unele modificări de format şi de mărire a nu- 
mărului paginilor, ziarul are din 2000 la conducere pe 
Eva Iova, redactor radio la Seghedin, în ideea revigorării 
şi aducerii unui suflu tânăr. Numai că redacţia s-a împu- 
ținat atât de mult în ultimii 2 ani (Edda Illyés şi, recent, 
Rita Pătcaş), încât ziarul se bazează în bună parte pe 
colaboratori externi. O inițiativă bună a redacției din ul- 
tima vreme este înscrierea ziarului într-o pagină web şi 
preluarea, încă insuficient supravegheată şi selectivă a 
unor materiale de interes, în special pentru tineri, din 
ofertele internetului. Se produce acum revenirea de facto 
la anul de tradiţie, anul LI (2001), corectând astfel inde- 
ciziile redacțiilor anterioare. 

Am făcut acest excurs al etapelor presei periodice 
româneşti în vederea alcătuirii, în perspectivă, a unei 
monografii, la care se pot angaja redactori şi colaboratori 
constanti ai gazetei, cu buna intenţie de regândire a folo- 
sirii cu maximum câştig a acestei tradiţii a scrisului în 
limba română. Am iniţiat chiar în paginile ziarului un di- 
alog, o rubrică a colaboratorilor şi redactorilor, care ar fi 
putut deschide proiectul unei munci de arhivare a contri- 
buţiilor la închegarea acestei frumoase tradiţii. Mate- 
rialele noastre privind rolul şi contribuţia presei 
româneşti (Presa românilor din Ungaria şi Literatura 
românilor din Ungaria) la formarea unei intelectualități, 
fie jurnalişti, cercetători, fie scriitori şi specialişti în di- 
dactică, au un punct comun: pornesc de la presă, ca act de 
sărbătoare intelectuală, şi se întorc spre ea, oferindu-ne 
bucuria unor lecturi incitante şi interesante ca fenomen în 
viața unei minorităţi. 

Fericitul longeviv 
al artelor plastice basarabene 


Din păcate, doar în imaginația omului comun des- 
tinul artiştilor se identifică cu fericirea absolută, alias cu 
admiraţia generală, cu gloria, cu avuţia, cu triumful... 
Realitatea este însă infinit mai necruțătoare cu firile ar- 
tistice, de regulă şi hipersensibile, vulnerabile, mai greu 
adaptabile: şi acolo, într-o lume liberă, dar şi egoistă, dar 
mai ales aici, unde regimul se ţine pe o aspirație dementă 
de a monopoliza totul, de a-şi subordona orice şi pe 
oricine. Or, un suflet de artist „subordonat” — nu mai este 
liber, iar în consecinţă — nici sub zodia norocului nu poate 
să trăiască. 

Din fericire, există şi ceva deasupra dictatorilor, 
ceva mai presus de apucăturile totalitariste: dragostea 
celor mulți. Tocmai în acest sens, există şi artişti fericiți — 
pentru că sunt admiraţi şi iubiţi. Pe unul dintre ei îl 
cunoaştem cu toţii, îl vedem adeseori — energic, volubil, 
jovial, emanând energii exclusiv pozitive — pe străzile 
centrale ale Chişinăului, în grădinile publice, la cele mai 
diferite manifestări culturale şi populare. Se numeşte 
Glebus Sainciuc şi a ajuns, iată, la aniversarea a 90-a, 
majoritatea anilor trăindu-i în serviciul artelor, ocrotit de 
zeitățile generatoare de frumos. 


Dacă e să căutăm fericirea maestrului prin pris- 
ma succeselor, a recunoaşterii talentului şi eforturilor 
sale de creaţie, vom găsi dovezi greu de enumerat... 
Tocmai din acest motiv, vom recurge la o simplă trecere 
în revistă a unor implicări, demnități şi distincţii pe care 
le-a înregistrat Glebus Sainciuc, mai ales în ultimul timp. 

A participat la mai multe expoziţii organizate în 
muzeele din Chişinău (prima expoziţie personală având-o 
aici în 1963), precum şi peste hotare: Sofia (Bulgaria), 
Baku (Azerbaidjan), Kiev, Odesa, Lvov (Ucraina), Ha- 
vana (Cuba), Montreal (Canada), Moscova, Petersburg 
(Rusia), Paris, Grenoble (Franţa), Bruxelles şi alte oraşe 
din Belgia, Ulan Bator (Mongolia) etc. Creaţii ale sale se 
află în zeci de muzee şi în sute de colecţii particulare. 
Este protagonistul unui film documentar-artistic realizat 
de un grup de creaţie din Finlanda, Norvegia şi Suedia 
(anii -“70-'80 ai secolului XX); în 1983, regizorul Valeriu 
Jereghi lansează filmul documentar intitulat G/ebus. Par- 
ticipă, cu un surprinzător succes, la Festivalul mondial de 
teatru de la Avignon, Franţa (1994), iar în 1998, la Vaslui, 
în cadrul Festivalului-concurs de satiră şi umor „Constantin 
Tănase” i se acordă titlul de Doctor Humoris Causa. 

În 1980 devine laureat al Premiul de Stat al RSS 
Moldoveneşti, peste ani obţine titlul onorific de Artist al 
Poporului din R. Moldova (1991). Laureat al Concur- 
sului Republican de desen (1964), în 1971 i s-a decernat, 
la Moscova, Medalia de argint a Expoziţiei realizărilor 
economiei naţionale, pentru o serie de portrete şi grafică. 
Cavaler al Ordinului Republicii (1999), Doctor Honoris 


Vlad POHILĂ 
scriitor, Chişinău 


Causa al Academiei de Ştiinţe a Moldovei (20 iulie 
2009). Deţine mai multe mențiuni, inclusiv Diploma Par- 
tidului Liberal din Moldova Pentru merite deosebite în 
promovarea valorilor liberalismului modern prin inter- 
mediul literaturii, teatrului, artei plastice şi muzicii. | 
s-au acordat Diplome de excelență şi de merit din partea 
săptămânalului Literatura şi arta şi a Teatrului Munici- 


„Maestrul Glebus Sainciuc înconjurat de măştile sale”. 
Ulei pe pânză, 2005. Autor: Victor Sochircă, licenţiat 
al Academie de Arte din Chişinău (promoția 2009) 


pal Satiricus — Ion Luca Caragiale din Chişinău, alte 
distincții ale diferitor instituţii mass-media şi de cultură 
din Chişinău. 

Dacă e să vorbim despre fericirea lui Glebus 
Sainciuc în sfera strictă a esteticului, e de menţionat, 
mai întâi de toate, că dânsul este promotorul unui gen 
nou, inedit şi extrem de original în arta plastică ba- 
sarabeană — măştile, executate printr-o metodă proprie, 
destul de complexă, şi, de multe ori — jucate pe scenă de 
autor, în cadrul unor adevărate spectacole (unul dintre 

acestea avându-l regizor pe regretatul Andrei Vartic). În 
perioada 1957-1997, maestrul a creat peste 300 de măşti, 
reprezentând fruntaşi ai vieţii culturale româneşti (pic- 
torii Valentina Rusu-Ciobanu, Igor Vieru, Mihai Grecu, 
Ada Zevin; scriitorii Grigore Vieru, Aureliu Busuioc, 
Mihai Cimpoi, Ion Druţă, regizorii şi actorii Emil Lo- 
teanu, lon Ungureanu, Grigore Grigoriu, Mihai Volontir, 
Constanţa Târţău; cântăreții Maria Bieşu, Mihai Mun- 
teanu, Nicolae Sulac, Anastasia Lazariuc — de la Chi- 
şinău; poetul Vasile Tărâţeanu, interpretele Maria Iliuţ şi 
Sofia Rotaru — de la Cernăuţi; lingvistul Eugen Coşeriu,; 
regizorul Liviu Ciulei, naistul Gheorghe Zamfir, acad. 
Eugen Simion, poeţii loan Alexandru, Ana Blandiana, 
Adrian Păunescu — de la Bucureşti, şi încă atâţia alţii!) 
sau din alte spaţii spiritual-geografice (mimul Marcel 
Marceau, scriitorul Jean-Paul Sartre din Franţa; oamenii 
de arte şi de litere Arkadi Raikin, David Oistrah, Bulat 
Okudjava, Aleksandr Soljeniţin, Alla Pugaciova, Andrei 
Voznesenski ş.a. din Rusia; Luciano Pavarotti din Italia; 
interpreta de muzică uşoară Anne Veski din Estonia; 
poetul /mants Ziedonis şi cântăreaţa Laima Vaikule din 
Letonia; poetul Ghevork Emin din Armenia; prozatorul 
Cinghiz Aitmatov din Kirghizia etc.). 

Un alt capitol original (şi jovial!) în creaţia lui 
G. Sainciuc îl constituie şarjele şi sau caricaturile, repre- 
zentând chipurile a numeroşi actori, artişti plastici, scrii- 
tori, muzicieni, interpreţi, oameni de ştiinţă, jurnalişti, 
profesori, bibliotecari, precum şi tineri studioşi, țărani, 
muncitori etc. Numai în ziarele şi revistele din Chişinău a 
publicat circa 500 asemenea lucrări; numărul şarjelor 
executate instantaneu şi dăruite protagoniştilor se ci- 
frează la câteva mii. În anii 1969-1979 a realizat Bagatele 
— o serie de desene executate prin asociație cu muzica 
(hârtie, tuş; circa 300 de lucrări). S-a impus Glebus Sain- 
ciuc, cu multă dăruire, şi printr-o galerie de portrete ale 
contemporanilor, cu precădere oameni de arte, de litere, 
savanţi: Actrița Nina Vodă (1966), Cîntăreața Maria 
Bieşu (1967), Prozatorul Vasile Vasilache (1968), Nana; 
scriitorii Lida Istrati, Petru Cărare (1970), Leonida Lari 
(1972), Vladimir Beşleagă (1973), Igor Creţu (1973), 
Muzicianul V. Goia (1976), Ion Creangă (1978), Igor 
Vieru (1979), poeţii Andrei Burac (1987), Valeria Grosu 
(1992), Iulian Filip (1993), Doinița împreună cu Lică 
Sainciuc, Criticul de artă Larisa Turea, Acad. Petru 
Soltan (1995), Cântărețul Radu Dolgan (1996), Eco- 
nomistul Vasile Şoimaru (2006) etc. 

În acest compartiment cu creaţii executate, de re- 
gulă, în ulei pe pânză (uneori — carton, ulei, guaşă, căr- 
bune; hârtie, carioca) se detaşează categoric un excelent 
portret al cântăreței de operă Maria Cebotari (1910- 
1949), realizat în ulei pe pânză, în 1976 — aşadar, într-o 
perioadă când numele faimoasei interprete era ținut la in- 
dex de către autorităţile sovietice. 

S-a manifestat şi ca autor de grafică (Mama, 1933; 
Clasa a VI-a de liceu, Valentina, 1939; Maria Drăgan, 

1984; Ana-Maria, 1993), la fel — şi ca ilustrator de carte, 
executând ilustrații atât pentru lucrări umoristice — cum 
ar fi Parodii (1965), apoi Parodii şi epigrame (1976, 
1981), de Petru Cărare, cât şi pentru volume cu tematică 
diversă: Cartea poeziei — 1974 (1974), Cu tot ce a fost 
odată el: Memoriei lui Alexandru Cosmescu (1992), 
Mass-media în top: 50 plus 1 jurnalişti din R. Moldova 
(2000) etc. 

Privind creațiile relativ recente ale lui Glebus 
Sainciuc, este destul de anevoios să-ţi închipui că acestea 
au un început cu o vechime de circa şapte decenii... Or, 
debuturile sale în pictură sunt marcate de căutările spe- 
cifice anilor '30-'40 din artele plastice române şi vest- 
europene. În Basarabia, sub ocupaţie sovietică, este ne- 
voit să se conformeze un timp rigorilor acelui regim, 
realizând compoziţii inspirate din viaţa oamenilor simpli: 
Viticultori (1954), La cramă (1955), La ferma de lapte 
(1957), Zootehnicianul V. Untilă (1959), Masa mare 
(1960), pictând şi unele portrete cu tematică „realist- 
proletară”: Muncitoare de la uzina „Microfirul” (1969), 
Veteranul de război P. Nazarenco (1970), Energeticienii 
— contemporanii mei (1984), La uzina „Electromaşina ” 
(1987) etc. După cum ne-am putut da seama din pre- 
zentarea de mai sus a creaţiei sale, G. Sainciuc s-a de- 
barasat relativ repede de „splendorile” specifice artei 
sovietice, supranumită a „realismului socialist”. 


Dacă e să ne referim la fericirea „de acasă” a lui 
Glebus Sainciuc, vom evoca un aspect în genere bine 
cunoscut chişinăuienilor, dar şi iubitorilor de frumos din 
localități situate departe de capitala basarabeană: ma- 
estrul formează, de o viaţă deja, un formidabil cuplu cu 
distinsa doamnă, remarcabila pictoriţă Valentina Rusu- 
Ciobanu (n. 1920); împreună şi-au crescut fiul, Lică 
Sainciuc (n. 1948), ajuns şi el pictor de seamă şi un 
excelent specialist în studiul artelor. 

Iar marele noroc al acestei familii, în temei — ma- 
rele nostru noroc! — îşi are începutul la 19 iulie 1919, 
când s-a născut Glebus Sainciuc, la Chişinău, într-o casă 
de lângă biserica Sfânta Vineri, pe malul râului Bâc, nu 
departe de casa în care a copilărit şi marea, irepetabila 
noastră cântăreață Maria Cebotari... Urmează faimosul 
Liceu B.P. Hasdeu, din capitala basarabeană, având a- 
colo un excelent îndrumător şi susținător în pasiunea sa 
pentru artă: profesorul de desen Andrei Niculescu, venit 
din „Micul Paris”, de la Bucureşti adică, special ca să-i 
instruiască în acest domeniu pe tinerii basarabeni. În 
1942 îşi ia cu succes bacalaureatul, apoi face studii, până 
în 1944, la Facultatea de Arhitectură a Politehnicii din 
Bucureşti. După război, absolvă Şcoala de Arte Plastice 
Ilia Repin din Chişinău (1947), în acelaşi an fiind primit 
în Uniunea Artiştilor Plastici din Moldova... 


(Articol preluat din Literatura şi arta, 23 iulie 
2009, pus la dispoziţie de autor.) 

Poezia care ar putea schimba faţa lumii 
Vasko Popa 


În toamna anului trecut, în plină campanie elec- 
torală pentru alegerile prezidenţiale din Statele Unite, 
Poetry Foundation, o prestigioasă organizaţie literară in- 
dependentă, îi chema pe scriitorii americani să răspundă 
unei provocatoare întrebări: Ce recomandări de lectură 
ar face candidaţilor la funcția de preşedinte şi, poate mai 
important, alegătorilor? 

Printre alții, Matthea Harvey răspunde: „Cutia mi- 
că” de Vasko Popa, care vorbeşte despre gestionarea 
universului interior şi exterior. Menţionarea numelui lui 
Vasko Popa în acest context este relevantă pentru di- 
mensiunile receptării internaționale a operei lui. 

Dar cine este Vasko Popa, cel considerat capabil 
să-i inspire pe conducătorii lumii? Este, cum bine se ştie, 
unul dintre cei mai importanți poeți sârbi, dar cu ascen- 
dență românească. 

lată ce scrie despre el Liubiţa Raichici în articolul 
Vasko Popa, publicat în Contemporanul, iulie 2009: 

„Aşadar primul dintre poeţii sârbi ai secolului 
XX este românul Vasilie V. Popa — junior, după cum 
şi-a semnat prima poezie în limba română, Muguri, 
care este totodată şi prima sa poezie publicată, la Colțul 
începătorului, în ziarul Biruinţă de la Vârşeţ, pe 26 
februarie 1939. (Preocuparea pentru compuneri literare 
a lui Vasile Popa este chiar mai veche, de prin anul 
1937, pe când citea compunerea sa în limba română, 
Miros de pene arse, la o seară literară a liceenilor 
vârşeţeni. Avea 15 ani). 

De altfel, destinul a decis ca şi ultima poezie pu- 
blicată în timpul vieţii poetului să fie una adresată Ro- 
mâniei şi tinerilor români, scrisă cu ocazia Revoluţiei din 
decembrie 1989, Autodidactul libertăţii vii. [...] Vasko 
Popa nu este însă unul care a plecat din spaţiul românesc, 
el este mai degrabă o victima a istoriei, asemenea tuturor 
celor despărțiți de limba mamă, rupți definitiv şi pentru 
totdeauna din rădăcinile lor de o graniţă care a tăiat 
Banatul în două, după primul război mondial, obligându-i 
pe bănăţeni să se redefinească şi să-şi caute alte puncte de 
sprijin şi de rezistență decât cele tradiţionale. Ca atare, 
Vasko Popa s-a născut într-o diasporă istorică, şi aceasta 
l-a obligat (şi aici ne bazăm, păstrând proporţiile, pe 
propria experienţă) să devină înţelept şi să ia decizii 
dureroase, dar singurele viabile.” 

Vasko Popa s-a născut la 29 iunie 1922 în Grebenaţ 
(Banatul sârbesc). În 1946, martie-decembrie, este „re- 
dactor răspunzător” al primei gazete literare în limba 
română Libertatea literară, ce apărea la Vârșeț. În 1947 
devine primul redactor responsabil al revistei de lite- 


Adelina ULICI 


ratură, artă şi cultură Lumina, care a început să apară în 
limba română la Vârșeț. Debutează editorial în anul 1953 
cu volumul de poezii Kora (Scoarța), apărut la editura 
„Novo pokolenje” din Blegrad. Trece în veşnicie la 5 
ianuarie 1991, la Belgrad. Poeziile lui sunt traduse în 
limbile: franceză, poloneză, germană, slovacă, maghiară, 
română, cehă, macedoneană, engleză, suedeză, turcă, in- 
diană, norvegiană, greacă, olandeză, bulgară, spaniolă 
etc. 

Din perioada studiilor începute în 1940 la Belgrad, 
continuate la Bucureşti şi apoi la Viena, datează contactul 
şi strânsele legături cu avangarda literară românească, i-a 
cunoscut pe Emil Cioran, Eugen Ionescu, Gellu Naum. 
Receptării lui în limba română i s-au dedicat, ca traducători 
şi exegeţi: Ioan Flora, Nichita Stănescu, Marin Sorescu, 
Adam Puslojič, Cornel Ungureanu, cel din urmă ne-a dă- 
ruit şi relatarea unei întâlniri: „Prin 1989 încheiasem — 
credeam eu — o carte despre poet. Pe urmă am avut o 
discuţie stranie cu el (am evocat-o undeva) în care consta- 
tasem, cu uimire, că ştie foarte bine româneşte. Nu scria în 
limba română fiindcă el era instalat în literatură, în limba 
sârbă, precum Cioran în franceză.” 

Dar rădăcinile româneşti sunt vizibile în operă, 
constituindu-se într-o adevărată mitologie. În Carne vie 
(1975), ciclu cu pronunţat caracter autobiografic, sunt 
invocaţi strămoşii, după numele lor, părtaşi la o lume 
magică: străbunicul Ilie Luca Morun care „În Dune sub 
tei / [...] / Găsise doi pui de lup” (Origine lupească) şi care 
„Zboară prin Dune / [...] / În sania-i încărcată cu sare” 
(Tatăl vitreg al lupilor), străbunica vrăjitoare Sultana 
Uroşevici care „Avea umbră de lupoiacă” (Umbră de lup) 
şi care „Naviga într-o albie de lemn pe cer / Vânând nouri 
aducători de ploaie” (Cizmulița roşie pierdută), tot ea 
păstra legătura, după datină, cu lumea morţilor: „aşează 
pe mici scânduri / Colaci în care înfige lumânări aprinse / 
Se-apleacă peste ele adresează mesaje morţilor / Oameni 
şi femei din neamul nostru / Lăsându-le apoi să plutească 
pe apele Caraşului” (Lumea de dincolo). Vin la rând 
bunicii: Nicolae Uroşevici Suciu (Chestiuni indecente), 
şi Miloş Popa Neamţu, despre care se spune că „Era mai 
scump la vorbă / Decât muţii din naştere / [...] / Mă rog 
prin somn de bunicu” să-mi spună / Vechiul nostru zeu al 
turmei / Pe unde-l pot găsi” (Coarne rupte) şi bunica 
nenumită care „În româneasca ei de in / [...] îmi va spune 
pui de lup / Întreaga ei viaţă” (Ochi de lup) 

Vasko Popa „E urmaşul lupilor de pe stindardul 
dacic, aparţine unui sat, unui ţinut, dar e o conştiinţă a 
planetei.” 


1 Harriet, http://www.poetryfoundation.org/harriet/2008/10/poetry-primer-for-the-polls/ 
2 Tabelul cronologic din volumul Vasko Popa. Câmpia neodihnei. Bucureşti, Minerva, 1995, plasează debutul său în anul 1938 când 
„Publică primele încercări literare în gazeta Novi strednjoskolac, editată de elevii liceului”, p. XXI. 


3 Idem, p. XXI-XXIX. 


4  Prefaţă. Vasko Popa — un poet al Răsăritului. În Vasko Popa. Câmpia neodihnei. Bucureşti, Minerva, 1995, p. XII 


5 Idem, p. XVI 

Dialogul poeţilor 


Cuvântul 


de Silvia CABA-GHIVIREAC 
(Cernăuţi, Ucraina) 


Pe-al nostru zbuciumat pământ, 
El e izvor de-nţelepciune; 

Urci culmi de cuget, prin cuvânt, 
Și săvârşeşti orice minune. 


La cei căzuţi, aripi de zbor 
Le pui prin el, de-l zici atare, 
Deschizi porţi noi spre viitor, 
Dai vieții negrăită zare. 


E pe măsură a răni, 

Dar totodată-i şi tămadă 
Întremătoare, de vei şti 
Să-l mânuieşti fără tăgadă. 


Dacă-i cu jeg, să-l ocoleşti, 

Căci vrednic nu-i să-l iei în seamă; 
Chiar de-i rostit de guri regeşti, 
Tot piere-n spulber, ca o scamă. 


Să nu te-nchini la vorba rea, 
Idiferent de cine-i spusă: 
Contează sensul bun din ea, 
Nu la ce înălțime-i pusă. 


Păstrează-ţi visul înzidit 

În Domnul, ca şi crezământul; 
În viața ta, necontenit 
Împlină-ți fapta cu cuvântul. 


Am fost şi-om fi! 


De mult! De multe ori le-am spus: 
„Mai potoliți-vă şi nu fiţi răi! 

Nu v-am chemat, nu v-am adus, 
Să fiţi pe capul nost călăi!” 


Cu alți hingheri v-aţi adunat, 
Şi cu cruzimi ce n-am ştiut, 

Un colț de ţară ne-aţi luat, 
Ne-aţi schingiuit şi ne-ai bătut. 


Noi n-am uitat ce ne-ați făcut, 
Voi n-aveţi ținere de minte, 

Căci ne-ați ucis, ne-ați pus în jug, 
Şi ne-ați distrus lăcaşuri sfinte. 


Noi nu vrem dinte pentru dinte, 
Băgaţi-vă în cap odată: 

„Ce nu-i al vost, la noi sunt sfinte, 
C-orice păcat... are răsplată!” 


De nu vă place-n casa noastră, 
Nu-i musai ca să staţi aici, 

Să nu aflaţi pe pielea voastră, 
Că suntem lei şi nu limbrici! 


Țăranii noştri nu greşesc, 

Au leac de la străbuni rămas: 
„Pe cei ce scurmă-i priponesc, 
Şi le mai pun şi drod în nas”. 


Deşi vă zbateți şi uneltiți mereu, 
De-aceea n-o să ne puteţi urni, 


91 


C-aşa a vrut bunul Dumnezeu: 
„Aici să fim! Şi-aici vom fi!” 


Moto: „Aici cei mai vechi şi mai vechi sunt 
munții şi românii” Badea Gheorghe Cârţan 


de Augustin POD (România) 


Suntem un neam creştin şi blând, 
Şi-au venit la noi neamuri străine, 
De când suntem pe-acest pământ, 
Am împărțit cu ei pământ şi pâine. 


N-o să plecăm de-aici nicicând, 
Suntem una cu pământul, 

N-avem de dat nimic! Nici gând! 

E casa noastră, averea şi mormântul! 


C-avem rădăcini adânci, 

Cu sânge şi cu oase înălbite, 

Şi Dumnezeu a dat porunci: 

„Să nu cedăm la neamuri hămesite!” 


Am zis că-i largă țara şi încap, 
Că au şi ei inimi creştine, 

Dar unii ni se urcă-n cap, 

Şi muşcă rău ca şi un câine. 


Noi n-am dat din coate ca vecinii, 
N-am căutat să ne impunem vrerea, 
N-am colindat ca beduinii, 

Să luăm cuiva averea. 


Căci, de când soarele la Apus apune, 

De când luna stă în umbra lui, 

De cându-i marea şi stânca muntelui: 
„De-atunci suntem aici! De cându-i lumea lume!” 

Străinătate... 


Străinul întotdeauna te face mai străin... 


de Nicolae NICOARĂ (România) 


Ia-ți copiii-n braţe, Mamă-Țară, 
De ce îi laşi mereu să plece iar, 
Toţi cei duşi, acolo, în afară, 
Nu au sărbători în Calendar! 


Sufletul lor e negru de sudoare, 
Vederea-nsângerată printre spini, 
Vai, nu te doare încă, nu te doare 
Lacrima zidită prin străini? 


Vine-o vreme şi-i atât de-aproape! 
Fulgeră securea prin goruni, 
Trezeşte-ţi somnul văduvit sub pleoape, 
Pe cei plecaţi din tine, să-i aduni! 


Nu te urăsc acum şi niciodată, 

Nu te blestem în Viaţă nicidecum, 
Eşti Mama noastră, dacă ne-ai fi tată 
I-aş răzbuna pe cei răniţi de drum... 


Uniţi-vă, români... 


de Victor CAPSAMUN 
(Cernăuţi, Ucraina) 


Uniţi-vă români 

Din toată Ucraina! 

De nu sunteţi stăpâni — 
Fiţi oameni totdeauna. 


Uniţi-vă, români, 

Ca surori, ca fraţi, 

Şi graiul din străbuni 
Nicicând să nu-l uitaţi. 


Faceţi din orice sat 
O gură de rai, 
Unde fie cântat 
Versul lui Mihai. 


Fiindc-aveți un sânge 
De la Ştefan cel Mare — 
A curs mereu şi curge 
În voi în fiecare... 


Uniţi-vă, români, 

La nevoi cu toți 

Şi graiul din străbuni 
Daţi-l la nepoți. 

Lui Eminescu 


de Nuţu Laurenţiu POP 
(Apşa de Mijloc, Ucraina) 


Lipesc urechea stângă 
De teancul plin cu cărți. 
Ascult cu multă grijă 
Ecoul celor morți. 


Ascult, cum Eminescu, 
Îşi dă încet suflarea 

Și versul lui cerescul 
l-aprinde lumânarea. 


Furat de gânduri multe 
Sub teiul nemuririi, 

El vrea să ne salute 

În ceasul despărțirii. 


O slovă dulce, poate, 
Mai vrea să ne citească, 
Mai limpede ca toate, 
În limba românească. 


Un strop de rouă albastră 
I-a mai rămas să-l scrie, 
În limba sfântă, a noastră, 
Ce-i prima din o mie. 


Un mare om, un geniu, 
Plecat-a dintre noi, 

Pe drumul lung şi straniu, 
Unde nu sunt nevoi. 

Din Ardeal în Africa de Sud şi apoi în 
Noua Zeelandă - itinerar duhovnicesc 


Interviu cu părintele Mircea Mihai Corpodean de la Biserica „Sfântul Ignatie Teoforul” din Auckland 


Biserica Ortodoxă Sfântul Ignatie Teoforul din 
Auckland are un statut special: Parohie Ortodoxă sub 
Patriarhia Română, are un Consiliu de Administraţie cu 
un singur român (Aura Suciu, originară din Oradea, o 
doamnă de o generozitate deosebită) reprezentând în 
minoritate majoritatea română copleşitoare a enoriaşilor. 
Biserica a fost înființată de părintele Mihail, care a slujit 
până la adânci bătrânețe şi s-a stins din viaţă în iunie anul 
trecut, Dumnezeu să-l odihnească! La cererea Consiliului 
de Administraţie al Bisericii şi a enoriaşilor, Patriarhia 
l-a trimis pe Părintele Mircea Mihai Corpodean să con- 
tinue lucrarea. 

Biserica este, desigur, un loc de întâlnire spirituală 
pentru noi, românii din Auckland. Dar este şi unul dintre 
puţinele locuri unde vorbim deschis în dulcele grai ro- 
mânesc, minunându-ne de fiecare dată de bogăţia dia- 
lectelor şi înțelepciunea expresiilor pe care, uite, nu 
le-am uitat, le-am împăturat doar frumos şi aşezat la 
păstrare, alături de hainele de duminică. 

Este un loc în care gustăm cu dor un cozonac, o 
sarma, o colivă, încercând să ghicim după gust din ce 
parte a țării o veni rețeta, împărtăşind cu oameni pe care 
nu-i cunoşteam înainte, dar români de-ai noştri, o durere, 
o bucurie... 


Este un loc de întâlnire, precum spune părintele 
Mircea Mihai Corpodean, mai cu seamă în ziua de du- 
minică, de la ora 10 încolo, în timpul Sfintei Liturghii. 
„Este locul în care ne întâlnim atât cu cei dragi care sunt 
în viaţă, undeva prin lume, cât şi cu cei dragi de care 
ne-am despărțit prin moarte. Ne vom întâlni pentru că în 
timpul Sfintei Liturghii ne aflăm undeva anume, dincolo 
de timp, dincolo de spaţiu”. 

Părintele Mircea Mihai Corpodean ne-a venit ca 


Lucia DAVIS 
jurnalisă, Auckland, Noua Zeelandă 


preot din Cluj la începutul anului acesta. Aşteptările erau 
mari, imense. Părintele Corpodean nu le-a dezamăgit. 


— Cine este părintele Mircea Mihai Corpodean, 
în câteva cuvinte? 


— Părintele Mircea Mihai Corpodean sunt eu, 
român născut în Cluj, în 1969. Acolo mi-am petrecut cea 
mai mare parte a vieţii, acolo am şi cunoscut-o pe cea care 
mi-a devenit soție şi mai apoi doamna preoteasă, acolo 
s-au născut şi primii doi băieţi ai noştri. Acolo am făcut 
primii paşi în şcoală, acolo am urmat clasele mai departe 
la Liceul Racoviță, apoi cinci ani de zile la Seminarul de 
Teologie de la Cluj. Am urmat primul an la Facultatea de 
Teologie din Sibiu, m-am transferat în anul doi la Fa- 
cultatea de Teologie din Cluj, unde am terminat ca preot: 
în anul al treilea de facultate fiind hirotonit ca preot al 
satului Bogata, de lângă Turda. Am păstorit în satul 
Bogata pentru cinci ani de zile, urmând ca la începutul 
anului 2000 să fiu trimis în Africa de Sud ca preot paroh 
şi preot misionar în acelaşi timp. 

— În momentul în care aţi ales Seminarul de Teo- 
logie, cred că era încă perioada comunistă? 


— Da... da. 
— Deci religia nu era încurajată... 
— Nu a fost încurajată deloc. 


— Cum de aţi hotărât atunci să alegeți această 
cale, destul de spinoasă în perioada respectivă? 


— A fost destul de ciudat, pentru că în familie 
eram, şi apoi s-a arătat şi mai târziu, să fiu înconjurat de 
economişti: tatăl este economist, mama, Dumnezeu să o 
odihnească!, a fost revizor contabil, cumnatul meu, econ- 
omist, soţia mea a devenit şi ea economistă, fratele ei, 
economist şi aşa mai departe. Mă pregătisem şi eu pentru 
a urma Academia de Ştiinţe Economice de la Bucureşti. 
Însă, după treapta a doua de liceu, la sfârşitul clasei a 
11-a, am hotărât să urmez cursurile Seminarului de Teo- 
logie de la Cluj, lucru care a fost destul de surprinzător 
pentru familia mea şi pentru cei care mă cunoşteau. 


— A fost un moment de răscruce, o întâmplare 
deosebită care v-a determinat? 


— Da, a fost un moment deosebit în viața mea care 
mi-a dat îndemnul şi tăria să urmez în această direcţie, aşa 
cum fiecare dintre noi cu siguranță am avut şi avem 
momente dintr-acestea în care Cineva de acolo de sus ne 
dăruieşte un semn. 


— Mulţumesc părinte, revenind la istoria dumnea- 
voastră, ați ajuns părinte misionar la Pretoria... 

— Da, printr-o bursă oferită de Universitatea de la 
Pretoria, Facultatea de Teologie Reformată, catedra de 
Noul Testament. Aceasta a fost modalitatea legală în care 
am reuşit să ajung în Africa de Sud, regimul de şedere în 
această țară fiind foarte strict, foarte strâmt, aş putea să 
spun. Am intrat în Africa de Sud cu bursă de studii, am 
avut din nou statut de student; în paralel cu această şansă 
care mi s-a dat, cu acest moment creat, având respon- 
sabilitatea şi obligația de a ajuta organizarea Asociaţiei 
româneşti la Pretoria, asociaţia parohială. Aşa s-a născut 
prima Parohie ortodoxă română din întreg continentul 
african. 


— Mă gândesc că un preot în diaspora are alte 
responsabilități decât un preot în țară. Este menirea 
preotului să dezvolte comunitatea, să o îndrume, să o 
păstorească, cam acestea ar fi şi responsabilităţile unui 
preot în diaspora. Şi totuşi sunt diferenţe, mă gândesc... 


Da, sunt diferenţe destul de mari pentru că eşti 
chemat şi eşti abordat ca preot în diaspora cu o serie mult 
mai largă de probleme şi un registru emoțional mult mai 
bogat, cu preocupări mult mai diverse din partea cre- 
dincioşilor pe care îi păstoreşti. Trebuie să amintim aici o 
trăsătură aparte a poporului român; aş zice că poporul 
român este singurul popor din lume care nu sărbătoreşte o 
dată istorică de încreştinare, pentru că noi nu am fost 
încreştinaţi, noi ne-am născut creştini. Şi pentru lucrul 
acesta ne bucurăm în România de o abundență de trăire 
creştină şi urmăm un curs majoritar de trăire creştină, 
ceea ce nu se poate spune despre celelalte colțuri de lume. 
Africa de Sud de pildă nu este o ţară în care creştinismul 
este majoritar. Şi atunci sigur că te confrunţi cu altfel de 
abordări, cu altfel de frământări din partea românilor care 
îşi duc viaţa într-o societate cu un profil religios total 
schimbat, diferit. Din acest punct de vedere, ca preot în 
diaspora, eşti chemat de multe ori să alini nu numai 
frământări spirituale, ci şi sociale, culturale, eşti chemat 
să pui umărul şi să te contopeşti, să te alături celor care 
doresc cultură, identitate naţională, celor care doresc să 
îşi rostească identitatea națională. De asemenea eşti soli- 
citat şi de străini, de oamenii locului, care încearcă să 
înțeleagă cine eşti, de unde vii, care sunt frământările 
tale, ce năzuieşti, ce visezi, de ce eşti altfel decât ei sau ce 
aveţi în comun. 


— V-a pregătit facultatea clujeană pentru acest fel 
de slujire, de păstorire? 


— Premisele erau acolo. Pietrele de temelie sunt 
aşezate la formarea unui teolog, incluzând şi aceste as- 
ecte de misionarism, de păstorire, de condiţii mai aparte. 
Insă ele devin mai eficiente pe măsură ce îți desăvârşeşti 
slujirea şi împlinirea în mediul respectiv: turma care ţi-a 
fost încredințată spre păstorire. De aceea una dintre preo- 
cupările, dintre frământările noastre în Africa de Sud la 
vremea la care eram preot paroh acolo, a fost să încercăm 
să organizăm un centru ecleziastic, un loc în care pe lângă 
biserică, casă parohială, hol, şcoală duminicală, să fie şi 
un spaţiu în care Patriarhia să poată eventual să trimită pe 
trei luni, pe şase luni de zile, slujitori, preoți, teologi, 
călugări sau călugărițe care să aibă ocazia să îşi formeze 
deprinderea slujirii într-un alt cadru decât cel românesc şi 
într-o altă limbă decât cea românească. 

— Vorbiţi-ne despre semnificația liturghiei ca un 
loc de întâlnire între trecut, prezent şi viitor, între cei de 
aici din Noua Zeelandă şi cei de acolo, din România... 


— Este un lucru pe care putem să îl raportăm 
într-adevăr la sufletul fiecăruia dintre noi: să ne rea- 
mintim şi să rostim din nou, în faţa realității, acelaşi 
adevăr: că întru Hristos suntem una, şi dacă credem acest 
adevăr atunci avem motiv să şi credem că spusele lui sunt 
adevărate, el fiind Calea, el fiind Adevărul, el fiind Viaţa, 
Hristos ca Fiu al lui Dumnezeu, în Hristos suntem una. 

În momentul în care îmi luam rămas bun de la cei 
dragi în aeroportul din Cluj, să vin în Noua Zeelandă, a 
fost prima dată când am călătorit cu soţia şi cu copiii şi a 
fost prima dată când am simţit această depărtare, un 
rămas bun mai apăsător. Singurele cuvinte care mi-au 
venit atunci în minte au fost să îi întăresc pe cei dragi 
spunându-le că, ori de câte ori le va fi dor de noi, să intre 
în Sfânta Biserică, mai cu seama în ziua de duminică, şi, 
de la ora 10 încolo, avem întâlnire. Ne vom întâlni pentru 
că în timpul Sfintei Liturghii ne aflăm undeva, dincolo de 
timp, dincolo de spaţiu. Este locul în care ne întâlnim atât 
cu cei dragi care sunt în viață, undeva prin lume, cât şi cu 
cei dragi de care ne-am despărțit prin moarte. Aşteptând 
să ajungă vremea în care să fim desăvârşiți împreună. 

— Din România, din Ardeal, în Africa de Sud şi 
apoi în Noua Zeelandă. Schimbări culturale importante, 
cel puțin aşa le vedem noi de la distanţă. Cum le simțiţi 
dumneavoastră? 


— Greu de spus la acest moment. Deocamdată am 
reuşit să răspund cu o viteză de pompier urgenţelor şi 
e-mail-urilor care mi-au fost adresate în scurtul timp de 
când am ajuns aici. Aş vrea şi pe această cale să îi 
mulțumesc preasfințitului Mihail, Episcopul ortodox ro- 
mân pentru Australia şi Noua Zeelandă, pentru prezența 
Preasfinţiei sale, pentru purtarea de grijă pe care a avut-o 
pentru comunitatea românească de aici şi, în mod deo- 
sebit, faţă de această parohie, pentru toată străduinţa pe 
care Preasfinţia sa a depus-o pentru legalizarea şi obţi- 
nerea actelor pentru venirea mea în Noua Zeelandă. Mul- 
țumesc de asemenea tuturor acelora care, în diferite 
modalităţi, s-au implicat şi au sprijinit acest demers. Un 
moment semnificativ a fost în prima duminică în care am 
slujit în Biserica Ortodoxă din Auckland când Preasfinţia 
sa a fost prezent la slujbă împreună cu părintele Ovidiu 
din Parohia ortodoxă română din Hamilton. Şi nu aş 
considera această prezenţă o simplă coincidenţă, ci un 
semn de bucurie, de întărire întru frăţietate. Să dea Dum- 
nezeu să fie acest semn al iubirii semnul sub care să 
călătorim de aici înainte cu mai multă putere şi mai multă 
îndrăzneală spirituală. 

Nădăjduiesc şi am toată convingerea într-o bună 
colaborare între Parohia ortodoxă română şi Asociaţia 
românilor din Auckland spre înflorirea rânduielii şi lu- 
crării la care suntem chemaţi: socială, culturală, spiri- 
tuală, duhovnicească. Sigur, sunt foarte multe proiecte 
care ar putea să fie luate în atenţie şi s-ar putea desfăşura, 
şi toate se vor împlini cu implicarea românilor şi ajutorul 
lui Dumnezeu. Să avem o Şcoală de duminică pentru 
copii, să avem ore de catehizare, atât pentru copii, cât şi 
pentru cei mari, să avem acţiuni împreună menite să ne 
ajute să ne cunoaştem mai bine şi să ne rostim identitatea. 

Să ţinem legătura cu cei din România prin căile pe care şi 
domniile lor le consideră de cuviinţă să colaboreze cu 
noi. Şi prin toate acestea împreună să facem șederea şi 
trăirea noastră aici în Noua Zeelandă cât se poate de 
frumoasă şi împlinită. 

În Vinerea Mare nu a fost timp pentru ca părintele 
Corpodean să participe la programul radiofonic în limba 
română — ediţie specială de Sfintele Paşti (program rea- 
lizat în cadrul postul de radio Planet FM: www.104. 
6planetfm.org.nz). Sfinția sa oficia la acea oră slujba 
specială la Biserica Sfântul Ignatie Teoforul din Auckland. 

De la peste 20.000 de kilometri, dar cu o căldură 
spirituală care a topit aceasta depărtare, ne-a sărit în 
ajutor părintele Marius Sabou de la Catedrala Episcopală 
Sfânta Treime din Baia Mare. Ne-a mai dăruit Dumnezeu 
cu prieteni precum Mihai Pătraşcu şi cu o legătură teh- 
nică fantastică. 

Într-adevăr, când Cuvântul este al Adevărului, dis- 
tanţele îşi pierd semnificaţia. Am trimis emisiunea res- 
pectivă prietenilor mei români de pretutindeni - printre 
ei, revista „Familia Română” - mesaj de bucurie al În- 
vierii, dincolo de timp, dincolo de spațiu. 


Poezie şi spiritualitate românească la Paris. 
Biserica Jean de Beauvais 


Dr. Mirel GIURGIU 


membru al Asociaţiei „Al. I. Cuza” din Heidelberg, Frankenthal, Germania 


Pentru mulţi, o călătorie la Paris e un vis trăit la 
cote maxime în oricare ceas al zilei şi al nopţii... Nu e 
deloc altfel în ceea ce mă priveşte. Pentru a nu ştiu câta 
oară, farmecul „Oraşului Lumină” mă atrage de-o ma- 
nieră căreia de mult am renunţat să-i caut vreo expli- 
caţie... 

Am plecat în primăvara aceasta către oraşul de pe 
Sena cu intenţia clară, în ciuda vremii răcoroase şi plo- 
joase, să ajungem la biserica românilor din capitala Fran- 
tei - arhicunoscută exilaților români dintotdeauna sub 
numele de Jean de Beauvais. De ce purta acest nume? 
Care va fi motivul pentru care am auzit atât de des 
vorbindu-se de acel lăcaş de cult? Nu ştiam să dau nici o 
lămurire, nici altora nici mie. Prin bunăvoința prietenului 
nostru, domnul Marcel Ardelean de la Ambasada 
României din capitala Franţei, ajungem să găsim hotelul 
cel mai apropiat şi să ne cazăm la câţiva paşi de sfânta 
biserică. Ajunşi în faţa aşezământului creştin, ne dăm 
seama repede că arhitectura bisericii e tipică pentru o 
catedrală catolică, nicidecum pentru una ortodoxă. De ce 
oare? Descoperim apoi, lângă portalul principal, două 
inscripţii pe plăci aurite, alăturate unui basorelief repre- 


zentându-l pe Constantin Brâncuşi. El a intrat în legătură 
cu comunitatea ortodoxă română la scurt timp după ce 
ajunsese la Paris, în aprilie 1904, făcând majoritatea 
drumului pe jos, vreme de un an de la plecarea din Hobiţa 
lui natală. Curând va deveni paracliser şi cântăreţ în corul 
bisericii. Se ştie că marele sculptor era dăruit de muze şi 
cu talente muzicale, cânta la mai multe instrumente şi 
poseda o voce minunată pe care şi-o pusese de mai multe 
ori în valoare, făcând parte din corale ale unor biserici din 
Craiova şi din Bucureşti, Madona Dudu, respectiv bise- 
rica Mavrogheni din Capitală. Plăcile comemorative sunt 
un dar din partea Ligii Culturale a Românilor (având 
sediul în România), cu prilejul comemorării a 50 de ani 
de la trecerea în veşnicie a acelui care a creat ca un 
demiurg ceea ce până la el, Parisul nu mai văzuse. 
Păşim cu emotie în interiorul bisericii, simţim at- 
mosfera plină de febrilitate a pregătirilor ce se fac înain- 
tea slujbei de Înviere a Domnului Hristos. Ne este dat să 
vedem minunăţii de icoane, candelabre şi candele, 
odoare şi obiecte rafinate de cult, de o mare diversitate 
artistică, în faţa altarului o catapeteasmă aurită plină de 
ornamente de o mare fineţe a execuţiei, totul amintind de 
cele mai frumoase lăcaşuri sfinte de la noi. Excepţie fac 
enormele vitralii colorate încadrate în ogive gotice, ca- 
racteristice renumitelor catedrale catolice din Franța. Pa- 
rohul bisericii, părintele Constantin Târziu - altfel de- 
vreme cu explicaţiile, dovedind multă vitalitate şi bu- 
năvoinţă, ridică vălul aşezat în timp peste întâmplările ce 
s-au petrecut pe locul pe care stăm acum, povestindu-ne 
pe scurt cum au ajuns românii să intre în posesia acestei 
bijuterii arhitectonice aşezată pe malul stâng al Senei, 
chiar în inima Parisului. Din relatare aflăm că, la mijloc 
de secol al XIV-lea, Jean de Dormans, cancelar al Fran- 
tei, episcop de Beauvais, cumpărase terenuri pe care 
aveau să se construiască un colegiu teologic şi mai apoi o 
biserică (sfinţită în 1380) în folosul studenţilor care ur- 
mau cursurile înaltei şcoli înființate la 1253 de Jean de 
Sorbon - viitoarea universitate, celebra Sorbona situată în 

imediata apropiere. Veacurile ce au urmat au adus pro- 
speritate şi multă spiritualitate în viața colegiului şi a 
bisericii dominate de colina pe care se află azi Pan- 
theonul. Secolii s-au suit peste secoli de prefaceri şi 
evenimente care, la revoluţia de la 1789, au însângerat 
istoria acestor locuri, dar zidurile şi ideile au supravieţuit 
nenorocirilor de tot felul. 

La început de veac al XIX-lea, mulţi tineri vin din 
Țările Române - în majoritatea lor fii de boieri, dornici să 
studieze la Sorbona. Aceştia au fondat în anul 1839 
„Societatea Studenţilor Români” având la conducerea ei 
pe Scarlat Varnav, bucurându-se în acelaşi timp de pa- 
tronajul poetului Alphonse de Lamartine, foarte sensibil 
şi pregătit a înțelege doleanţele şi idealurile tinerimii 
române. Sorgintea latină a românilor şi faptul că Prin- 
cipatele Române se aflau sub dubla asuprire ruso-turcă, 
trezea simpatia unor cercuri influente ale intelectualității 
franceze ale epocii. 

Aceşti tineri vor înfiinţa prima capelă românească 
din Paris în acelaşi loc unde se afla şi sediul redacţiei 
ziarului Buciumul (strada Racine nr. 22) - publicaţie ce 
încerca să răspândească prin scrisul lui Alexandru 
Donici, a lui George Sion ş.a. - ideea Unirii Principatelor 
Române, cu câţiva ani buni înainte ca aceasta să devină 
realitate istorică, în anul de grație 1859. 

După înfrângerea revoluţiei de la 1848 din Ţara 
Românească şi Moldova, comunitatea românească din 
Paris avea să se lărgească cuprinzând câteva sute de 
membri, în majoritate intelectuali şi studenţi francofili şi 
francofoni. Tinerii români resimţeau nevoia de a avea un 
locaş de cult pe măsura aşteptărilor, dorinţa lor exprimată 
avea să se împlinească în anul 1882, an în care statul 
român va cumpăra clădirea bisericii, achitând prin in- 
termediul ministrului plenipotenţiar Mihail Perikide su- 
ma de aproape o jumătate milion de lei în care erau 
incluse şi reparațiile şi transformările necesare amena- 
jării pentru exercitarea cultului ortodox. 

Aşa a luat ființă prima catedrală ortodoxă româ- 
nească pentru românii din afara graniţelor ţării noastre. 
Biserica purtând numele lui Jean de Beauvais şi având în 
fruntea ei pe Arhimandritul Partenie Clinceni - viitor 
Mitropolit al Moldovei - se află şi astăzi pe strada Jean de 
Beauvais, aproape de Cartierul Latin-la vreo 500 m dis- 
tanță în linie dreaptă de celebra catedrală Notre Dame 
situată pe Ile de la Cite. După cum ne relatează preotul 
Constantin Târziu (autor împreună cu Victor Crăciun al 
volumului Brâncuşi şi Biserica Ortodoxă Română din 
Paris), se ajunsese cu timpul ca marile sărbători ale 
creştinătăţii ortodoxe, căsătoriile, botezurile, slujbele de 
Duminică, să fie celebrate cu regularitate de românii din 
Paris şi împrejurimi în biserica de pe strada Jean de 
Beauvais. Mulţi oameni de seamă ai culturii şi ştiinţei 
româneşti se vor întâlni şi vor frecventa aşezământul mai 
sus pomenit, între ei unii dintre celebrii contemporani ai 
lui Constantin Brâncuşi: Aurel Vlaicu, George Enescu, 
Traian Vuia, Eugen lonescu, poeta Elena Văcărescu, 
doctorul Nicolae Kretzulescu, compozitorul Dimitrie 
Cuclin, diplomatul Nicolae Titulescu, Mircea Eliade şi 
alţii pe care nu-i putem enumera aici din lipsă de spaţiu. 

Toţi la un loc reprezentau o parte din chintesența inte- 
lectualității româneşti care a contribuit într-un fel sau 
altul la gloria şi prestigiul cultural al Parisului şi al Franţei.! 

Având privilegiul să iau parte împreună cu Ma- 
riana, soția mea, la marea Sărbătoare a Învierii, am putut 
trăi momente divine alături de sute de români veniţi ca şi 
noi să ia lumină şi să asiste la slujba ţinută de un sobor de 
preoţi avându-l în fruntea lor pe I.P.S. Iosif - fiu al 
Maramureşului, născut la Vişeu şi cu studii liceale la 
Baia Mare, de mai bine de 10 ani conducând cu mult har 
şi dar Mitropolia Ortodoxă Română a Europei Occi- 
dentale şi Meridionale cu sediul la Limours, în apro- 
pierea Parisului. Creştinii români au înconjurat piaţeta 
din faţa bisericii înfruntând cu răbdare şi stoicism frigul 
şi ploaia deasă şi tenace sub privirile admirative ale 
locuitorilor din cartier, ieşiţi la ferestre, francezi ce pă- 
reau să spună că „Parisul merită o liturghie” (expresia 
celebră a lui Henric al IV-lea, regele Franţei) chiar dacă 
aceasta este ortodoxă, într-o ţară predominant catolică. 
Am trăit împreună cu atâția compatrioți câți încăpeau în 
biserică şi în mica piaţetă din faţa ei - momente de 
înălțare sufletească amplificate la cote rar întâlnite de 
prezenţa, în apropiere, a statuii lui Mihai Eminescu, în 
acel miez de noapte al Învierii Domnului, luminată fiind 
de zeci de lumânări aprinse pentru el, părea că Luceafărul 
poeziei se roagă pentru noi după cum şi noi ne rugam 
împreună cu el. 


Eminescu în viziunea sculptorului Ion Vlad - nu 
poate lăsa indiferent pe nici un trecător, chiar dacă este 
grăbit, acesta va observa aspectul neconvențional al sta- 
tuii. Noi am privit-o zile de-a rândul şi ne-am minunat în 
fața alegoriei care sugerează şi convinge că materia se 
supune spiritului, funia de la brâu ce-l ţinea pe poet o 
vreme legat de pământ, se rupe, lăsând trupul cu multele 
lui răni, oblojite de cărţile ţinute de partea inimii, să se 
înalțe spre tăriile cerului, acolo unde privirea mândră şi 
senină a poetului nepereche, caută „steaua singurătăţii”. 
Aşa cum l-a văzut sculptorul, trupul lui Eminescu, între 
două ramuri de copac închipuind o liră, ne apare acci- 
dentat, furtunile vieții par să fi muşcat adânc din el - un 
grohotiş pare să-i fie pieptul, cu el cad fragmente din lutul 


1 Mai multe informaţii despre Biserica Sfinţii Arhangheli Mihail, Gavriil şi Rafail din Paris, pot fi obținute accesând adresa de internet 
www.egliseroumaine.com. Începând cu 10 mai 2009, parohia a redevenit parte integrantă Bisericii-mame, intrând sub omoforul 
Mitropolitului Iosif, al Mitropoliei Ortodoxe Române pentru Europa Occidentală şi Meridională (n.r.) 

împietrit prea devreme, lăsând răni prea adânci, doar Nu credeam să-nvăţ a muri vreodată, 
faţa-i netedă, frumoasă în spiritualitatea ei, cată spre cer. Pururi tânăr, înfăşurat în manta-mi, 
Contemplându-l, crezi cu putere în darul de sus ce ţi-a Ochii mei înălțam visători la steaua 
adus în cale un nou Orfeu ce farmecă cu cântul, lucrul, Singurătății. 
nelucrul şi zarea, apropierea precum depărtarea. 
În lumina aurorală lăsată de artist să se răsfrângă Creația de excepţie a sculptorului Ion Vlad în- 


(on Vlad prea devreme plecat la cele veşnice) peste  chinată poetului național, de la a cărui trecere în veșnicie 
fiinţa nemuritoare a poetului, citim versurile primei stro- s-au împlinit, la 15 iunie, 120 de ani, merită a fi văzută şi 


fe din Odă -în metru antic - scrise în limba franceză: revăzută de câte ori ne vor purta paşii în capitala Franţei. 
Vom împlini astfel un act de cultură ce ne va aduce cu 
Je ne pensais pas apprendre a mourir, sine bucuria imensă de a ne împărtăşi pe pământ străin de 
jeune a tout jamais drape dans ma cape, harul spiritului creator românesc. 
mon regard reveur montant vers l'etoile Acest har aduce în dar o podoabă nouă şiragului de 
des solitudes. bijuterii artistice ce strălucesc de veacuri în Oraşul Lumină. 


MIHAI EMINESCU - 120 


Placă comemorativă Mihai Eminescu dezvelită la Viena 


La 30 ianuarie, la Viena, a avut loc ceremonia dezvelirii plăcii 
comemorative aplicată pe clădirea de pe strada Porzellangasse nr. 9, 
în care a locuit marele poet român în anul 1869. 

Conform datelor furnizate de către domnul loan Godja, lu- 
crarea şi aplicarea pe clădire a plăcii memoriale, au fost făcute de 
către Asociaţia „Unirea” din Viena, condusă de domnii Marius 
Lebădă şi Dorel T. Usvad, care au suportat toate costurile. „Este de 
apreciat acest gest minunat şi de aceea am dorit să fac cunoscut acest 
lucru. Dacă cei care au putere financiară pentru sprijinirea desfă- IN DIESEM HAUS 
şurării activităţilor culturale de acest gen în diaspora nu fac nimic în 
acest sens, este bine că se găsesc oameni minunaţi, care se gândesc 
la concetăţenii lor şi vor ca numele acestora să nu fie date uitării. RUMÂNISCHE DICHTER 

Publicul a fost mai puţin numeros decât s-ar fi aşteptat or- 

MIHAI 


WOHNTE DER GROSSE 


ganizatorii. Printre cei prezenţi s-au numărat: însărcinatul cu afaceri 
al României, Adriana Stănescu din partea Ambasadei Române de la 


Viena, prof. univ. dr. Laura Cheie, consilier cultural al Ambasadei 

Române la Viena, prof. univ. dr. Dama Hans de origine din EMINESCU 
Sânnicolau Mare, scriitor şi poet, prof. univ. dr. George Achim de 
origine din Baia Mare, de la Universitatea de Romanistică din Im padar 1907 


Viena, jurnalistul Laurențiu Stancu, prof. Sifora Sava, Ioan Godja, GEWDMET VON. UNIREA“ -PRSUNDE HU MANIENS D ÖSTERRTICH 
o o 


| 


preşedinte al Asociaţiei Cercul Cultural „Uni- 
rea” din Wiener Neustadt, Mihai Manole, 
Sorin Gheorghe şi alții. 

„Înainte de a fi dezvelită placa memo- 
rială, d-na Adriana Stănescu a rostit câteva 
cuvinte despre ziua de naştere a poetului, 
despre cei 120 de ani de la moartea lui Mihai 
Eminescu, de faptul că iniţiativa a fost luată de 
către Asociaţia „Unirea” din Viena, pe această 
cale aducându-se felicitări conducerii acesteia 
şi spunându-se că este un lucru deosebit de a 
exista români de acest fel, care aduc cinste şi 
onoare României.” 


Mihai Eminescu la Viena 


1. Porzellangasse nr. 9, 1090 Wien - casa în care a 
locuit M. Eminescu în anul 1869; 

2. Kollergasse 3, 1030Wien - clădirea în care a locuit 
M. Eminescu în perioada aprilie- octombrie 1871; 

3. Landstrasse, 1030 Wien - Dianagasse 8 - clădirea 
în care a locuit M. Eminescu din toamna anului 1870 până 
în mai 1872; 

4. Schaumburgergasse 15, 1040 Wien - locuinţa lui 
M. Eminescu în semestrul de iarnă 1872; 


5, 6. Landstrasse 1030 Wien - Gărtnergasse 5 - 
locuinţa lui M. Eminescu în semestrul de vară 1872 ; 

7. Clădirea unde a fost internat şi îngrijit de prof. 
univ. dr. Leidersdorf în perioada 2 noiembrie 1883 - 26 
februarie 1884. 

(Imagini puse la dispoziţie de loan Godja, Viena) 

Inedit spectacol omagial Mihai Eminescu 
la Baia Mare 


Teatrul independent „Ararat” din Baia Mare, 
despre a cărui activitate am mai scris în paginile revistei 
noastre, a găsit o frumoasă cale de a-l omagia pe Mihai 
Eminescu în acest an, în care s-au împlinit 120 de ani de 
la trecerea în infinit a Poetului. Este vorba despre spec- 
tacolul „Pe mine mie... redă-mă”, o incitantă şi originală 
incursiune în viața şi opera lui Mihai Eminescu şi un 
veritabil tur de forţă actoricesc. 

Scenariul construit de actorul şi regizorul Claudiu 
Pintican reuşeşte să îmbine într-un întreg dens şi unitar, 
versuri din aproximativ 40 de texte eminesciene, printre 


care: fragmente din Scrisori, Floare albastră, Odă (în 
metru antic), Cugetările sărmanului Dionis, Femeia, 
măr de ceartă, Luceafărul, Glossă, Memento mori şi 
altele. La desăvârşirea spectacolului inedit care depăşeşte 
cu mult prin construcție, mişcare scenică, forță şi ex- 
presivitate ceea ce suntem obişnuiţi să înţelegem 
printr-un recital, au contribuit balerina şi coregrafa Alina 
Szasz, cîntăreaţa Casandra Hauşi, actorii Diana Podă- 
reanu, Adriana Covaci, Dana Ilie Bărbosu şi Anton Tauf, 
precum şi coloana sonoră originală, semnată de com- 
pozitorul Călin lonce. 


Sărbătoarea românilor din Viena 


Din 2006 s-a statornicit ca de 
Ziua Europei, 9 mai, românii stabiliți în 
Viena şi împrejurimi să se întâlnească 
la o sărbătoare românească. Nu ori- 
unde, ci în Parcul Laaerwald din dis- 
trictul 10, într-o frumoasă poiană 
înconjurată de pădurea de foioase, la 
Poarta Maramureşeană monumentală 
dăltuită de meşterul Toader Bârsan de 
pe Valea Izei. Dorul de ţară, dorul de 
obârşia natală le-au fost alinate cu 
mâncare şi băutură tradițională de Ma- 
ramureş, cu melosul Petreuşilor, a so- 
ilor Giurgi şi a membrilor Ansamblu- 
lui Naţional „Transilvania” din Baia 
Mare. Şi dacă Maramureşul, prin au- 
toritățile judeţene, dă rostuire sărbătorii românilor di 
Viena, a venit vremea ca reprezentanții Ambasadei Ro- 
mâniei din capitala Austriei să fie mai aproape de co- 
naționalii noştri, de românii stabiliți acolo. Pentru citi- 
torii „Familiei Romane” am consemnat câteva opinii de 
la fața locului, inclusiv declarația doamnei ambasador 
Silvia Davidoiu. 


Adrian Marchiş: Domnule Teodor Ardelean, di- 
rector al Bibliotecii Județene „Petre Dulfu” din Baia 
Mare, sunteți şi dumneavoastră aici pentru a treia oară, 
după instalarea porții maramureşene monumentale de 
aici, din parcul Laaer Wald, din centrul Vienei. Ce ziceți 
dumneavoastră de această sărbătoare a românilor de 
Ziua Europei? 

Teodor Ardelean: Zic: Merită! Într-o capitală cul- 
turală permanentă a Europei, cum este Viena, alături de 
Paris şi Praga, românii de aici merită o astfel de poartă, 
pentru că această poartă este semnul, nu numai al trecerii, 


Adrian MARCHIŞ 


La poarta maramureşeană din Viena. 


ci al petrecerii, adică intrăm pe sub poartă, şi pe sub 
poartă ne aducem aminte cine suntem. Românii din Vie- 
na nu trebuie să uite că cele mai importante simboluri 
maramureşene, şi până la urmă româneşti, sunt biserica şi 
poarta. Poarta maramureşeană este cea mai falnică con- 
strucţie din gospodăria țărănească, ea exprimă măreţia şi 
semeţia şi, în acelaşi timp, umilința pentru că prin poarta 
mare trecem în picioare prin poarta mică, pietonală, ne 
aplecăm, ne închinăm, facem cruce când intrăm în gos- 
podăria omului. lar poarta maramureşeană îi uneşte pe 
românii din Viena şi din Austria. 


Mihai Nae: Da, sunt de 20 de ani la Viena. 

A. M.: Cum apreciaţi această sărbătoare, Ziua 
Europei, de această dată, iată, la poarta maramureşeană 
din parcul Laeer Wald. 

M. N.: Nu pot să răspund decât uşor emoţionat. A 
vedea aici, în cartierul 10, o poartă maramureşeană este 
totuşi un gest nu numai de îndrăzneală, dar este practic. 
Rămâne o poartă, iată că însăşi poarta ajunge să îşi 
valorifice simbolistica, este o poartă deschisă prin care 
poporul austriac este invitat să treacă înspre cunoaşterea 
valorilor noastre tradiţionale, ale românilor. 


Socaciu Marcela: Da, eu locuiesc aici de 8 ani, sunt 
din Bihor de loc, şi am auzit de iniţiativa respectivă din 
ziar, era un anunţ. 

A. M.: Despre această întâlnire a românilor, aici 
la poarta maramureşeană. 

S. M.: Poarta Maramureşului n-ar fi rău dacă s-ar 
numi şi poarta Transilvaniei, că ar avea o rezonanță mai 
puternică pentru austrieci, să se promoveze turismul mai 
tare. 

A. M.: Care este simbolul României şi al Ma- 
ramureşului... 

S. M.: Da, este simbolul românilor, dar ar avea o 
rezonanţă pentru austrieci, pentru că, din câte înţeleg, se 
promovează turismul spre România. Nu ştiu dacă de 
patru ani s-au dus înspre Maramureş, ceea ce e păcat, e un 
mare păcat. E o inițiativă extraordinară care pe mine mă 
miră: că exact din Maramureş oamenii de acolo, deci 
toată stima şi respectul pentru ei, au avut această ini- 
țiativă. Dar trebuie să bată moneda mai tare, ca să aibă un 
ecou mai puternic, să nu se limiteze doar la atât. Sunt 
comunitățile de români care majoritatea se întâlnesc la 
biserica ortodoxă, probabil la biserica penticostală, sau 
care mai sunt, eu nu am cunoştinţe, da, e o comunitate 
destul de mare care, dacă ar fi mai tare înştiinţată, ca să 
rezoneze mai tare cu austriecii, pentru a se promova 
turismul, că altfel, n-o să aibă nici un efect. Deci, o să fie 
ca o întâlnire câmpenească de acum înainte, mulţi ani. 
Rămânem la stadiul ăsta dacă nu se investeşte mai mult. 


G.B.D.: Permiteți-mi să mă recomand: numele 
meu este doctor Grigoriu Barbu Dinu, sunt cetăţean cu 
dublă cetățenie română şi austriacă, sunt de 31 de ani 
stabilit în Austria, dar în viitoarele luni mă repatriez 
definitiv în patria mumă, nu numai în România, cât şi în 
oraşul Braşov, unde sunt avocat. Singurul lucru care ne 


AN 10, NR. 2-3 (33-34), SEPTEMBRIE 2009 


FAMILIA ROMÂNĂ 


uneşte este poarta maramureşeană, ca un simbol româ- 
nesc în primul rând şi de-abia în subsidiar al Mara- 
mureşului, pentru că românii nu uită că sunt români 
indiferent unde s-ar afla, dar păstrează o iubire simbolică 
pentru Maramureş. Europa e un sentiment foarte ames- 
tecat, refuz să-l definesc pentru că în amestecul acesta de 
reclamă şi minciună nu vreau să mă amestec. Dar românii 
apreciază că sunt români chiar dacă nu sunt din Ma- 
ramureş, când este o poartă maramureşeană dintre cei 
mai străvechi români dintre români: maramureşenii. Vă 
privim cu invidie, noi care suntem români din alte parți 
ale României şi nu din Maramureş. 

A.M.: Poarta maramureşeană este în primul rând 
simbolul României, eu ştiu că această poartă nu sim- 
bolizează o întâlnire a maramureşenilor sau specificul 
unei zone a țării care este Maramureşul. Această poartă 
este aici pentru a se întâlni ei, românii, la un simbol. 

G.B.D.: Aveţi cea mai ciudată definiție a porții 
dumneavoastră. Timp de peste 100 de ani românii au fost 
prezenți în Viena, dar nu au fost solidari, românii nu au 
fost uniți, tristă realitate. Este prezența porții dumnea- 
voastră maramureşene, care i-a adunat pe români aici, 
români ortodocşi majoritari, români catolici minoritari, 
români, cetățeni români de religie mozaică, evrei, cât şi 
minoritate ungară din România. Şi toți au venit pentru 
prima dată în comun aici acum patru ani, când românii 
sunt atestați documentar de 350 de ani aici în Viena. 
Acum patru ani când a fost dezvelirea porţii dumnea- 
voastră, au venit români de la comunitatea evreiască din 
Viena, români de la biserica ortodoxă din Viena, de la 
biserica greco-catolică din Viena, români din Viena indi- 
ferent care le-a fost originea, din orice punct de vedere, 
au venit pentru prima dată aici. De ce? Pentru că Mara- 
mureşul în România e un mithos, şi fiți mândri. 

A.M.: Eu reprezint un post naţional public de ra- 
dio, şi tocmai de aceea aş vrea să generalizăm şi să nu 
particularizăm pe Maramureş. Și atunci întrebarea mea 
este: consideraţi că este bine venită o asemenea săr- 
bătoare a românilor stabiliți în Viena şi în Austria? 

G.B.D.: Răspunsul este per a contrario, cum zicem 
noi juriştii, dacă nu ar fi poarta dumneavoastră maramu- 
reşeană, fiți siguri ca nu i-aţi vedea aici uniți cu toţii. 

A.M.: Vă mulțumesc foarte mult. 

A.M.: Domnule loan Godja, ştiu că sunteţi de 
mulți ani stabilit aici, la Viena, aţi înfiinţat şi o asociaţie 
a românilor pe care aţi denumit-o Unirea, ați avut şi 
această inițiativă. Cum este pentru dumneavoastră, 
pentru românii de aici, această sărbătoare de Ziua Eu- 
ropei la poarta maramureşeană? 

I.G.: lată că în acest an cei de la conducerea Con- 
siliului Judeţean Maramureş au făcut în aşa fel ca să 
recupereze tot ceea ce s-a pierdut anul trecut, să recu- 
pereze în acest an. Şi iată că Dumnezeu este alături de 
noi, cu acest timp minunat, cu lume multă, cu lume bună 
şi, cu siguranță, că se va încheia cu petrecere, aşa cum 
dumneavoastră ştiţi de acum doi ani, sunt sigur că niciun 
român care a fost prezent la această festivitate nu are cum 
să uite această minunată petrecere. Aşadar, sunt sigur că 
se va duce vestea peste tot, despre această zi minunată pe 
care astăzi o desfăşurăm la poarta maramureşeană, în 
mijlocul Vienei. 

A.M.: Am o curiozitate gazetărească, domnule loan 
Godja. Ce face Asociaţia Unirea pe care o conduceţi 
pentru promovarea României aici, în Austria şi în Viena? 

I.G.: Cu mare sinceritate voi spune că, din răs- 
puteri, ne zbatem să facem într-adevăr o promovare cât se 
poate şi mai ales despre Maramureş, pentru că dacă 
rădăcinile îmi sunt de acolo, nu am cum să pun bază în 
altă parte. OK, iubesc întreaga Românie, este țara mea 
unde m-am născut, dar Maramureşul îmi este mult mai 
drag, este un loc mai frumos, aşa îl văd eu, cu oameni 
sinceri, cu oameni muncitori, cu oameni minunaţi, prea 
puţini dintre maramureşeni au adus lucruri negative în- 
tregii Românii, doar cinste şi onoare. Şi din cauza asta 
încercăm, prin asociaţia pe care eu o reprezint, Asociaţia 
Cercul Cultural Româno-Austriac, care sediul îl are în 
Wiener Neustadt unde şi eu locuiesc, am încercat de 
nenumărate ori să organizăm festivități în care au fost 
invitați mulţi dintre austrieci, să le arătăm partea plină a 
paharului cum s-ar spune, şi nu altceva. Da, lucrurile 
pozitive şi nu cele negative pentru că o ştim mai ales noi 
moroşenii, dacă mergem la cules de ciuperci, nu ne uităm 
după cele putrede, le luăm pe cele care sunt mai frumoase 
şi care sunt mai fragede. Tot la fel şi noi trebuie să privim 
şi lucrurile cele pozitive. Aşadar, nu de mult, după cum 
bine ştiţi, şi radioascultătorii ştiu că, în preajma săr- 
bătorilor de Paşti, noi am organizat cu asociaţia acel festi- 
val al oului încondeiat, iată că, pentru a treia ediţie au fost 
prezenți mulţi austrieci, din păcate au fost mai puţini 

români. Explicaţia nu am găsit-o încă. Bine ar fi şi prin 
intermediul dumneavoastră fac acest apel conducerii 
Ambasadei Române de la Viena şi autorităților române să 
fie alături de noi pentru că merită. Noi nu facem pentru 
familia noastră, noi nu facem pentru copiii noştri, noi 
facem pentru întreaga Românie şi facem pentru ca lu- 
crurile negative să fie lăsate în umbră şi cele pozitive să 
fie scoase în faţa tuturor. 


Doamna ambasador Silvia Davidoiu: Este o zi 
deosebită pentru mine. Pentru prima oară, particip la 
acest eveniment, pentru că am preluat de curând con- 
ducerea Ambasadei României de la Viena şi sunt ex- 
traordinar de plăcut impresionată de idee. Este extra- 
ordinar, în contextul european actual, să vezi la Viena un 
spectacol de muzică populară românească din Maramu- 
reş, oameni, şi austrieci şi români plecaţi din România de 
mai mulţi ani, şi maramureşenii noştri cum se bucură 
împreună şi serbează împreună această zi de 9 Mai. Eu 
cred că simbolizează ceea ce însemnă procesul de inte- 
grare europeană, este foarte edificator pentru momentul 
ăsta. Şi mă bucură foarte mult că evenimentul organizat 
de noi se pare că a ajuns deja o tradiţie, după cum spunea 
şi primăriţa sectorului Favoriten, unde are loc, a devenit 
deja instituţie. Şi spuneam că mă bucură acest lucru 
întrucât evenimentul nostru a fost menţionat în progra- 
mul evenimentelor de marcare a Zilei Europei pe care şi 
l-a asumat şi reprezentanța Comisiei Europene de aici şi 
autorităţile oraşului Viena. Serbarea de la poarta mara- 
mureşeană a fost amintită în toate ziarele locale şi cele de 
acoperire naţională ca fiind un eveniment ce se orga- 
nizează în marja Zilei Europei, deci, suntem europeni. 


Teodor Ardelean, 
redactor şef ,„ Familia 
română ” de vorbă cu 
Excelența Sa 

Doamna Silvia Davidoiu, 
ambasadoarea României 
la Viena (foto sus) 


Fotografii de Adrian Marchiş 

Rapsozi maramureşeni: 
interviu cu Lupu şi 
Cornelia Rednic 

(fragment) 


Nicolae DOBOŞ 


N.D.: Vreau să vă spun înainte de-a intra în şirul 
de întrebări că maramureşenilor le este foarte dor de 
dumneavoastră şi de doamna Cornelia pentru că dum- 
neavoastră reprezentați Maramureşul indiferent în care 
colț al lumii ați merge şi maramureşeanul, ştiţi dum- 
neavoastră foarte bine, nu uită niciodată de cei care-l 
reprezintă cu cinste. Cât staţi la Sighetu Marmaţiei? 


L.R.: Să ştiţi că şi nouă ne e dor tare de Maramureş 
şi de maramureşeni, am spus şi o spune de nenumărate 
ori. Am zis că nu ne rupem de Maramureş niciodată, chiar 
dacă mergem la unele emisiuni. Eu nu glumesc, mai râd: 
„Măi, voi în Maramureş aţi trăi şi fără salar”. Acum 
suntem în concediu. Avem multe nunți în zonă: la Cer- 
teze, Negreşti, în partea asta, spectacole foarte multe 
chiar şi în zilele de lucru, în cursul săptămânii. Luăm 
câteva zile de concediu, 21, restul le lăsăm pentru iarnă. 
Cred că mergem ori în Londra, ori în America. 


N.D.: Domnule Rednic, ca să nu fiu foarte rău- 
tăcios, totuşi care este diferența dintre Maramureş şi 
Bucureşti? Cum v-aţi acomodat? 


L.R.: Niciodată. Acolo avem serviciul, acolo sun- 
tem mai aproape de televiziuni, dar am spus nu ne-am 
obişnuit şi n-o să ne mai obişnuim niciodată. Bucu- 
reştenii, am zis cândva poate vom face să scriem o carte: 
„Cornelia şi Lupu Rednic fără cântec prin Bucureşti” şi o 
să spunem exact, anumite chestii cum sunt bucureştenii. 
Nu-s poate oameni aşa de răi, dar poate şi traficul ăla 
aglomerat, căldura aia, vă dați seama, poate şi chestia asta 
îi face să fie un pic mai răi. Dar noi zicem că mara- 
mureşenii nu ne asemănăm cu nimeni. Dacă mergi în 
lumea asta, loc mai frumos şi oameni mai buni ca mara- 
mureşenii nu există. Şi ardelenii sunt deosebiți dar noi 
zicem că maramureşenii suntem nişte oameni extraordi- 
nari. Nu că aş fi eu din Maramureş, sau că am fi noi aici la 
Sighet. Dar aş zice că suntem nişte oameni extraordinari, 
muncitori. Suntem câteodată iuți la mânie dar ne trece, nu 
ținem mânie multă. 


N.D.: Ne împăcăm repede. Haideţi să vorbim 
despre familia Rednic, pentru că, în afară de a fi artist 
mai avem obligaţia, artiştii, să avem grijă de familia 
noastră. Spuneţi pentru ascultători, ce înseamnă familia 
pentru dumneavoastră? 


L.R.: Eu sunt născut în Zodia Fecioarei 9 sep- 
tembrie 1969. Sunt un familist convins, îmi iubesc fa- 
milia, părinţii şi socrii. Dacă nu ai familie poţi să realizezi 
orice în viaţă, că nu ai nimic, nu ai realizat nimic. Eu stau 
de ginere la socrii de vreo 15 ani. Să ştiţi că noi nu suntem 

CARTE DE VIZITĂ 
LUPU ŞI CORNELIA REDNIC 


Cornelia şi Lupu Rednic sunt doi rapsozi 
recunoscuţi ca păstrători ai adevăratelor valori ale 
folclorului maramureşean. Deşi sunt faimoşi, sunt 
oameni modeşti şi cu frică de Dumnezeu şi, de mai 
bine de 15 ani, împart bune şi rele. Au călătorit mult 
şi au văzut de toate şi peste tot au fost primiţi cu drag. 
Pentru Maramureş ei sunt sinonimi cu veselia, merg 
la petreceri, la nunţi şi botezuri. Peste tot alină inimile 
şi sufletele oamenilor cu ritmurile vesele şi vorbele 
cu tâlc ale Maramureşului. 

În anul 2008, Cornelia Rednic şi formaţia Pin- 
du au lansat primul album de muzică aromână inti- 
tulat Ascultami gione arman. Albumul conţine un 
număr de 12 piese culese şi compuse de nume foarte 
bine cunoscute de aromânii din Dobrogea precum: 
Silvia Enache (Sirma Guci), Hrista Lupci, Cristian 
Ionescu, dar şi 3 piese noi interpretate pentru prima 
oară de către Cornelia Rednic şi Gigi Sima, solistul 
formaţiei Pindu. Albumul este produs de Rednic Sound. 

Discografie: folclor maramureşean: Care frun- 
ză pică jos, Să trăia prietenii mei, Mândruţă cu ochi 
de mură - Cornelia şi Lupu Rednic; muzică aromână: 
Asculta-mi gione arman — Cornelia Rednic, Gigi 
Sima şi Formaţia Pindu, muzică uşoară: Mi-e dor — 
Cornelia Rednic. 

Turnee în străinătate: Franţa (1996), Repu- 
blica Moldova, Germania (1997), Austria, Viena 
(2000), Republica Cehă şi Suedia (2002), SUA, Chi- 
cago (2003), 2005, Marea Britanie - Londra (2005 şi 
2006), Spania - Castellon (2006 şi 2007), Arganda 
Del Rey, Madrid (2007 şi 2008), Irlanda - Dublin 
(2007). (sursa www.corneliasilupurednic.com). 


Casilda CIOLTEA 


separați cu banii, cu mâncarea. Poate şi-acasă unii cu 
părinţii nu sunt aşa de uniţi. Ne-a fost foarte greu dar 
ne-am unit toți şi am făcut lucruri extraordinare. 

N.D.: Într-o familie mare. 

L.R.: Părinţii stau în comuna Șieu, la fel şi socrii şi 
Cornelia îi iubeşte la fel cum iubesc şi eu pe părinții 
Corneliei. 

N.D.: Am înţeles că pregătiți un CD cu cântece 
aromâne. Ce ne puteți spune despre CD-ul acesta? Noi în 
exclusivitate o să-l difuzăm. 

C.R.: În exclusivitate pentru că vorbesc, să spun 
aşa, pentru prima dată despre acest lucru pentru public. 
Într-adevăr, împreună cu Gigi Sima şi cu formaţia Pindu 
din Constanţa, pregătim un al doilea album cu muzică 
aromână, avem deja pregătite cam 80% dintre piese, se 
lucrează pe negative şi, în funcţie de cum vom avea timp, 
atât eu cât şi băieţii de la Constanţa vom intra în studio să 
înregistrăm. Şi dacă ne ajută Dumnezeu, septembrie, 
octombrie, noiembrie, lunile astea lucrăm la materiale şi 
apoi să iasă pe piaţă. 

N.D.: Deci, preconizaţi ca la sfârşitul anului să fie 
pe piaţă CD-ul? 

CR.: Cred că da, prin noiembrie să fie pe piață. 
Cam aşa ne dorim. Acuma să vedem cum vom avea timp. 
Că totul depinde de timp. 


N.D.: In turneele în zonele româneşti, cum v-aţi 
simțit văzând românii de acolo? 


C.R.: În străinătate, şi pentru prima dată am ob- 
servat acest lucru atunci când am fost în S.U.A., tinerii 
iubesc folclorul şi tradiţia, folclorul autentic, sunt foarte 
interesaţi de asta. Chiar unii dintre ei ne-au mărturisit şi 
poate cu siguranță Lupu o să vă spună, o să vă po- 
vestească pe larg, mulţi dintre ei mi-au povestit că atunci 
când erau în ţară, nu iubeau şi nu îndrăgeau absolut deloc 
folclorul şi muzica populară şi nu simțeau nici un fel de 
atracție pentru ele. Dar, odată ce-au plecat departe, dorul 
de ţară i-a făcut să simtă şi să-şi dea seama că de fapt 
asta-i ceea ce ne reprezintă pe noi afară şi oriunde în 
lume, oriunde am merge: folclorul şi tradiția românească. 


N.D.: Când vorbim de tradiția românească, mie- 
mi place să vorbesc de tradiția maramureşeană. 


C.R.: Şi tradiţia maramureşeană şi tradiţia româ- 
nească, e foarte important. 


N.D.: Este foarte adevărat. Numai că eu mă gân- 
deam tot timpul la moroşenii care-s plecaţi prin Spania, 
prin Occident, prin Europa, pe oriunde. Oamenii aceştia 
cum v-au primit acolo? 


C.R.: Am să fiu foarte sinceră şi am să vă spun că 
am întâlnit şi maramureşeni care nu mi-au plăcut şi care 
nu pot să spun că fac cinste numelui de Maramureş. Însă, 
în egală măsură ba chiar mult mai mult, am întâlnit 
moroşeni care ne-aduc cinste. Maramureşenii care fac 
cinste numelui de Maramureş şi a ceea ce înseamnă 
ospitalitate, tot ceea ce învăţăm noi de la bunii şi străbunii 
noştri. Dar nu putem să ne ascundem după deget şi să nu 
recunoaştem realitatea. Sunt şi maramureşeni, pentru că 
orice pădure are uscăturile ei, la fel îi avem şi noi pe ai 
noştri, însă sunt ai noştri şi trăim cu ei, n-avem ce să 
facem. Şi trebuie să-i acceptăm şi poate ar fi bine să 
încercăm să îndreptăm lucrurile, să fim un pic mai uniţi, 
adică cei care fac bine şi cei care fac cinste numelui 
Maramureşului, moroşenilor, poate ar trebui să lupte 
mai mult pentru că eu cred că fiecare om poate fi 
îndreptat. 

L.R.: Ziceaţi de românii din străinătate, de ma- 
ramureşeni. Am fost şi am văzut şi români în America 
care nu se comportă româneşte. Dar majoritatea la care 
am fost ne-au aşteptat, exact ca la noi: îți pun pe masă tot 
ce au în frigider, să mâncăm, să ne petrecem. Am fost în 
Spania, doi ani la rând, de Ziua Naţională a României. 

Am fost la Castellon când a fost şi domnul preşedinte 
Traian Băsescu şi am fost după aceea la Madrid, la 
Arganda del Rey. Acolo, Preşedintele Asociaţiei Ro- 
mânilor e un maramureşean. Şi acolo-s foarte mulţi mara- 
mureşeni şi bistrițeni. Şi ei mai moi, mai blânzi, foarte 
frumos. Anul trecut, spectacolul pentru Ziua României a 
avut loc în 29 noiembrie, atunci e născută Cornelia, soţia 
mea, şi am fost pe un stadion. A fost aşa de frig, ca 
niciodată, de crăpau gardurile, aşa de frig a fost. Şi am 
cântat live, nu playback şi la final, a fost foarte frumos. 
Când am terminat, frig, au stat oamenii cât am cântat şi 
toţi românii care au fost acolo i-au cântat Corneliei „La 
mulți ani!”. Un stadion întreg. 


N.D: Extraordinar! Vroiam să vă întreb de pro- 
iectele de viitor. 

L.R.: Noi avem trei albume de muzică populară, 
are Cornelia un album de muzică uşoară şi un album cu 
muzică armănească. Am să vă aduc şi dumneavoastră să 
audă şi telespectatorii. Acum se pregăteşte de-al doilea 
album de muzică armănească şi ne pregătim de-al pa- 
trulea album de muzică populară. 

N.D: O surpriză frumoasă, mulțumim anticipat! 
Proiecte de viitor privind turneele în zonele româneşti? 

L.R.: Avem nişte invitații pentru America, avem 
tot de la o comunitate de români, un băiat extraordinar, a 
fost de mulți ani dansator la Junii Sibiului, a plecat în 
America, în Atlanta, e realizat foarte bine acolo şi a vrut 
să facă sărbătorile, Crăciunul şi Revelionul, cu noi. 
Aşteptăm să vedem dacă se concretizează şi cred că 
mergem în America. Dar dacă nu, mai repede o să ajun- 
gem în Londra. 

N.D: Ce concerte aveţi acuma stabilite? 


L.R.: Deja în noaptea asta plecăm înspre Focşani. 
Mâine avem nuntă la Focşani, duminică dimineaţa la 
8,30, maxim 9, trebuie să fim la Certeze, oşenii se îmbra- 
că tradițional, țărăneşte până la starea civilă. Cântăm 
acolo de la 9 până la 11 maxim12, până la starea civilă, 
urcăm în maşină şi mergem la un prim spectacol în 
comuna Botoşana, lângă Rădăuţi, în comuna domnului 
preşedinte al Consiliului Judeţean al judeţului Suceava, 
domnul Flutur. De-acolo mergem în altă comună la „Zi- 
lele comunei Dorna-Arini” iar noaptea suntem la nuntă la 
Certeze. Pe 25 avem un botez la machedoni, în Con- 
stanța, pe 27 un spectacol la Drobeta Turnu Severin, pe 
28 un spectacol la Zilele oraşului Târgu Cărbuneşti şi pe 
29 nuntă, pe 30 nuntă. 

N.D: Când vă odihniţi? 

L.R.: Nu ştiu. Să ştiţi, când am plecat la drum, am 
fost copii aşa mai necăjiţi şi omul încearcă să-şi facă un 
trai mai bun, să trăiască şi el mai decent, să-şi mai facă o 
căsucă, să-ţi mai faci lucruri mai frumoase că nu ştii ce-ţi 
aduce ziua de mâine. Am zis că o să ne odihnim când o să 
ne vină timpul, când murim. 

N.D: Ce le doriți maramureşenilor? 

L.R.: Să ştie că niciodată n-o să-i uităm, venim cu 
drag, şi de oriunde venim, când am intrat în judeţul 
Maramureş parcă alt aer respirăm, altfel. În orice caz, să 
le-ajute Dumnezeu să fie sănătoşi şi să ne vedem cu bine. 
S-ar putea, v-am promis un spectacol foarte frumos de 
sărbătorile de iarnă. 

Activităţi culturale ale românilor - de la 
Heidelberg; la Strasbourg 


Dr. Mirel GIURGIU 


membru al Asociaţiei „Al. I. Cuza” din Heidelberg, Frankenthal, Germania 


La sfârşitul ultimei săptămâni din luna martie a.c. 
membrii Societății Culturale Româno-Germane A.I. 
Cuza cu sediul la Heidelberg, împreună cu invitații lor, au 
trăit emoţiile întâlnirii, reîntâlnirii pentru unii, cu doamna 
profesor Georgeta Filitti de la Facultatea de Istorie şi 
Filozofie a Universităţii din Bucureşti. 

Acest eveniment s-a petrecut la catedra de filo- 
logie romanică a Universităţii din Heidelberg şi a reunit o 
asistență formată din studenţi, doctoranzi şi specialişti 
din domeniile cele mai diferite, reuniți fiind în numele 
unei pasiuni comune care se cheamă „Istoria românilor”. 

Doamna profesor a vorbit despre Elisabetha I, re- 
gina României, punând accentul pe latura poetică şi li- 
terar-artistică a biografiei celei care este cunoscută în 
lumea muzelor sub pseudonimul de Carmen Sylva. 

Câte lucruri interesante şi inedite am aflat în acea 
seară este greu de rezumat. Să încercăm să ne amintim, 
împreună cu doamna Filitti, că prințul Carol (viitorul 
rege Carol I al României) s-a reîntors pe la 1869 în patria 
lui, să-şi vadă rudele şi părinţii, abia după ce-şi împlinise 
gândul cu putere de jurământ, de a nu ieşi din ţară decât 
pe drum de fier... Şi prinţul ieşi din România pe calea 
ferată nou construită ce lega Bucureştiul de Giurgiu. Pe 
viitoarea lui soție avea s-o cunoască la Baden-Baden, 
unde se dusese să-şi întâlnească rudele care, la vremea 
aceea, formau perechea regală a Prusiei. În ambianța 
policromă, plină de calm şi linişte a celebrei staţiuni, 
monarhii îşi petreceau săptămânile şi lunile de toamnă. 
După câteva săptămâni, întors de la Paris, prinţul Carol se 
căsători cu Elisabeta, fiica principelui Hermann de Wied, 
în orăşelul german Neuwied, care era locul de naştere al 
miresei. La câteva zile după cununie, tânăra pereche 
pleca spre România. 

Mărturisesc că, înainte de a asculta alocuţiunea 
doamnei Filitti, la fel ca mulți ascultători prezenţi în acea 
seară la Heidelberg, ştiam foarte puţine lucruri despre op- 
era literară a reginei Elisabeta I. Chiar dacă volumele 
scrise de Carmen Sylva nu au fost reeditate, iar din partea 
criticii literare de la noi s-a bucurat de puţină atenţie, am 
aflat ascultând prelegerea, că regina a publicat sub pseu- 
donim volumul de poezii lirice Liniştea mea, un altul de 
poezii filozofice intitulat Ahasverus, romanul Astra, o 
dramă care se cheamă Meşterul Manole şi mai ales a avut 
harul şi darul să scrie Poveştile Peleşului şi Cugetările 
unei regine - lucrare ce a fost premiată de Academia 
Franceză - ceea ce, să recunoaştem, nu e puţin lucru... 

Am avut parte de o seară istorico-literară care ne-a 
încântat, izbăvindu-ne de oboselile de peste săptămâna 
care tocmai se încheia, într-o ambianţă culturală colorată 
de întrebările ascultătorilor şi de replicile admirabile ale 
doamnei profesor care nu uita să remarce şi să sublinieze 
rolul de protectoare a artelor şi artiştilor pe care l-a jucat 


regina Elisabeta la întretăierea veacului al XIX-lea cu cel 
de-al XX-lea. Multe societăţi de binefacere, cămine şi 
şcoli purtau la vremea aceea numele reginei, marele 
George Enescu s-a bucurat de sprijinul şi încurajarea ei 
venite, ca şi în cazul altor artişti, mereu la momentul 
decisiv al carierei lor. 

Ne-am dori să avem cât mai des ocazia să relatăm 
astfel de fapte de cultură care ne fascinează şi ne apropie 
unii de alții, marcând identitatea românească ca pe o 
simfonie în concertul țărilor Europei Unite tot pe temelii 
culturale. Ne face plăcere să menționăm că la seara cul- 
turală descrisă mai sus, a participat şi doamna Liana 
Silaghi reprezentând Biblioteca Judeţeană „Petre Dulfu” 
din Baia Mare. 

Nu este pentru prima dată când se organizează la 
Strasbourg o conferință despre locul României în eşi- 
chierul istorico-politic între Occident şi Orient. Dar pentru 
întâia oară, duminică 5 aprilie a.c., tematica aceasta atât 
de vastă a fost şi va continua să fie abordată la nivelul 
Asociaţiei Culturale Amicale a Românilor alsacieni - 
A.C.A.R. Dezbaterile au început cu o alocuţiune sus- 
ținută de domnul Pierre Nicolas - economist-consilier, 
consultant în domeniul economiei şi istoriei contem- 
porane a României. Conform părerii domniei sale, țara 
noastră are particularităţi care o fac extrem de interesantă 
şi atractivă pentru mediul de afaceri occidental. Relevând 
vocaţia pentru agricultură datorată în bună parte solului 
bogat în cernoziom şi cea pentru turism, datorată varie- 
tății extraordinare a reliefului, Domnul Nicolas susţine, 
pe bună dreptate, că este nevoie de o infrastructură pe 
măsură tocmai pentru a pune în valoare atuurile româ- 
neşti. Este greu de acceptat faptul că o mare parte din 
traficul rutier între Vest şi Est, ocoleşte ţara noastră din 
cauza lipsei unei reţele de autostrăzi care să fie conectată 
la cea existentă în centrul şi vestul continentului euro- 
pean. Multe mărfuri, multe proiecte şi, în final, mulţi bani 
se pierd neavând căi moderne de circulaţie în interiorul 
țării, pe care mulți turişti ar dori să o viziteze şi să o 
cunoască îndeaproape. 

Excelenţa sa, domnul Marcel Alexandru, Consul 
general al României la Strasbourg, participant la reu- 
niunea ce a avut loc la sediul asociaţiei A.C.A.R. - insista 
în cuvântarea sa pe necesitatea reformării principalelor 
instituţii româneşti, modernizarea şi îmbunătăţirea func- 
ționalităţii lor, în deplină concordanţă cu legislaţia după 
care se ghidează instituţii similare din cadrul Uniunii 
Europene în ţări cu vechi state de serviciu în această 
Uniune: Anglia, Franţa, Germania... În felul acesta s-ar 
găsi căile adecvate pentru combaterea corupţiei - o pro- 
blemă spinoasă care nu poate fi rezolvată decât în acord şi 
colaborare strânsă cu celelalte ţări europene care şi ele 
suferă de flagelul corupţiei - şi pentru îmbunătățirea 

climatului socio-politic de la noi. Asistenţa, în rândul 
căreia remarcăm prezenţa a numeroşi cetăţeni francezi şi 
români, tineri studenţi, doctoranzi veniți din ţară, diferiți 
specialişti, oameni de cultură interesați de poziţia Ro- 
mâniei în cadrul U.E şi al NATO, participă activ la 
discuţii punând întrebări interesante: „La ce serveşte NA- 
TO la ora actuală, având în vedere că inamicul potenţial 
pentru care a fost creată această organizație a fost des- 
fiinţat?”, „Care sunt noile provocări la care trebuie să 
răspundă NATO şi U.E. şi în cadrul acestor organizaţii, 
cum acţionează România?”, „Cum redefinim rolul poli- 
ticului, al statului de drept în societatea modernă, 
vis-a-vis de factorul economic, de influență exercitată de 
instituţiile bancare în contextul crizei economice actu- 
ale?”, „Cât control este necesar să exercite statul pentru a 

menţine echilibrul de care are nevoie orice societate cu 
veleităţi democratice afirmate şi consfinţite constituţional?” 
Multe dintre aceste întrebări au primit răspunsuri 
interesante şi competente - cu toate acestea tematica 
abordată este departe de a fi epuizată, de aceea urmă- 
toarele manifestări culturale vor ocaziona dezbateri şi 
discuţii ample la care vor fi invitaţi specialişti din eco- 
nomie, sociologie, istorie şi din domeniul diplomaţiei. 
Pentru a putea lămuri măcar parţial chestiuni ale 
prezentului, e necesar cred, să aruncăm o privire în tre- 
cutul relațiilor dintre lumea românească pe de o parte - 
cea apuseană şi orientală pe de altă parte. Ne-am propus 
să dialogăm cu istoria şi cu istoricii în cadrul viitoarei 
reuniuni din cadrul Asociaţiei Culturale şi Amicale Ro- 
mâneşti al cărui preşedinte este domnul Gabriel Penciu. 


Întâlnirile de suflet ale „Familiei Române”: 
Ileana Anghel Meşter (Canada) 


Anghel Meşter este pentru băimăreni un nu- 

me cu profunde rezonanţe afective, deoarece 
prezenţa sa, de dinaintea părăsirii României, a umplut de 
bucurie nu doar sufletele copiilor care i-au fost elevi între 
1965-1987, când a funcţionat ca profesoară de desen la 
Şcoala generală nr. 4, ci şi a colegilor de breaslă, atât de 
cunoscuţi în mediul artistic băimărean. Revenirea în țara 
natală, după 22 de ani, a fost, desigur, nu doar pentru 
Domnia Sa, ci şi pentru cei cu care a venit în contact, 
poate un prilej emoţional unic ce ne-a deschis tuturor 
drumul spre evocarea unor amintiri, care, chiar dacă cele 
mai multe sunt triste, puse una lângă alta, fără preju- 
decăţi, se concretizează într-un amalgam revelator al unei 
experienţe individuale ce i-a oferit şansa să compare, 
acum după atâția ani, două lumi diferite: cea a unei 
Românii aflată sub negura comunistă şi cea a Canadei, 
ţară care, dincolo de echilibrul său proverbial, ascunde şi 
ea, la fel ca toate ţările „democratice” capitaliste, aceeaşi 
sălbăticie umană pornită din goana după câştig. Afirm 
aceasta gândindu-mă la scurta conversaţie avută într-o 


P:: din Baia Mare în vara lui 1987, Ileana 


Antoaneta TURDA 


Moto: 
Spre colțul meu de lume-ndepărtat, 
Apleacă-ţi nimbul şi căutătura, 
La ruga mea de dezrădăcinat ; 
Şi fă, să-mi treacă dorul de acasă, 
Să mă ajuţi când greul mi-e mai greu, 
Să-mi întăreşti credința-n Dumnezeu, 
În neagra pribegie ce m-apasă... 
Şi să-mi sfințeşti bucatele pe masă, 
Icoană mândră, din Ardealul meu. 


Ileana Anghel Meşter - Icoana pe sticlă 


după-amiază fierbinte de iulie, cu artista româncă, năs- 
cută în 16 septembrie 1941, într-o familie de învăţători 
din Abrud, conversaţie în care, dincolo de faptul că a 
conturat traiectoria sa intelectuală din care am desprins 
faptul că a terminat Liceul „Horia, Cloşca şi Crişan” în 
1959, iar în 1965, după absolvirea Facultăţii de Arte 
Plastice din Bucureşti, a ales Baia Mare tocmai pentru că 
ştia foarte multe despre tradiția picturală de aici, s-a 
transformat până la urmă într-un dialog care mi-a adus în 
fața ochilor acel tip de artist echilibrat, la care sensi- 
bilitatea artistică se îmbină perfect cu simțul realității, 
ceea ce a dus la o conversaţie francă, fără prejudecăţi, în 
care realismul a învins, deseori, vraja şi farmecul cuce- 
ritor al Ilenei Meşter: 


Antoaneta Turda: Stimată Doamnă, aţi revenit, 
aşadar, după o foarte lungă absenţă, în oraşul care v-a 
cucerit, în tinereţe, din auzite, fără a-l fi cunoscut, cu ce 
impresii? 

Ileana Meşter: Cu o sumă de impresii care includ 
bune şi rele, ca peste tot: în primul rând trebuie să mărtu- 

risesc că m-a bucurat faptul că am regăsit aceiaşi oameni 
primitori pe care îi lăsasem împovăraţi de jugul comunist, 
oameni care, în ciuda aerului lor provincial, demon- 
strează, încă o dată, căldura sufletului românesc. În altă 
ordine de idei, m-a şocat într-un mod extrem de neplăcut, 
înghesuiala şi aglomerația construcţiilor plasate mai mult 
haotic decât estetic, dar m-a bucurat reconstituirea Cen- 
trului Vechi, cu clădirile sale pastelate şi care dau acestui 
oraş un aer cu totul particular. 


Antoaneta Turda: V-aţi stabilit în Canada, cu doi 
ani înainte de prăbuşirea comunismului, nu din con- 
siderente politice, ci familiale, întrucât sora Dvs., tot art- 
ist plastic, era stabilită în această țară, din 1976, mama 
Dvs. era, de asemenea, acolo, iar fiica Dvs., Dana, se 
stabilise din 1984, la New York. Cum v-a primit Canada? 

Ileana Meşter: Nu m-a primit cu braţele deschise... 
soarta emigrantului implică întotdeauna un război al ner- 
vilor. Canada pare mult mai frumoasă privită de dincoace 
de ocean, pentru cei care ştiu că acolo nu au fost războaie 
şi faptul că cetăţenii săi sunt echilibraţi, dar odată pătruns 
în tumultul cotidian observi, rând pe rând, lucruri care 
dezamăgesc sau cel puţin la care nu te aşteptai, gân- 
dindu-te la ele din România... 


Antoaneta Turda: Ca de exemplu... 


Ileana Meşter: Robotizarea oamenilor care devin 
sclavii propriilor dorinţe materiale, muncind, e adevărat, 
mult mai serios decât în fostele ţări comuniste unde 
nimeni nu părea să aibă propria conştiinţă care să îi dea 
imboldul să facă lucrurile serios... 

Antoaneta Turda: În acest context ideatic, al com- 
parării celor două lumi, bazate pe mentalități diferite, 
cum priviți fenomenul cultural? 

Ileana Meşter: Vedeţi Dvs., societatea de consum, 
dincolo de bunăstare, implică şi lucruri neplăcute, mai 
ales pentru un intelectual care îşi găseşte greu loc într-o 
societate, de altfel bine aşezată pe nişte piloni solizi, dar 
în care cultura este şi ea, la bunul plac al banilor, adică se 
practică o cultură de o factură cu totul diferită față de 
Europa şi, de ce să nu o recunoaştem deschis, chiar şi față 
de România. Aş îndrăzni să fac o mărturisire în acest con- 
text: pot afirma, chiar cu riscul de a supăra pe multă lume, 
că şi în perioada comunistă, în ciuda dictaturii, arta s-a 
abătut totuşi relativ destul de puţin de la valoarea ei, şi 
dacă e să echilibrăm lucrurile şi să judecăm corect atât 
Canada cât şi România, din această perspectivă, ceea ce 
am observat cu tristeţe în Canada este o prea puţină 
preocupare pentru arta adevărată, pentru estetic în gen- 
eral, fenomen oarecum similar cu cel petrecut în Ro- 
mânia comunistă, cu specificaţia că cele două cauze care 
au generat aceasta sunt total diferite, ducând, aşa cum era 
firesc, spre rezultate diferite: în Canada preocuparea ex- 
cesivă pentru partea materială iar în România, aşa cum 
bine se ştie, impunerea dictatorială spre anumite direcții, 
au dus spre degradarea manifestării artistice. 


Antoaneta Turda: În condiţiile unei atât de aprige 
lupte pentru existenţă, în care v-aţi dat repede seama de 

soarta artistului în ţara de adopție, v-aţi încumetat totuşi 
să aduceți, în peisajul canadian, icoana pe sticlă, spe- 
cific românească. Ce v-a determinat să faceţi aceasta, 
conştientă fiind că vă asumaţi riscul de a nu fi nici foarte 
cunoscută, decât poate doar în comunitatea românească, 
şi că nu veţi avea o sursă serioasă de câştig. 

Ileana Meşter: Când m-am stabilit în Canada, pri- 
mul lucru, cum era şi firesc, a fost să îmi găsesc un loc de 
muncă pentru a-mi câştiga existența, fapt care a dus la 
angajarea mea, în 1989, drept consilier artistic, la Maison 
International de la Rive-Sud, unde am rămas până la 
pensionarea din 2001 şi unde am încercat să scot la 
lumină comorile spirituale româneşti care erau ames- 
tecate cu cele ale celor 64 de comunităţi de care s-a mai 
ocupat acest centru cultural. În paralel cu această acti- 
vitate, care îmi ocupa tot timpul, inclusiv weekendul, 
m-am refugiat în pictura pe sticlă, în primul rând, din 
necesitatea de a avea un suport spiritual care să mă ajute 
să iau viaţa şi greutăţile pieptiş, iar în al doilea rând, 
pentru a înfățișa lumii frumuseţea icoanei româneşti. Am 
început, aşadar, să pictez icoane pe sticlă începând cu 
anul 1992, dintr-o pornire care a plecat de undeva, din 
adâncurile fiinţei mele şi de la primele amintiri ale icoa- 
nelor văzute în copilărie. Drumul artistic parcurs până în 
ziua de azi s-a deschis şi în urma unei lungi documentări 
în special prin bibliotecile Canadei unde m-am folosit de 
sumarul material existent. 

Antoaneta Turda: Pentru că tot am adus vorba 
despre biblioteci, unde v-aţi petrecut mult timp, ca de 
altfel printre intelectualii români stabiliți în Canada, ce 
ați putea să ne spuneţi despre preferinţele Dvs. literare 
ce vizează diaspora românească? 

Ileana Meşter: Sunt profund impresionată de poe- 
ziile viguroase şi pline de substanţă lirică ale lui George 
Filip şi de poeziile lui Adrian Erbiceanu, precum şi de 
proza lui Florin Oncescu, scriitorul care ştie, într-un mod 
de-a dreptul miraculos, să prezinte realitatea cea mai 
crudă, îmbrăcată într-o proză cu reale valenţe artistice. 

Antoaneta Turda: Din preferinţele Dvs. literare 
observ că se desprinde o idee foarte clară, aceea a 
artistului angajat nu politic ci civic, adică a artistului 
care coboară din turnul său de fildeş, fără egoism şi 
prejudecăţi, fiind capabil să ofere astfel publicului crea- 
ţii care nu sunt altceva decât nişte felii tăiate din marele 
şi fascinantul tort care e viaţa, în faţa căreia stăm toți, 
când uimiţi, când speriaţi, când revoltați... 

Ileana Meşter mă studiază cu privirea-i senină, de 
un albastru ce îmi aminteşte neuitatele zile însorite ale 
toamnelor băimărene, oraşul din care ştiu că va pleca 
peste câteva zile în Canada, dar de această dată, cu 
sentimentul că pleacă acasă deşi şi aici fusese, într-un fel, 
tot acasă, acest drum dus-întors Canada — România - Can- 
ada fiind un cerc care închide în el un destin ca atâtea 
altele, al românilor care, deşi nu trăiesc în fara mamă, 
duc cu ei, oriunde ar fi, sentimentul românesc al ființei. 


Baia Mare, 31 iulie 2009 

Cronica emigrantului român 
Interviu cu Marius Coteţ - Belgia 


Stăm de vorbă cu Coteţ Marius, născut la 22 ia- 
nuarie 1964 în Baia Mare, absolvent al Universităţii din 
Braşov, promoţia 1989, necăsătorit. 

— Când şi de ce aţi decis să emigraţi? 

— În timpul facultății am decis ca după absolvire 
să emigrez... asta ca urmare a condiţiilor din acea vreme, 
la care aş mai adăuga şi acel miraj ce exista atunci despre 
Occident. 


— Cât de greu a fost să luați această decizie? 


— Având în vedere faptul că în anul în care am 
terminat facultatea a avut loc revoluţia, s-au simplificat 
într-o oarecare măsură lucrurile cu plecarea în Occident 
şi astfel nu mi-a fost greu în a pune în practică această 
decizie. Singurele probleme erau financiare - nu puteam 
să plec fără bani în buzunar - şi să găsesc cunoştinţe la 
care să pot să rămân câteva zile, în momentul în care 
ajungeam acolo. Aveam nevoie de cineva care să-mi 
îndrume primii paşi. Nu mă puteam împăca cu ideea că aş 
ajunge undeva în vreun oraş din Europa, cobor din tren şi 
după aceea ce fac? Încotro o iau? Mulţi au făcut aşa la 
acea vreme şi am cunoscut români ce dormeau în case 
părăsite... La vremea respectivă cu totul altfel stăteau 
lucrurile faţă de astăzi din punct de vedere al stabilirii 
acolo definitiv! Practic, aproape că nici nu putem com- 
para Occidentul de atunci cu cel de acum. 


— Care au fost aspectele (lucruri, persoane, lo- 
curi, sentimente, profesie) de care v-aţi despărțit cel mai 
greu? 


— Cu 17 ani în urmă, când am plecat, aveam 27 ani 
şi singurul lucru la care mă gândeam era cum să reuşesc! 
Strânsesem cu mult efort cei aproape 2000 DM cu care 
am plecat şi eram îngrozit ce m-aş face dacă ar trebui să 
mă întorc fără nici un rezultat. Avusesem nişte cunoştinţe 
care au fost expulzate din diverse motive şi ştiu cât de 
greu le-a fost la întoarcere! Acum, referitor la acele 
aspecte de care m-am despărțit cel mai greu când am 
plecat, pot să spun că numai după un timp, după ce m-am 
stabilit în Belgia am realizat practic ce lăsasem în urmă şi 
mai ales la ce trebuia sa fac față acum, la care se mai 
adaugă şi gândul că la momentul respectiv nu ştiam când 
voi avea posibilitatea reîntoarcerii ... Totul capătă o altă 
valoare şi intensitate când eşti plecat pentru prima dată 
din ţară şi te trezeşti dintr-o dată fără a avea o perspectivă 
a revenirii acasă. În sfârşit, ca să fiu bine înţeles, de 
revenit puteai reveni în țară, dar asta însemna să renunți 
la tot ce-ai realizat până atunci! Să revii după aceea în 
Occident era foarte dificil mai ales dacă erai deja şi 
înregistrat în sistemul lor. Cei care au încercat atunci să 
obțină o viză sau să se stabilească în vreo ţară occidentală 
cunosc foarte bine acest lucru. 


Corina ŞANDOR MARTIN 


— De ce aţi ales Belgia? 


— Am ales Belgia ca destinaţie finală numai pe 
considerentul că Germania, ţara în care aproape toată 
lumea atunci vroia să ajungă, devenise o ţară închisă. 
Cunoscusem mulți care, chiar şi după două săptămâni, 
fuseseră expulzați fără posibilitatea de a se reîntoarce 
vreodată acolo. Astfel m-am gândit că Belgia, fiind mai 
departe, poate nu era încă suprasaturată de emigranţi, era 
şi o ţară în care se vorbeau oficial mai multe limbi. În 
plus, aveam acolo o cunoştinţă la care aş fi putut apela în 
caz de nevoie. Aşa că am plecat din România în ianuarie 
1992, cu viză turistică de Germania, viză ce o obţinusem 
cu ajutorul unei cunoştinţe din Frankfurt. Am rămas la 
Frankfurt patru zile după care acea cunoştinţa m-a dus cu 
maşina în Belgia. Pe atunci existau controale vamale la 
toate graniţele dintre ţări şi viza de Germania pe care o 
aveam era valabilă numai în Germania. Aşa că am mers la 
risc! La ieşirea din Germania am greşit şi drumul, la un 
moment dat ne-am trezit în Olanda. Celor ce nu cunosc 
situaţia de atunci poate că le este greu să înțeleagă emo- 
tiile şi riscurile la care te expuneai încercând să treci 
fraudulos. Se puteau face chiar şi 5 ani de închisoare pe 
asta... În sfârşit, într-un final am ajuns la Liège, în Bel- 
gia. Acolo m-am despărțit de cunoştinţa mea! Trebuie să 
vă spun că practic în acel moment am simţit că am 
lăsat totul în urmă şi că de aici sunt singur! A fost un 
moment ...DIFICIL ... greu de explicat! Eram totuşi 
cineva care nu cunoscuse altceva decât sistemul lui Ceau- 
şescu, plus că nici nu stăpâneam bine vreuna din limbile 
oficiale ale Belgiei... În sfârşit, să revin. De aici, de la 
Liege am luat trenul spre Bruxelles, destinația finală. 
Acolo stătea cunoştinţa de care vă spuneam şi care spe- 
ram să mă ajute. Când am ajuns, am ales să cobor în gara 

centrală, am luat un taxi şi am mers la adresa care o 
aveam de la acea cunoştinţă. Acolo, surpriză! - taxiul 
m-a lăsat în faţa unei case părăsite! Adresa era gre- 
şită! Nu pot să spun nici astăzi cu exactitate dacă a 
fost intenţionat greşit scrisă sau a fost o întâmplare 
doar. Totuşi înclin pentru prima variantă... Era 
23.30 seara undeva prin Bruxelles ... Ăsta a fost înce- 
putul. În sfârşit, să fiu mai scurt; după câteva zile am 
obţinut primul act oficial de şedere provizorie, iar la 
câteva săptămâni mi-am găsit şi serviciul la care lucrez şi 
astăzi. Sunt stabilit de atunci în Aarschot în zona fla- 
mandă, la 45 de km de Bruxelles. 

— Ce ştiați despre Belgia şi ce aţi găsit de fapt 
acolo? 

— Nu ştiam aproape nimic despre Belgia! Totul a 
fost atât de nou! Speranţele mele că acolo n-ar fi aşa de 
mulți emigranţi s-au spulberat repede. Erau de peste tot 
... Am întâlnit şi foarte mulţi români! Foarte mulţi fuse- 
seră expulzați din Germania. A fost pe undeva o ex- 
perienţă unică. Din primele zile am reuşit să mă cazez, în 
baza acelui act de şedere oficială, la un hotel al Crucii 
Roşii, hotel rezervat exclusiv refugiaților cu şanse de 
stabilire definitive. Eu nu aveam statut de refugiat, dar 
am avut şansa ca la primul interviu cu autorităţile să dau 
peste un traducător oficial român foarte de treabă care 
m-a ajutat să obţin acele acte! El m-a învăţat practic ce să 
spun la interviu. Ceilalți care urmau în scurt timp să fie 
expulzați erau cazaţi la „Petit Château”, o clădire foarte 
mare, aproape de unde stăteam eu. Am dormit şi eu o 
noapte acolo, dar a fost o noapte albă. Eram într-un 
dormitor cu 10 sau 12 persoane de diverse naționalități! 
Câţiva români pe care-i cunoscusem acolo ziceau să 
dormi cu tot ce ai mai de valoare sub tine, altfel dimineaţa 
rişti să nu mai ai nimic. N-a fost uşor! Pe de altă parte, o 
experiență de neuitat a fost şi începutul căutării unui loc 
de muncă! 


— Cum v-aţi acomodat cu noua țară, respectiv 
care v-au fost prioritățile? Care au fost dificultăţile de 
adaptare? Dar aspectele plăcute şi uşoare? 


— Perioada de acomodare cred că şi astăzi con- 
tinuă. Nu cred că poţi să spui vreodată că te-ai adaptat 
100%. Sunt mult prea multe diferenţe. O prioritate a fost, 
evident, găsirea unui loc de muncă şi găsirea unui apar- 
tament cât mai aproape. De asemenea, învăţarea limbii. 

Cel mai dificil de acceptat la început a fost com- 
portamentul lor față de străini, desconsiderarea pentru tot 
sau aproape tot ce venea din Europa de Est. Mulţi vin din 
România cu impresia că aici totul se desfăşoară la un 
nivel foarte ridicat, că toţi sunt foarte bine pregătiţi şi cu o 
cultură generală bine dezvoltată. Realitatea este cu si- 
guranţă alta! lar când intervine şi concurenţa cu parteneri 
autohtoni atunci într-adevăr nu este uşor. 

— Cam câți români trăiesc în Belgia şi cum trăiesc 
ei? Cât de adaptaţi sunt la stilul occidental de viață? Ce 
obiceiuri şi mentalități au dus cu ei românii? 


— N-aş putea spune cu exactitate câţi români s-au 
stabilit aici. Există un site al comunităţii române — 
www.rombel.be — unde cineva spunea că, oficial, ar e- 
xista în jur de 400.000 de români. În ce domenii lu- 
crează? Peste tot, de la curăţenie până la profesori, me- 

dici, ingineri, informaticieni. O mare parte din ei sunt 
foarte bine pregătiţi şi apreciați, indiferent de domeniu. 
Probabil că acest sistem social-financiar le conferă o 
siguranță care-i face să fie foarte conştiincioşi în tot ceea 
ce fac, lucru care le aduce şi foarte multe beneficii. 

În ceea ce priveşte obiceiurile şi mentalităţile astea 
depind la fiecare de bagajul pe care l-a moştenit de acasă 
şi în funcţie de asta s-a observat şi stilul şi capacitatea de 
adaptare. Am cunoscut români cu pregătire superioară 
sau medie, din diverse oraşe din România sau sate ce greu 
le şi găseşti pe hartă, care susțineau cu fermitate că nu se 
mai întorc acasă niciodată, atât de bine se simt aici, atât 
de mult le-a oferit societatea occidentală. 

În general, pot totuşi să afirm că o mare parte a 
românilor duc dorul de casă şi merg cu regularitate în 
România. Şi, de asemenea, nu renunţă la nimic din obi- 
ceiuri şi tradiții. 

— În cei 15-16 ani de când sunteți acolo ce schim- 
bări majore s-au produs în obiceiurile d-voastră? 

— Cred că am devenit destul de pretenţios atunci 
când vorbim de calitate, seriozitate şi promptitudine. Nu 
ştiu cât reuşesc eu să mă încadrez în ceea ce mă aştept de 
la alţii, dar fac eforturi zi de zi în direcţia asta. Îmi aduc 
aminte cum a fost la început când, proaspăt ajuns din 
România, spuneam „lasă că merge şi aşa!” Am avut şi 
momente comice făcând o paralelă cu modul de gândire 
al flamanzilor! 

— În felul de a privi lumea şi viaţa? 

— Cred că am învăţat într-o oarecare măsură să fiu 
mai tolerant şi să accept că fiecare om are anumite limite 
şi odată ce i le cunosc să nu mă aştept la mai mult! 


— Mai vorbiţi limba română, ați căpătat accent 
străin, aţi uitat cuvinte? 

— Cu siguranţă n-am uitat limba română şi mi-am 
păstrat şi accentul! Doar un singur lucru aş putea să-l 
notez aici şi anume că, atunci când mergeam în România 
după o perioadă mai lungă de şedere în Belgia, tresăream, 
fiind în România, când vedeam maşini pe stradă cu nu- 
mere româneşti sau auzeam vorbind româneşte. Efect ce 
ținea o zi sau două după care totul intra în normal. 

— Profesional, locuri de muncă, reorientare pro- 
fesională? 

— În toţi aceşti ani am lucrat la aceeaşi firmă şi, 
fiind şi în domeniul specialităţii mele, nu am avut nici un 
interes să mă reorientez spre altceva. Şi asta având în 
vedere faptul şi că am avut parte de cea mai înaltă teh- 
nologie din domeniu. 

— Povestiţi-ne puţin despre locul dumneavoastră 
de muncă? Ce faceți, de ce competenţe ați avut nevoie şi 
dacă în România v-aţi fi putut realiza profesional la fel? 


— Lucrez într-o fabrică de mobilă, răspund de 
partea de proiectare şi urmărirea fluxului de producţie. 
Sigur că ceea ce am învăţat în România mi-a prins foarte 
bine, dar au fost foarte multe lucruri pe care le-am învăţat 
şi aici. Acum 17 ani, dacă ar fi să compar dotarea fabri- 
cilor româneşti de atunci cu tehnologia de aici, sigur că 
perioare. Dar vă asigur că numai asta a lipsit României — 
tehnologia — sau, mai bine zis, capacitatea financiară de a 
achiziţiona acele linii de fabricaţie! Specialişti a avut 

România şi cred că şi astăzi are în multe domenii! Drept 
dovadă că-i întâlnim peste tot în lume. 


— În ce măsură criza financiară v-a afectat la 
locul de muncă? 


— La firma la care lucrez au fost cândva 240-250 
de angajaţi! Acum cred că în scurt timp vom rămâne în 
jur de 12-14. Această criză a început de mult. De câțiva 
ani se observă un regres economic cam în toate do- 
meniile. Şi multă lume şi mai ales analişti economici 
afirmă că va dura încă ceva timp până când lucrurile vor 
reintra pe o pantă ascendentă. 


— La ce aspecte ar trebui să ne asemănăm cu 
belgienii sau, altfel spus, ce am putea învăţa de la ei ca să 
ne meargă mai bine ? Dar ce nu ar trebui să luăm de la 
ei? 

— Aş rezuma primul aspect la trei lucruri: serio- 
zitate, corectitudine şi promptitudine. Lucrul de care am 
fost cel mai frapat în 1992, când am început activitatea 
aici, a fost că, dacă îi spuneai muncitorului ce trebuie să 
facă, el făcea acel lucru imediat şi cât mai bine posibil şi 
FĂRĂ să comenteze! Cei care au lucrat în producție în 
România înainte de '89 şi au avut şi funcţii de răspundere 
vor înțelege foarte bine la ce mă refer. De asemenea, sunt 
multe diferenţe şi în modul de organizare a producţiei. 
Nu ştiu ce şi cât s-a schimbat în România de astăzi, dar 
acum 17 ani era cu totul altfel! 

Ce n-ar trebui sa luăm de la ei? La întrebarea asta 
ar fi multe aspecte de accentuat. Ce m-a deranjat cel mai 
tare în toţi aceşti ani, a fost lipsa de consideraţie a ves- 
ticilor față de cei din Est. Cred cu convingere că au fost 
crescuți cu mentalitatea că ei ne sunt superiori şi ce 
„surpriză”, neplăcută evident, când sunt daţi la o parte în 
competiţia cu unii din Est! Şi nu sunt puţine cazurile 
indiferent de domeniu. Capitalismul, spus pe scurt, se 
bazează pe eficiențţă-profit, de unde rezultă şi bani. De 
aici vine şi norocul emigranților. Altfel nu cred că am 
găsi vreo breşă să ne înfiltrăm în societatea lor. 

— În ce măsură educaţia primită în România v-a 
fost de folos în Belgia ? 

— Românii, în general, au avut parte de o educaţie 
bine definită şi au în comportamentul lor o anumită 
docilitate, sau, hai să-i zic, un respect mai profund, peste 
medie, care de foarte multe ori este prost înţeles de 
autohtoni. De aceea mulți belgieni îl confundă cu o slă- 
biciune de caracter şi întind coarda la maxim. E puțin 
dificil să definesc aspectul ăsta. Oricum din această cauză 
se plâng foarte mulţi că, drept răspuns la un astfel de 
comportament, au parte în schimb de exact opusul aştep- 
tat. Dar când ai o atitudine foarte decisă şi categorică, 

atunci toate ies foarte bine şi toţi se conformează. Chiar 
neaşteptat de bine! Aşa că e bine să ştii să înveţi repede 
cum să respecţi şi să fii respectat. Altfel ai destul de mari 
probleme în timp. 


— Ştiu că la un moment dat vi s-a propus un loc de 
muncă în SUA. De ce aţi refuzat şi ați preferat să ră- 
mâneţi în Europa? 

— A fost o tentaţie foarte mare acea propunere de a 
lucra în SUA şi mi-a fost foarte greu să iau o decizie. 
Motivul principal pentru care aş fi plecat era totuşi unul 
personal-familial, să spun aşa, şi mai puţin profesional. 
Cum pe plan personal lucrurile s-au schimbat, am decis în 
final să rămân în Europa. Dar vă asigur că a fost greu, 
foarte greu să renunţ, mai ales că din punct de vedere al 
carierei profesionale nu cred că aş fi putut cunoaşte ceva 
mai bun. America e diferită foarte mult de Europa, din 
multe puncte de vedere. 


— Cu ce sentimente priviți spre România acum? 
V-aţi mai întoarce? Dacă da, în ce condiţii? 

— România este şi astăzi prezentă în gândurile şi 
planurile mele de perspectivă şi, ca mulţi alți români, caut 
modalităţi să revin acasă. Realizez în mare măsură lipsa 
totală de eficienţă şi perspectivă ce a reprezentat-o clasa 
politică din România şi, din păcate, nici în ziua de astăzi 
nu putem discuta că s-a ameliorat ceva. Pentru multă 
lume acest lucru a reprezentat o frână, o amânare în 
luarea unei decizii de revenire. Desigur, corupţie politică 
sau de altă natură există în toate ţările, dar România nu se 
încadrează în niciun standard acceptabil. Cred că ar fi o 
uşurare pentru mulţi dacă s-ar ameliora ceva din punctul 
ăsta de vedere şi, bineînţeles, în aceeaşi categorie intră şi 
birocraţia. 

— În ce măsură mai ţineţi legătura cu ţara? Ce vă 
mai leagă de România? 

— Vin în România ori de câte ori am posibilitatea 
să-mi iau liber câteva zile sau în concediu! Ce mă leagă 
de România? Totul! Acolo am familia, prietenii ! Am 
petrecut cei mai frumoşi ani din viaţă acolo. Încă în 
România oamenii mai socializează iar vecinii joacă încă 
table... 


— De ce anume vă este dor când vă gândiţi la 
Maramureş? 


— De satele din Maramureşul autentic, de acei 
moroşeni cu care ne-am mândrit oriunde am trecut prin 
lume. A fost întotdeauna o plăcere, pe unde am ajuns, să 
văd că lumea rămâne plăcut surprinsă când spuneam că 
sunt maramureşean! Acest colţ de ţară se bucură de multă 
simpatie şi respect. Şi dacă nu ţi-ai pierdut nici accentul 
atunci e şi mai bine. 

Românii din Calgary, Canada 


În oraşul Calgary din Canada, unde mă aflu şi eu 
pentru un timp, sunt peste nouă mii cinci sute de emi- 
granți români. Pentru a fi mai aproape unii de alţii, a-şi 
petrece timpul liber româneşte şi a se putea ajuta la nevoi, 
aceştia şi-au constituit o asociaţie culturală româno-cana- 
diană, RCCAC, asociaţie în care activez şi eu în perioada 
de timp în care mă aflu în Calgary. 

Oamenii care conduc acum această asociaţie, sunt 
unii deosebiți. Aşa vi-l pot prezenta pe preşedintele aces- 
teia, care se numeşte Mihai Popa, un român în puterea 
vârstei, fost inginer miner în România. A emigrat în Can- 
ada în urmă cu 11-12 ani şi este născut pe lângă Deva. În 
cadrul activității pe care o practică în Calgary, are ocazia 
să cunoască foarte mulți români şi problemele acestora, 
iar pentru că Mihai Popa este un om inimos, nu poate sta 
indiferent şi caută să-i ajute prin tot felul de metode. 
Mihai Popa făcea acest lucru şi atunci când nu era pre- 
şedintele asociației, iar acum are prilejul să-i îndemne şi 
pe alții ca să facă la fel. 

Este bine să ştiţi că atunci când o familie de români 
soseşte în Canada, cu gândul de a se stabili aici, nu este 
aşteptată la aeroport de nimeni oficial. Dacă nu şi-au 
pregătit încă de acasă terenul, ca să-i aştepte un prieten 
care să-i îndrume cum să se descurce, le este foarte greu. 
Mulţi dintre românii veniţi nu au fost informați, iar Mihai 
Popa aflând în ce situație se află noii veniţi, le-a venit în 
ajutor, luându-i de la aeroport şi găzduindu-i în casa lui o 
noapte-două, până când s-au dumirit şi şi-au găsit o 
locuinţă. 

In cadrul asociaţiei, de mai mulți ani funcționează 
aşa numita „şcoală românească”, unde se predau cursuri 
de limba română şi istorie, de către învăţători şi educatori 
voluntari, pentru copiii românilor de aici, începând de la 
vârsta preşcolară. In vara anului 2007, la propunerea 
mea, s-a înfiinţat şi un curs de limba engleză pentru 
seniori, la care participă părinţii care se află în vizită la 
copiii lor sau noii emigranţi care au nevoie de acest 
ajutor. Predarea se face tot voluntar, de către profesori de 
limba engleză. Tot în această perioadă de timp Mihai 
Popa, cu ajutorul celor din conducere şi cu membrii 
asociaţiei, au pus pe picioare o echipă de fotbal numită 
„Dacia”, care are mare succes în provincia Alberta. Aso- 
ciația, la inițiativa lui Mihai Popa, organizează sărbă- 
torirea a tot felul de evenimente, cum ar fi Ziua Naţională 
a României, Revelionul, excursii pentru petrecerea plăcută 
a timpului liber la sfârşit de săptămână şi multe altele. 

Un alt membru al acestei asociaţii, care mi se pare 
tot deosebit, este domnul Adi Enciu, stabilit în Canada în 
urmă cu douăzeci şi ceva de ani. Acest domn este un 
inimos om de afaceri care, împreună cu soţia lui, conduce 
două firme. El este primul care se oferă să sponsorizeze 
orice acţiune culturală sau de ajutorare a noilor veniţi. 
Aşa, de exemplu, oferă loc de muncă provizoriu în cadrul 
firmei sale, până când noii veniţi reuşesc să-şi găsească 
un loc de muncă stabil. De curând a cumpărat revista 

„Aici România” care era editată până acum în Edmonton, 
dar din cauza lipsei fondurilor aceasta şi-a întrerupt acti- 
vitatea. Astfel Adi Enciu a preluat conducerea revistei, 
iar editor este Dr. Andrei Zlătescu, conferenţiar la Uni- 
versitatea din Calgary. Această revistă este acum distri- 
buită gratuit membrilor asociației timp de şase luni. Adi 
Enciu şi mai mulţi români, oameni de afaceri, cum este 
familia medicului stomatolog Pantazi şi alții, au parti- 
cipat cu fonduri pentru echiparea fotbaliştilor din echipa 
„Dacia”. La întâlnirea din data de 5 februarie 2009, 
întâlnire care are loc în fiecare lună cu membrii şi cola- 
boratorii asociaţiei, Adi Enciu, în colaborare cu asociaţia, 
a definitivat organizarea balului mărțişorului, pentru se- 
niori şi pentru tineret, separat, pe care l-a şi sponsorizat. 

Un al treilea om pe care vreau să-l prezint este 
domnul loan Sabău. Acesta este exemplul asociaţiei ro- 
mânilor din Calgary. În ciuda celor 86 de ani cu care se 
poate lăuda, este mai activ decât multi alții. Din motive 
uşor de înțeles, dumnealui acum nu mai este în biroul de 
conducere al asociaţiei, dar a fost o perioadă lungă de 
timp. Domnul Sabău este din Oradea, a emigrat în Can- 
ada în urmă cu douăzeci de ani, pentru a-şi urma fiica. De 
doi ani, de când am avut plăcerea să-l cunosc, ştiu că a 
luptat din răsputeri ca să convingă conducerea orchestrei 
filarmonice din Calgary să celebrăm douăzeci de ani de 
libertate în ţara noastră, cu un concert de muzică clasică 
românească, de George Enescu şi Paul Constantinescu. 
Invitata evenimentului dorind să fie Carmen Daniela din 
Germania, iar dirijor Edmond Agopian, ambii de origine 
română. Dr. Agopian este profesor de vioară la Uni- 
versitatea din Calgary. Spre bucuria lui şi a tuturor ro- 
mânilor de aici, domnul Sabău, sprijinit şi de asociaţie, a 
reuşit, iar acest concert va avea loc în luna noiembrie 2009. 

Despre domnul Sabău vă pot spune multe lucruri 
bune pe care le face, în ciuda vârstei lui. Nu tuturor 
românilor care ajung în Canada le merge bine de la 
început. Aşa s-a întâmplat în vara anului 2007, când un 
grup de zece români din Sighet, au ajuns în Calgary cu 
contract de muncă pentru o firmă cu profil de prelucrare a 
lemnului, dar pentru că nu au fost destul de bine informaţi 
şi nu au cunoscut limba engleză, au avut probleme din 
care nu au reuşit să iasă singuri. În aceasta situaţie, 
sfătuiți de cineva, au apelat la ajutorul asociației. Domnul 
Sabău, împreună cu domnul Liviu Popp, un alt om ini- 
mos, pensionar şi el, s-au oferit să-i ajute, devenind 
translatorii lor, pentru a putea comunica cu conducătorii 
firmei. Cei doi domni nu s-au limitat însă la atât, ci pur şi 
simplu i-au luat în grija lor, i-au ajutat să înveţe limba, 
i-au transportat cu maşinile lor prin oraş, pentru a cu- 
noaşte oraşul şi a-şi putea alege locuri pentru cumpă- 
rături, ba, în zilele libere, îi scoteau din oraş pentru a 
vedea frumuseţile din împrejurimi. 

După vreo şase luni, domnul Popp s-a îmbolnăvit 
de o leucemie galopantă, care în câteva săptămâni l-a dus 
la moarte. În perioada suferinţei provocate de acea cruntă 

boală, domnul Sabău i-a fost cel mai mare sprijin, deşi îl 
cunoscuse doar cu câteva luni înainte. El a luat legătura şi 
cu fratele domnului Popp, aflat la o distanţă de vreo patru 
sute de kilometri de Calgary. Acesta, în semn de re- 
cunoştinţă pentru ajutorul dat de asociație şi în special de 
domnul Sabău, a donat asociaţiei maşina lui Liviu şi în 
jur de o sută de cărți româneşti de valoare, care urmează a 
fi vândute la licitaţie, iar banii rezultați vor intra în contul 
asociației. 

Domnul Sabău nici acum nu i-a abandonat pe cei 
zece români; aceştia aproape că fac parte din familia lui 
şi-i ocroteşte în continuare. 

Eu mă aflu în acest oraş pentru a treia oară, unde, 
pentru a-mi adăuga ceva venit la pensia mică din ţară, la 
72 de ani înlocuiesc o bunică, ocrotind o delicată fetiță. În 
primăvara anului 2007, am început să activez şi în aso- 
ciația românilor de aici, invitată fiind de către domnul 
Popa, pe care îl cunoşteam de mai mult timp. La asociaţie 
i-am cunoscut pe cei doi domni, loan Sabău şi Liviu 
Popp, cărora m-am alăturat pentru a-i ajuta pe oamenii 
din grupul de la Sighet şi pentru alte activităţi. În cadrul 
asociaţiei am participat la întâlnirile lunare, unde întoc- 
meam procesele verbale ale acestora, iar împreună cu 
domnul Popp am completat un album cu activităţile şi 
fotografii, necesar pentru completarea unui dosar de pro- 
movare a asociaţiei. Pentru că luasem încă înainte le- 
gătura cu redacţia revistei „Aici România” din Edmon- 
ton, unde am publicat câteva poezii despre Canada şi 
oraşul Calgary, am scris câteva articole şi despre acti- 
vitățile asociației românilor din Calgary, care au fost 
publicate în acea revistă. Apoi, cu acordul conducerii 
asociaţiei, am inițiat o colaborare culturală între asociația 
pensionarilor din Baia Mare, CASPEV şi asociaţia ro- 
mânilor din Calgary, RCCAC. 

Performanţele tinerilor. Pentru că de o vreme mă 
aflu printre românii din Calgary şi am ocazia să aflu 
despre activităţile acestora, am să vă relatez una mai 
deosebită a unor tineri români. 

Doi tineri români, membri ai asociaţiei culturale a 
românilor din Calgary, RCCAC, pe nume Attila Lucinca, 
în vârstă de 34 de ani, emigrat în Canada din Baia Mare şi 
stabilit în oraşul Calgary nu de multă vreme, împreună cu 
Călin Adam, care are vârsta de 35 ani, de asemenea 
emigrat în Canada, din localitatea Ormindea, care se află 
pe lângă oraşul Brad, stabilit şi el în oraşul Calgary în 
urmă cu doi ani, prin entuziasmul care-i caracterizează, 
şi-au propus să facă o expediţie în munții din America de 
Sud. Pentru că sunt membri ai clubului Alpin al româ- 
nilor din Alberta, fiind încurajați şi sponsorizaţi de către 
asociaţia RCCAC Calgary, dar mai ales de către unii 
membri ai acestei asociaţii prin companiile lor, în pe- 
rioada de 5-26 februarie 2008, au reuşit să-şi împlinească 
acest vis. Astfel, efectuând această expediţie, au ajuns pe 
cel mai înalt vârf din America de Sud. 

inta acestei expediţii a fost vârful Aconcagua, 
care se află în Argentina, la o altitudine de 6.962m. şi este 
cel mai înalt vârf de pe continentul sud-american, con- 
siderat şi cel mai înalt vârf din emisfera vestică. Ruta 
aleasă de cei doi tineri a fost cea clasică, ea nu are 
dificultăţi tehnice mari, dar sunt probleme create de alti- 
tudine, motiv pentru care aici îşi pierd viața multe per- 
soane - în anul 2007 şi-a pierdut viaţa aici chiar un român, 

datorită subestimării efectelor altitudinii şi nepregătirii 
corespunzătoare pentru o asemenea expediție. 

În reuşita expediţie a celor doi, tricolorul românesc 
a fost arborat pe vârful Aconcagua în data de 19 febru- 
arie, numai de către Attila Lucinca, deoarece Călin Adam 
s-a oprit la cota 6.100, din motive de sănătate. 

După întoarcerea lor acasă, la întâlnirea lunară a 
asociației RCCAC din Calgary, care a avut loc la data de 
6 martie 2008, cei doi tineri au prezentat imagini din 
această expediție, pe un ecran mare şi au dat explicații 
amănunțite celor prezenți, care au fost în număr de peste 
treizeci şi cinci de persoane. Apoi au mulțumit spon- 
sorilor pentru ajutorul moral şi financiar, iar cei prezenți 
i-au felicitat. 

Cred că băimărenii dar şi cei din localitatea Or- 
mindea se pot mândri cu asemenea alpiniști. 

Din viaţa seniorilor. În centrul oraşului Calgary, 
într-o clădire impunătoare, la etajul patru, se află ame- 
najat un parc, care se numeşte „Devonian Gardens”. 
Acest parc este în aşa fel aranjat şi gospodărit, încât ai 
senzaţia, că te afli într-un parc obişnuit, din afara clădirii. 
Aici poţi admira copaci în care ciripesc vrăbiuţele, pâ- 
raie, cascade, bazine cu peşti, alei cu bănci pentru odihnă, 
multă verdeață şi foarte multe flori. Acest parc este plin 
de vizitatori de toate vârstele în orice sezon şi la orice oră 
a zilei. 

În acest loc minunat, printre alții poposesc şi mulţi 
vârstnici români. Tot aici mi-am petrecut şi eu multe ore, 
alături de un grup de seniori români, emigraţi în Canada 
de peste douăzeci şi ceva de ani. Stând cu ei de vorbă 
le-am aflat durerile sufleteşti, regretele şi greutatea cu 
care-şi poartă povara dorului de casă, de ţară şi de rude 
apropiate. Întâlnindu-i de mai multe ori, mi-am făcut o 
părere despre ei şi am să vi-i descriu tot printr-o poezie. 


Vârstnici în Canada 


În Calgary într-o grădină, 
Vârstnici se plimbă de mână. 
Românii-n grup se adună, 

Şi povestesc împreună. 


Despre ce-a fost şi va fi, 
De nepoți, despre copii, 
Despre ce e nou prin țară, 
Despre fosta viață amară. 


De fraţi rămaşi în țara lor, 
De care le este dor, 

Dor de tot ce a rămas, 

Dar țara lor nu-i la un pas. 


Viaţa lor din Canada, 

Nu se poate compara. 

Cu ce-a fost şi ar fi şi-acum, 
De n-ar fi pornit la drum. 


Și totuşi, chiar dacă ar vrea, 
Tara lor n-o pot uita. 
Ar vizita-o mereu, 
Dar sunt bătrâni, le este greu. 
(mai 2009) 


trăinătate. lată un cuvânt care a început să 
5 S: perimeze! Aceasta se observă foarte bine 
şi din... străinătate. 
SE Sensul lui denotativ mai „funcționează” încă, 
fie şi numai pentru rostul lui delimitativ, precum 
glăsuieşte dicţionarul: „Țară, regiune, situată dincolo de 
graniţele propriei patrii (Deşi, am aici o oarecare rezervă: 
nu patria are graniță, ci ţara, statul; nu mai departe decât 
situaţia sârbilor: după recentele evenimente din Balcani, 
vatra patriei lor se află dincolo de actuala lor graniţă). 

Cred că o direcţie de sens (ca să n-o numesc „de- 
viere”) a dat-o Eminescu cu celebra sa Doina, chiar de la 
versurile de debut: „De Ia Nistru pân” la Tisa / Tot 
românul plânsu-mi-s-a”. La Eminescu, străin/străinătate 
se refereau la o situaţie din interiorul şi nu exteriorul 
patriei, autohtonii fiind din ce în ce mai „cutreieraţi”, 
călcaţi, stânjeniţi şi, uneori, oprimaţi de ceea ce lexiconul 
numeşte: persoane care fac parte din populaţia altei țări, 
care provin din sânul altui popor (sau de-aiurea), care nu 
au nicio contingență cu tradiția, morala, cutumele etnice, 
aspiraţiile băştinaşilor; persoane (continui eu) care vin 
„peste”, care rămân, stau, se amestecă şi apoi se impun 
(politic, economic, administrativ, cultural). Din acest mo- 
ment, cuvântul „străin” se asociază cu cel de om „ad- 
vers”, „ostil”, uneori chiar „rău”, „duşman”. 

Tot aşa, sintagma „neagra străinătate” a emanat şi 
stârnit în jurul ei conotaţii şi atitudini diverse, toate însă 
conturând ideea, imaginea unei lumi necunoscute, nepriel- 
nice, apăsătoare, neobişnuite, ba chiar, uneori, bizare, întu- 
necate. Să recunoaştem că un asemenea orizont de sensuri 
convenea de minune propagandei comuniste totalitare. 

S Străinătate 


Cornel COTUȚIU 


Dar, în ultimele două decenii, străin/străinătate au 
început să-şi primenească înțelesurile. 

Circulaţia prin alte ţări, stabilirea sezonieră ori de 
durată dincolo de fruntariile țării îl pun din ce în ce mai 
puţin pe român să se simtă stingher, crispat, stresat. Se 
constată o realitate... reală: dincolo de un anume specific 
etnic, peste tot sunt oameni buni şi/sau răi, generoşi, 
răuvoitori, harnici, ospitalieri, leneşi, intriganţi, invidi- 
oşi, parveniţi, impostori, cinstiţi, vicleni, mitocani, altru- 
işti ş.a.m.d. Ba, mai mult, au un fel de orgoliu de a-şi 
revendica priorități. Un tânăr inginer din Windsor (Can- 
ada) îmi spunea, cu fermitate: „Dacă veţi scrie despre noi, 
scrieți că românii sunt harnici, pricepuți şi tocmai de 
aceea foarte mult apreciați”. 

Deopotrivă, conaţionalii noştri observă că ospi- 
talitatea (de pildă) nu e numai o calitate ce ţine de tradiţia 
românească. De asemenea, ei văd ce înseamnă respectul 
față de lege sau atitudinea amiabilă în faţa unui străin (să 
lăsăm şi să uităm excepţiile). Politetea (care umblă cu 
capul spart pe la noi) nu se rezumă la un „dumnea- 
voastră”, ea constă în gest, mimică, ton, în convenienţe 
comportamentale rezonabile. În trei săptămâni de şedere 
în SUA am primit atâtea saluturi de la necunoscuţi cât în 
trei ani, la mine, acasă. 

Nu e mai puţin adevărat că sugestia eminesciană 
din „Cum am fost, aşa rămânem” în străinătate a intrat 
într-un proces a cărui perseverență, deşi lentă, duce la o 
realitate emblematic exprimată prin afirmaţia „My name 
is John” (nici măcar... lon). Dar asta e o altă poveste; nu 
aici, nu acum, mai ales că e interminabilă. 


Despre Maramureş, altfel decât am ştiut până acum. 


„CODICE pentru mileniul următor 


(o geografie a Maramureşului interior)” de Alec Portase 


Note de lectură 


mureş — mândria şi durerea noastră” i-am 

anunţat apariția, în 2001, ne-au ajuns la ure- 
chi afirmaţii, de: ,„ Ce, iarăşi o carte despre Maramureş? 
Nu avem destule?” Noi consideram că nu şi că aveam 
ceva de spus, socotind că prin munca noastră am întregit 
ceea ce lipsea, fiind de părere, chiar şi de se ştiu sau se vor 
fi spus aproape toate, că niciodată nu va fi destul, aşa 
după cum nu va fi niciodată destul a se spune despre sanc- 
tuarele daco-romane din Țara Hațegului, Sarmizegetusa, 


(nu noi cei zece care lucrasem la „„Mara- 


Teresia BOLCHIŞ-TĂTARU 
scriitoare, Augsburg, Germania 


Ulpia Traiana Augusta Dacica (110). Dar iată că în urma 
noastră mai venea unul, care ne reteza iluziile, că noi am 
fi spus tot sau aproape tot. Citindu'i lucrarea, conclu- 
zionăm că noi n'am spus nici pe jumătate din ceea ce este 
sau ar fi de spus despre Maramureş! Este un tânăr născut 
pe alte meleaguri, dar crescut pe ale noastre, la Cavnic, 
ceea ce l-a făcut să fie moroşan, mai moroşan decât unul 
născut pe Iza, Mara sau Vişău, care'şi vinde străinilor 
sufletul, istoria, tradiția din Țara Maramureşului şi pă- 

durile acestei ţări pe un pumn de dolari! Îşi 
vinde Maramureşul şi cu asta PATRIA! 
Încă din copilărie, acest talentat şi 
neobosit reporter Alec Portase a asimilat 
Maramureşul în sufletul său, purtându-l cu 
el, ca om, ziarist şi drumeţ pe văi şi pe 
înălțimi „încărcat de povara spiritului, 
care ne poartă cu el pe măreţe creste” - 
cum zice Mihai Olos în postfaţa lucrării, o 
carte, cărămidă mare, de toată frumuseţea: 
Codice pentru mileniul următor (o geogra- 
fie a Maramureşului interior), Editura Ma- 
ria Montessori, Baia Mare, 2006. Nici că se 
putea o sinteză mai cuprinzătoare şi gră- 
itoare a sentimentelor şi cercetării acestui 
ziarist ultraconştiincios, decât această carte. 
Portase n'a străbătut şi străbate Maramu- 


Teresia Bolchiş-Tătaru, Ioana Dragotă, Antoaneta Turda. 
-— — Baia Mare, 19 august 2009 (Foto F. Șomcutean) 
ae coala O 


reşul, Lăpuşul, Chioarul, Mesteacănul şi 
Sălajul, chiar şi Oaşul, doar aşa, „ca şi 
cufărul prin gară. ” El n'a trecut peste o culme, un ponor, 
o băltoacă, o denivelare, fără să'i afle numele, de aceea 
cartea lui este plină de „rarităţi” de toponime pe care nu 
numai domnii de la oraş nu le cunosc, dar nu le ştiu nici 
măcar moroşenii din zona alăturată şi cât de multe, fru- 
moase şi mai ales valoroase sunt aceste toponime pentru 
geografie şi limbă, pentru trecutul nostru istoric, naţional 
şi tradițional. Cât de mult s'ar îmbogăţi Cultura româ- 
nească, nu numai pe plan local dar şi național, dacă 
profesorii din ţinuturile noastre ar cerceta cu atâta suflet, 
pasiune şi conştiinciozitate, nu numai toponimia, ci şi 
natura şi cultura locurilor unde lucrează, ca şi neobositul 
reporter, Alec Portase! 

Lucrarea a fost apreciată de Comisia Naţională a 
României pentru UNESCO, cu Premiul Jurnalismului de 
Educaţie, ediţia 2006, prin Secretarul General al Co- 
misiei, Alexandru Mironov, la 15 noiembrie 2006. Îi 
suntem recunoscători şi mulţumim Comisiei UNESCO 
pentru România şi secretarului ei pentru această dis- 
tincţie acordată Maramureşului şi neobositului şi teme- 
rarului nostru reporter şi fotograf. 

Lecturând cartea ne-a uimit şi ne uimeşte, lăsân- 
du-ne fără grai, bogăția informaţiei, valoarea ilustraţiei, 
şi minunăţia peisajului, frumusețea stilului, a limbii, po- 
vestirii şi descrierii, a reportajului, aproape literatură 
beletristică de cea mai înaltă clasă, care te face să citeşti 
cartea ca pe cel mai bun roman de aventuri, chiar pal- 
pitant, făcându-te să participi nemijlocit şi activ, „din 
fotoliu” la toate „expediţiile”, să respiri aerul munţilor 
străbătuţi pe soare dogorâtor, pe ploaie, pe lapoviţă sau 
pe zăpadă, să discuți cu badea care poartă numele lui 
adevărat şi cu lelea, la fel, cu baciul de la stână sau cu 
preotul din sat şi să te bucuri de toate. Să te enervezi că te 
deranjează somnul, după o zi de muncă, ne mai lăsându'ţi 
mintea limpede să citeşti, mai departe, să te încânți de 
toate şi să trăieşti mai departe toată mulțimea „rarităţilor” 
descoperite, din domeniul floristic, geografic. Să tresalți 
de bucurie la vestea că Portase şi grupul său a redes- 
coperit pe plaiurile moroşene, monumentul naturii, rari- 
tatea europeană, orhideea Cypripedium calceolus, 
Papucul Doamnei — al Doamnei Noastre, Sfânta Fecioară 
Maria — minunăţie crezută dispărută de mult din zona 
noastră. 


Rarităţile geografico-geologice, de necrezut, mul- 
țimea peşterilor existente în munţii noştri de Nord, Oaş, 
Gutâi, Țibleș (Cibleş) şi descoperite de Clubul de Spe- 
ologie MONTANA din Baia Mare căruia Portase i s'a 
raliat devenind speolog şi geolog în toate atributele a- 
cestei noţiuni. N'am fi crezut niciodată că această zonă 
de nord a Carpaţilor româneşti este atât de bogată în 
fenomene carstice, peşteri în calcare şi nu numai. Cu 
„această nouă descoperire (peştera „Curtea Căpitanu- 
lui” zona Buteasa) [...] numărul peșterilor descoperite 
de speologii băimăreni să se apropie de 300 ” în cei zece 
ani, 1997-2007, de existenţă a Clubului (p. 46). În afară 
de asta, peşterile zonei noastre de Nord deţin şi recorduri: 
„Peştera labirintică, Ponorul Jitelor, - cu dezvoltare de 
1.020 m şi o denivelare de minus 40,5 m - este cea mai 
lungă peşteră în gresii din România. lar pe plan mondial, 
în topul peşterilor formate în gresii, ocupă locul şapte. În 
județul Maramureş, în topul general al peșterilor este a 
doua ca lungime după Peştera Izei (2,5 km) (p. 29-30). 
Peştera „Curtea Căpitanului”: „Nu este o peşteră de cal- 
care, ci în şisturi micacee şi nivele de cuarţit. O peşteră 
de origine tectonică” (p. 46). sau: „lar în Avenul din 
Gura Cerului (ce nume frumos!) se află cea mai înaltă 
cascadă subterană din România: de 64 metri” (p. 37), 
sau: „Taina peşterilor de la Cuciulat” „cu picturi rupestre 
[...] ce datează din ultima parte a Paleoliticului superior 
(cca 10.000 ani î. Ch.). Se apreciază că aceste picturi 
sunt cele mai vechi creaţii artistice cunoscute pe te- 
ritoriul României. Ele sunt contemporane cu celebrele 
picturi din peşterile spaniole şi franceze Altamira şi 
Lascaux. ” (p. 47). Sau, absolut uimitor, în peştera „Mo- 
vile” din Dobrogea - descoperită de speologul 
Cristian Lascu, cercetător la Institutul de Speo- 
logie „Emil Racoviţă” din Bucureşti, cu care Alec 
Portase a purtat o discuţie în Maramureş - în 
mediul ostil vieţii, cu apă termală sulfuroasă, cu 
atmosferă toxică, oxigen puţin şi dioxid de carbon 
foarte ridicat, speologul român „a inventariat 35 XS 
de specii noi, - nevertebrate din familia păian- 
jenilor, scorpionilor, lipitorilor şi viermilor - ne- 
cunoscute omenirii, adevărate endemisme pentru N 
ştiinţă, nedescoperite în altă parte a lumii.” Ştirea J 
i-a făcut pe cercetătorii de la NASA să vină în w) 
România. „Bucuria specialiştilor de la NASA a 


ò fost fără margini când au aflat că, după modelul 
lor teoretic (pe baza unor reacţii chimice în care 
OS să intervină hidrogenul sulfurat) se găsesc vie- 
à țuitoare într-o peşteră din România.” (p. 57) şi 
aşa mai departe. 

D MONTANA a descoperit în Munții Mara- 
3 mureşului, într’o căldare glaciară de pe Bardău, 
3 un lac necunoscut geografilor, netrecut nici pe 
& hărți şi nici în cărți! Descoperiri, rarități pe care 
“A MONTANA le pune în brațele specialiştilor, iar 
Portase le fotografiază cu aparatul, inima şi con- 
deiul. 

Pe măsură ce lecturăm, apare involuntar întreba- 
rea: „Ce va face Portase, după ce, cu această migală va fi 
străbătut toate potecile, înălțimile, văile, coclaurii, ave- 
nurile şi „găurile” pământului moroşan, unde se va mai 
duce?” Căci se pare că „dorul de ducă” de căutare şi de 
comunicare îl are în sânge. Tot noi ne răspundem: „Nici o 
grijă, o dată pentru că, hotărât, este încă departe de acest 
punct, apoi şi dacă nu va mai avea ce călca, nou, „acasă”, 
o va lua de la început şi an de an va străbate aceleaşi 
locuri cunoscute deja, dar unde de fiecare dată, va avea 
mereu şi mereu altceva de trăit, de relatat, de descoperit.” 
O spunem din experienţa proprie de călcare a naturii, cu 
pasul, căci aşa cum o zi nu este identică cu alta, deşi se 
aseamănă, aşa şi natura, în fiecare an, mereu şi mereu, pe 
aceleaşi locuri are altceva de oferit. Hotărât că Portase 
ştie asta şi de aceea nu'şi va face gânduri, ce va avea de 
cercetat şi de scris, mâine. 

Pe lângă valorile citate, lucrarea mai are una, so- 
cială, etică şi psihologică: Clubul MONTANA întruneşte 
oameni de cele mai variate profesii, funcţii, credinţe, 
religii şi naţionalităţi, specialişti şi profani. Pasiunea 
pentru ştiinţă şi pentru frumos — de ce nu, şi numai pentru 
aceasta — îi leagă pe toţi aceşti oameni într'un grup mai 
mic sau mai mare, într'o familie de suflet, adevărat mo- 

Floare de mină - Cuarţ extras la Herja Maramureş, 
expus la Muzeul de Mineralogie Baia Mare 


del, în care cu toţii sunt cetăţenii aceleeaşi Patrii, ace- 
leeaşi religii şi credinţe în CREAȚIE, într'o NATURĂ ce 
trebuie păstrată curată, intactă şi viabilă aşa cum am 
moştenit-o noi şi cum se cere să o lăsăm şi noi urmaşilor 
şi urmaşilor noştri. 

S'ar putea crede că am scris aceste rânduri exa- 
gerând, aprecierile noastre fiind, laude, lăsăm la lati- 
tudinea fiecăruia, cu interes şi curiozitate, să ia şi să 
citească acest Codice pentru mileniul următor şi să des- 
cifreze singur această atrăgătoare şi gingaşă geografie a 
Maramureşului interior, spre delectarea sufletului, a 
ochiului şi a minții. 


(Nota redacţiei: La cererea expresă a autoarei, a fost 
păstrată ortografia originală a articolului.) 


Ionel lacob-Bencei 
- maestrul epigramei româneşti! 


Este ştiut că primăverile aduc întotdeauna bucurii, 
bucuriile reînoirii Naturii, bucuriile vieţii pentru fiinţele 
acestei frumoase stele, Pământul, speranţele unor vre- 
muri mai bune şi, desigur, bucuria regăsirilor sufleteşti, a 
prieteniilor pe care le dorim sincere pline de iubire şi re- 
spect între oameni. 

Dacă e o primăvară australiană, sau una europeană 
nu are importanță, eu mă găsesc momentan în euforia 
unei primăveri australiene, dar cu o bucurie venită, zic 
eu, asemenea unui dar ceresc din chiar acel centru euro- 
pean, România! 

Şi nu e pentru prima dată când primesc această 
bucurie, de aceea să fiu scurt precum proverbul, Dl. Ionel 


Ioan MICLĂU 
scriitor, Cringila, Australia 


lacob-Bencei, maestrul epigramei româneşti, ne dă- 
ruieşte această bucurie de primăvară australiană (octom- 
brie, 2008) prin cele două cărţi ale domniei sale intitulate 
Satirice şi Zâmbete la Ridendo primite recent. 

Nu este nici pentru prima dată când scriu cu mul- 
țumiri şi elogieri despre personalitatea sa, de această dată 
însă mă încumet a cumula impresii şi adevăruri care nu 
pot fi lăsate fără o cronică pe măsura valorii acestui mare 
artist român. 

Activitatea literară a D-lui Ionel lacob-Bencei este 
foarte bogată, prodigioasă, întinsă pe câteva decenii; a 
apucat ca şi alții a trăi în două lumi, în două sisteme 
sociale, dar Omul din artist nu s-a schimbat, ramânând 

aşa cum l-a plămădit pământul său românesc, specificul 
şi tradiţia lui bănăţeană din care a ieşit şi a crescut, cât 
despre titulaturi glorioase, nici vorbă, a iubit întotdeauna 
simplitatea, de fapt aceasta fiind aureola omului înţelept 
dintotdeauna. Îi place să se supranumească şi „robul lui 
Dumnezeu şi al pământului”. Cu siguranță că pentru 
aceasta Dumnezeu l-a şi hărăzit şi înzestrat cu mult dar şi 
har spre această specie a poeziei, epigrama! 

Din autobiografia lui Ionel lacob-Bencei aflăm că 
a lucrat ca tehnician în administrația publică, s-a devotat 
artei sale, adunând şapte cărţi, plus acum două, iar cum 
domnia sa ne spune, îl putem găsi la „Cimişoara”, intrat 
din 1 ianuarie 2001 la „givanul” Pensionarilor. S-a născut 
la 18 decembrie 1940 în localitatea bănăţeană Bencecu, 
iar mai târziu avea să-şi adauge la numele patronimic şi 
localitatea de baştină. În biografia făcută de George Cor- 
bu, ni se spune că „Ionel lacob-Bencei a venit printre noi 
întovărăşit de multe daruri, care inevitabil, aveau să-l 
aducă în prim planul creaţiei literar-umoristice naționale, 
în special al celei epigramistice”. 

La Biblioteca „Mihai Eminescu” din oraşul Wo- 
llongong, Australia am mai primit cărți de o mare valoare 
artistică izvorâte din tradiția, cultura şi folclorul româ- 
nesc, care rămân fundament trainic patrimoniului nostru 
cultural. Autorul fiind un bănăţean de baştină, este lim- 
pede că şi în aceste cărți ne vom întâlni cu dialectul 
bănăţean. 

Primele cărți dăruite nouă, românilor-australieni 
sunt: Epigrama „lacobină ” de la începuturi şi până în... 
2006, apărută la Editura Eurostamp, Timişoara, 2007, Dă 
dor... dă jale... dă drag... o adevărată capodoperă, pu- 
blicată la Editura Mirton, Timişoara, 1996, 475 pagini, 
cu sigil de „Colecţie”, cu o imagine pe faţa copertei ce ne 
desfăşoară o câmpie verde, în centrul căreia se află fru- 
moasa şi tradiționala „fântână cu cumpănă”, lângă ea un 
jgheab lung din care se adăpau vitele sătenilor...! Avem 
în față o carte asemenea unei adevărate cronici de înţe- 
lepciune, umor, satiră, apoi multe obiceiuri hazlii, dar 
adevărate din viaţa de la ţară. 

Ionel lacob-Bencei este un adevărat iubitor al ță- 
ranului român, îl descrie cu multă căldură, aşa, în toată 
simplitatea purtării şi vorbirii lui, îl consideră stâlpul 
țării, aurul şi exemplu moralei tradiționale, sfințitor al 
muncii dintotdeauna. Deosebit de viu şi real va surprinde 
autorul framântările, bucuriile, tradiţiile culturale de 
peste an, obiceiurile şi sărbătorile creştine la bănăţeni, el 
însuşi luând parte la acestea. Aşa vor apare poemele, În 
Ajun da Anu’ Nou, La sat da Anu’ Nou, La oraş da Anu’ 
Nou, Noapce de iarnă, Tăierea porcului la Gura Satului, 
cu acele veşnice şi năstruşnice întâmplări, povestiri, glu- 
me, păţanii etc. Talentul său nu îl scuteşte nici pe autor a 
se satiriza de multe ori, într-o apreciere plină de haz, 
Ionel lacob-Bencei afirmă: „Căutând în tot Banatul / 
Mari epigramişti sunt trei / (Acceptaţi de subsemnatul) 
Ionel, Iacob şi Bencei”. Astfel, creațiile sale literare 
atrag, plac în aşa măsură încât, odată luată cartea în mână, 
nu vrei s-o mai laşi. Aşa mi s-a întâmplat şi mie. Versurile 
aşezate în ritm şi rimă, vin asemenea unui izvor limpede, 
natural, clar, plăcut, dar şi cu vâltoare la cotituri. Aşa, de 
exemplu, versurile epigramei: „Pe străbunul nostru plai / 
Poate-nlătura necazu” / Doar un rege ca Mihai / Însă ca 
Mihai Viteazul” (1992), sau, „Ce-mi şopteste mie muza 

/ Ţine minte şi în somn:/ Ai tu barba ca şi Cuza / Însă 
Cuza era Domn”. 

Vin sezoanele agricole, aici sursele epigramistice 
sunt scânteietoare, culminând cu acea tragicomică po- 
vestire Un tată năcăjit, care trudea la sapă iar feciorul 
cânta la birtul satului, în timp ce tatăl ştia că băiatul s-a 
dus la doctor cu o măsea stricată! 

Tot de aici şi epigrama: „Ce să spunem despre 
sapă? / Mică, lată sau rotundă / Pusă-n mâni l-ăl cu mapa / 
În pământ nu să afundă”. Alta veche/nouă: „In comuna 
Gura Mare/ Mi-o spus nana Solomie / Că d-o vreme nea 
Cutare / Sapă...pă la primărie”. De un modernism uluitor 
pare scrierea versificată Cum se schimbă vremurili în 
care, la pagina 154, primele versuri rostesc: „D'apoi, 
dragi țărani şi paori / Nu va-ţ odihnit nicicând / Da” cu 
vremurili ascea, / Nu sciu, zău, ce au de gând... / Bu- 
năoară, pă la sace / ‘S numa babe, numa moşi / Prea 
puţâni d-ăi laţi în space, / Buni de lucru, sănătoşi”. 

Adunând din ştirile la îndemână, constatăm că 
Bencei a frecventat mai multe cenacluri: „Ion Popo- 
vici-Bănăţeanu”, „Victor Eftimiu”, „Cercul de proză” de 
pe lângă Biblioteca Judeţeană Timiş, „C. Brâncuşi”. Din 
1977 a fost membru al Cenaclului de satiră şi umor 
„Ridendo” - Timişoara, unde în anii 1983-1995 a înde- 
plinit funcţia de vicepreşedinte, iar din ianuarie 1996, pe 
cea de preşedinte în exercițiu. Între anii 1981-1989 a fost 
membru al Clubului epigramiştilor „Cincinat Pavelescu” 
din Bucureşti, iar din 1990, membru al Uniunii Epi- 
gramiştilor din România (UER). In anul 2000 devine 
Membru de Onoare al UER. 

Apariţii în presa scrisă: Drapelul roşu, Re- 
naşterea bănăţeană, Orizont, Merci, Pardon, Scuzaţi, 
Anotimpuri literare, Redeşteptarea (Lugoj), Tăt Bana- 
tu-i fruncea (Făget), Viaţa Buzăului (Buzău), Urzica, 
Perpetuum comic (Bucureşti), Hohote (Tg. Jiu), Haz de 
necaz (Câmpina), Bobârnacul (Bistriţa), Acus (Sibiu) 
etc. 

Au urmat o serie de apariţii în culegeri şi antologii 
de umor, circa 50 (literatură satirico-umoristică rimată, 
epigrame, epitafuri, pamflete, parodii, poezie dialectală). 

Domnul Bencei deţine peste 40 de premii pentru 
creație de literatură umoristică. 

Ca o personaliate binecunoscută deja în lumea 
artiştilor epigramişti, el este invitat a contribui la unele 
volume colective, ca de exemplu Gura satului la Radio 
Timişoara: vol. I (1993), vol. II (1994), vol. III (1996), 
idem: Ca-n sat la noi, împreună cu Ştefan Pătruţ şi Petru 
Chira (poezie lirică dialectală), toate la Ed. Mirton. 

Urmează noi volume de autor: Din sertarele 
cenzurii, Ed. Popa's Art — Timişoara, 1993 (distihuri, 
epigrame, epitafuri, pamflete, fabule, rondeluri 
satirice.); Umor cenzurat înainte de decembrie 
1989: Epigrame şi epitafuri, Ed. Mirton, Timi- SN 
şoara, 1994; De la rondel la duel... epigramic, Ed. ļQ& 
Dacia Europa Nova, Lugoj 1995 (rondeluri lirice 
şi satirice, epigrame, pamflete, poezie cultă, cro- OÑ 


nică rimată). 5 
Devenit un adevărat Maestru al epigramei © 


româneşti, Ionel lacob-Bencei este îndemnat prin | 5 
conştiinţa sa profesională la întocmirea de Cu- 25 
legeri/antologii îngrijite de el, ca de exemplu: ta] 
Cățeluşul Fulger-Viu de Dimitrie Jega (poveste 


© vânătorească în cronică rimată) publicată la Edi- 
Ñ tura Popa’s Art, Timişoara, 1993; Epigramiştii 
© din Banat, împreună cu Ion I. Mioc, Editura Ex- 


-T$ A ARIE a Ne 
N celsior, Timişoara, 2000 (creație epigramistică, 
= selecţie din Banatul istoric, inclusiv Voivodina — 


© Serbia); Studenți(m)ea văzută de epigramişti, îm- 
> preună cu prof. univ. dr. Ştefan Buzărnescu, Edi- 
S tura 1 Aprilie, Timişoara, 2003; Ridendo —35, 
3y Editura Eurostampa, Timişoara, 2006 (volum o- 
“A magial). Lucrările sale au făcut obiectul unor re- 
cenzii şi note critice din partea multor 
personalități avizate în ale artei epigramistice, ca 
de exemplu: George Corbu, Damian Ureche, Marius 
Munteanu, Lucian Bureriu, Mircea Ionescu-Quintus, 
Gabriela Vlasie, George Petrone, Elis Râpeanu, Ştefan 
Buzărnescu, Ştefan Pătruţ, Doina Pătruț, Ion Căliman, Ben 
Todică, Ioan Miclău ş.a.m.d. 

Tot în această perioadă se pregătea pentru tipar 
noul volum Robii pământului la Editura Eurostampa, 
care va şi apare în anii 2007. (Se închina ţăranului român, 
„paorilor” din Banat, în special: interviuri privind ago- 
niseala câtorva generaţii, „colectivizarea agriculturii” şi 
retrocedarea pământului la ţărani. Interviurile sunt inter- 
calate cu poezie dialectală gravă despre şi pentru țărani.) 

Deci există aici, în scrierile Maestrului epigramei 
româneşti Ionel lacob-Bencei, topită, viața unui harnic 
culegător şi harnic artist creator, veşnic legat de sufletul 
şi graiul Românilor de pe tot cuprinsul României, nelăsând 
desigur ocazia de a se mândri cu bănăţenii săi, deşi recu- 
noaşte, în stilul său comic, faptul că, deşi se cred bănăţenii 
„fruncea”, toți „directorii” sunt olteni! (O fi, de ce nu?) 

Maturitatea deplină a artisului se relevă în recen- 
tele două cărţi, Satirice şi Zâmbete la Ridendo, despre 
care făceam confirmare mai sus, ambele cărți au fost 
publicate la Editura Eurostampa, Timişoara, 2008. Sa- 
tirice, cuprinde aceeaşi gamă specifică epigramei, cu 
unele readuceri din materialele anterioare, însă deosebit 
de binevenite şi sincronizate prezentului! Simţul artei 
este atât de înrădăcinat în fiinţa şi imaginaţia sa, încât este 
suficient să-i prezinţi un nume comun, un obiect, o idee, 
ca imediat să-i dea o esențializare simbolică, extrasă 
dintr-o anume înțelepciune a vieţii de zi cu zi. 

Artistul a participat la mai toate concursurile na- 
tionale organizate pe teme ale speciei. A făcut parte din 
jurii ale acestor concursuri, considerat a fi un expert, fin 
şi subtil observator de sens al expresiei aşezate în pam- 
flet, epigramă sau epitaf. A doua carte, Zâmbete la Ri- 

dendo, vine tocmai a imortaliza, a veşnici, epigrame şi 
epigramişti participanţi la aceste concursuri de la nivel de 
oraşe şi naţional. Cartea este o adevărată antologie, adu- 
nând epigramişti din întreaga țară, precum şi din lucrările 
premiate ale acestora. De la un asemenea concurs na- 
tional, Ridendo-39 (9-11 mai 2008- Buzău), a adunat în 
majoritate conţinutul antologiei, dat fiind numărul mare 
de localităţi care şi-au desemnat participanţii, am plă- 
cerea să înşirui aci oraşele respective, care au totalizat un 
număr de 60 de concurenți epigramişti: Baia Mare, Be- 
ceni/Buzău, Braşov, Brăila, Bucureşti, Buzău, Câmpina, 
Chişinău, Cluj-Napoca, Constanţa, Costeşti/Vaslui, Cra- 
iova, Galaţi, Gherla, Glodeni/Dâmboviţa, laşi, Piatra 
Neamţ, Piteşti, Ploieşti, Sibiu, Slatina, Târgu Jiu, Vişeu 
de Sus. 

Onoarea de a fi numit Preşedinte de Juriu a fost 
dată dlui Ionel lacob-Bencei, care se şi prezintă cu o Pre- 
viziune: „Prăpădul ăsta nebunesc / Făcut de-atăţia care 
«latră»”, / Va duce neamul românesc / Pe culmi: în Epoca 
de piatră!” 

Recomand această carte/antologie Zâmbete la Ri- 
dendo cititorilor doritori de un umor al zilei de azi, cu 
recomandarea Maestrului însă, a se înţelege cele două 
măşti — Râsu'-Plânsu” - dând întâietate celei de a doua: 
„plânsu'”. Românul face „haz de necaz” văzând cum 
„nechemaţii” într-ale educaţiei şi culturii dau buzna, du- 
pă exemplul din Rondelul Pomanagiului: „În viaţă n-are 
nici un ţel / Din ce trăieşte mă şi mir / Pe unde-i rost de 
chilipir / Acolo e present şi el”. sau Înstrăinările: „La noi 
e un proverb, model / Ce-i aplicat făr'de ocol / Românul 
fură de la el / Şi dă la altul...benevol.” (loan Fărcaş — 
Lugoj, Timiş); La datorie: „Când stăm la picnic în pădure 
/ Jandarmii-amabili ne păzesc / Atunci când alţii merg să 
fure / Politicoşi îi ocolesc.” (Elis Râpeanu — Bucureşti); 
Justificare: „Zic, cu degetul la tâmplă / Guvernanţii: - 
Adevărat / Că e jaf ce se întâmplă / Dar e bine controlat.” 
(Lucian Perţa — Vişeu de Sus). 

Rareori ne este dat, totuşi acest trunchi al Nea- 
mului nu a fost niciodată lipsit de rădăcini viguroase, dar 
în vremuri ca azi avem tot mai multă nevoie de Oameni 
de talia şi caracterul lui Ionel lacob-Bencei, desigur pre- 
cum şi din cei cuprinşi în antologia domniei sale. Oameni 
care cu o scânteie de la „brichetă” dau, precum un fulger 
pe cerul întunecat, o rază de lumină, de înţelepciune, 
aşezate în rostirile unei epigrame, a unui proverb, a unei 
vorbe de duh! 

LA MULŢI ANI FRACE BENCEI! 

ANIVERSĂRI 2009 


Ana GRIGOR 


OCTOMBRIE 


1 oct. — 110 ani de la moartea lui Anton C. 
Bacalbaşa, scriitor şi publicist (1865 - 
01.10.1899); 

1 oct. — 100 ani de la apariția, la Bucureşti, a revistei 
Activitatea tinerimii (01.10.1909); 

1 oct. — 80 ani de la naşterea lui Gheorghe Vitanidis, 
regizor de film (01.10.1929 - 1994); 

2 oct. — 600 ani de la atestarea documentară a celei 
mai vechi pisanii româneşti, cea de la biserica 
din Streisângeorgiu, jud. Hunedoara 
(02.10.1409); 

3 oct. — 170 ani de la naşterea lui Dimitrie C. Isopescul, 
pedagog, om politic, autor de manuale didactice 
(03.10.1839 - 1901); 

3 oct. — 170 ani de la naşterea lui Teodor T. Burada, 
etnomuzicolog, etnolog (03.10.1839 - 1922); 

4 oct. — 90 ani de la naşterea lui Constantin Dipşe, 
pictor (04.10.1919); 

5 oct. — 80 ani de la naşterea lui Ion Dodu Bălan, 
critic şi istoric literar, folclorist (05.10.1929); 

6 oct. — 80 ani de la naşterea lui Ion Sălişteanu, pictor 
(06.10.1929); 

8 oct. — 70 ani de la intrarea în funcțiune a primului 
post de radio din Basarabia: Radio 
Chişinău (08.10.1939); 

8 oct. — 70 ani de la moartea lui George Mihail 
Zamfirescu, prozator şi dramaturg (1898 - 
08.10.1939); 

8 oct. — 60 ani de la moartea lui George G. Mironescu, 
om politic, jurist; a condus ziarul La Roumanie, 


tipărit la Paris în timpul primului război mondial 
(1874 - 08.10.1949); 


12 oct. — 75 ani de la naşterea lui Alexandru Zub, 
istoric (12.10.1934); 


18 oct. — 410 ani de la desfăşurarea Bătăliei de la 
Şelimbăr, în care Mihai Viteazul învinge 
oastea transilvană condusă de Andrei Báthory 
(18.10.1599); 


19 oct. — 80 ani de la moartea lui Alexandru Davila, 
dramaturg şi om de teatru (1862 - 
19.10.1929); 


19 oct. — 140 ani de la naşterea lui Simion Mehedinţi, 
geograf; a pus bazele geografiei moderne a 
României (19.10.1869 - 1962); 


20 oct. — 70 ani de la naşterea lui Dumitru 
Mateovschi, scriitor şi publicist (20.10.1939); 


20 oct. — 80 ani de la moartea lui Alexandru Davila, 
dramaturg şi regizor de teatru (1862 - 
20.10.1929); 


21 oct. — 60 ani de la înfiinţarea Uniunii 
Compozitorilor din România (21.10.1949); 

25 oct. — 90 ani de la apariţia, la Bucureşti, a revistei 
literar-artistice Crinul (25.10.1919); 

26 oct. — 125 ani de la moartea lui lon Codru 
Drăguşanu, scriitor (1818 - 26.10.1884); 

26 oct. — 60 ani de la naşterea Leonidei Lari, poetă 
(26.10.1949); 


29 oct. — 40 ani de la moartea Ceciliei Cuţescu-Storek, 
pictoriță (1879 - 29.10.1969); 


NOIEMBRIE 


1 nov. — 80 ani de la inaugurarea Radiodifuziunii 
române (01.11.1929); 

2 nov. — 225 ani de la declanşarea marii răscoale 
ţărăneşti din Transilvania condusă de Horia, 
Cloşca şi Crişan (02.11.1784); 

2 nov. — 140 ani de la naşterea Iuliei Hasdeu, poetă 
(14.11.1869 - 1888); 

3 nov. — 100 ani de la naşterea lui Marcel 
Anghelescu, actor (03.11.1909 - 1977); 

5 nov. — 100 ani de la naşterea lui Octav Şuluţiu, 
scriitor şi critic literar (05.11.1909 - 1949); 

8 nov. — 140 ani de la naşterea lui Nicolae Constantin 
Paulescu, medic fiziolog, endocrinolog, 
adevăratul descoperitor al insulinei 
(08.11.1869 - 1931); 


12 nov. — 140 ani de la moartea lui Gheorghe Asachi, 


cărturar, scriitor şi publicist (1788 - 
12.11.1869); 

13 nov. — 125 ani de la premiera, la Teatrul Naţional 
din Bucureşti, a piesei O scrisoare pierdută 
de I.L. Caragiale (13.11.1884); 


13 nov. — 100 ani de la naşterea lui Eugen 
Ionescu, scriitor, protagonist al teatrului 
absurdului; primul străin acceptat în Ac- >s 
ademia Franceză (13.11.1909 - 1994); 


15 nov. — 100 ani de la apariţia, la Bucureşti, a 
revistei Minerva literară ilustrată ` 
(15.11.1909); sa 


17 nov. — 100 ani de la moartea lui Grigore 
Tocilescu, istoric al antichităţii, 
arheolog şi folclorist (1850 - 
17.11.1909); 

17 nov. — 70 ani de la moartea lui George 
Folescu, primul mare bas român, membru 
TR fondator al Operei Române din Bucureşti 
(1885 - 17.11.1939); 
19 nov. — 90 ani de la moartea lui Alexandru 
S Vlahuţă, scriitor (1858 - 19.11.1919); 
` > 20 nov. — 140 ani de la naşterea lui Nerva Hodoş, 
= istoric al culturii, fondator al şcolii de biblio- 
teconomie din România (20.11.1869 - 1913); 
22 nov. — 70 ani de la moartea Agathei Bârsescu, 
monstru sacru al teatrului românesc; este, 
alături de Aristizza Romanescu, prima 
„grande dame” a scenei (1861 - 22.11.1939); 
22 nov. — 125 ani de la naşterea lui Alexandru Rusu, 
primul episcop greco-catolic a Maramure- 
şului, martir al bisericii (22.11.1884 - 1963); 
22 nov. — 140 ani de la deschiderea cursurilor Facultă- 
ţii de Medicină din Bucureşti (22.11.1869); 
22 nov. — 100 ani de la naşterea lui Mişu Iancu, 
compozitor (22.11.1909); 

23 nov. — 50 ani de la inaugurarea Muzeului de Istorie 
al Transilvaniei (23.11.1959); 


24 nov. — 100 ani de la naşterea lui Ion Sofia 
Manolescu, poet (24.11.1909 - 1993); 


24 nov. — 90 ani de la naşterea lui Nicolae Tăutu, 
scriitor (24.11.1919 - 1972); 


27 nov. — 125 ani de la naşterea lui Vasile Voiculescu, 
scriitor (27.11.1884 - 1963); 


27 nov. — 100 ani de la premiera piesei Viforul de 
Barbu Ştefănescu Delavrancea 
(27.11.1909); 


29 nov. — 110 ani de la naşterea lui Traian 
Bilţiu-Dăncuş, pictor (29.11.1899 - 1974); 


30 nov. — 100 ani de la moartea lui Augustin Bunea, 
istoric şi teolog greco-catolic (1857 - 
30.11.1909); 


30 nov. — 75 ani de la moartea lui Cincinat Pavelescu, 
poet (1872 - 30.11.1934); 


DECEMBRIE 


1 dec. — 60 ani de la apariţia, la Cluj, a publicaţiei 
Almanahul literar, care în 1954 a devenit 
revista Steaua (01.12.1949); 


1 dec. — 50 ani de la înfiinţarea „Fundaţiei 
Universitare Carol I” din Paris, sub 
patronajul Comitetului Național 
Româno-American pentru Democraţie 
(01.12.1959); 

5 dec. — 150 ani de la naşterea lui Nicolae Petraşcu, 
critic literar şi prozator (05.12.1859 - 1944); 

9 dec. — 90 ani de la naşterea lui Sile Dinicu, dirijor şi 
compozitor (09.12.1919 - 1993); 

14 dec. — 100 ani de la inaugurarea Universităţii din 
Bucureşti (14.12.1909); 

14 dec. — 100 ani de la naşterea Eugeniei Ştefănescu, 
pictoriță (14.12.1909); 

15 dec. — 80 ani de la apariţia, la laşi, a revistei Cuvinte 
literare (15.12.1929); 

16 dec. — 20 ani de la declanşarea Revoluţiei Române 
în Timişoara (16.12.1989); 

17 dec. — 70 ani de la moartea lui Nicolae Drăganu, 
lingvist şi filolog (1884 - 17.12.1939); 

19 dec. — 120 ani de la moartea lui Constantin 
Tomasciuc, jurist, om politic; a contribuit la 
înființarea Universităţii din Cernăuţi, fiind primul 
ei rector (1840 - 19.12.1889); 

20 dec. — 75 ani de la naşterea lui George Apostu, 
sculptor (20.12.1934 - 1986); 

22 dec. — 120 ani de la naşterea lui Nichifor Crainic, 


scriitor, publicist, om politic, filosof, pedagog, şi 
teolog, director al revistei literare Gândirea 
(22.12.1889 - 1972); 

22 dec. — 140 ani de la naşterea lui Nicolae 
Ghika-Budeşti, arhitect, istoric al arhitecturii 
(22.12.1869 - 1943); 

22 dec. — 20 ani de la declanşarea Revoluţiei Române 
în Bucureşti (22.12.1989); 


22 dec. — 20 ani de la apariţia ziarului Libertatea, 
primul ziar al Revoluţiei Române 
(22.12.1989); 

25 dec. — 100 ani de la moartea lui Ion Rusu-Şirianu, 
publicist, scriitor şi om politic (1864 — 
25.12.1909); 

25 dec. — 170 ani de la moartea lui Samuil Vulcan, 
episcop greco-catolic, cărturar, numit de Nicolae 
Iorga „ocrotitorul întregii culturi româneşti” 
(1806 - 25.12.1839); 

29 dec. — 110 ani de la naşterea lui Radu Vulpe, istoric al 
preistoriei, arheolog (29.12.1899 - 1982); 

29 dec. — 90 ani de la naşterea lui Roman Vlad, 
compozitor, muzicolog (29.12.1919); 

29 dec. — 90 ani de la ratificarea, de către Parlamentul 
României, a Unirii Basarabiei, Bucovinei, 
Banatului şi Transilvaniei cu România 
(29.12.1919); 

31 dec. — 120 ani de la moartea lui Ion Creangă, 
scriitor, clasic al literaturii române (1837 - 
31.12.1889). 

Anton Golopenţia şi Românii de la est de Bug 


- 100 de ani de la naşterea sociologului român - 


nton Golopenţia era o sinteză a mai mul- 

An dintre noi: filozof tot atât cât Mircea 

7r Vulcănescu, erudit şi profesor tot atât cât 

Traian Herseni, investigator deopotrivă cu mine şi or- 

ganizator tot atât de abil ca şi Octavian Neamţu.” Aceste 

cuvinte spuse, în 1981, de prof. Henri H. Stahl, merită să 

fie amintite, cu atât mai mult, în 2009, când se împlinesc 

100 de ani de la naşterea marelui 

sociolog şi statistician român An- 
ton Golopenţia. 

Născut în 1909, la Prigor, ju- 
dețul Caraş-Severin, Anton Golo- 
penţia este unul dintre fondatorii 
şcolii româneşti de geopolitică, 
printre preocupările sale numărân- 
du-se sociologia tradiţională şi ra- 
portul dintre sociologie şi filozofie. 
După terminarea liceului, se în- 
scrie, în 1927, la Universitatea Bu- 
cureşti, unde îşi ia licenţa în drept 
(1930) şi licenţa în filozofie (1933). 

Membru activ al echipelor mo- 
nografice ale prof. Dimitrie Gusti, 
cu care a făcut cursuri de socio- 
logie, Anton Golopenţia participă, 
în 1931, la cercetarea de la Cor- 

zultate le publică în cele cinci volume ale lucrării cu 
acelaşi titlu. Incepând cu anul 1940, se angajează la 
Institutul Central de Statistică, al cărui director general 
va fi între anii 1947-1948. Colaborează la revista Geo- 
politica şi Geoistoria (1940-1944), fiind membrul fon- 
dator al acesteia. 

Între 1941 şi 1944 Anton Golopenţia, împreună cu 
o echipă de la Institutul Central de 
Statistică (I.C.S.), efectuează cer- 
cetări în regiunile Harkov şi Do- 
netk ale Ucrainei de astăzi. 

În anul 1946 participă, în ca- 
litate de expert statistic, la Confe- 
rința de Pace de la Paris. 

La 16 ianuarie 1950, marele 
sociolog este arestat, din motive 
politice, pentru ca un an mai târziu, 
la 26 mai 1951, să-şi găsească sfâr- 
şitul în închisoarea pentru deţinuţi 
politici de la Jilava. 

Rezultatele cercetărilor în- 
treprinse sub conducerea lui Anton 
Golopenţia, între râurile Nistru şi 
Bug, dar şi dincolo de Bug, precum 
şi rapoartele marelui savant, sunt 
AS = publicate în monumentala lucrare 
N EDICURA ENCKCOPEDKÄ 


nova, jud. Orhei (Basarabia), de- 
monstrând cu datele „statisticii 
necruțătoare” că populaţia majoritară a Basarabiei este 
românească şi că are vechime românească. 

Între 1933 şi 1936, îşi elaborează şi susţine teza de 
doctorat Informarea conducerii statului şi sociologia tra- 
dițională, în Germania, unde intră în contact cu lucrările 
geopoliticienilor de acolo. 

După ce se întoarce în ţară, Anton Golopenţia se 
implică în activitatea Şcolii sociologice de la Bucureşti, 
în cadrul căreia ocupă, alături de Henri H. Stahl şi Mircea 
Vulcănescu, un loc de referință. Este director la Institutul 
Social Român (1937-1940), redactor al revistei Socio- 
logie românească (1937-1942), inspector la Fundaţia 
Culturală Regală „Principele Carol I” (1937-1940), asis- 
tent onorific la catedra de Sociologie, Etică şi Politică a 
prof. Dimitrie Gusti şi membru fondator al Asociaţiei 
Ştiinţifice pentru Enciclopedia Română.? 

In anul 1938, conduce împreună cu monografistul 
dr. D. C. Georgescu ancheta sociologică, cu participarea 
echipelor studenţeşti, „60 sate româneşti” ale cărei re- 


Românii de la est de Bug. 

Această monografie, unicat 
în literatura sociologică românească, apărută în două vol- 
ume (617 respectiv 927 de pagini), la Editura Enci- 
clopedică, Bucureşti, 2006, este editată de prof. dr. Sanda 
Golopenţia, fiica sociologului, care semnează şi intro- 
ducerea, notele şi comentariile cărții. 

Dedicat proiectului de Identificare a românilor de 
la est de Bug (I.R.E.B.), lansat de Preşedinţia 
Consiliului de Miniştri, volumul prezintă doar o 
mică parte a cercetărilor echipei conduse de 
Anton Golopenţia care se cer a fi redescoperite, > s 
promovate şi continuate: „Poate că e timpul să SS 
încercăm să scoatem de sub sfielile tăcerii de cul- 
tură mereu altfel dominată şi mereu îndoindu-se ` 
de sine momente, cum a fost cel al cercetării ÎN 
I.R.E.B., în care s-a îndrăznit tinereşte întâlnirea | 
cu semeni înstrăinați de multă vreme dar păstrând 
încă nume şi vorbe prin care puteau fi contactaţi şi 
întelegi. Momente de acest fel luminează nu nu- 
mai un aspect al trecutului românesc, ci şi modul 


1 Vârtic, Andrei, Românii de la est de Bug, sau debolşevizarea. În revista Agero, Stuttgart. 
2 Informaţii preluate de pe coperta, din spate, a cărţii Anton Golopenţia, Ultima carte, Editura Enciclopedică, Bucureşti, 2001. Acest 
volum editat, cu Introducere şi Anexă de Prof. Dr. Sanda Golopenţia, conţine textul integral al declaraţiilor în anchetă ale lui Anton 

în care se poate vorbi astăzi despre o diversitate 
românească.” ! 
S Prin cele opt secțiuni cu o tematică diversă 
>` şi ampla anexă, volumul Românii de la est de Bug 
© „îşi propune readucerea în memorii a unei pagini 
D uitate a cercetării sociologice şi demografice ro- 
> mâneşti şi, prin aceasta, a unor aspecte importante 
> ale vieții comunităților româneşti dăinuind neşti- 
SL ute, departe în Ucraina, în anii celui de-al Doilea 


Război Mondial.”? 
Rezultatele cercetării sunt prezentate în ra- 
poarte, studii, articole, documente şi tabele de- 
mografice care indică, pe localități, „populația româ- 
nească de pe teritoriul ucrainean dintre Bug şi Nipru, 
gradul în care aceasta şi-a păstrat limba şi, nu de puține 
ori, gradul în care sunt conservate, în cadrul ei, obi- 
ceiurile tradiționale.”3 Astfel, Anton Golopenţia se re- 
marcă printre cei care au realizat pentru prima dată un 
asemenea demers. 

Cercetarea referitoare la „înscrierea şi studierea 
românilor de la est de Bug a fost cea mai redusă ca per- 
sonal şi cea mai extinsă ca suprafață acoperită”+ dintre 
cele întreprinse, în timpul războiului, de Institutul Cen- 
tral de Statistică şi Institutul Social Român. Această cer- 
cetare, care continua o linie a activităţii ştiinţifice a lui 
Anton Golopenţia, era una zonală (aşa cum a fost, în 
1939, ancheta de la Dâmbovnic, condusă împreună cu 
Mihai Pop) şi întreprinsă asupra unei populaţii care trăia, 
în minoritate, în afara graniţelor țării (aşa cum a fost 
culegerea de izvoare Românii din Timoc, elaborată îm- 
preună cu C. Constante şi apărută sub egida Societăţii 
Române de Statistică). Important este de menţionat şi 
faptul că zona abordată de echipa I.R.E.B. era una cu 
totul necunoscută specialiştilor români. 

Folosind metoda monografiei sumare, o inovaţie 
metodologică şi preconizată încă din teza de doctorat, în 
cercetarea de la est de Bug, sociologul român „insista 
asupra faptului că moldovenii trebuie căutaţi chiar şi în 
satele în care riscă să fie doar unul.”5 Această dorință a 
fost îndeplinită de echipa I.R.E.B., deoarece, „la sfârşitul 
cercetărilor ei, s-a ştiut dintr-o dată mult mai mult decât 
se bănuise că se poate şti despre românii răzlețiți sau 
formând comunităţi compacte în partea depărtată, cvasi- 
invizibilă pentru noi atunci, a Ucrainei." 

Pentru a simplifica acțiunea de depistare, Anton 
Golopenţia şi membrii echipei sale au recurs la o mo- 
dalitate subtilă, oferind sub formă de cadouri, pachete cu 
zahăr, sare, săpun, chibrituri şi țigări. Fiind stimulaţi de 

dar, ei au început să vorbească româneşte, să invite echi- 
pa în casele lor şi să se lase monografiați. 

Materialele culese aduc importante date sociolo- 
gice, istorice, folclorice, dialectologice şi socio-lingvis- 
tice precum şi informaţii referitoare la starea de spirit, 
conştiinţa naţională a populaţiei româneşti şi atitudinea 
față de repatriere. În localităţile cercetate de echipa 
I.R.E.B., se vorbea un grai al limbii române: graiul mol- 
dovenesc, a cărui conservare era inegală, în localități 
diferite. „Atunci când erau întrebaţi, oamenii se iden- 
tificau ca moldoveni şi declarau că vorbesc moldove- 
neşte.”” Această identificare a lor se datora următoarelor 
cauze: majoritatea celor stabiliţi la est de Bug, proveniţi 
din Moldova, Basarabia sau Transnistria şi sosiți acolo 
înainte de Unirea Principatelor, păstrau memoria unei 
Moldove care a dăinuit cinci secole, şi, ca urmare, a unei 
identități moldovene; producerea în timp a unui proces de 
moldovenizare a diverselor graiuri ale celor aşezaţi la est 
de Bug; acțiunea de rusificare, atât în timpul regimului 
țarist, cât şi a celui sovietic. 

Echipa condusă de sociologul român a avut ca 
zonă de cercetare spaţiul cuprins între Bug (fluviu, care 
„în timpul celui de-al Doilea Război Mondial, a constituit 
frontieră militară între Transnistria administrată de ro- 
mâni şi restul Ucrainei, care era administrată de armatele 
germane”8) şi Doneţk, unde erau sate întemeiate sau pop- 
ulate de români veniţi acolo în secolele al XVII-lea, al 
XVIII-lea şi la începutul secolului al XIX-lea, din Mol- 
dova, Ardeal, Muntenia şi Banat, din cauza calamităţilor 
războaielor (foamete, ciumă), a regimului feudal şi fiscal 
şi a acţiunilor de catolicizare şi demilitarizare la care erau 
supuşi. „Ştiinţa că sunt veniţi din România trece, din 
generaţie în generaţie, la bătrânii din satele moldoveneşti 
de peste Bug.” ° 

In aceste sate moldoveneşti „în care, deşi lumea 
ştie ruseşte, locuitorii se înțeleg între ei numai româneşte 
şi în care familii ucrainene răzlețe se românizează şi în 
zilele noastre”!0, Anton Golopenţia şi echipa sa au găsit 
urme de cultură românească: „Mai pot fi culese cântece 
vechi care arată suferința şi dorul de ţară al întâielor 
generaţii care s-au desprins de trupul românimii spre a se 
aşeza în stepele Răsăritului.”!! „Acolo se sprijină încă 
streşinile [a]coperişurilor de paie cu stâlpi care n-au nici 
o funcţie arhitectonică, dar amintesc pridvorul caselor de 
lemn. Mai întâlneşti în „casa mare” „culmi” asemănă- 
toare întru totul celor din casele de munte din ţară, 
„mânişterguri” care seamănă ca două picături de apă cu 
cele de la noi. Bătrânele mai păstrează în fundul lăzilor 


1 Prof. dr. Sanda Golopenţia în introducerea volumului Românii de la est de Bug de Anton Golopenţia, Editura Enciclopedică, Bucureşti, 


2006, p. LXXVII. 
Idem, p. XXIII. 
Idem, p. V. 
Idem, p. XVII. 
Idem, p. LXXVI. 
Ibidem. 

Idem, p. VI. 
Idem, p. IX. 

Anton Golopenţia, Românii de la est de Bug, vol. I, sec. I, pag. 72. 

10 Idem, p. 73. 

11 Idem, p. 72. 

lor de zestre ii şi năframe din cele care se purtau în 
vremurile tinereţii lor.”! 

Fiind invitat de Anton Golopenţia, Constantin 
Brăiloiu a efectuat cercetări etnomuzicale la românii de 
la est de Bug, în urma cărora a observat că repertoriul 
muzical al moldovenilor îl reflectă pe cel din România şi 
se apropie de cel din sudul ţării. „Domnul Profesor C. 
Brăiloiu, ajutându-se de melodii exemplificatoare culese 
pe teren şi de cântece de prin Muscel, a arătat cum 
folclorul moldovenesc de la est de Bug are asemănări 
uimitoare nu cu cel din Moldova, Basarabia şi Bucovina, 
cum s-ar fi aşteptat oricine, ci mai cu seamă cu melodiile 
populare din Muntenia şi Oltenia."”? 

Cercetând comunitățile româneşti de la est de Bug, 
marele savant a descoperit că acestea erau supuse unui 
mecanism de deznaționalizare şi perseverare etnică. Atât 
la sat, cât şi la oraş, o parte din membrii comunității 
moldoveneşti nu mai avea curajul de a se declara de alt 
neam decât cel ucrainean. Fiind separați de multă vreme 
şi radical de cultura românească, mulți dintre moldoveni 
nu erau atraşi de România. Surplusul de populaţie (în 
care erau cuprinşi moldovenii) a fost dirijat de imperiul 
țarist, încă de la mijlocul secolului al XIX-lea, spre Cau- 
caz, apoi, între 1880-1914, spre Siberia. Dacă între anii 
1930-1938 au funcţionat un număr de şcoli în limba 
română şi s-au tipărit manuale româneşti, după anul 1938, a 
avut loc o reprimare a învățământului în limba română. 

Ceea ce i-a uimit pe Anton Golopenţia şi echipa sa 
a fost modul de şcolarizare a moldovenilor. Acestora li se 
inocula faptul că „moldovenii sunt slavi şi nu au nici un 
fel de legătură de sânge sau de limbă cu românii. În 
manuale, românii erau prezentaţi ca trăind exclusiv în 
fosta Țară Românească, vorbind o limbă „salonică” de- 
formată prin neologisme împrumutate din limba fran- 
ceză, şi vizând, în mod imperialist, să extindă „înrobirea” 
moldovenilor, de la cei din provincia Moldova la cei din 
Basarabia şi Republica Autonomă Moldova.”3 Tot ma- 
nualele îi învățau pe elevi „că moldovenii au misiunea 
istorică de a-i «dezrobi» pe toți moldovenii de sub do- 

minația românilor”* şi că limba română „e o limbă care 
nu permite ascensiunea socială”.5 

Lucrarea lui Anton Golopenţia devine valoroasă şi 
pentru problemele de lingvistică pe care le aduce în fața 
cititorilor, având în vedere un bilingvism de tip special. 
Din cercetările lingvistice, efectuate de Eugen Seidel (un 
membru al echipei lui Anton Golopenţia), derivă ideea 
că: „moldovenii de la est de Bug nu pot fi numiţi bilingvi, 
întrucât: (a) ei vorbesc mai puțin decât ar fi de aşteptat 
limba lor maternă, recurgând spontan la limba rusă chiar 
în comunicarea din cadrul propriului grup şi nepercepând 
graiul moldovenesc drept factor prin care s-ar deosebi de 
ucraineni; (b) graiul moldovenesc şi limba rusă nu sunt 
mărimi de aceeaşi valoare, şi nici comparabile, neintrând 
din această cauză în concurență reală în mintea 
vorbitorilor.” Ca şi limbă dominantă, era limba rusă, 
care era predată în şcoli, vorbită în administraţie şi viața 
publică. Problema alternanţei bilingve, între graiul 
moldovenesc rusificat şi sărăcit funcţional şi limba rusă, 
nu putea fi pusă. „Moldovenii fuseseră, dar nu mai erau 
bilingvi.”” Eugen Seidel îi considera „postbilingvi”. 

Modul, în care lucrarea Românii de la est de Bug 
scoate în evidenţă limba vorbită de românii din aceste 
ținuturi, după zeci de ani de dominație şi în ruptură 
aproape totală cu spaţiul românesc, cântecele vechi ro- 
mâneşti, elementele arhitectonice, tradiţiile şi sărbătorile 
calendaristice şi religioase, demonstrează unitatea etno- 
culturală a românilor de la est de Bug cu ceilalți români, 
dovadă fiind vastul material monografic cuprins în cele 
1.540 de pagini ale cărții. 

Prin aportul său adus la cercetările monografice şi 
prin studiile sale privind comunitățile româneşti de la est 
de Bug, Anton Golopenţia rămâne un sociolog de re- 
ferință, în peisajul sociologiei româneşti, un remarcabil 
monografist, statistician şi geopolitician. 

Voluminoasa monografie a fost lansată şi la 
Baia Mare, în prezența doamnei prof. dr. Sanda Golo- 
penţia, gazda lansării fiind Biblioteca Judeţeană 
„Petre Dulfu”. 


Idem, p. 73-74. 


Prof. Dr. Sanda Golopenţia în introducerea op. cit., p. LXX. 
Ibidem. 

Ibidem. 

Idem, p. LXXI. 

Ibidem. 

Revista presei: mass-media despre români 
mai - iulie 2009 


Selecţie realizată de: Laviniu ARDELEAN şi Simona DUMUTȚA 


Spania: Atestate de limba română la 
Universitatea din Alicante 


Adevărul, 4 mai 2009, www.adevarul.ro 


Miercuri, (6 mai, n.r.) în clădirea Rectoratului Uni- 
versității din Alicante va avea loc festivitatea de înmâ- 
nare a primelor atestate care acreditează cunoaşterea 
limbii române în diferite grade. Prorectorul pe Relaţii 
Internaţionale şi Cooperare, BegoZa San Miguel, şi di- 
rectorul Institutului Limbii Române (ILR), Corina 
Chertes, vor înmâna Atestatul de Cunoştinţe de Limba 
Română eliberat de Ministerul Educaţiei, Cercetării şi 
Inovării din România celor 29 de candidaţi care au pro- 
movat în sesiunea din decembrie 2008 examenele ACLro 
pentru nivelele A1, A2 şi B1. Este vorba de un examen a 
cărui realizare reprezintă o inițiativă de pionierat din partea 
Universităţii din Alicante, aceasta fiind primul centru de 
examinare din afara granițelor României. 


Facilităţi pentru repatrierea şomerilor 
Adevărul, 4 mai 2009, www.adevarul.ro 


Ministrul spaniol al Muncii şi Imigrației, Celestino 
Corbacho, se află într-o vizită oficială în România, ocazie 
cu care va semna un acord cu omologul său român, Mar- 
ian Sârbu, prin care compatrioții şomeri din Spania sunt 
sprijiniți pentru a se întoarce în ţara lor. În curând, oficiile 
de şomaj din Spania vor putea oferi românilor rămaşi fără 
loc de muncă pe meleagurile iberice toate informaţiile 
necesare despre locurile de muncă vacante din România. 
Acordul dintre Corbacho şi omologul său român, Marian 
Sârbu, nu vizează creşteri salariale, ci doar circuitul unui 
flux de informaţii referitoare la piața muncii şi a asi- 
gurărilor sociale din cele două ţări. 


O româncă le predă italienilor lecţii de 
toleranţă 


Adevărul, 5 mai 2009, www.adevarul.ro 


După trei cursuri de asistență socială, Dumitrica Tă- 
nase (32 de ani) a devenit asistent social expert. De 4 ani la 
Roma, Dumitrica le ţine lecţii italienilor despre toleranță şi 
viața românilor. Membru fondator al unei asociații italiene 
non profit, intitulată BeFree, Dumitrica s-a familiarizat cu 
toate problemele conaţionalilor noştri, din perioada când 
România nu făcea parte din Uniunea Europeană. Lunar, 
Dumitrica, în numele asociaţiei, ţine cursuri în cadrul uni- 
versităților romane despre problemele românilor. Seminariile 
au ca obiectiv prezentarea dintr-o altă perspectivă a co- 
munității româneşti din Italia. Proiectul, finanţat de Regiunea 
Lazio, a demarat cu şase luni în urmă. 


Limba română va fi predată, în curând, în 
Comunitatea Valenciană 

Adevărul, 6 mai 2009, www.adevarul.ro 

Inspectoratul Şcolar General al Comunităţii Va- 


lenciene a anunțat, în cadrul unei vizite efectuate la co- 
legiul L’Hereu, din localitatea Borriol, că elevii români 
vor putea frecventa cursuri de limba şi cultura română 
chiar în instituţiile şcolare în care învaţă. Este vorba 
despre cursul de Limbă, Cultură şi Civilizație româ- 
nească, proiect care a început să fie aplicat în Spania încă 
din anul 2007. În prezent, 106 profesori români predau 
acest curs. Participarea la curs este opţională, în afara 
curriculumului şcolar şi nu se vor pune note. Zilele ur- 
mătoare, Font de Mora, inspectorul şcolar general al 
Comunităţii Valenciene, va semna cu Ambasada Ro- 
mâniei un acord oficial de colaborare pentru implemen- 
tarea cursului. 


Primul partid politic românesc din Catalunya 
Adevărul, 7 mai 2009, www.adevarul.ro 


În sala de conferințe a Bisericii Sant Antoni de 
Padua, preşedintele noii grupări politice din Barcelona, 
Florin Bojor, a prezentat echipa cu care îşi propune „să 
ofere o alternativă la clasa politică actuală“. „În ultimii 
ani, patru milioane de români s-au autoexilat din Ro- 
mânia, în căutarea unei vieţi mai bune”, spune Bojor. 
„Vrem să fim o voce a identităţii românilor din Ca- 
talunya”, a spus vicepreşedintele PIRUM, Costinel 
Marcu. „Nu vom participa la alegerile europarlamentare 
din 7 iunie, abia ne-am născut, aşteptăm să creştem”, a 
semnalat Bojor. 


Castellon: Parohia Ortodoxă Sfântul Nicolae 

celebrează 500 de botezuri anual 

Adevărul, 7 mai 2009, www.adevarul.ro 

Părinţii români îşi înregistrează copii la Registrul 
Civil cu nume tradiționale româneşti, puţini dintre ei 
alegând nume spaniole, conform datelor studiului rea- 
lizat de Universitatea Jaime I din Castellon. Nume ca 
Nicoleta, Adrian, Georgiana, Alexandru şi Daniel apar pe 
lista celor o sută de nume frecvente puse copiilor născuţi 
în Castellon. Creşterea natalității, înregistrată în pro- 
vincia Castellon, s-a datorat, în mare parte, naşterilor de 
copii proveniţi din familii de români. „Noi, ortodocşii, 
botezăm copiii de mici pentru a-i încreştina, pentru a-i 
apropia de biserică. Ideea celorlalte culte este aceea că 
micuţii trebuie lăsaţi să decidă ei singuri ce vor face la 18 
ani. Noi nu-i obligăm, ci îi ajutăm să meargă pe calea cea 
dreaptă”, ne-a spus preotul Nicodim, paroh al Bisericii 
Ortodoxe Române din Castellon. 


Mădălina luliana Tămâianu, o româncă 

printre poliţiştii italieni 

Adevărul, 11 mai 2009, www.adevarul.ro 

O româncă, stagiară la Ministerul de Interne ital- 
ian, şi-a împlinit visul de a lucra printre poliţişti. La 
ceremonia sărbătoririi celor 157 de ani de la înființarea 


FAMILIA ROMÂNĂ 


Poliţiei italiene o româncă a urcat pe scenă pentru a-şi 
spune povestea. Mădălina luliana Tămâianu (25 de ani), 
din Constanţa, a absolvit Facultatea de Matematică şi 
Informatică de la Universitatea Ovidiu din oraşul natal, 
iar acum urmează un master în Economie şi Comunicare 
la Universitatea Tor Vergata din Roma. Ea a fost selec- 
ționată dintre 30 de concurenţi pentru un stagiu la Mi- 
nisterul de Interne italian. Stagiul i-a îndeplinit româncei 
un vis de o viaţă: să lucreze printre poliţişti. Misiunea 
Mădălinei este redactarea articolelor despre diferitele 
acțiuni ale poliției. Regretul Mădălinei este că nu poate 
să-şi continue cariera în Italia deoarece nu este cetățean 
italian. 


Românii au contribuit la dezvoltarea orașelor 

spaniole 

Adevărul, 16 mai 2009, www.adevarul.ro 

În ultimii cinci ani, imigranții din Spania au con- 
tribuit la extinderea multor oraşe şi municipii. „Anuarul 
Economic Spaniol din 2008”, realizat de către grupul 
bancar „La Caixa” analizeazn evoluția populației spa- 
niole între 2002 şi 2007, 19 dintre cele 32 de oraşe, a 
căror dezvoltare a fost înlesnită de către imigranți, se află 
pe Coasta Mediterană, patru pe coasta atlantică şi restul 
în interiorul Peninsulei. Insă, oraşele care au înregistrat 
cea mai mare creştere a numărului de imigranți, în special 
români, au fost cele de la periferia Madridului. Benal- 
madena, provincia Malaga este unul dintre municipiile 
unde creşterea numărului locuitorilor a fost foarte im- 
portantă (43,3% mai mulţi locuitori) ca şi oraşele Ro- 
quetas de Mar (39,9%) şi El Ejido (36,9%), din provincia 
Almeria. 


Italienii care iubesc româna / Andreea Archip 
Evenimentul zilei, 20 mai 2009, www.evz.ro 


La Catedra de Limba Română din Torino, pro- 
fesorul Marco Cugno şi elevul său, Roberto Merlo, în- 
cearcă de aproape 50 de ani să popularizeze literatura 
română în Peninsulă. In biroul mic, cu pereții „tencuiți” 
cu cărți, două tablouri alb-negru - cu Mihai Eminescu şi 
Giovenale Vegezzi Ruscalla, fondatorul Catedrei de 
Limba şi Literatura Română a Universităţii din Torino - 
dau camerei un aer numai bun pentru studiu. Aici, pro- 
fesorii Marco Cugno şi Roberto Merlo îi dau meditații 
unei studente italiene, nu fără să o îndemne la mai multă 
lectură. Pentru Cugno şi Merlo, România nu e numai 
„obiectul meseriei”, ci mai ales o ţară care „i-a primit cu 
braţele deschise”. Atmosfera unei biblioteci româneşti, 
scăldată în linişte şi soare, din când în când înviorată de 
graiul românesc, au tras-o la indigo acolo, în inima Pie- 
montului. Acolo au adus bucăţi dintr-o ţară pe care au 
învăţat să o iubească ei, italieni sadea, mai abitir decât 
imigranții români, care se chinuiesc să-şi renege limba, 
poate aşa se integrează mai bine. 


Coadă pentru cetăţenia română 
Evenimentul zilei, 22 mai 2009, www.evz.ro 


Aproape 1.500 de cetăţeni basarabeni au depus 
cereri pentru redobândirea cetățeniei române între 21 
aprilie şi 19 mai, potrivit Ministerului Justiţiei. Numărul 
cererilor a crescut astfel de zece ori față de cel înregistrat 
în mod obişnuit, după ce Guvernul României a decis, 

luna trecută, simplificarea procedurilor de acordare a 
cetățeniei. În prezent, la Ambasada României de la Chi- 
şinău se află aproximativ 650.000 de cereri de obţinere a 
cetăţeniei. Organizațiile studenților basarabeni din Ro- 
mânia au anunţat ieri că vor susține demersul autorităţilor 
prin înființarea de centre de informare despre redobân- 
direa cetăţeniei. 


Viza pentru Moldova, misiune imposibilă / 
Vlad Odobescu 
Evenimentul zilei, 25 mai 2009, www.evz.ro 


După revolta înăbuşită de la Chişinău, barajul bi- 
rocratic ridicat de autoritățile moldovene în calea ro- 
mânilor care vor să treacă granița de est funcționează 
impecabil. „Bună ziua! Numele meu este X, sunt cetățean 
român şi aş dori să ajung în Republica Moldova pentru 
aproximativ o săptămână, cu scopul de a vizita un prie- 
ten. Ştiu că am nevoie de o invitaţie din partea Biroului pe 
care îl reprezentaţi. Aş vrea să-mi spuneţi de ce informaţii 
şi de ce documente este nevoie pentru obţinerea invi- 
tației. Vă mulțumesc anticipat!”. Am trimis acest e-mail, 
în repetate rânduri, la adresa migrare(aymoldova.md, tre- 
cută pe site-ul Biroului de Migraţie şi Azil al Republicii 
Moldova. E o tentativă de a apuca de-un capăt firul 
birocratic întins de autorităţile moldovene, după revol- 
tele anticomuniste din centrul Chişinăului: ne punem în 
postura românului care vrea să ajungă în Republica Mol- 
dova, cu treabă sau, aşa cum scriam, doar pentru a-şi 
vizita vreo cunoştinţă. Fără şanse de reuşită: respectiva 
adresă de e-mail este inexistentă, iar mesajele se întorc la 
expeditor. Vocea enervată care răspunde la telefonul 
Ambasadei Republicii Moldova la Bucureşti ne confirmă 
însă că singura şansă se află la Chişinău: „Trebuie să 
obţineţi invitaţia de la Biroul de Migraţie şi Azil de la 
Chişinău, după aceea veniţi la noi pentru viză”. 


Un pictor român în garda regală spaniolă 
Adevărul, 26 mai 2009, www.adevarul.ro 


Artistul Romeo Niram (34 de ani), originar din 
Bucureşti, a fost numit locotenent în garda regelui Spa- 
niei, Juan Carlos I. Compatriotul nostru le va face cadou 
prinților de Asturia un tablou. Pentru prima dată în istoria 
monarhiei spaniole, un străin a fost admis în garda regală 
Reales Tercios, care aparţine de Ministerul de Interne. În 
luna martie, locotenent-colonelul gărzii regale spaniole 
Reales Tercios, Miguel Angel Galan Segovia, a văzut 
câteva dintre lucrările pictorului român Romeo Niram. 
„Am rămas impresionat de tablourile lui Romeo şi am 
ordonat subalternilor mei să cerceteze activitatea artis- 
tului român”, a declarat, în exclusivitate pentru „Ade- 
vărul“, colonelul Segovia. 


Sute de români vânduți ca sclavi în Cehia / 
Răzvan POPA , Răzvan Sauciuc , Iulius Cezar 
Adevărul, 1 iunie 2009, www.adevarul.ro 


Mafioţii ucraineni care patronează piața neagră a 
muncii din Praga plătesc 100 de euro pe cap de român. În 
cinci ani, peste 600 de români au fost vânduți, ca robi, în 
Cehia. Ei erau ademeniţi cu contracte de 800 de euro pe 
lună, dar în lagăre nu primeau nimic. „Loc de muncă în 
construcții, în Cehia, salariu atractiv, 700-800 de euro pe 
lună. Transport şi cazare asigurată“. Aşa sună oferta din 

ziare şi a racolatorilor care bat la pas satele din judeţele 
sărace ale Moldovei. Cea mai afectată zonă este cea a 
Botoşaniului. Începând cu 2004, sute de români au fost 
băgaţi în autobuze, iar după ce au trecut granița au de- 
venit sclavi. Actele erau confiscate, iar autobuzul de- 
venea un transport de robi sub pază armată. Incărcăturile 
au fost livrate, de fiecare dată, în Cehia — la periferia 
capitalei, Praga — unor ucraineni. Noii stăpâni ai ro- 
mânilor plăteau sume modice: 100-150 de euro pe cap de 
român. Transportul ajungea, în cele din urmă, în barăci 
tip Auschwitz, unde sclavii dormeau claie peste grămadă. 
Ziua erau scoşi la munci grele, seara erau păziţi cu Ka- 
laşnikovul. De pe urma lunilor de chin nu s-au ales decât 
cu câţiva euro 


Românii îi ridică tribună lui Berlusconi / 
Anca Mihai 
Adevărul, 1 iunie 2009, www.adevarul.ro 


Cea mai importantă parte a pregătirilor pentru Ziua 
Naţională a Italiei a fost încredinţată muncitorilor ro- 
mâni. Timp de o săptămână, ei au construit tribunele 
amplasate în centrul Romei, locul de unde oficialitățile 
vor asista la parada militară. Muncitorii români, care au 
vârste cuprinse între 20 de ani şi 25 de ani, au o ex- 
periență bogată în acest domeniu. Compatrioţii noştri au 
făcut turul Europei pentru a monta scene la diferite eve- 
nimente. Echipa de 30 de muncitori este condusă de Zinel 
Balcan (35 de ani) din Focşani. „Este o responsabilitate 
foarte mare pentru că, practic, montăm tribunele unde vor 
sta preşedintele şi prim-ministrul pentru a urmări parada. 
Orice şurub montat greşit poate produce o tragedie”, 
explică Zinel Balcan. El se află în Italia de 15 ani şi, cu 
timpul, a devenit asociatul firmei italiene Clarin Italia, 
specializată în montări de scene, tribune sau standuri la 
diferite manifestări. 


Facultate pentru români la Viterbo / 
Cristian Gaiţă 
Adevărul, 2 iunie 2009, www.adevarul.ro 


Conaţionalii noştri se vor putea înscrie, începând 
din această toamnă, la cursurile primei universități ro- 
mâneşti din Peninsulă. Universitatea de Ştiinţe Agricole 
şi Medicină Veterinară din Cluj a încheiat un acord cu 
autoritățile din Viterbo pentru înfiinţarea unei facultăți cu 
predare în limba română. Diplomele eliberate de noua 
unitate de învățământ vor avea dublă recunoaştere. Se- 
diul de 1.500 de metri pătraţi ai noii universităţi româ- 
neşti de la Viterbo va fi situat în fosta clădire a unui 
institut catolic. Clădirea a fost recent reamenajată şi dota- 
tă cu laboratoare de ultimă generaţie. Deşi iniţatorul 
proiectului este Universitatea de Ştiinţe Agricole, în par- 
teneriat sunt prezente mai multe universităţi din Cluj. 
Astfel, profilul de studiu va fi eterogen. Studenţii vor 
plăti taxe similare celor din România, care nu depăşesc 
500 de euro pe an. 


Liceul de români de la Gyula 

Jurnalul naţional, 5 iunie 2009, www.jurnalul.ro 

Sute de elevi români, stabiliţi în Ungaria, învață la 
Liceul „Nicolae Bălcescu” din Gyula. Acesta este sin- 
gurul liceu cu predare în limba română din Ungaria. Când 
am ajuns la liceul român din Gyula, elevii au întrebat ce 

se mai întâmplă în România, despre preţurile practicate în 
țară şi despre universitățile româneşti. Unii dintre ei sunt 
stabiliți în orăşelul maghiar de ani buni şi spun că de 
multe ori li se face dor de ţară. „Eu m-am născut la Sibiu, 
dar m-am mutat cu familia în Ungaria. Imi plac foarte 
mult orele de limba română, în special literatura. Imi plac 
operele lui Eminescu şi ale lui Goga. Mi-ar plăcea să mă 
întorc în ţară, dar deocamdată nu ştiu”, spune Zenadia 
Minea. Cei care nu au locuit vreodată în România au avut 
ocazia să o cunoască pe parcursul unor vacanțe pe litoral 
sau din excursiile la munte. 


Limba română, predată în Valencia / 
Ana Zidărescu 


Evenimentul zilei, 10 iunie 2009, www.evz.ro 


Programul de predare a limbii române în comu- 
nitatea valenciană a fost oficializat, prin semnarea unui 
acord între Maria Ligor, ambasador al Romaniei în Re- 
gatul Spaniei şi Alejandro Font de Mora Turon, ministrul 
regional al educaţiei în cadrul Comunităţii Valenciene. 
Evenimentul a avut loc pe 8 iunie, în Castellón de la 
Plana. În ceea ce priveşte numărul elevilor români din 
şcolile din Comunitatea Valenciană, în sudul Spaniei, 
acesta este de aproximativ 13.700, respectiv 6,8% din 
totalul elevilor străini, repartizați astfel: 5.916 de elevi în 
provincia Castellon, 5.087 în provincia Valencia şi 2.712 
în Alicante. 


O bucureşteancă aleasă consilier local în Italia 
/ Iulia Maximinian 


Adevărul, 11 iunie 2009, www.adevarul.ro 


La alegerile locale administrative din Italia, care 
s-au desfăşurat în perioada 6-7 iunie, o româncă a obținut 
un loc de consilier la Primăria din Marcellina, localitate 
aflată la 40 de kilometri de Roma. Leontina lonescu (51 
de ani) este din Bucureşti şi a venit în Italia în urmă cu 25 
de ani. Trăieşte la Marcellina, lângă Roma, iar din anul 
2000 este traducător oficial pe lângă Tribunalul din Tivo- 
li. Românca a fost încurajată de ceilalţi conaţionali care 
trăiesc în aceeaşi localitate să participe la alegerile locale 
din acest an. Cu voturile obţinute, Leontina Ionescu a 
ocupat locul al şaselea pe lista consilierilor locali. 


S-a stins din viaţă scriitorul Matei Călinescu / 
Nicoleta Zaharia 


Adevărul, 26 iunie 2009, www.adevarul.ro 


Autorul romanului „Viaţa şi opiniile lui Zacharias 
Lichter“ a murit miercuri, la vârsta de 75 de ani, în 
Bloomington, Indiana (SUA), fiind răpus de cancer. Ma- 
tei Călinescu, o voce recunoscută internaţional în do- 
meniul criticii literare, a fost profesor emerit de literatură 
comparată la Universitatea Indiana din Bloomington. 
Avea 39 de ani când a luat decizia de a nu mai reveni în 
România, după ce obținuse o bursă Fulbright în SUA. 
Într-un interviu acordat revistei „Dilema Veche”, Matei 
Călinescu declara: „Până la urmă, identitatea mea cea 
mai puternică este cea românească, deşi am vrut să plec 
din România în condiţiile de atunci - am plecat în 1973 - 
tocmai pentru că am vrut să scap de o serie, din ce în ce 
mai insistentă, de încercări de racolare de către Secu- 
ritate, o serie de presiuni pentru a intra în partid“. 

O româncă şi o moldoveancă, pe podium la 
concursul Miss Italia nel Mondo 
Realitatea.net, 28 iunie 2009, www.realitatea.net 


Miss Italia nel Mondo 2009 este o tânără de 19 ani 
din Republica Moldova. În finala consursului desfăşurat 
în Peninsulă a ajuns şi o româncă, alături de alte 50 de 
concurente. După ce a fost încoronată, Diana Curmei a 
dedicat victoria sa românilor şi moldovenilor. Dintre cele 
peste 50 de concurente venite din toată lumea la com- 
petiția organizată lângă Veneţia, pe podium au rămas 
doar două fete. Amândouă de origine română: Diana 
Curmei, care a reprezentat Republica Moldova, şi Si- 
mona Lungu, din partea României. Coroana a revenit 
brunetei de la Chişinău. Diana a purtat numărul 1 în 
timpul concursului şi crede că ochii ei au cucerit publicul 
şi juriul. Nu are timp prea mult să sărbătorească victoria, 
pentru că la întoarcerea în ţară trebuie să-şi dea baca- 
laureatul. Românca Simona Lungu s-a clasificat a doua la 
concursul Miss Italia nel Mondo 2009. 


Veneţia: expoziţia „Judecata de Apoi în 
iconografia românească” 


Ministerul Culturii şi Cultelor, 29 iunie 2009, 
www.cultura.ro 


Expoziţia „Judecata de Apoi în iconografia româ- 
nească” a fost înscrisă în calendarul oficial al celei mai 
importante aniversări culturale din 2009 de la Veneţia. 
La iniţiativa Patriarhatului din Veneţia şi cu patronajul 
Ministerului Bunurilor şi Activităţillor Culturale din Ita- 
lia, în perioada septembrie 2008 — august 2009 Veneţia şi 
laguna venețiană celebrează un mileniu de la întemeierea 
Catedralei din Torcello, sub genericul „Între Bizanţ şi 
Veneţia. Torcello, artă şi istorie (secolele VI-XIII)”. In- 
sula Torcello prezintă o dublă semnificaţie pentru Ce- 
tatea Dogilor: este primul loc de întemeiere a Veneției şi, 
totodată, adăposteşte unul din cele mai reprezentative 
repere ale arhitecturii şi artei medievale târzii şi bizan- 
tine: catedrala „Santa Maria Assunta”. Mozaicurile cate- 
dralei - excepţională mărturie a artei iconografice bizan- 
tine - prezintă scene cu largă răspândire şi în pictura 
murală religioasă din România, precum „Judecata de 
Apoi”, „Anastasis” („Învierea”), „Psychostasis” („Cân- 
tărirea sufletelor”), „„Deisis”, „Pantocrator”, „„Theoto- 
kos”. Pentru a onora această aniversare a culturii 
europene, care pune în lumină moştenirea bizantină pe 
care cultura română o are în comun - alături de cea latină 
- cu civilizaţia italică şi în special cu cea a Republicii 
Venețiene, Institutul Român de Cultură şi Cercetare 
Umanistică de la Veneţia, în colaborare cu Muzeul Ță- 
ranului Român din Bucureşti organizează, în perioada 30 
iunie - 30 august, o expoziţie de excepţie, cu tema „Ju- 
decata de Apoi în iconografia românească”. 


Italia: O româncă, primul străin din Consiliul 
Local Padova 
Adevărul, 2 iulie 2009, www.adevarul.ro 


Pentru prima dată în istoria oraşului Padova, un 
străin face parte din Consiliul Local şi va vota alături de 
colegii italieni. Şi din nou pentru prima dată, comunitatea 
românescă are un reprezentant direct în primăria unui 
oraş important, cu peste 200.000 de locuitori. Nona 
Evghenie are doar 31 de ani, dar se poate lăuda cu o 

bogată experiență politică. A câştigat prin vot direct la 
recentele alegeri adminsitrative din Italia un fotoliu de 
consilier la Padova şi face parte din consiliul director al 
Partidului Democratic (PD) din Regiunea Veneto. 


Românii din Ucraina cer simplificarea 
acordării vizelor 
Adevărul, 12 iulie 2009, www.adevarul.ro 


Etnicii români din Ucraina le cer autorităţilor de la 
Bucureşti să simplifice procedura de acordare a vizelor 
pentru România în cazul celor care dovedesc că au rădă- 
cini româneşti. „Ne dorim o facilitare a procedurii de 
acordare a vizelor şi deschiderea mai multor oficii con- 
sulare”, a declarat, astăzi, deputatul în Rada Supremă de 
la Kiev, Ion Popescu, membru în Partidul Regiunilor, 
relatează Agerpres. Între dezideratele etnicilor români 
din zonă, el a menționat şi înfiinţarea unei universități 
multiculturale la Cernăuţi, dar şi a unor centre culturale la 
Cernăuţi, Odesa şi în zona maramureşeană. De aseme- 
nea, lon Popescu a acuzat autoritățile de la Kiev că „fac 
presiuni” pentru asimilarea minorităţilor, impunând stu- 
diile în limba ucraineană. 


Inaugurarea noii Parohii ortodoxe române din 
Winterthur 


Casa românilor (Portalul românilor din Elveţia), 13 iulie 
2009, www.casa-romanilor.ch 


Duminică, 5 iulie 2009, a avut loc slujba de inau- 
gurare a noii Parohii ortodoxe române din Winterthur. 
Aceasta slujbă a avut loc în prezenţa şi cu binecuvântarea 
IPS Părinte Mitropolit Iosif, Mitropolit al Mitropoliei 
Ortodoxe Române a Europei Occidentale şi Meridionale. 


Prima victorie a unui consilier român în Italia 
/ Dan Sofronia 
Evenimentul zilei, 14 iulie 2009, www.evz.ro 


Adrian Chifu, din Piatra Neamţ, consilier local la 
Verbania, a obținut prima reuşită în calitate de ales în 
oraşul italian, impunîndu-şi punctul de vedere într-o pro- 
blemă care a figurat şi ca punct al programului de cam- 
panie electorală. După ce a fost investit în funcţie pe 25 
iunie, la întrunirile ce au urmat el a reuşit să-şi convingă 
colegii să voteze pentru acordarea unui bonus financiar 
lunar şi familiilor rezidenţilor comunitari şi extracomu- 
nitari care au copii. 


Românii din Ungaria vor fi reprezentați în 
Parlamentul de la Budapesta 


Informaţia zilei, 15 iulie 2009, www.informatia-zilei.ro 


Protocolul româno-maghiar privind minoritățile 
naţionale, semnat marţi seară, prevede luarea de măsuri 
urgente de către Ungaria pentru reprezentarea parlamen- 
tară a românilor, dar părţile nu au reuşit să cadă de acord 
cu privire la reprezentarea maghiarilor în structurile des- 
centralizate române. Protocolul Comitetului de Specia- 
litate româno-ungar de coordonare în problemele 
minorităţilor naţionale, semnat marţi seară (14 iulie, n.r.) 
de secretarul de stat pentru afaceri strategice din MAE, 
Bogdan Aurescu, şi de Ferenc Gemesi, secretar de stat 
pentru minorități şi politică naţională din cadrul Can- 
celariei premierului ungar, conţine o serie de prevederi 

importante pentru românii din Ungaria. „Se prevede lua- 
rea de măsuri de către partea ungară pentru asigurarea 
reprezentării parlamentare a minorităţii române din Un- 
garia cât mai urgent posibil şi adoptarea de măsuri efi- 
ciente ca persoane care nu cunosc şi care nu promovează 
limba română şi valorile culturale româneşti să nu facă 
parte din structurile de reprezentare din Ungaria”, a de- 
clarat Aurescu. 


Adunarea Eparhială Anuală a clerului şi 

credincioşilor Eparhiei Catolice Româneşti 

din Statele Unite 

Biserica Română Unită cu Roma, Greco-Catolică, 17 

iulie 2009, www.bru.ro 

În perioada 26-28 iunie a.c., comunităţile greco- 
catolice româneşti din statul american New Jersey, Sf. 
Vasile în Trenton şi Sf. Maria în Roebling, au găzduit a 
doua Adunare Eparhială Anuală a clerului şi credin- 
cioşilor Eparhiei Catolice Româneşti din Statele Unite, 
sub păstorirea Preasfinţiei Sale John Michael Botean. 
[...]a avut loc întâlnirea plenară a Adunării Eparhiale, cu 
participarea a circa 55 reprezentanți ai parohiilor şi mi- 
siunilor greco-catolice româneşti de pe întreg teritoriul 
Statelor Unite. Pe ordinea de zi a întâlnirii cu tema 
„Udând Via Domnului” s-au aflat necesitatea înființării 
Consiliului Pastoral Eparhial şi a Consiliului Eparhial 
pentru Conducere Administrativă, promulgarea noilor 
decrete ale Preafericirii Sale Lucian cu privire la viaţa 
liturgică, necesitatea elaborării noilor directive de func- 
ționare a consiliilor eparhiale şi parohiale, prezentarea 
rapoartelor de activitate al economului eparhial, al direc- 
torului pentru comunicaţii şi al directorului Caritas, pre- 
cum şi diferite proiecte legate de activitățile misionare şi 
caritative ale Eparhiei. 


Români care fac cinste României! 

Romanian Global News, 20 iulie 2009, 

WwWW.rgnpress.ro 

Românca Rada Flavia Mihalcea a intrat în topul 
celor mai buni 100 tineri oameni de ştiinţă americani, 
primind premiul Presidential Early Career Awards for 
Scientists and Engineers de către preşedinţia americană 
şi care îi va fi înmânat personal de preşedintele în exer- 
cițiu Barack Obama, transmite Romanian Global News, 
care citează RoSUA.info. Acest premiu este cea mai 
mare onoare pe care un tânăr om de ştiinţă cu un început 
promiţător de carieră îl poate câştiga în Statele Unite. 
Presidential Early Career Awards for Scientists and En- 
gineers a fost înființat de către preşedintele american Bill 
Clinton în 1996 şi câştigătorii pot primi finanţare pentru 
cercetare până la 5 ani. Rada Flavia Mihalcea este o fostă 
studentă a Universităţii Tehnice din Cluj-Napoca (Auto- 
matică şi Calculatoare - promoţia 1997) şi actualmente 
profesor asociat şi doctor al Universităţii North Texas 
(departamentul de Computer Science), Texas din SUA. 
Rada este implicată în cercetarea procesării limbajelor 
naturale, învăţarea maşinilor şi recuperarea informaţiilor, 
lucrând la proiecte finanţate până şi de gigantul Google 
(având în vedere că următorul pas în web - după Web 1.0 
şi 2.0 - ar fi Web 3.0 în care procesarea limbajului natural 
are un rol important). 

Un fost sportiv face bărci pentru milionari 
Adevărul, 21 iulie 2009, www.adevarul.ro 


Vrânceanul Adrian Ilie are o afacere de viitor în 
Peninsulă, lângă oraşul Torino. Originar din Râmniceni, 
judeţul Vrancea, Adrian Ilie (36 de ani) construieşte de 
11 ani iahturi care valorează peste jumătate de milion de 
euro. Românul a sosit la Torino la vârsta de 21 de ani, iar 
prima sa slujbă a fost cea de mecanic într-un parc de 
distracții. Pasiunea pentru caiac l-a făcut să se înscrie 
într-un club sportiv. Adrian Ilie a mai frecventat, în 
România, Clubul Sportiv Şcolar numărul 2 din Con- 
stanța, de la vârsta de 14 ani şi până la 20 de ani. Ela 
practicat caiac-canoe şi a câştigat o medalie de bronz la 
caiac 4 la Campionatul Naţional din 1990. În Italia, s-a 
înscris la clubul „Amici del Fiume” („Prietenii Râului”), 
ai cărui reprezentanţi l-au ajutat să se angajeze la firma 
Azimut, din Avigliana (lângă Torino). 


O nouă asociaţie românească în Italia, la 
Solarolo 


Romanian Global News, 30 iulie 2009, 
WwWW.rgnpress.ro 


Lista asociațiilor româneşti din Italia s-a mai îm- 
bogăţit cu un nume, Asociaţia Românilor de la Solarolo 
(ARS), provincia Ravenna, prezidată de Adriana Lang, 
30 de ani, şi având în consiliul director 14 membri, 
transmite Romanian Global News, care citează Romen în 
Italia. Actul de constituire a fost aprobat în ultimele zile, 
în sala de muzeu din localitatea italiană, fosta biserică 
Annunziata. ARS se vrea a fi un punct de referință pentru 
toţi cetăţenii români care locuiesc în Solarolo; cu ajutorul 
acestei organizații aceştia se vor întâlni şi vor lucra îm- 
preună într-o atmosferă de linişte şi de încredere, vor 
discuta probleme legate de integrare, apărarea intereselor 
membrilor săi în relațiile cu autoritățile publice şi insti- 
tuţiile italiene şi române. ARS îşi mai propune şi să 
organizeze şi să sprijine inițiative pentru a recunoaşte 
drepturile cetăţenilor români din Italia, păstrarea vie a 
tradițiilor şi a culturii din România, organizarea de pro- 
iecte culturale şi sociale, pentru a ajuta familiile de ro- 
mâni din Solarolo care se află în dificultăți financiare. 


11% din elevii din Spania sunt români 
Adevărul, 30 iulie 2009, www.adevarul.ro 


Dintre cei aproximativ 750.000 de elevi străini 
care au studiat în anul şcolar 2008-2009 în şcolile şi în 
liceele din Spania, 11% sunt români. Comparativ cu anul 
şcolar anterior, când erau înregistrați 75.600 de elevi 
români, anul acesta au participat la cursuri 82.910 copii. 
În Spania, numărul total al elevilor care provin din alte 
țări este de 743.696. Dintre aceştia, 121.036 provin din 
Maroc, 104.651 din Ecuador, 82.910 din România şi 
57.250 din Columbia. Zonele în care sunt cei mai mulți 
elevi de origine străină sunt Catalunya şi Madrid, unde 
studiază 155.000, respectiv 148.000 de elevi de alte na- 
ționalităţi. Anul acesta, cei mai mulţi români au mers la 
şcoală în Comunitatea Madrid (17.933), în Comunitatea 
Valenciană (12.795) şi în Catalunya (9.383). 


FAMILIA ROMÂNĂ 


ROMÂNI ÎN LUME 


127 


Corespondenta „Familiei române” 


Unul dintre aspectele cele mai plăcute şi emo- 
ționante ale muncii de redacţie îl constituie bogata cores- 
pondenţă pe care o purtăm cu prietenii şi colaboratorii 
noştri, cu care împărtăşim aspirații, preocupări şi gânduri 
comune. Sosite din toate părțile lumii, mesajele elec- 
tronice sau scrisorile clasice sunt citite cu drag şi cu 
interes deosebit. Unele conţin materiale destinate pub- 
licării, altele semnalări ale activităţii culturale şi edi- 
toriale a românilor de pretutindeni, altele, observaţii şi 
propuneri 

lată una dintre scrisorile primite: 


STIMATE DOMNULE 
PROFESOR DR. TEODOR ARDELEAN 


M'am tot frământat ce să fac, să vin la dumnea- 
voastră cu o rugăminte sau să vă scriu, am hotărât a 
doua variantă adică să vă scriu fiindcă îmi dau seama că 
dumneavoastră sunteți mult plecat în diverse acțiuni şi e 
greu să vă prind pentru a vă ruga din suflet să-mi tri- 
miteți şi mie ultimul număr din revista „Familia Ro- 
mână ” dedicat regretatului poet Grigore Vieru, de care 
am aflat din „Graiul Maramureşului” de marți 26 mai 
2009. 

Totodată vă rog să-mi comunicaţi costul revistei şi 
vă trimit banii prin mandat poştal, că eu mă deplasez rar 
pe la Baia Mare. De asemeni, vă rog din suflet să mă 
iertaţi că vă deranjez cu scrisoarea asta, mulțumindu-vă 
anticipat pentru revistă. 

Cu deosebită stimă şi respect. 

Miron lustin 

Veteran de război, cetățean de onoare 

al oraşului Tăuţii Măgherăuş 


Bucuroşi de interesul acordat şi impresionați de 
calităţile de veteran de război şi cetăţean de onoare, am 
hotărât să-i ducem personal revista domnului Miron Ius- 
tin. Astfel am avut ocazia să cunoaştem un om deosebit, 
cu preocupări deosebite, cu o viaţă plină de evenimente- 
limită. Un interlocutor agreabil şi o gazdă desăvârşită, 
suveran în gospodăria impecabilă pe care o conduce 
împreună cu soția lui, realizată prin munca lor de o viaţă, 
ajutaţi de fiica lor, învăţătoarea pensionară Maria Boc. 

Este un mare admirator al poetului Grigore Vieru. 
Ca dovadă, ne arată un voluminos caiet cu decupaje din 
presă referitoare la poetul nostru, al tuturor românilor, 
adunate cu migală şi răbdare, începând cu mult înainte de 
anul 1989. Şi mai are un jurnal fabulos, însumând 36 de 
volume. „Am început să scriu jurnalul de vreo 40 de ani, 
din 1964. Până atunci am avut caiete. M-am căsătorit în 
1949. Primele însemnări le ţin din 1950. În jurnal este 
cuprinsă toată viața mea şi a familiei mele. ” 

La umbra îmbietoare a bolții de viță-de-vie, dia- 
logul curge firesc. Domnul Miron lustin s-a născut în 
anul 1928, în Sânpetru Almaşului, comuna Hida, judeţul 


Ioana DRAGOTĂ 


Sălaj. În momentul cedării Ardealului era „la slujit la un 
ungur”, orfan de mamă fiind. „Am fugit de la el pentru că 
m-a bătut şi am trecut granița în România. Aveam 13 ani 
şi, după ce-am ajuns în Turda, la biroul refugiaților unde 
se adunau toți refugiații din Transilvania, m-au ţinut trei 
luni de zile acolo. Nu m-au lăsat de capul meu, că eram 
copil. Nu eram cu părinţii. M-au trimis la lucru, la cules 
de fructe, la munci agricole. 


b 
Miron lustin, veteran de război 


Şi când s-a ivit problema să mă duc copil de trupă, 
m-au întrebat: «Câte clase ai? ». «Am 4 clase primare» - 
am răspuns. Mi-au făcut actele şi m-am dus copil de 
trupă cu alți patru colegi, la Regimentul 89 infanterie, în 
Braşov. Acolo am învățat şcoală, telegrafie fără fir. Am 
învățat carte, în continuare, până în 1944. In ziua de 
Paşti a fost bombardamentul anglo-american în Braşov. 
Bucătăria noastră de la regiment a ajuns deasupra pe 
cazarmă. Áu aruncat bombe acolo! 

Pe urmă tot regimentul am plecat la Codlea. Acolo 
am stat până s-au întors armele. Aveam 17 ani şi am 
făcut trei luni de instrucție, cum să tragem cu arma. 
După ce s-au întors armele, am intrat prima dată 
în foc la Bod. Am mai stat o săptămână până la WN 


dezarmarea germanilor şi am ajuns la Oarba de D 
Mureş. Curgeau cadavrele pe Mureş, militarii UA 


noştri... şi era o toamnă ploioasă atunci, în 1944. Ş 

Apoi am ajuns la Carei, de unde am fost ` 
repartizat pentru o lună de zile la Divizia Tudor 
Vladimirescu, pentru că aveau nevoie de tele- 33 
grafişti, după care am venit înapoi la unitatea | SS 
mea cu care am ajuns până în Cehoslovacia, X 


P . É a 
aproape de Praga. Intr-o localitate, în Nove > | 
Mesto, am fost rănit, în februarie, când a fost rănit S 


» 


şi a murit lon Şugariu. 

N Domnul Miron lustin este membru al So- 
o` cietății „Avram lancu”, face parte din Asociația 

u3 Naţională a Veteranilor de Război. 


D Intrăm în casa răcoroasă şi ne uităm îm- 
\ preună la fotografii, la medaliile pe care le-a pri- 
mit. Alături de medaliile personale, expuse în 
S vitrină, printre care se numără „Victoria asupra 


S fascismului”, „Medalia muncii”, „A treizecea ani- 
= cioaca pa 
a Versarea Republicii” şi altele, stau: insigna veche 


a şiinsigna nouă a veteranilor de război, o decorație 


SS SS a iau A ; 3 : : 
= a tatălui său, primită în primul război mondial. 
5 „De la el mi-a rămas decorația Crucea come- 


morativă din războiul mondial. A participat la 
război între 1916-1918. A fugit din armata austro-un- 
gară şi a trecut dincolo, în Moldova, şi a luptat pentru 
români. Îl chema Miron Vasile. O altă Cruce come- 
morativă e a unui coleg de-al meu, a rămas la mine şi o 
păstrez, pentru că el e bolnav, în spital. ” 

Ne uităm în volumele jurnalului, în caietele cu 
colaje şi însemnări. Are în manuscris o monografie a 
satului său natal şi una a fabricii în care a lucrat timp de 
treizeci de ani, după venirea în Baia Mare. Toate merită 
studiate îndeaproape pentru valoarea lor documentară. 
Cândva poate vor putea fi publicate. 

„In 1950 am mai făcut odată armata, un an de zile. 
După ce s-a terminat războiul am ajuns şi slugă. Am fost 
angajat la Metrom, în Braşov. Ne dădeau un milion de lei 
pe lună şi în gară dacă voiai să iei o plăcintă, era un 
milion. Atâta salar am avut. După aceea s-a închis fa- 
brica şi ne-au dat drumul să mergem să ne căutăm de 
lucru. Era în 1946. Atunci am venit încoace şi m-am 
băgat slugă în Aghireş. Am stat slugă un an de zile, după 
care m-am dus înapoi în Braşov şi m-am angajat până în 
1948. În 1948, fiindcă am fost pe front, cei de la partid, 
nu pot zice că nu au fost oameni cinstiți cu mine, au zis: 
«Pruncul ăsta a fost în război, hai să-l punem dacti- 
lograf». Şi m-au pus dactilograf la Ocolul Silvic din 
Hida. Acolo m-am întâlnit cu soția mea şi de 60 de ani 
suntem împreună. ” 

Răsfoim împreună cărțile dedicate veteranilor de 
război maramureşeni, ziarele ce conțin articole referitoa- 
re la ei, toate păstrate cu sfinţenie, cărți şi articole în care 
este menționat sau la a căror realizare a contribuit: Parti- 
cipări maramureşene în cel de-al doilea război mondial - 
1941-1945 realizată de Traian Dascălu, Marian Chiriac, 
Aurel Ciolte (Editura „Gutinul”, Baia Mare, 2005), co- 
lecţia revistei Pro Unione (Baia Mare, 1998-2009), Car- 
tea refugiatului român de loan Bâtea şi Aurel Ciolte 
(Baia Mare, Editura „Enesis”, 2007), Filologie şi Istorie 
apărută sub egida Academiei Române (Institutul de Cer- 
cetări Socio-Umane, Sibiu, 1990) şi altele. 

Într-un loc potrivit, domnul Miron Iustin recită: 
„Astă noapte la Prut / Războiul a început. / Românii trec 
dincolo iară / Să-şi ia înapoi, prin arme şi scut, / Moşia 

pierdută astă vară. ” Într-un număr din Pro Unione îmi 
arată „un articol despre tata bătrân, diac şi învăţător. 
Era bunicul dinspre mamă şi îl chema Lazar loan. Un 
coleg, Paul Dimitriu, profesor-colonel a scris despre 
bunicul meu un fragment: «Am participat la Marea Adu- 
nare Naţională de la Alba lulia» ” 

Cu emoție mă uit la volumul colectiv, Lupte şi 
jertfe, memorii şi evocări din război 1940-1945 îngrijit 
de Valeriu Achim, Aurel Ciolte, George Leucian şi Con- 
stantin Nica (Baia Mare, Editura „Gutinul”, 1993). Fie- 
care veteran de război are contribuţia lui. La cuprins, 
domnul Miron lustin a pus în chenar numele autorilor 
care au murit de la apariţia cărții. Au rămas puţini în 
viaţă. „Azi l-am încercuit pe Aurel Ciolte”, spune cu 
tristeţe domnul Miron Iustin. Colonelul în rezervă Aurel 
Ciolte, cetăţean de onoare al municipiului Baia Mare, a 
fost preşedintele Asociaţiei Veteranilor de Război „Bog- 
dan Vodă” Maramureş. La înmormântarea lui cu onoruri 
militare, au participat, alături de familie, veteranii de 
război, autorităţile locale şi o gardă de corp care i-a dat 
onorul pentru ultima dată. 


Miron lustin în frumoasa gospodărie din 
Tăuţii Măgherăuş (Fotografii de Adrian Maghear) 


Îmi vine greu să întrerup dialogul cu domnul Mi- 
ron Iustin. Îmi promit să revin cândva pentru a vedea mai 
îndeaproape caietele sale atât de ordonate şi migălos 
întocmite: ,„ Toate le strâng şi mă delectez citind, pentru 
mine asta este o pasiune”, spune autorul lor privindu-le 
cu dragoste. Acolo e întreaga lui viaţă. 

Il rugăm să facem câteva poze pentru Familia 
română. Se retrage puţin şi revine în ţinută de mare gală, 
cu decoraţiile pe piept. Vă mulţumim, domnule Miron 
Iustin şi vă dorim ani mulţi, cu sănătate şi fericire! 

Biblioteca revistei 


Mulţumim încă o dată, pentru generozitate, celor 
care au grijă ca Biblioteca revistei Familia română să se 
îmbogăţească continuu, înzestrând-o cu noi cărți, ziare, 
reviste şi CD-uri. 


Vasile Ilica, veteran de război din Oradea, activ şi 
statornic colaborator al revistei Familia română, ne-a 
dăruit două lucrări publicate de domnia sa. Este vorba 
despre: Bucovina pe calea reîntregirii 1775-1918, Edi- 
tura Pro Vita, Cluj Napoca, 2008 - o carte în care autorul 
evocă evenimentele premergătoare raptului austriac din 
1775 şi lupta românilor bucovineni din 1918 pentru do- 
bândirea autonomiei în vederea revenirii provinciei la 
Regatul României, „o carte scurtă şi unică, dar cu suflet 
mare, o carte clară şi folositoare pentru cadrele didactice 
şi pentru tineret, o carte binevenită, care extinde bi- 
bliografia şcolară, pentru o mai bună cunoaştere a istoriei 
reale a românilor”, după cum afirmă în prefaţă conf. dr. 
Constantin Mălinaş - şi Basarabia la întâlnire cu istoria 
1917-1918 apărută la Oradea în anul 2008, unde evocă 
evenimentele revoluționare din preajma constituirii „Sfa- 
tului Ţării” la Chişinău şi în care „prezintă coerent eve- 
nimentele în procesualitatea lor cronologică, fiind un 
autor devotat, care iubeşte drumul drept în istoriografie, 
adică exactitatea adevărului conţinut în documente”, se 
spune în prefața semnată, şi de această dată, de domnul 
Constantin Mălinaş. 

Pe lângă lucrările proprii, ne-a mai dăruit dicțio- 
narul Personalități române şi faptele lor 1950-2000 de 
Constantin Toni Dârţu, Editura Panfilius, laşi, 2009, de- 
dicat unor personalități de excepţie din varii domenii: 
Viaţă spirituală, Medicină, Pictură, Literatură, Sculp- 
tură, Arte plastice ori Artă monumentală şi în paginile 
căruia, la domeniul /storie trăită figurează domnul Va- 
sile Ilica. 

La acestea se adaugă patru CD-uri conținând: re- 
zumatul primelor două episoade ale filmului Basarabia 
(constituit din 65 de episoade), producție a TV-NA- 
ȚIONAL din Bucureşti, un material documentar despre 
evenimentele din Basarabia în perioada 1917-1918, Bu- 
covina şi pactul Ribbentrop-Molotov şi o prezentare 
bibliografică Vasile Ilica, precum şi revista Vreme vine 
realizată de Asociaţia Studenților şi Elevilor Basarabeni 
din Oradea din 3 din martie 2009. 


Oaspeţii basarabeni sosiți la Baia Mare în luna mai 
a.c., cu prilejul lansării volumului Românii din jurul 
României în imagini, ne-au făcut un bogat dar de cărți 
îmbogăţite cu dedicațiile lor autografe. 

Vasile Şoimaru, conferențiar universitar şi publi- 
cist, ne-a donat un număr de nouă titluri. Între acestea, 
volumele de autor: Românii din jurul României în ima- 
gini, Editura Prometeu, Chişinău, 2008, album ce bene- 
ficiază de condiţii grafice deosebite, cuprinzând 272 de 
pagini şi 850 de fotografii realizate în localităţi româneşti 

Simona DUMUŢA 


din Ucraina, Ungaria, Rusia, Serbia, Polonia, Albania, 
Bulgaria, Grecia, Macedonia; Poeme în imagini, Editura 
Prometeu, Chişinău, 2004, un minialbum conţinând 200 
de fotografii artistice, structurate în şase capitole: Venim 
din Munţii Latiniei, Limba şi Istoria Română ne mai 
adună, Culori în mişcare, Reforme, antireforme şi con- 
secinţe ş.a., Neamul Şoimăreştilor — 500 de ani de isto- 
rie, coautor Alexandru Furtună, Editura Prometeu, 
Chişinău, 2003, din cuprinsul căruia spicuim: Neamul 
Şoimăreştilor: de la legendă la istorie, Scurtă privire 
asupra originii şi evoluţiei boierimii din Moldova, Nea- 
mul de boieri Năvrăpescu-Şoimaru, Neamul de boieri 
Roşca şi legăturile de rudenie cu Șoimăreştii etc. Donaţia 
conţine şi lucrări în care Vasile Şoimaru figurează ca 
autor de proiect şi coordonator, precum: Satul Şoimă- 
reşti: cinci veacuri de existență demnă, autori Vasile 
Preutu şi Agripina Preutu, Editura Prometeu, Chişinău, 
2006, o monografie a localităţii Şoimăreşti; Cornova, 
(colectiv de autori), Editura Museum, Chişinău, 2000, 
monografie de peste 700 de pagini, ce reuneşte: File de 
istorie, Tradiţii etnofolclorice, Echipa Gusti la Cornova, 
Neamuri de nobili, mazili şi preoți din Cornova, Cornova 
în imagini etc.; Născut în Cornova: Omagiu lui Paul 
Mihail, Editura Prometeu, Chişinău, 2006, cuprinzând 
materialele prezentate la Conferinţa comemorativă Paul 
Mihail, un fiu al provinciei atât de greu încercată, Basa- 
rabia, Referinţe despre Paul Mihail şi Texte inedite sem- 
nate de Paul Mihail, Litanii pentru trei stări, de Mircea 
Vulcănescu, Editura Prometeu, Chişinău, 2004, volum ce 
„îşi propune scopul de a valorifica, în premieră absolută, 
moştenirea literară (mai exact — cea poetică) a acestei 
personalităţi de excepţie a spiritualității, gândirii şi eco- 
nomiei româneşti” (Vlad Pohilă în Notă asupra ediției); 
Cugetări de Nicolae Iorga, Editura Prometeu, Chişinău, 
2005, apărută la împlinirea a 65 de ani de la moartea 
marelui nostru istoric. Din Notă asupra ediției aflăm că 
lucrarea este îmbogăţită cu patru elemente inedite faţă de 

cureşti, pe care o reproduce, şi anume: Notă asupra 
ediţiei basarabene, Florilegiu de omagii, Material ico- 
nografic şi Indice tematic. Domnul Vasile Şoimaru ne-a 
mai dăruit Acte în limba română tipărite în Basarabia 
1812-1830, vol I, Editura Academiei Române, 
Bucureşti, 1993. T 
Vlad Pohilă, scriitor şi publicist, ne-a adus, ` 
pentru completarea colecției noastre, nr. 4 din „3 
2008 (vol. 28) şi nr. 1 din 2009 (vol. 29) ale "S 
revistei de biblioteconomie şi ştiinţe ale infor- 
mării Bibliopolis, editată de Biblioteca Munici- N 
pală „B. P. Hasdeu” din Chişinău, al cărei redactor 33 
şef este. De asemenea, volumul Cine răspândeşte SS 
anecdote de Lilli Promet, în traducerea lui Vlad 


Pohilă, Editura Prometeu, Chişinău, 2008 şi două = 
lucrări oferite de scriitorul Ionel Căpiţă: Icoană Si 


ciuruită, Editura Prometeu, Chişinău, 2008 şi 


> Dragoste şi neîmpăcare, Editura Trigraf-Tipar, 
> Chişinău, 2002. 

Ion lachim, profesor şi scriitor, ne-a dăruit 
© ediția a 3-a revăzută şi completată a lucrării dom- 
+ niei sale intitulată O istorie a expansiunilor ru- 
seşti, Editura Pontos, Chişinău, 2009. În prefața 
"33 scrisă de Anton Moraru se apreciază că „încer- 
-œ carea întreprinsă de scriitorul Ion Iachim de a 
racorda problematica istoriei Rusiei la re- 
a structurarea contemporană a literaturii este o re- 
i  uşită şi o practică pozitivă în domeniul refacerii 
vieţii literare, prin care se voieşte depăşirea in- 
gerinţelor ideologice şi de partid în ştiinţa istorică 
şi procesul literar contemporan”. 


Colegii de redacţie care au participat la Sesiunea 
Ştiinţifică Internaţională Relații româno-ucrainene, is- 
torie şi contemporaneitate desfăşurată timp de două zile 
la Muzeul Judeţean Satu Mare, ajunsă la cea de-a treia 
ediţie, s-au întors cu două volume: Relaţii româno-u- 
crainene — istorie şi contemporaneitate, Editura Mu- 
zeului Sătmărean, 1999, volum coordonat de Viorel 
Ciubotă şi Vasile Marina, cuprinzând comunicările 
prezentate în cadrul Sesiunii Ştiinţifice Internaţionale 
desfăşurată la Satu Mare în anul 1998 şi Democraţia în 
Europa Centrală şi de Sud-Est — aspirație şi realitate 
(secolele XIX-XX), Editura Muzeului Sătmărean, 2001, 
coord. Sabine Habersack, Vasile Puşcaş şi Viorel 
Ciubotă. Volumul cuprinde comunicările prezentate în 
cadrul simpozionului ştiinţific internațional Democrația 
în Europa Centrală şi de Sud-Est — aspirație şi realitate 
(secolele XIX-XX), desfăşurat la Satu Mare şi Oradea în 
anul 2000. 


Daniela Sitar-Tăut, profesor şi critic literar, ne-a 
dăruit volumul Valori şi prezențe conjucturale. Cronici 
literare 2002-2008, Editura Risoprint, Cluj Napoca, 
2009, cu dedicaţia autografă: „Bibliotecii revistei «Fa- 
milia română» acest volum de cronici al unui redactor al 
«Nordului literar», colaborator deopotrivă şi al «Fami- 
liei...»”. Un volum masiv, aproape 500 de pagini, ce 
„reuneşte cronicile literare, recenziile, studiile şi eseurile 
publicate în ultimii ani în paginile unor reviste literare 
precum Poesis, Viaţa Românească, Nord Literar, Feed- 
back, Mişcarea literară, Pages. litteraires.ro, Școala Ma- 
ramureşeană, Familia română etc.” şi „constituie un in- 
strument de analiză care are la bază jurnalul de lectură al 
cronicarului literar, subiectiv poate, receptiv la aparițiile 
editoriale, dar şi la elementele novatoare sau doar mi- 
metice prezente în peisajul cultural românesc, dar şi în cel 
universal” - precizează autoarea în prefața acestui prim 
volum. 


Ion M. Botoş, preşedintele Uniunii Regionale a 
Românilor din Transcarpatia „Dacia”, a adus pentru 
completarea colecțiilor noastre nr. 11 din iulie 2009 al 
gazetei regionale social-politice din Transcarpatia, Apșa. 
Tipărită în condiţii grafice deosebite, gazeta apare cu 
sprijinul Universităţii de Vest „Vasile Goldiş” Arad şi al 
Bibliotecii municipale „Laurenţiu Ulici” Sighetu Mar- 
maţiei. În acest număr figurează rubricile Actualitatea 
din Transcarpatia, Agenda Uniunii „ Dacia”, Transcar- 

patia, istoria recentă, ce conţin articolele: Românii din 
dreapta Tisei în presa din România, Interviu cu domnul 
profesor Vasile Marina, prorectorul Universităţii Na- 
tionale din Ujgorod, Activităţi realizate de URRdT , Da- 
cia” în anul 2008, 65 de ani de la deportările evreilor de 
la Apşa de Jos etc. 

De asemenea ne-au fost donate: numărul multiplu 
1-2-3, 15 ianuarie — 15 februarie 2009, şi numărul dublu 
10-11, 15 mai — 15 iunie 2009, dovadă elocventă a difi- 
cultăţilor de apariţie cu care se confruntă, în continuare, 
săptămânalul social-politic, economic şi cultural pentru 
românii din Transcarpatia Maramureşenii. Pe prima pa- 
gină a numărului de început de an figurează articolul 
intitulat sugestiv Să urmeze dispariția ziarului ?... semnat 
de Ion Huzău, în care sunt prezentate greutăţile, lipsurile 
materiale şi piedicile permanente pe care le întâmpină 
acest ziar românesc. În numărul din mai-iunie găsim o 
relatare completă, însoţită de imagini, de la cel de-al 
XIX-lea Festival Etno-Folcloric al Românilor din Trans- 
carpatia organizat la Slatina; un mic reportaj despre Tân- 
jaua de la Hoteni; date şi informaţii referitoare la 
proiectele transfrontaliere România şi Ucraina. 

Donaţia mai cuprinde 19 numere, apărute în inter- 
valul ianuarie - iulie, ale săptămânalului cultural, social- 
politic şi economic Concordia - ziar al minorităţilor 
naţionale româneşti din Ucraina, tipărit la Cernăuţi, re- 
dactor şef Simion Gociu, din care menţionăm: Grigore 
Vieru rămâne viu în inimile noastre (nr. 2/2009), Ad- 
miterea 2009: O campanie de excludere a limbii române 
din lista obiectivelor şcolare (nr. 3/2009), Bucovina — 
bogăție şi puritate... (nr. 10/2009), Limba şi conştiinţa 
națională a românilor din Ucraina (nr. 26-27-28/2009). 

La presa românească din Ucraina se adaugă un 
consistent volum dedicat activităţii URRdT pe anul 2008, 
un volum de poezie, în manuscris, aparținând lui Nuţu 
Laurenţiu Pop şi o culegere de cântece, pe versuri de 
Pintilei Bileţchi, Valurile Prutului, Noua Suliţă, 2006. 


Traian Trifu-Căta, redactor şef al revistei Fa- 
milia din Petrovasâla (Banat, Serbia), ne-a trimis nu- 
merele 1-2 (ianuarie-martie) şi 3-4 (aprilie-iunie) 2009 
ale revistei cu difuzare în 20 de ţări, din paginile cărora 
spicuim: Școala elementară „Întâi Mai” din Vladimiro- 
vaț-Petrovasăla (200 de ani de la întemeiere), Fanfara 
din Petrovasăla (80 de ani de la înfiinţare), Din viaţa 
emigranților noştri, Centre politice importante în Mi- 
crozona Jamu Mare etc. 


Silvia Caba-Ghivireac, profesoară şi poetă din 
Herţa, ne-a dăruit volumul de poezii În leagănul cio- 
cârliilor, Editura Alexandru cel Bun şi Editura Zelena 
Bucovina, Cernăuţi, 2007, un volum de poezii pentru 
copii însoţite de ilustrații realizate de Doina Bojescu. 
„Silvia Caba-Ghivireac a scris pentru cei mici o carte 
înțeleaptă şi necesară, ce ţine seama de eidetismul vârstei 
fragede căreia i se adresează.” (Mircea Lutic în Cuvânt 
înainte). 


Vadim Bacinschi, scriitor, Odesa, ne-a dăruit vo- 
lumul de poezie Nelinişti de Victor Capsamun, Editura 
Zelena Bucovina, Herţa-Cernăuţi, 2008 în a cărui 
prefaţă, pe care o şi semnează, ne îndeamnă la citirea 

poeziilor poetului-popular Victor Capsamun, pentru că 
„felul său de a spune în versuri este simplu, ca la Satu 
Nou (localitatea natală a poetului, n.r.), sincer şi pătrun- 
zător, tot ca la Satu Nou, spontan, desigur, ca la Satu 
Nou” şi pentru că „veţi găsi imagini de toată frumuseţea, 
prin care vorbeşte un suflet de poet de la Dunăre”. 


Echim Vancea, poet, directorul Bibliotecii Muni- 
cipale „Laurenţiu Ulici” din Sighetu Marmaţiei, ne-a do- 
nat volumul de versuri Ardere de dor — Antologia 
poeților români din dreapta Tisei, Editura Echim, 
Sighetu Marmaţiei, 2000, o antologie alcătuită de Gheor- 
ghe Moiş şi Ion Mihalca, în care sunt cuprinşi 14 poeți 
români de dincolo de Tisa, cu câte o mică biografie şi 
câteva poezii reprezentative. 


Corneliu Florea (Dumitru Pădeanu), scriitor din 
Canada, ne-a trimis nr. 49, primăvara 2009, al revistei 
Jurnal liber, pe care o editează, revistă de critică socială, 
un jurnal personal liber de observaţii, informaţii şi co- 
mentarii, după cum este specificat chiar pe copertă. 
Avem plăcuta surpriză să descoperim gândurile şi opi- 
niile unui român trăitor în afara țării, dar bine ancorat în 
realitatea cruntă a cotidianului românesc. În articolul de 
început intitulat Prinşi şi jumuliți!!, domnul Corneliu 
Florea, atent observator al României ultimilor douăzeci 
de ani, constată: „suntem mai prinşi şi mai jumuliți ca 
niciodată în trecut!!”. Despre criza care ne bântuie şi 
despre cum este aceasta văzută de omul simplu, putem 
citi în Prima criză a noului mileniu, savuros dialog satiric 
cu „mătuşa Florentina din Câmpia Transilvană”. Ne sunt 
apoi împărtăşite impresii de la expoziţia internaţională 
„Floriade”, organizată în Olanda, expoziţie ce adună la 
un loc „aproape toată flora pământului”, mai puţin cea a 
țării noastre care a lipsit cu desăvârşire de la acest 
eveniment floristic impresionant, după cum a constatat, 
cu tristeţe şi amărăciune, autorul. Jurnalul se încheie cu 
recenziile a trei volume dedicate destinului tragic al 
evreilor ardeleni sub ocupaţia hortysto-nazistă: Furtună 
deasupra Ardealului de Aurel Socol, Frontiera dintre 
viaţă şi moarte de Zoltan Tibori Szabo şi Trenul lui 
Kasztner de Anna Porter. 


Biblioteca revistei „Familia română” s-a mai îm- 
bogățit cu: Poeți români de azi / Poctes roumains 
d'aujourd hui, Bistriţa/Paris, 2007, o antologie ce cu- 
prinde câțiva dintre poeţii contemporani reprezentativi: 
Gabriel Chifu, Traian T. Coşovei, Cezar Ivănescu, Dinu 
Flămând, Mircea Petean, Aurel Rău ş.a.; nr. 1 din 1991 al 
revistei orădene Lumina, revistă de actualități şi restituiri 
literare, istorice, politice, artistice şi religioase, dedicat 
Basarabiei, menţionăm articolele: Basarabie, Basarabie 
(Florian Dudaş), Originea numelui Basarabia (on Nis- 

tor), A fost Basarabia Galileia neamurilor? (Maria-Fe- 
licia Dudaş), Răpirea Basarabiei (Maria Groşan); 
numerele 9 şi 10 din 2008 ale publicaţiei Zorile, periodic 
bilingv lunar al Comunităţii Ruşilor Lipoveni din Ro- 
mânia. „Zorile, publicaţie cu caracter informaţional şi 
cultural, se adresează comunităților de ruşi lipoveni din 
România, populaţiei ruse din țara noastră, diasporei ruse 
a staroverilor din lumea întreagă, dar şi românilor şi 
vorbitorilor de limba română, tuturor celor care încearcă 
să afle cine sunt ruşii lipoveni şi care este istoria lor.”, 
aflăm din pagina web a publicaţiei (www.zorile.ro). 

Emuri mre auhuniu A saa misti na nica 


Cu bucurie salutăm 
debutul editorial în România 
al scriitorului, basarabean de 
origine, Igor Ursenco, pe 
care am avut plăcerea să-l 
prezentăm deja în paginile 
revistei noastre. Datorită lui, 
biblioteca Familia română 
s-a îmbogăţit cu trei volume, 
apărute simultan, în vara 
acestui an, la Cluj Napoca: 
TEO-E-RETIKON : Eseuri 
trans-culturale & glose meta- 
semantice - Editura Eikon, 
Retina akashică : scenarii film artistic & piese de teatru - 
Editura Mega şi „Logos”, tatăl meu: mama mea 
„Imago” : genealogie heterotopică în texte archetipale 
(supravegheate icastic între 1987-1992) — Editura Limes. 

„Igor Ursenco e creatorul, cum se zice, total: sub- 
verteşte limbaje, deconstruieşte efigii, dărâmă stereo- 
tipuri: doar pentru a preveni închegarea lor ulterioară! 
(...) Simbolurile sale sunt omniprezente, metaforele om- 
nipotente, iar lanțul omniscient al ideilor nu e întrerupt 
decât de limita cadrului...”, spune Brian E. 
McGuiness. Asupra operei lui Igor Ursenco, vom `S 
reveni, cu siguranță. a 


Tor ursenco 


refina ahashică 

